Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
333386c9-c3ec-4b29-96ec-6e8a57e4dbd8	រដ្ឋលេខាធិការក្រសួងសុខាភិបាល៖ បុគ្គលិកសុខាភិបាល ត្រូវប្រកាន់ខ្ជាប់ក្រមសីលធម៌ជាប្រចាំ មិនត្រូវមាក់ងាយស្ថានភាពជំងឺ និងច្បាប់ពាក់ព័ន្ធត្រូវគោរព	រដ្ឋលេខាធិការក្រសួងសុខាភិបាល និងជាប្រធានក្រុមប្រឹក្សាគណៈគ្រូពេទ្យជាតិ លោកសាស្ត្រាចារ្យ ធា គ្រុយ បានប្រាប់ទៅ បុគ្គលិកសុខាភិបាលទាំងអស់ ត្រូវប្រកាន់ខ្ជាប់នូវក្រមសីលធម៌ជាប់ជាប្រចាំ ដោយមិនលោភលន់ពេក មិនប្រមាថ មិនត្រូវមាក់ងាយស្ថានភាពជំងឺ និងត្រូវគោរពច្បាប់ទាំងឡាយដែលពាក់ព័ន្ធ។ ថ្លែងបែបនេះ ត្រូវបានធ្វើឡើងក្នុងពិធីផ្សព្វផ្សាយស្តីពី ការគ្រប់គ្រងអ្នកប្រកបវិជ្ជាជីវៈវិស័យសុខាភិបាលនាព្រឹកថ្ងៃទី១៧ ខែកុម្ភៈ ឆ្នាំ២០១៧នេះ នៅសាលាខេត្តកំពង់ចាម ដែលមានការចូលរួមពី លោក រុំ តិក្ខមុនី អភិបាលរងខេត្តកំពង់ចាម ប្រធាននិងមន្ត្រី សុខាភិបាល នៃមន្ទីរសុខាភិបាលខេត្តកំពង់ចាម ព្រមទាំងលោក លោកស្រីគណៈវិជ្ជាជីវៈទាំង៥ វេជ្ជបណ្ឌិត ទន្តបណ្ឌិត ឱសថការី គិលានុបដ្ឋាកយិកា ឆ្មប និងសេវាឯកជនស្របច្បាប់១,១៥៥នាក់។ លោកសាស្ត្រាចារ្យ ធា គ្រុយ បានបញ្ជាក់ថា ។ លោកវេជ្ជបណ្ឌិត គឹមសួរ ភីរុណ ប្រធានមន្ទីរសុខាភិបាលខេត្តកំពង់ចាម បានថ្លែងថា ស្របពេលដែលរដ្ឋាភិបាលបាននិងកំពុង បន្តអនុវត្តយុទ្ធសាស្ត្រចតុកោណ ដំណាក់កាលទី៣ សម្រាប់នីតិកាលទី៥ នៃរដ្ឋសភា មន្ទីរសុខាភិបាលខេត្ត ក៏បានយកចិត្តទុកដាក់ ចុះត្រួតពិនិត្យតាមដាន និងមានវិធានការ ទប់ស្កាត់នូវរាល់ទីតាំង ផ្តល់សេវាឯកជន ដែលកន្លងមក បានប្រព្រឹត្តបំផ្លើសឬធ្វើហួស ដែនកំណត់ នៃលក្ខខ័ណ្ឌបច្ចេកទេសរបស់វិជ្ជាជីវៈនីមួយៗ ព្រមទាំងបានរឹតបន្តឹងដល់ការិយាល័យ ស្រុកប្រតិបត្តិ ឲ្យតាមឃ្លាំមើល ការប្រព្រឹត្តរបស់អ្នកប្រកបវិជ្ជាជីវៈ ដែលខុសឆ្គង ដើម្បីឆាប់មានចំណាត់ការកែលម្អ។ លោកសាស្ត្រាចារ្យ ធា គ្រុយ បានធ្វើការពន្យល់យ៉ាងលម្អិត អំពីមាត្រានីមួយៗ នៃច្បាប់ស្តីពីការគ្រប់គ្រងអ្នកប្រកបវិជ្ជាជីវៈ វិស័យ សុខាភិបាល ដើម្បីឲ្យសិក្ខាកាមយល់ច្បាស់ ក្នុងការយកទៅអនុវត្តបានត្រឹមត្រូវ។ លោកសាស្ត្រាចារ្យបានបន្តថា ។ គួររំលឹកដែរថា ច្បាប់ស្តីពីការគ្រប់គ្រងអ្នកប្រកបវិជ្ជាជីវៈវិស័យសុខាភិបាលនេះ មាន៣៥មាត្រា ដែលរដ្ឋសភាបានអនុម័តកាលពី ថ្ងៃទី៧ ខែតុលា ឆ្នាំ២០១៦ នាសម័យប្រជុំរដ្ឋសភាលើកទី៧ នីតិកាលទី៥ ហើយព្រឹទ្ធសភាបានពិនិត្យចប់សព្វគ្រប់ លើទម្រង់ និងគតិច្បាប់នេះទាំងស្រុង កាលពីថ្ងៃទី៣ ខែវិច្ឆិកា ឆ្នាំ២០១៦ នាសម័យប្រជុំពេញអង្គលើកទី៩ នីតិកាលទី៣ ដែលច្បាប់នេះ មានគោលបំណងការពារសុខភាព និងសុវត្ថភាពរបស់ប្រជាពលរដ្ឋ តាមរយៈការផ្តល់នូវយន្តការ ក្នុងការធានាថា អ្នកប្រកប វិជ្ជាជីវៈសុខាភិបាល ទាំងអស់មានគុណវុឌ្ឍិ សមត្ថភាព និងសម្បទាគ្រប់គ្រាន់ ក្នុងការប្រកបវិជ្ជាជីវៈរបស់ខ្លួន៕	2017-02-17T21:56:00+07:00	freshnewsasia.com	https://m.freshnewsasia.com/index.php/en/localnews/47369-2017-02-17-07-56-12.html
0726d937-10eb-455c-a67b-c0bf195b27a5	មន្ទីរសុខាភិបាលខេត្តរតនគិរី រៀបចំសិក្ខាសាលា «ត្រួតពិនិត្យ តាមដានជំងឺឆ្លង និងឆ្លើយតបការរាតត្បាត តាមព្រំដែនភាគកណ្តាល កម្ពុជា-វៀតណាម-ឡាវ»	លោក លន់ សុភាព អភិបាលស្តីទីខេត្តរតនគិរី ព្រមទាំងលោកវេជ្ជបណ្ឌិត លី សុវណ្ណ តំណាងក្រសួងសុខាភិបាល, លោកវេជ្ជបណ្ឌិត ស៊ី ប៊ុនហូម (ឡាវ) និងលោកវេជ្ជបណ្ឌិត ងូ យិន ធីបីធុយ (វៀតណាម) បានរៀបចំសិក្ខាសាលាស្តីពីការត្រួតពិនិត្យ, តាមដានជំងឺឆ្លង និងឆ្លើយតបការរាតត្បាត តាមព្រំដែន រវាងចង្កោមភាគកណ្តាលភាគីកម្ពុជា មានខេត្តរតនគិរី ស្ទឹងត្រែង និងព្រះវិហារ ចំណែកប្រទេសឡាវ មានខេត្ត អត្តពឺ ចំប៉ាសាក់ និងភាគីវៀតណាមខេត្តកន្ទួម យ៉ាឡាយ។ សិក្ខាសាលាខាងលើនេះ បានរៀបចំធ្វើ នៅថ្ងៃទី១៦ ខែកុម្ភៈ ឆ្នាំ២០១៧ នាសាលប្រជុំសណ្ឋាគាររតនៈសម្បត្តិ ទីរួមខេត្តរតនគិរី។ លោកវេជ្ជបណ្ឌិត អ៊ុង រតនា ប្រធានមន្ទីរសុខាភិបាលខេត្តរតនគិរី បានជម្រាបគណៈប្រតិភូអន្តរជាតិថា មន្ទីរលោកគ្រប់គ្រង ការិយាល័យ ស្រុកប្រតិបត្តិចំនួន២គឺ ស្រុកប្រតិបត្តិក្រុងបានលុង និងស្រុកប្រតិបត្តិស្រុកបរកែវ មានមន្ទីរពេទ្យបង្អែក ចំនួន២គឺ មន្ទីរពេទ្យបង្អែកខេត្ត និងមន្ទីរពេទ្យបង្អែកស្រុកបរកែវ ព្រមទាំងមានមណ្ឌលសុខភាពចំនួន២៧។ លោកបានបន្ថែមទៀតថា សម្រាប់ប៉ុស្តិ៍សុខភាពចំនួន៧ គ្របដណ្តប់ដោយប្រជាពលរដ្ឋ ប្រមាណ២០ម៉ឺននាក់ ដែលមាន ៨ជនជាតិ។ លោកបន្តថា ខេត្តរតនគិរី ស្ថិតក្នុងតំបន់ខ្ពង់រាប ប្រជាពលរដ្ឋរស់នៅដោយធ្វើចំការ, ស្រែរស់នៅតាមទំនៀមទំលាប់ ជនជាតិ ហើយកាលពីអតីតកាល ប្រមាណ១៥ឆ្នាំមុន ខេត្តរតនគិរី ជាខេត្តដែលមានការផ្ទុះជំងឺរាតត្បាតច្រើនជាងគេ៕	2017-02-16T21:16:00+07:00	freshnewsasia.com	https://m.freshnewsasia.com/index.php/en/localnews/47260-2017-02-16-07-16-23.html
92869aa0-6aab-414b-ad61-60679cd8eede	យុទ្ធសាស្ត្របង្ការជំងឺមហារីកមាត់ស្បូន	មន្ទីរពេទ្យកាល់ម៉ែត បានបើកយុទ្ធនាការលើកទី៨ ប្រយុទ្ធប្រឆាំងនឹងជំងឺមហារីកមាត់ស្បូន។ យុទ្ធនាការនេះ បានចាប់ផ្ដើមបើកឲ្យពលរដ្ឋចុះឈ្មោះពិនិត្យនិងធ្វើតេស្តដោយឥតគិតថ្លៃរយៈពេល ១ខែ ចាប់ពីថ្ងៃទី៨ កុម្ភៈ រហូតដល់ថ្ងៃទី៨ ខែមីនា។ តើអ្វីទៅជាជំងឺមហារីកមាត់ស្បូន? តើមានយុទ្ធសាស្ត្រអ្វីខ្លះដើម្បីបង្ការជំងឺនេះ? នៅប្រទេសកម្ពុជា អត្រាកើត និងអត្រាមរណភាពដោយជំងឺមហារីកមាត់ស្បូនកំពុងមានអត្រាខ្ពស់ជាងគេបំផុតនៅក្នុងតំបន់អាស៊ីអាគ្នេយ៍។ របាយការណ៍ចុងក្រោយបំផុតរបស់អង្គការសុខភាពពិភពលោក (WHO) ស្ដីអំពីជំងឺមហារីកមាត់ស្បូននៅក្នុងតំបន់អាស៊ីអាគ្នេយ៍ បានឲ្យដឹងថា ប្រទេសកម្ពុជា មានអត្រាកើត និងអត្រាមរណភាពដោយសារជំងឺនេះខ្ពស់ជាងគេបំផុតនៅក្នុងតំបន់អាស៊ីអាគ្នេយ៍ទាំង ១០ប្រទេស ក្នុងនោះស្ត្រីប្រហែល ១.៥០០នាក់ ក្នុងមួយឆ្នាំៗកើតជំងឺមហារីកមាត់ស្បូន ហើយស្ត្រីប្រហែលជាង ៦០% បានទទួលមរណភាពដោយសារជំងឺនេះ។ ពោលគឺជំងឺមហារីកមាត់ស្បូន គឺជាជំងឺមហារីកទី១ ដែលសម្លាប់ស្ត្រីច្រើនជាងគេបំផុតក្នុងចំណោមជំងឺមហារីកទាំងអស់។ ដើម្បីដោះស្រាយបញ្ហានេះ មន្ទីរពេទ្យកាល់ម៉ែត បានផ្ដល់ការអប់រំដល់ពលរដ្ឋអំពីការបង្ការជំងឺនេះ តាមរយៈការផ្សាយផ្ទាល់នៅលើគេហទំព័រមន្ទីរពេទ្យ ដោយមានការពន្យល់ពីវេជ្ជបណ្ឌិតឯកទេស កាលពីថ្ងៃទី៧ ខែកុម្ភៈ។ ប្រធានផ្នែកវិភាគកោសិកាមហារីកនៃមន្ទីរពេទ្យកាល់ម៉ែត អ្នកស្រីវេជ្ជបណ្ឌិត ហាវ មនីរត្ន បានពន្យល់ថា ស្បូនទាំងមូលគឺចែកចេញជា ២ផ្នែក គឺតួស្បូនផ្នែកខាងលើ និងមាត់ស្បូន ឬកស្បូនផ្នែកខាងក្រោម។ មាត់ស្បូន ឬកស្បូនគឺជាផ្នែកមួយពីទ្វារមាសស្ត្រីទៅតួស្បូនខាងក្នុង។ ចំណែកមាត់ស្បូន គឺជាកន្លែងដែលរងការប៉ះទង្គិចនូវការឆ្លងមេរោគជាច្រើននៅពេលមានសកម្មភាពរួមភេទ ពេលនោះហើយគឺមានមេរោគម្យ៉ាងដែលជាមូលហេតុបង្កឲ្យមានជំងឺមហារីក៖ ។ គ្រូពេទ្យដដែលបានប្រាប់ទៀតថា មេរោគប្រភេទអេច្ឆ.ភី.វី (HPV) ដែលជាប្រភេទមេរោគម្យ៉ាងបង្កឲ្យមានជំងឺមហារីកមាត់ស្បូន មានការបែងចែកជា ២ក្រុមធំៗ គឺក្រុមស្លូត និងក្រុមកាច ហើយស្ត្រីអាចកត់សម្គាល់រោគសញ្ញានៅលើអវយវៈភេទ៖ ។ ដើម្បីបង្ការជំងឺមហារីកមាត់ស្បូន គ្រូពេទ្យបានផ្ដល់អនុសាសន៍មួយចំនួន។ អ្នកស្រីវេជ្ជបណ្ឌិត ហាវ មនីរត្ន បានបែងចែកវិធីបង្ការជា ៣វិធីសាស្ត្រធំៗគឺ សម្រាប់កុមារីដែលមិនទាន់ឆ្លងកាត់សកម្មភាពផ្លូវភេទ មានអាយុចាប់ពី ៩ឆ្នាំឡើង គឺត្រូវចាក់ថ្នាំបង្ការ ឬវ៉ាក់សាំងប្រឆាំងមេរោគ អេច្ឆ.ភី.វី ដែលថ្នាំនេះ មាននៅលើទីផ្សារសព្វថ្ងៃចំនួន ២ប្រភេទ។ វ៉ាក់សាំងទី១ មានឈ្មោះ សេវវ័រីច (Cervarix) និងវ៉ាក់សាំងទី២ មានឈ្មោះ ហ្គាដាស៊ីល (Gardasil)។ ក្រៅអំពីការចាក់វ៉ាក់សាំងបង្ការជំងឺមហារីកមាត់ស្បូននេះ វិធីសាស្ត្រទី២ គឺការពិនិត្យមាត់ស្បូនឲ្យបានទៀងទាត់។ រីឯទី៣ ចំពោះស្ត្រីដែលមានដៃគូរួមភេទហើយ គួរតែទៅពិនិត្យមាត់ស្បូន ជារៀងរាល់ ២ ឬ ៣ឆ្នាំម្ដង។ រីឯការធ្វើតេស្តនេះឯង បើសិនជារកឃើញសញ្ញាអវិជ្ជមាន មានន័យថា ស្ត្រីមិនមានផ្ទុកមេរោគ អេច្ឆ.ភី.វី កាចសាហាវនោះទេ ស្ត្រីគួរតែទៅតាមដានមាត់ស្បូនជារៀងរាល់ ៣ឆ្នាំ ទៅ ៥ឆ្នាំម្ដង។ ចំណែកការធ្វើតេស្តនេះ គឺមានភាពងាយស្រួលដោយគ្រូពេទ្យឯកទេសគ្រាន់តែចំណាយពេលប្រមាណ ១០នាទី ក្នុងការពិនិត្យមាត់ស្បូន និងបៀកយកកោសិកាមាត់ស្បូន ដើម្បីស្វែងរកថា តើកោសិកាមាត់ស្បូនស្ត្រីមានផ្ទុកមេរោគ អេច្ឆ.ភី.វី កាចសាហាវដែរឬទេ។ សូមលោកនាងស្ដាប់ការពន្យល់របស់គ្រូពេទ្យដូច្នេះ៖ ។ ការចាក់ថ្នាំបង្ការគឺស្ត្រីនឹងរងផលប៉ះពាល់បន្តិចបន្តួចក្រោយការចាក់នោះ ដូចជា អ្នកចាក់អាចឈឺត្រង់សាច់ដុំដៃ ២ថ្ងៃ ទៅ ៣ថ្ងៃ ឬដល់១សប្ដាហ៍ អាចមានអាការៈក្ដៅខ្លួន រមាស់ និងអាចវិលមុខជាដើម ប៉ុន្តែមិនបង្កឲ្យមានបញ្ហាអ្វីជាធំដុំនោះទេ។ ប្រធានផ្នែកវិភាគកោសិកាមហារីកនៃមន្ទីរពេទ្យកាល់ម៉ែត អ្នកស្រីវេជ្ជបណ្ឌិត ហាវ មនីរត្ន ថ្លែងថា ការចាក់ថ្នាំប្រឆាំងមេរោគមហារីកមាត់ស្បូននេះ សម្រាប់កុមារីដែលមានអាយុពី ៩ឆ្នាំ ទៅ ១៤ឆ្នាំ គឺចាក់ចំនួន ២ដង មិនមានការចាក់រំលឹកឡើងវិញទេ ហើយស្ត្រីត្រូវចាក់ ៣ដង តាមកំណត់របស់គ្រូពេទ្យ។ អ្វីដែលសំខាន់នោះ គ្រូពេទ្យជំនាញមិនតម្រូវឲ្យស្ត្រីចាក់ថ្នាំប្រឆាំងមេរោគមហារីកនេះ នៅអំឡុងពេលមានផ្ទៃពោះនោះទេ ប៉ុន្តែបើសិនជាស្ត្រីដល់ពេលណាត់ជួបគ្រូពេទ្យដើម្បីចាក់ ហើយគាត់មានផ្ទៃពោះនោះ ស្ត្រីអាចពន្យារការចាក់រហូតដល់សម្រាលបុត្ររួច រីឯប្រសិទ្ធភាពថ្នាំនៅរក្សាបានដូចដើម។ ជាចម្លើយរបស់គ្រូពេទ្យគឺ ការផ្ទុកមេរោគ អេច្ឆ.ភី.វី នៅនឹងមាត់ស្បូន ហើយមេរោគ អេច្ឆ.ភី.វី ធ្វើឲ្យស្ត្រីកើតដំបៅត្រៀមមហារីកមាត់ស្បូនក៏ដោយ ក៏ស្ត្រីគ្មានរោគសញ្ញាអ្វីទាំងអស់។ ប៉ុន្តែរោគសញ្ញាធ្លាក់ឈាមនឹងកើតមានឡើងនៅពេលដែលស្ត្រីចាប់ផ្ដើមមានជំងឺមហារីកហើយ ដូច្នេះបើសិនជាទុករហូតដល់ស្ត្រីមានរោគសញ្ញាគឺជាដំណាក់កាលយឺតពេល។ គ្រូពេទ្យបញ្ជាក់ថា ការចាក់ថ្នាំបង្ការការពារជំងឺមហារីកមាត់ស្បូន គឺអ្នកចាក់មិនអាចការពារជំងឺមហារីកនៅកន្លែងផ្សេងៗនៃរាងកាយបានទេ។ ទោះជាយ៉ាងណា ស្ត្រីដែលបានចាក់វ៉ាក់សាំងរួចហើយ ទាំងមុនពេលនិងក្រោយពេលមានសកម្មភាពផ្លូវភេទក៏ដោយ វ៉ាក់សាំងបង្ការជំងឺមហារីកមាត់ស្បូននេះ គឺពុំមានប្រសិទ្ធភាពមិនដល់១០០% ទេ ដូច្នេះគ្រប់ស្ត្រីដែលបានចាក់វ៉ាក់សាំងហើយនៅពេលដែលគាត់មានដៃគូរួមភេទដាច់ខាតត្រូវតែពិនិត្យមាត់ស្បូនជាប្រចាំ។ និយាយឲ្យខ្លី ការការពារជំងឺមហារីកមាត់ស្បូនឲ្យមានប្រសិទ្ធភាព ១០០% បាននោះ គឺចាំបាច់ត្រូវគួបការចាក់វ៉ាក់សាំង និងការពិនិត្យមាត់ស្បូនថែមទៀត៕	2017-02-16T16:30:00+07:00	rfa.org	https://www.rfa.org/khmer/program/health/how-to-prevent-cervical-cancer-02162017042758.html
58dd9066-7a11-4ce8-9eca-06dd28ff8337	មេបញ្ជាការ អាវុធហត្ថខេត្តព្រះសីហនុ ឧបត្ថម្ភថវិកា២០ម៉ឺនរៀល និងគ្រឿងឧបភោគ-បរិភោគមួយចំនួន ជូនដល់អ្នកជំងឺដែល កើតដំបៅពេញខ្លួន នៅស្រុកព្រៃនប់	លោកឧត្តមសេនីយ៍ត្រី ហេង ប៊ុនទី មេបញ្ជាការកងរាជវុធហត្ថខេត្តព្រះសីហនុ ព្រឹកថ្ងៃទី១៤ ខែកុម្ភៈ ឆ្នាំ២០១៧នេះ បានឧបត្ថម្ភថវិកាចំនួន ២០ម៉ឺនរៀល និងគ្រឿងឧបភោគ-បរិភោគមួយចំនួនទៀត ជូនដល់គ្រួសារអ្នកជំងឺម្នាក់ ដែលកើតដំបៅ រលួយពេញខ្លួន មានសភាពធ្ងន់ធ្ងរ រស់នៅភូមិអណ្តូងថ្ម ឃុំអណ្តូងថ្ម ស្រុកព្រៃនប់ ខេត្តព្រះសីហនុ។ គ្រឿងឧបភោគ-បរិភោគ និងថវិការបស់ឧត្តមសេនីយ៍ត្រី ហេង ប៊ុនទី ខាងលើ ត្រូវបាននាំទៅប្រគល់ជូនគ្រួសាររងគ្រោះ តាមរយៈលោកវរសេនីយ៍ឯក អ៊ុក អឿន និងមានការចូលរួមពីកម្លាំងអាវុធហត្ថស្រុកព្រៃនប់ផងដែរ។ អ្នកជំងឺដែលចេញដំបៅលើខ្លួនខាងលើ មានឈ្មោះ ថន សើហ្វី អាយុ៣៧ឆ្នាំ។ ម្ដាយរបស់គាត់បានប្រាប់ថា នាងមានជំងឺសរសៃ ប្រសាទជាងម្ភៃឆ្នាំមកហើយ រហូតចេញដំបៅពេញខ្លួនទៀតផង។ ដោយគ្មានលទ្ធភាពយកកូនទៅព្យាបាលជំងឺឲ្យជាសះស្បើយនឹងគេ ម្ដាយរបស់គាត់មានតែសំណូមពរដល់អាជ្ញាធរនិងកម្លាំង សមត្ថកិច្ចជួយជាថវិកា ថ្នាំសង្កូវ ដើម្បីជួយទំនុកបម្រុង និងព្យាបាលជំងឺរបស់នាង ពីព្រោះជំងឺនេះដល់ដំណាក់កាលចុងក្រោយហើយ។ សូមជម្រាបថា នៅថ្ងៃទី១៣ ខែកុម្ភៈ ម្សិលម៉ិញ លោកឧត្តមសេនីយ៍ទោ ជួន ណារិន្ទ ស្នងការនគរបាលខេត្តព្រះសីហនុ ក៏បាននាំ ថវិកាចំនួន ១លានរៀល និងគ្រឿងឧបភោគ-បរិភោគមួយចំនួន ជូនដល់អ្នកជំងឺផងដែរ៕	2017-02-14T18:01:00+07:00	freshnewsasia.com	https://m.freshnewsasia.com/index.php/en/localnews/47040-2017-02-14-04-01-37.html
89a73d0e-f925-44b0-8e00-db903c2dce6e	អ្នកស្ម័គ្រចិត្តប្រមាណ៥០០នាក់ទៅបរិច្ចាគឈាមក្នុងថ្ងៃនៃក្ដីស្រឡាញ់ ១៤ កុម្ភៈ	អ្នកស្ម័គ្រចិត្តដែលជាសិស្សនិស្សិត បុគ្គលិកក្រុមហ៊ុន និងអង្គការនានា ជាង៧០០នាក់ មកចូលរួមបរិច្ចាគឈាម នៅទិវានៃក្ដីស្រឡាញ់១៤ កុម្ភៈ នេះ នាមជ្ឈមណ្ឌលជាតិផ្ដល់ឈាម ក្នុងបរិវេណមន្ទីរពេទ្យមិត្តភាពខ្មែរ-សូវៀត ហៅពេទ្យរុស្សី។ នេះជាយុទ្ធនាការលើកទី៤ ឈ្មោះថា "ផ្ដល់ឈាមផ្ដល់ក្ដីស្រឡាញ់ នៅទិវានៃក្ដីស្រឡាញ់" ដែលរៀបចំដោយមជ្ឈមណ្ឌលជាតិផ្ដល់ឈាម នៃក្រសួងសុខាភិបាល ដើម្បីអប់រំផ្សព្វផ្សាយពីការបរិច្ចាគឈាមក្នុងស្រទាប់យុវវ័យ និងពិសេសក្នុងគោលបំណងទទួលយកអំណោយឈាមពីសាធារណជនស្ម័គ្រចិត្ត។ យុទ្ធនាការនេះកន្លងទៅក្នុងមួយលើកៗ ទទួលបានអំណោយឈាមស្ម័គ្រចិត្តប្រមាណជាង ២០០ ទៅ ៤០០ប្លោកឈាម។ បច្ចុប្បន្នចំនួនអ្នកស្ម័គ្រចិត្តបរិច្ចាគឈាមនៅមានទាបនៅឡើយ គឺប្រមាណជា ៣០ភាគរយនៃតម្រូវការនៃការប្រើប្រាស់ប៉ុណ្ណោះ។ ដូច្នេះគ្រួសារនៃអ្នកជំងឺ ត្រូវទទួលបន្ទុកក្នុងការចូលរួមបរិច្ចាគឈាម ដើម្បីសង្គ្រោះជីវិតអ្នកជំងឺ ហើយកាលឆ្នាំ២០១៦ ឈាមប្រមាណជាង ៦ម៉ឺន ៣ពាន់ប្លោក ត្រូវបានប្រើប្រាស់ ដែលជាមធ្យមឈាមប្រមាណជា ១៥០ប្លោកត្រូវបានប្រើប្រាស់ជារៀងរាល់ថ្ងៃ៕	2017-02-14T11:30:00+07:00	rfa.org	https://www.rfa.org/khmer/news/health/hundred-people-donate-blood-on-valentine-day-02132017232235.html
e0a8d4d4-0a4a-49d7-918a-6bff135e4bf2	ស្នងការខេត្តព្រះសីហនុ ឧបត្ថម្ភថវិកា១លានរៀល ដល់អ្នកជំងឺដែលមានដំបៅពេញខ្លួន នៅស្រុកព្រៃនប់	ក្រោយពីទទួលបានព័ត៌មានថា មានអ្នកជំងឺដំបៅរលួយពេញខ្លួន នៅស្រុកព្រៃនប់រួចមក លោកឧត្តមសេនីយ៍ទោ ជួន ណារិន្ទ ស្នងការនគរបាលខេត្តព្រះសីហនុ នៅថ្ងៃទី១៣ ខែកុម្ភៈ ឆ្នាំ២០១៧នេះ បានដាក់បញ្ជាឲ្យកម្លាំងអធិការដ្ឋាននគរបាលស្រុកព្រៃនប់ ចុះជួបអ្នកជំងឺជាបន្ទាន់។ ក្រោយទទួលបញ្ជា កម្លាំងរបស់អធិការដ្ឋានស្រុកព្រៃនប់ ដឹកនាំដោយលោកឧត្តមសេនីយ៍ត្រី សាន់ ប៊ុនថន ស្នងការរងនគរបាលខេត្ត បានចុះមកដល់ផ្ទះអ្នកជំងឺខាងលើ ព្រមទាំងហៅរថយន្តសង្គ្រោះមណ្ឌលសុខភាពវាលរេញ មកជាមួយផងដែរ។ ពេលចុះទៅដល់ផ្ទះអ្នកជំងឺ ទើបដឹងថាអ្នកជំងឺមានឈ្មោះ ថន សើហ្វី អាយុ៣៧ឆ្នាំ រស់នៅភូមិអណ្ដូងថ្ម ឃុំអណ្ដូងថ្ម ប៉ុន្តែម្ដាយអ្នកជំងឺ ម៉ាត់ អៃលះ បានប្រាប់ថា កូនស្រីរបស់គាត់ម្នាក់នេះ មានជំងឺសរសៃប្រសាទជាងម្ភៃឆ្នាំហើយរហូតចេញដំបៅពេញខ្លួនទៀតផង គាត់បានសំណូមពរអាជ្ញាធរ និងសមត្ថកិច្ច ជួយជាថវិការ ថ្នាំពេទ្យ ពីព្រោះកូនគាត់ដល់ដំណាក់ការចុងក្រោយហើយ។ ក្នុងនោះដែរ លោកឧត្តមសេនីយ៍ត្រី សាន់ ប៊ុនថន បាននាំយកថវិការបស់ លោកឧត្ដមសេនីយ៍ទោ ជួន ណារិន្ទ និងលោកស្រី លីម ដារ៉ែន ចំនួន១លានរៀល ប្រគល់ជូនដល់អ្នកជំងឺ ព្រមទាំងចែកជូនគ្រឿងឧបភោគ-បរិភោគមួយចំនួនផងដែរ៕	2017-02-14T04:08:00+07:00	freshnewsasia.com	https://m.freshnewsasia.com/index.php/en/localnews/47015-2017-02-13-14-08-28.html
afaa3392-239c-4f26-9257-97badefafc71	អគ្គលេខាធិការអាជ្ញាធរជាតិ ប្រយុទ្ធនឹងជំងឺអេដស៍៖ «ប្រយ័ត្នការស្រឡាញ់ ក្នុងថ្ងៃ១៤កុម្ភៈ ចាញ់មេរោគអេដស៍!»	អគ្គលេខាធិការអាជ្ញាធរជាតិ ប្រយុទ្ធនឹងជំងឺអេដស៍ លោកបណ្ឌិត តែង គន្ធី បានថ្លែងឲ្យដឹងថា សូមយុវវ័យទាំងអស់កុំបណ្ដែតបណ្ដោយជ្រុលខ្លួន ព្រោះតែក្ដីស្រឡាញ់ ក្នុងទិវានៃក្ដីស្រឡាញ់នេះ បណ្ដាលឲ្យភ្លេចខ្លួន ឈានដល់ការរួមរ័ក រហូតឆ្លងមេរោគអេដស៍ នាំឲ្យមានវិប្បដិសារីទៅថ្ងៃក្រោយ ពោលគឺ ប្រយ័ត្នការស្រឡាញ់ ចាញ់មេរោគអេដស៍ ដោយយុវវ័យទាំងអស់ ត្រូវតែចេះការពារខ្លួនឲ្យបានខ្ជាប់ខ្ជួន ជាពិសេសគឺកុំឆាប់ប្រឡូកក្នុងការរួមភេទ ទាំងនៅក្មេងវ័យ។ ការថ្លែងបែបនេះ របស់អគ្គលេខាធិការអាជ្ញាធរជាតិ ប្រយុទ្ធនឹងជំងឺអេដស៍ បានធ្វើឡើងក្នុងសិក្ខាសាលាអប់រំ និងផ្សព្វផ្សាយពីមេរោគអេដស៍-ជំងឺអេដស៍ ដល់យុវជនស្ម័គ្រចិត្ត នាឱកាសទិវានៃក្ដីស្រឡាញ់ ថ្ងៃទី១៤កុម្ភៈ ដោយអាជ្ញាធរជាតិ ប្រយុទ្ធនឹងជំងឺអេដស៍ បានធ្វើការផ្សព្វផ្សាយ នៅទីតាំងមួយចំនួន តាមរយៈអង្គការក្រៅរដ្ឋាភិបាល ដៃគូសហការ សង្គមស៊ីវិល និងតាមរយៈសិល្បករ-សិល្បការិនី ជាដើម។ លោកបណ្ឌិត តែង គន្ធី បានថ្លែងឲ្យដឹងបន្តទៀតថា ដើម្បីទប់ស្កាត់ការរីករាលដាល នៃការឆ្លងមេរោគអេដស៍ និងជំងឺអេដស៍ អាជ្ញាធរជាតិ ប្រយុទ្ធនឹងជំងឺអេដស៍ បានរៀបចំព្រឹត្តិការណ៍ផ្សព្វផ្សាយនេះឡើង ក្នុងគោលបំណង តាស់តឿនក្រើនរំឭក ដល់យុវវ័យ កុំឲ្យភ្លើតភ្លើនភ្លេចខ្លួន ដោយសារតែការស្រឡាញ់ មួយពេលខ្លី អូសទាញបណ្ដាលឲ្យឆ្លងមេរោគអេដស៍។ ជាពិសេសនៅថ្ងៃទី១៤កុម្ភៈ ស្អែកនេះ គឺជាថ្ងៃទិវានៃក្ដីស្រឡាញ់ គឺយុវវ័យរបស់យើងតែងតែបង្កើន នូវក្ដីសប្បាយរីករាយភាគច្រើន ដូច្នេះកម្មវិធីនេះ គឺក្នុងគោលបំណងរំឭក ដល់ពួកគាត់ ដើម្បីកុំឲ្យប្រើប្រាស់ក្ដីសប្បាយ ដែលហៅថា ថ្ងៃនៃក្ដីស្រឡាញ់ ឲ្យចាញ់ការឆ្លងមេរោគអេដស៍ ពីព្រោះយើងបារម្ភថា ការប្រព្រឹត្តិរបស់យុវវ័យ ការសប្បាយរបស់ពួកគាត់ អាចឈានដល់ការរួមភេទ ដោយមិនបានការពារ ហើយធ្វើឲ្យពួកគាត់ឆ្លងមេរោគអេដស៍ ដែលកំពុងតែមានវត្តមាន នៅកម្ពុជា នៅឡើយ។ លោកបន្តទៀតថា ដូច្នេះបានជាថ្ងៃនេះ( ថ្ងៃទី១៣ កុម្ភៈឆ្នាំ២០១៧) ទាំងដៃគូសហការ ទាំងសង្គមស៊ីវិល អង្គការក្រៅរដ្ឋាភិបាល ជាពិសេសសិល្បករ-សិល្បការិនី រួមជាមួយនឹងយុវជនទាំងអស់ រួមគ្នាដើម្បីបង្កើតទិវានេះឡើង ផ្សព្វផ្សាយពីបញ្ហាទប់ស្កាត់ នៃការឆ្លងមេរោគអេដស៍ និងជំងឺអេដស៍ ដល់យុវវ័យឲ្យបាន ដឹងខ្លួនជាមុន ងាយស្រួលមានវិធីសាស្ត្រក្នុងការការពារ ឲ្យកាន់តែល្អប្រសើរ។ លោកបណ្ឌិត សង្ឃឹមថា តាមរយៈការផ្សព្វផ្សាយនៅថ្ងៃនេះ យុវវ័យនឹងបន្តចូលរួម ជួយផ្សព្វផ្សាយបន្ថែមទៀត ឲ្យកាន់តែទូលំទូលាយជាងនេះ ដើម្បីឲ្យយុវវ័យមានការយល់ដឹង និងការតាំងចិត្តកាន់តែរឹងមាំ។ លោកក៏សូមធ្វើការអំពាវនាវ ដល់យុវវ័យរបស់យើង សុំមេត្តាកុំឲ្យការស្រឡាញ់ ចាញ់ការឆ្លងមេរោគអេដស៍ និងសូមឲ្យប្អូនៗទាំងអស់គ្នា មានការប្រុងប្រយ័ត្ន ព្រោះយើងដឹងហើយថា ជំងឺអេដស៍នៅតែបន្តចម្លង ដោយស្ងៀមស្ងាត់ ខណៈដែលអ្នកមានផ្ទុក និងអ្នកជំងឺអេដស៍ មិនអាចមើលនឹងភ្នែកទទេបានទេ ហើយបើដឹងថា ខ្លួនឯងមិនទាន់ប្រឈមទេ សូមកុំប្រព្រឹត្តិ ប៉ុន្តែបើដឹងថា ខ្លួនប្រឈមនឹងការឆ្លងហើយ សូមមកធ្វើតេស្ដឈាមជាបន្ទាន់ ដើម្បីទទួលបានថ្នាំដោយឥតគិតថ្លៃ និងថែទាំសុខភាព តាមការណែនាំ របស់គ្រូពេទ្យ៕	2017-02-14T00:44:00+07:00	freshnewsasia.com	https://m.freshnewsasia.com/index.php/en/localnews/46999-2017-02-13-10-44-41.html
208ec78e-6665-4324-bf00-db0febccf232	ប្រជាពលរដ្ឋស្រុកបរសេដ្ឋជិត២ពាន់នាក់ អរគុណលោក ហ៊ុន ម៉ានី ដែលបានចាត់ឲ្យក្រុមការងារគ្រូពេទ្យស្ម័គ្រចិត្ត ចុះព្យាបាលជំងឺដល់គេហដ្ឋាន (Video inside)	ប្រជាពលរដ្ឋជិត២ពាន់នាក់ រស់នៅឃុំពោធិ៍អង្គ្រង ស្រុកបរសេដ្ឋ ខេត្តកំពង់ស្ពឺ បានសម្ដែងការរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោក ចុះជួយពិនិត្យ និងព្យាបាលជំងឺ ជូនដល់ប្រជាពលរដ្ឋ ដោយឥតគិតថ្លៃ ចំនួន១៩៨៩នាក់ នាថ្ងៃទី១២ ខែកុម្ភៈ ឆ្នាំ២០១៧ម្សិលមិញ។ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ១៦៨នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅឃុំអង្គ្រង់ ស្រុកបរសេដ្ឋ ខេត្តកំពង់ស្ពឺ ដោយឥតគិតថ្លៃចំនួន១៩៨៩នាក់ ដោយក្នុងនោះជំងឺកុមារ ចំនួន៣៥៦នាក់ ជំងឺ ស្ត្រី៣១៦នាក់ ជំងឺផ្លូវដង្ហើម២៣៧នាក់ ជំងឺផ្លូវចិត្ត១៧១នាក់ ជំងឺឬសដូងបាត២៣៦នាក់ ជំងឺទឹកនោមផ្អែម១២៥នាក់ និងជំងឺទូទៅ ៥៤៨នាក់។ លោក ប៉ុល ផុន ប្រជាពលរដ្ឋដែលរស់នៅ ស្រុកបសេដ្ឋ ខេត្តកំពង់ស្ពឺ បានថ្លែងឲ្យដឹង ។ លោក ង៉ែត សារឿន ប្រជាពលរដ្ឋក្នុងស្រុកបសេដ្ឋ បានថ្លែងឲ្យដឹងថា «ក្នុងថ្ងៃនេះខ្ញុំពិតជាមានភាពរីករាយសប្បាយចិត្តណាស់ ដោយមានការចុះមកជួយ ពិនិត្យព្យាលបាលដោយឥតគិតថ្លៃរបស់ក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ខ្ញុំបានសូមថ្លែងអំណរគុណ យ៉ាងជ្រាលជ្រៅបំផុត ជូនទៅដល់លោក ព្រមទាំងលោកគ្រូ អ្នកគ្រូពេទ្យទាំងអស់ជួបតែសុខភាពល្អ រកស៊ីទទួលទាន មានបានតរៀងទៅ»។ លោកបន្ដថា ។ សូមបញ្ជាក់ថារយៈពេល៥០ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបានលជូនប្រជាពលរដ្ឋដោយឥតគិតថ្លៃចំនួន៦៥លើក ក្នុងនោះព្យាលបាលជូនប្រជាពលរដ្ឋបានចំនួន៧១៨៨០នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១២ ខែកុម្ភៈ ឆ្នាំ២០១៧។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕	2017-02-13T23:04:00+07:00	freshnewsasia.com	https://m.freshnewsasia.com/index.php/en/localnews/46978-video-inside-19.html
72cc10ac-e240-4f85-918a-ef0c9e0a8232	មជ្ឈមណ្ឌលជាតិរៀបចំយុទ្ធនាការផ្តល់ឈាមផ្តល់ក្តីស្រឡាញ់នៅថ្ងៃទី១៤កុម្ភៈ	មជ្ឈមណ្ឌលជាតិផ្តល់ឈាមនៃក្រសួងសុខាភិបាល ប្រកាសរៀបចំយុទ្ធនាការផ្តល់ឈាមផ្តល់ក្តីស្រឡាញ់ នៅថ្ងៃទិវានៃក្តីស្រឡាញ់ ១៤ កុម្ភៈ ខាងមុខនេះ។ យុទ្ធនាការនេះ ធ្វើឡើងក្នុងគោលបំណងអប់រំផ្សព្វផ្សាយពីការបរិច្ចាគឈាមក្នុងស្រទាប់យុវវ័យ និងពិសេសក្នុងគោលបំណងទទួលយកអំណោយឈាមពីសាធារណជនស្ម័គ្រចិត្ត។ ការប្រកាសជាសាធារណៈនេះ គឺធ្វើឡើងនៅក្នុងសន្និសីទសារព័ត៌មាននៅមជ្ឈមណ្ឌលជាតិផ្តល់ឈាម នៅព្រឹកថ្ងៃទី១០ កុម្ភៈ។ ប្រធានមជ្ឈមណ្ឌលជាតិផ្តល់ឈាម លោកវេជ្ជបណ្ឌិត ហុក គីមចេង បានឲ្យអាស៊ីសេរីដឹងថា នេះជាលើកទី៤ ហើយ ដែលមជ្ឈមណ្ឌលជាតិផ្តល់ឈាម ប្រារព្ធយុទ្ធនាការផ្តល់ឈាមផ្តល់ក្តីស្រឡាញ់ នៅថ្ងៃទី១៤ កុម្ភៈ ហើយក្នុងយុទ្ធនាការមួយលើកៗ ទទួលបានអំណោយឈាមស្ម័គ្រចិត្តប្រមាណជាង ២០០ ទៅ ៤០០ប្លោកឈាម៖ ។ ដោយឡែកបញ្ហាប្រឈមបច្ចុប្បន្នរបស់មជ្ឈមណ្ឌលជាតិផ្តល់ឈាម គឺចំនួននៃអ្នកស្ម័គ្រចិត្តបរិច្ចាគឈាមនៅទាបនៅឡើយ គឺប្រមាណជា ៣០ភាគរយនៃតម្រូវការនៃការប្រើប្រាស់ប៉ុណ្ណោះ។ ដូច្នេះគ្រួសារនៃអ្នកជំងឺ ត្រូវទទួលបន្ទុកក្នុងការចូលរួមបរិច្ចាគឈាម ដើម្បីសង្គ្រោះជីវិតអ្នកជំងឺ។ វេជ្ជបណ្ឌិត ហុក គីមចេង បានបញ្ជាក់ផងដែរថា តម្រូវការនៃការប្រើប្រាស់ឈាមក្នុងឆ្នាំ២០១៧ អាចនឹងមានការកើនឡើងជាង ២០ភាគរយនៃតម្រូវការឈាមនៅក្នុងឆ្នាំ២០១៦។ ដោយក្នុងឆ្នាំ២០១៦ ឈាមប្រមាណជាង ៦ម៉ឺន ៣ពាន់ប្លោក ត្រូវបានប្រើប្រាស់ ដែលជាមធ្យមឈាមប្រមាណជា ១៥០ប្លោកត្រូវបានប្រើប្រាស់ជារៀងរាល់ថ្ងៃ៕	2017-02-13T16:18:00+07:00	rfa.org	https://www.rfa.org/khmer/news/health/blood-donation-02132017041505.html
1f38348d-e9ff-46c4-a6c7-565e17ce9e5c	ថ្ងៃអាទិត្យនេះ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះពិនិត្យព្យាបាលជំងឺ ជូនពលរដ្ឋជិត២ពាន់នាក់ នៅស្រុកបរសេដ្ឋ ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៦៨នាក់ នៅព្រឹកថ្ងៃអាទិត្យ ទី១២ ខែកុម្ភៈ ឆ្នាំ២០១៦នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន ១៩៨៩នាក់ ក្នុងនោះជំងឺកុមារ ចំនួន៣៥៦នាក់ ជំងឺ ស្ត្រី៣១៦នាក់ ជំងឺផ្លូវដង្ហើម២៣៧នាក់ ជំងឺផ្លូវចិត្ត១៧១នាក់ ជំងឺឬសដូងបាត២៣៦នាក់ ជំងឺទឹកនោមផ្អែម១២៥នាក់ និងជំងឺទូទៅ ៥៤៨នាក់ នៅឃុំពោធិ៍អង្គ្រង ស្រុកបសេដ្ឋ ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូនប្រជាពលរដ្ឋឃុំពោធិ៍អង្គ្រង របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៦៨នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និងមានការចូលរួមសហការពីលោក ហ៊ូ តាំងអេង រដ្ឋលេខាធិកាក្រសួងផែនការ ដំណាងឲ្យលោក ឆាយ ថន ទេសរដ្ឋមន្រ្ដី ក្រសួងផែនការ លោក ឆាយ សត្យា ប្រធានសហភាពសហ័ន្ធយុវជន កម្ពុជាក្រសួងផែនការ លោក ប៊ិន សារេត ទីប្រឹក្សាជាន់ខ្ពស់រដ្ឋសភា លោក ចាន់ តារា អភិបាលរងខេត្តកំពង់ស្ពឺ វេជ្ជបណ្ឌិត អោ វណ្ណថេន ប្រធានមន្ទីរសុខាភិបាលខេត្តកំពង់ស្ពឺ លោក ង៉ាក់ ប៊ុនធី អភិបាលស្រុកបរសេដ្ឋ សហភាពសហព័ន្ធយុវជន កម្ពុជាស្រុកបរសេដ្ឋ ខេត្តកំពង់ស្ពឺ លោកវេជ្ជបណ្ឌិត TODO JUNGKUNTZ (Licensed Clinical Psychologist) មកពីសហរដ្ឋអាមេរិក។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់។ សូមបញ្ជាក់ថារយៈពេល៥០ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ចំនួន១៥២១នាក់ ចុះពិនិត្យនិងព្យាលបានលជូនប្រជាពលរដ្ឋដោយឥតគិតថ្លៃចំនួន៦៥លើក ក្នុងនោះព្យាលបាលជូនប្រជាពលរដ្ឋបានចំនួន៧១៨៨០នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១២ ខែកុម្ភៈ ឆ្នាំ២០១៧៕	2017-02-12T18:16:00+07:00	freshnewsasia.com	https://m.freshnewsasia.com/index.php/en/localnews/46881-2017-02-12-04-16-30.html
ed3c66cc-5ce9-4918-b8ca-523920e97e28	ប្រជាពលរដ្ឋប្រមាណ ១,០០០នាក់ នៅសង្កាត់ទឹកថ្លា ត្រេកអរនឹងសេវាព្យាបាលជំងឺដោយឥតគិតថ្លៃ របស់ក្រុមគ្រូពេទ្យស្ម័គ្រចិត្ដ	ប្រជាពលរដ្ឋជិត១,០០០នាក់ ដែលរស់នៅក្នុងភូមិចំនួន១០ ក្នុងសង្កាត់ទឹកថ្លា ខណ្ឌសែនសុខ នៅថ្ងៃទី១០ ខែកុម្ភៈនេះ បានថ្លែងសេចក្ដីរីករាយយ៉ាងខ្លាំង ដែលក្រុមគ្រូពេទ្យស្ម័គ្រចិត្ដ របស់មន្ទីរពេទ្យមិត្ដភាពខ្មែរ-សូវៀត ដឹកនាំផ្ទាល់ដោយ រដ្ឋមន្ដ្រីក្រសួងសុខាភិបាល ម៉ម ប៊ុនហេង ដែលបានចុះពិនិត្យព្យាបាលជំងឺទូទៅ ជាទៀងទាត់ដល់ប្រជាពលរដ្ឋ ដោយឥតគិតថ្លៃនេះ។ អ្នកស្រី វណ្ណានី ដែលមកពិនិត្យព្យាបាល ក្នុងចំណោមប្រជាពលរដ្ឋជិត១,០០០នាក់ បានឲ្យដឹងថា ។ ព្រមជាមួយគ្នានោះ រដ្ឋមន្ដ្រី ម៉ម ប៊ុនហេង បានថ្លែងផងដែរ ។ ទន្ទឹមនឹងនោះ រដ្ឋមន្ដ្រីក៏បានថ្លែងអំពាវនាវ ដល់ប្រជាពលរដ្ឋទាំងអស់ ដែលមានកូនៗរបស់ខ្លួនញៀនគ្រឿងញៀន សូមកុំទុកកូនចោលឲ្យសោះ ត្រូវយកកូនមកពិនិត្យព្យាបាលជំងឺនេះ នៅតាមបណ្ដាមន្ទីរពេទ្យរដ្ឋ ឯកជន មណ្ឌលសុខភាព និងតាមមណ្ឌលបន្សាបគ្រឿងញៀន ដែលមានទីតាំងនៅជិតផ្ទះរបស់ពួកគាត់ឲ្យបានគ្រប់ៗគ្នា ព្រោះគ្រូពេទ្យរបស់យើង នឹងចាំព្យាបាលពួកគាត់គ្រប់ពេលវេលា។ គួរបញ្ជាក់ថា ក្រុមគ្រូពេទ្យស្ម័គ្រចិត្ដ ដែលបានចុះមកពិនិត្យព្យាបាល ប្រជាពលរដ្ឋរួមមាន ពិនិត្យភ្នែក, រោគស្ដ្រី, ជំងឺទឹកនោមផ្អែម,និងជំងឺទូទៅផ្សេងៗទៀត ដោយឥតគិតថ្លៃ៕	2017-02-11T01:54:00+07:00	freshnewsasia.com	https://m.freshnewsasia.com/index.php/en/localnews/46793-2017-02-10-11-54-16.html
68a262e2-94c5-46e9-87da-b14e7e582a4e	ម្ចាស់មេដាយមាសអាស៊ាន-ប៉ារ៉ាហ្គេម លើកទី៨ ដែលកំពុងមានជំងឺស្អិតពោះវៀនធ្ងន់ធ្ងរ ទទួលការឧបត្ថម្ភពីកាកបាទក្រហមកម្ពុជា	កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានឧបត្ថម្ភ គ្រឿងឧបភោគ-បរិភោគ សម្ភារៈប្រើប្រាស់ និងថវិកាមួយចំនួនជូន កីឡាករ បុង ហុង ជាជនពិការ និងជាម្ចាស់មេដាយមាស វិញ្ញាសារត់ចម្ងាយ៤០០ម៉ែត្រ ព្រឹត្តិការណ៍អាស៊ាន-ប៉ារ៉ាហ្គេម ឬស៊ីហ្គេមជនពិការ លើកទី៨ នៅប្រទេសសិង្ហបុរី កាលពីឆ្នាំ២០១៥ កន្លងទៅនេះ ហើយដែលបច្ចុប្បន្នមានជំងឺស្អិតពោះវៀនធ្ងន់ធ្ងរ កំពុងវះកាត់ និងសម្រាកព្យាបាលនៅមន្ទីរពេទ្យព្រះកុសុមៈ។ ក្នុងឱកាសប្រគល់អំណោយ នារសៀលថ្ងៃទី៩ ខែកុម្ភៈ ឆ្នាំ២០១៧នោះ លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានមានប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិតប្រធានកាកបាទក្រហមកម្ពុជា ចំពោះកីឡាករ បុង ហុង និងសូមជូនពរដល់កីឡាករ បុង ហុង ដែលកំពុងមានជំងឺឆាប់ជាសះស្បើយទៅបន្តការហ្វឹកហាត់ដើម្បីចូលរូមប្រកួតអាស៊ាន-ប៉ារ៉ាហ្គេមនៅប្រទេសម៉ាឡេសុីនៅខែកញ្ញាឆ្នាំ២០១៧ នាពេលខាងមុខនេះ។ អ្នកស្រី វិត ចាន់ថា ភរិយារបស់កីឡាករបុងហុង ដែលមកទទួលអំណោយនាឱកាសនោះ បានថ្លែងអំណរគុណយ៉ាងជ្រាលជ្រៅ ចំពោះសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាលបានយកចិត្តទុកដាក់ចំពោះអ្នកជំងឺពិការជួបការលំបាក ដោយមិនរើសអើង មិនប្រកាន់វណ្ណៈ ពូជសាសន៍ ឬនិន្នាការនយោបាយអ្វីឡើយ។ សូមបញ្ជាក់ថាអ្នកស្រីវិតចាន់ថាក៏ជាជនពិការដែរហើយក៏ជាកីឡាការនីរត់ប្រណាំងអាស៊ាន-ប៉ារ៉ាហ្គេម ដូចគា្នដែរ។ កាលឆ្នាំ២០១៥ គាត់ទទួលបានចំណាត់ថ្នាក់លេខ៤ ហើយលើកនេះគាត់ប្តេជ្ញាចិត្តខិតខំយកមេដាយឱ្យបាន៕	2017-02-10T19:30:00+07:00	freshnewsasia.com	https://m.freshnewsasia.com/index.php/en/localnews/46742-2017-02-10-05-30-38.html
10ec41b6-105a-48d6-bcc4-c614a32767a8	លោក តុង សុប្រាជ្ញ៖ ជំងឺ Valentine's Day អាចនឹងផ្ទុះឡើងសារជាថ្មីចំណោមយុវវ័យខ្មែរនៅថ្ងៃទី១៤ ខែកុម្ភៈខាងមុខនេះ	លោក តុង សុប្រាជ្ញ ដែលត្រូវបានគេទទួលស្គាល់ជា អ្នកស្រាវជ្រាវស៊ីជម្រៅទៅលើឥរិយាបទផ្លូវភេទរបស់យុវវ័យ នៅថ្ងៃទិវានៃក្តីស្រឡាញ់១៤ កុម្ភៈ បានបង្ហើបឲ្យអង្គភាព Fresh News ឲ្យដឹងថា ។ លោក តុង សុប្រាជ្ញ ដែលត្រូវបានគេរហ័សនាមថាជាថៅកែវ៉ាឡិនថាញ បានថ្លែងថា នៅឆ្នាំ២០១៦ សន្ទុះនៃការចូលរួមរបស់យុវវ័យហាក់ខ្លាំងក្លា ចាប់តាំងពីព្រឹកព្រលឹមចំថ្ងៃទី១៤ ខែកុម្ភៈតែម្តង មានការដាក់លក់ផ្កា និងកាដូថ្លៃៗព្រោងព្រាតនៅតាមដងផ្លូវធំៗនានាក្នុងរាជធានីភ្នំពេញ ជាពិសេសនៅផ្លូវប៉ាស្ទឺរ និងមហាវិថីព្រះស៊ីហនុចាប់ពីមុខវត្តលង្ការ រហូតដល់កោះពេជ្រ។ ការលក់បែបកាន់តែទំនើបៗមានពីយកឡានទំនើបៗឈប់លក់ មានតាំងពីធុងបាស់ចាក់ សម្លេងឮៗ រហូតដល់ម៉ោង១២យប់ហើយមិនទាន់ចប់ទៀត។ ការលក់ និងទិញនេះហាក់ដូចជា គ្មានការចូលរួមអន្តរាគមន៍ និងទប់ស្កាត់ពី អាជ្ញាធរដែនដីនៅទីនោះឡើយ។ អ្នកស្រាវជ្រាវអំពីទិវានៃក្តីស្រឡាញ់ដ៏ល្បីឈ្មោះរូបនោះបានបញ្ជាក់ឲ្យដឹងថា ទោះបីជានិន្នាការនៃការអបអរមានការធ្លាក់ចុះខ្លះ បន្ទាប់ពីមានអន្តរគមន៍ ចាប់តាំងពីឆ្នំាំ២០១០ ដែលយុវវ័យភាគច្រើនយល់ឃើញថា ពេលពួកគេកាន់ ឬទិញផ្កាហាក់ដូចជា មានអារម្មណ៍ខ្មាសអៀនគេទៅវិញ តែបែរជាមាន មនុស្សវ័យចាស់ៗ មានកូន មានប្រពន្ធ ជាអ្នកចូលទិញផ្កាទៅវិញទេ។ ប៉ុន្តែរូបភាពបែបនេះបានបញ្ជាក់ថា ថ្ងៃហ្នឹងគឺមានទំនាក់ទំនងផ្លូវភេទ របស់យុវវ័យហាក់ដូចមានការធ្លាក់ចុះផងដែរ ពី១២ភាគរយនៅឆ្នាំ២០០៩ មកត្រឹម១១ភាគរយនៅឆ្នាំ២០១៤។ តែអ្វីដែលចម្លែកនោះគឺនៅទិវានៃក្តីស្រឡាញ់ ថ្ងៃទី១៤ ខែកុម្ភៈកាលពីឆ្នាំទៅមើលទៅឃើញខុសប្លែកពីរាល់ឆ្នាំ ដែលហាក់បីជាជំងឺមានការថយចុះជិតជាទៅហើយ បែរជាងើបឡើងទៅវិញ គួរឲ្យព្រួយបារម្ភជាខ្លាំង ជាពិសេសគឺបញ្ហាទំនាក់ទំនងផ្លូវភេទយុវវ័យ ដែលមានការបង្ខំពីដៃគូរសង្សានឹងគ្នានោះដោយមិនមានការយល់ព្រម។ កន្លងមកក្រសួងមួយចំនួនបានចូលរួមអន្តរាគមន៍ចំពោះបញ្ហានេះដែរ ក្នុងនោះរួមមាន ក្រសួងវប្បធម៌ ក្រសួងអប់រំ យុវជន និងកីឡា ព្រមទាំងអាជ្ញាធរអេដស៍។ តែចម្លែកណាស់ឆ្នាំទៅនេះ ក្រសួងកិច្ចការនារីដែលមានតួនាទីសំខាន់ក្នុងការផ្សព្វផ្សាយ និងទប់ស្កាត់នៅថ្ងៃបុណ្យនៃក្តីស្រឡាញ់ ហាក់ដូចជាព្រងើយកន្តើយទៅវិញ។ រីឯអាជ្ញាធរនៅតាមខណ្ឌនីមួយៗ នៅរាជធានីភ្នំពេញហាក់មិនបានខ្វល់ខ្វាយប្រៀបធៀបដូចជិះសេះលែងដៃអីចឹង និយាយឲ្យចំគឺគ្មានចំណាត់ការតែម្តង នេះបើតាមសម្តីរបស់លោក តុង សុប្រាជ្ញ បន្ថែមឲ្យដឹងយ៉ាងដូច្នេះ។ ដោយសារតែកិច្ចខិតខំស្រាវជ្រាវលើបញ្ហានេះ លោក សុប្រាជ្ញ ត្រូវបានអង្គការសហប្រជាជាតិ (UNFPA) បានផ្តល់ពានរង្វាន់ប្រចាំខែកុម្ភៈ (Youth Champion Award)។ លោកខិតខំធ្វើកិច្ចការពាក់ព័ន្ធលើការអប់រំយុវវ័យបានលើកឡើងដោយមិនញញើតមាត់ថា លោកមានការព្រួយបារម្ភថា៖ ។ កាលពីថ្ងៃទី១៤ ខែកុម្ភៈ ឆ្នាំ២០១៦កន្លងទៅ លោក សុប្រាជ្ញ ដែលអ្នកលេងហ្វេសប៊ុកឲ្យងារថា ថៅកែវ៉ាឡិនថាញ បានចូលអង្កេតផ្ទាល់នៅក្នុងផ្ទះសំណាក់ ពេលនោះលោក បានបញ្ជាក់ឲ្យដឹងថា៖ ។ ដូចនេះគឺថ្ងៃ១៤ កុម្ភៈ នៅតែជាបញ្ហាប្រឈម ឥរិយាបទរបស់យុវវ័យនៅឡើយទេ។ ទាក់ទងនេងទិវានៃក្តីស្រឡាញ់នេះផងដែរ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានមានប្រសាសន៍លើកឡើងពីទិវានៃក្តីស្រឡាញ់ ហើយបានផ្តាំផ្ញើឲ្យស្រ្តីខ្មែរយល់ពីអត្ថន័យនៃទិវាឲ្យបានច្បាស់ កុំឲ្យគិតខុស និងយល់ច្រឡំលើថ្ងៃនេះ។ សម្តេចតេជោ មានប្រសាសន៍ថា ។ សម្តេចតេជោ មានប្រសាសន៍កាលពីឆ្នាំ២០១០ នៅក្នុងពិធីអបអរសាទរខួបលើកទី៩៩ ទិវាអន្តរជាតិនារី៨មីនា។ ក្នុងឱកាសនោះសម្តេចតេជោ ហ៊ុន សែន ក៏បានប្រកាសអំពាវនាវឲ្យប្រជាពលរដ្ឋ និងយុវវ័យទូទាំងប្រទេសបង្វែទិវានៃ ក្តីស្រឡាញ់ ថ្ងៃ១៤កុម្ភៈ ទៅជាការផ្តល់ក្តីស្រឡាញ់ទៅកាន់មនុស្សគ្រប់គ្នា ដូចជា ជនចាស់ជរា ក្មេងកំព្រា ជនពិការវិញ ទើបជាការល្អប្រសើរ៕	2017-02-10T00:04:00+07:00	freshnewsasia.com	https://m.freshnewsasia.com/index.php/en/localnews/46308-valentine-s-day-2.html
b5cf895b-9d2a-4be4-985a-9aca0da5dec9	ក្រសួងសុខាភិបាល៖ ជំងឺគ្រុនចាញ់នៅកម្ពុជាឆ្នាំ២០១៦ ធ្លាក់ចុះជាង៥០% កើតឡើង២៣,៣៦៧ករណី ស្លាប់ម្នាក់ប៉ុណ្ណោះ! (Video inside)	យោងតាមសេចក្ដីជូនដំណឹងរបស់មជ្ឈមណ្ឌលជាតិប្រយុទ្ធជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ នៃក្រសួងសុខាភិបាល ដែលអង្គភាពព័ត៌មាន Fresh News ទទួលបាននៅថ្ងៃទី០៩ ខែកុម្ភៈ ឆ្នាំ២០១៦នេះ បានឲ្យដឹងថា ជំងឺគ្រុនចាញ់ឆ្នាំ២០១៦ បានថយចុះ៥៤% ដោយករណីឈឺមានចំនួន ២៣,៣៦៧ករណី ស្លាប់ម្នាក់ បើប្រៀបធៀបទៅនឹងឆ្នាំ២០១៥ ករណីឈឺ៥៦,២៧៤ ស្លាប់១០នាក់។ លទ្ធផលនៃការធ្លាក់ចុះនេះ សម្រេចបានតាមការជំរុញរបស់រដ្ឋមន្ដ្រីក្រសួងសុខាភិបាល លោក ម៉ម ប៊ុនហេង លើការបង្កើតអភិក្រម ផែនការការងារលម្អិតឆ្នាំ២០១៦-២០២០ (Malaria Elimination Framework ២០១៦-២០២០ ហៅកាត់ថា MEAF) ដែលត្រូវបានដាក់ឲ្យប្រើប្រាស់នៅខែមករាឆ្នាំ២០១៦កន្លងទៅនេះ ក្នុងទិិសដៅ៥ឆ្នាំឈានទៅលុបបំបាត់ជំងឺគ្រុនចាញ់ ប្រភេទប្លាស្មូដ្យូមហ្វាល់ស៊ីប៉ារ៉ូម នៅតិចជាងមួយនាក់ ក្នុងចំណោមប្រជាជន១០០០នាក់ និងគ្មានករណីស្លាប់។ បន្ទាប់ពីអនុវត្ដយុទ្ធសាស្រ្ដជាតិ លុបបំបាត់ជំងឺគ្រុនចាញ់មក គឺករណីជំងឺគ្រុនចាញ់ពីឆ្នាំ២០១១ ដល់ឆ្នាំ២០១៦ បានថយចុះគួរឲ្យគត់សម្គាល់ពី ១១២,០៥៧ករណីឈឺ និងស្លាប់៩៣នាក់ ក្នុងឆ្នាំ២០១១ មក៥៦,២៧៤ ករណីឈឺ(ស្លាប់១០នាក់) ក្នុងឆ្នាំ២០១៥ និងថយចុះមកត្រឹម២៣,៣៦៧ករណីឈឺ (ស្លាប់១នាក់) ក្នុងឆ្នាំ២០១៦ អត្រាអាំងស៊ីដង់គឺ ១.៥១ករណីឈឺ ក្នុងចំណោមមនុស្ស១,០០០នាក់ និងអត្រាស្លាប់ប្រចាំឆ្នាំគឺ០.០១ ក្នុងចំណោម ១០០,០០០នាក់។	2017-02-09T16:36:00+07:00	freshnewsasia.com	https://m.freshnewsasia.com/index.php/en/localnews/46622-2017-02-09-02-36-53.html
0618c1fe-c118-4941-8d96-2ee73135543e	សម្តេចតេជោ ហ៊ុន សែន ផ្ញើសារសួរសុខទុក្ខលោក ម៉ា សេរី តាមទូរស័ព្ទតាំងពីពេលនៅព្យាបាលជំងឺ, ពេលនេះ «ខ្ញុំបាត់ដៃគូរដែលតែងហៅរកសួរនាំពីបញ្ហាកីឡា»	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា តាមរយៈ Facebook ផ្លូវការរបស់សម្តេចបានបង្ហាញនូវពាក្យថា៖ «ខ្ញុំនៅមានទុក្ខជាមួយការ បាត់បង់មិត្តភ័ក្រគឺលោក ម៉ា សេរីដែលបានលាចាកលោកនេះនាព្រឹកម៉ិញនេះ, ខ្ញុំបាត់ដៃគូរដែលតែងហៅ រកសួរនាំពីបញ្ហាកីឡា»។ នៅព្រឹកថ្ងៃទី០៣ ខែកុម្ភៈនេះ សម្តេចតេជោ ហ៊ុន សែន បានរៀបរាប់យ៉ាងដូច្នេះថា៖ «ថ្ងៃនេះទោះបីខ្ញុំរីករាយជាមួយបុណ្យបញ្ចុះខណ្ឌសីមានៅវត្ត ព្រែកប្រាក៏ដោយ តែ ខ្ញុំនៅមានទុក្ខជាមួយការបាត់បង់មិត្តភ័ក្រគឺលោក ម៉ា សេរី ដែលបានលាចាកលោកនេះនាព្រឹកម៉ិញនេះ។ ខ្ញុំបានជួបលោកម៉ា សេរី តាមទូរសព្ទ័ បន្ទាប់មកបន្តឆ្លងឆ្លើយ គ្នាតាម Line ដែលខ្ញុំបង្ហាញជូននេះ។ តាមគំរោងព្រឹកនេះខ្ញុំនឹងផ្ញើសារសួរសុខទុក្ខគាត់ទៀត តែមិននឹកស្មានថាខ្ញុំទទួលសារពីលោក ហ៊ុយ វណ្ណៈ ថា លោក ម៉ា សេរី ទទួលមរណភាពទៅហើយ។ ខ្ញុំបាត់ដៃគូរដែលតែងហៅរកសួរនាំពីបញ្ហាកីឡា។ ក្រៅពីសាររំលែកទុក្ខខ្ញុំគ្មានពាក្យ អ្វីក្រៅពីពាក្យថាលាហើយជាមួយទឹកភ្នែកដើម្បីជូនដំណើរនោះឡើយ»។ ខាងក្រោមនេះជាសាររបស់សម្តេចតេជោ ហ៊ុន សែន ផ្ញើសួរសុខទុក្ខលោក ម៉ា សេរី ពេលកំពុងព្យាបាលជំងឺ៖ ជូនពរលោក ម៉ា សេរី ជំនះបានលើពេលវេលាដ៏លំបាកនេះ។ ហ៊ុន សែន អរព្រះគុណដ៏ជ្រាលជ្រៅសម្តេច គោរពជូនសម្តេចជាទីគោរពដ៏ថ្លៃថ្លា នៅវេលាម៉ោង១១៖៣០ព្រឹក ថ្ងៃទី០៣កុម្ភៈនេះ ខ្ញុំបានរើចេញពីមន្ទីរពេទ្យរុស្ស៊ីហើយ ព្រោះគ្រូពេត្យបានប្រាប់ថា ពួកគាត់អស់លទ្ធភាពព្យាបាលហើយ។ ប៉ុន្មានថ្ងៃមុខ បើខ្ញុំបាទឈឺទ្រាំមិនបាន ឲ្យខ្ញុំបាទត្រឡប់មកវិញចុះ គាត់នឹងព្យាយាមជួយបន្តទៀត។ ដោយសេចក្តីគោរពដ៏ថ្លៃថ្លាបំផុត ពីខ្ញុំ ម៉ា សេរី។ ខិតខំព្យាលបន្តនៅផ្ទះតាមការណែនាំ របស់ពេទ្យ។ សូមជូនពរដើម្បីជំនះលើការលំបាកនេះ។ អរគុណនូវសណ្តានចិត្តគាំទ្ររបស់សម្តេច គុណបំណាច់ដ៏ធំធេងនេះ ខ្ញុំបាទនឹងក្រុមគ្រួសារគ្មានថ្ងៃបំភ្លេចបានឡើយ។ តាមរយៈសារឆ្លើយឆ្លងសួរសុខទុក្ខនេះអាចបង្ហាញថា សម្តេចតេជោ ហ៊ុន សែន ជាមេដឹកនាំមួយដែលតែងតែគិតអំពីសុខទុក្ខរបស់ប្រជាពលរដ្ឋ មិនថាឋានៈខ្ពស់ទាប វណ្ណៈពណ៌សំបុរអ្វីឡើយ ដែលនេះជាសកម្មភាពដ៏ប្រពៃមួយដែលកម្រមានមេដឹកនាំថ្នាក់កំពូលយកចិត្តទុក្ខយ៉ាងនេះណាស់។ សូមជំរាបថា លោក ម៉ា សេរី ប្រធានផ្នែកកម្មវិធីកីឡារបស់ស្ថានីយ៍ទូរទស្សន៍ CTN CNC MyTV បានទទួលមរណភាពនៅវេលាម៉ោង៥៖៥៤នាទីព្រឹកថ្ងៃទី៨ ខែកុម្ភ: ឆ្នាំ២០១៧នេះ នៅមន្ទីរពេទ្យរុស្ស៊ី៕	2017-02-08T18:17:00+07:00	freshnewsasia.com	https://m.freshnewsasia.com/index.php/en/localnews/46547-2017-02-08-04-17-11.html
ace11d33-af4d-4e6a-acb5-1cc9d3c6a207	ពលរដ្ឋក្រុងប៉ោយប៉ែតត្អូញត្អែរពីផលប៉ះពាល់សុខភាពដោយសារឡានដឹកដី	ប្រជាពលរដ្ឋមួយចំនួននៅក្រុងប៉ោយប៉ែត ខេត្តបន្ទាយមានជ័យ ត្អូញត្អែរពីក្រុមហ៊ុនឡានដឹកដីជាច្រើនគ្រឿងឆ្លងកាត់មុខផ្ទះ ធ្វើឲ្យខូចផ្លូវ និងបង្កឲ្យមានដីហុយប៉ះពាល់ដល់សុខភាពរបស់ពួកគាត់។ អ្នកភូមិលើកឡើងថា អាជ្ញាធរហាក់មិនអើពើចាត់វិធានការទៅលើក្រុមហ៊ុនឡានដឹកដីឲ្យទទួលខុសត្រូវបញ្ហាទាំងនេះឡើយ។ ប្រជាពលរដ្ឋនៅក្រុងប៉ោយប៉ែត ស្នើឲ្យអាជ្ញាធរពាក់ព័ន្ធ អន្តរាគមន៍ទៅក្រុមហ៊ុនដឹកដីឲ្យចាក់ទឹកថែទាំផ្លូវឲ្យបានទៀងទាត់ និងកុំឲ្យបើកឡានប្រជែងគ្នា ដើម្បីបញ្ចៀសគ្រោះថ្នាក់ដល់អ្នកដំណើរតាមដងផ្លូវ។ ពលរដ្ឋម្នាក់រស់នៅសង្កាត់ផ្សារកណ្ដាល ក្រុងប៉ោយប៉ែត លោក ស៊ុន សារឹន ឲ្យដឹងនៅថ្ងៃទី៧ កុម្ភៈ ថា ក្រុមហ៊ុនឡានដឹកដីប្រមាណ ៣ក្រុមហ៊ុន ប៉ុន្តែលោកមិនស្គាល់ឈ្មោះ បានបើកឆ្លងកាត់មុខផ្ទះរបស់លោកប្រមាណ ១០០គ្រឿងក្នុងមួយថ្ងៃ ដែលបង្កឲ្យមានដីហុយជាប្រចាំ។ លោកបន្ថែមថា នៅពេលឡានដឹកដីមកដល់មុខផ្ទះម្ដងៗ ធ្វើឲ្យដីហុយខ្លាំងមើលផ្លូវមិនឃើញ និងពិបាកដកដង្ហើម ជាពិសេសគឺកុមារតូចៗដែលប្រឈមនឹងបញ្ហាសុខភាពយ៉ាងខ្លាំង។ លោកបន្តថា ក្រៅអំពីនេះ ពេលខ្លះឡានបើកប្រជែងគ្នាយ៉ាងលឿន ដែលធ្វើឲ្យអ្នកដំណើរ និងពលរដ្ឋដែលរស់នៅតាមដងផ្លូវមានការភ័យខ្លាច៖ ។ ឆ្លើយតបនឹងបញ្ហានេះ ចៅសង្កាត់ផ្សារកណ្ដាល លោក គាត ហុល ទទួលស្គាល់ថា ក្រុមហ៊ុនឡានដឹកដីពិតជាបានបើកប្រជែងគ្នា និងបង្កឲ្យមានដីហុយប៉ះពាល់ដល់ការរស់នៅរបស់ប្រជាពលរដ្ឋប្រាកដមែន។ ប៉ុន្តែលោកអះអាងថា ឡានដែលបើកប្រជែងគ្នា ភាគច្រើនឡានក្រុមហ៊ុនតូចៗដែលគ្មានច្បាប់ទម្លាប់ ចំណែកក្រុមហ៊ុនធំៗគោរពច្បាប់បានល្អ គឺមិនហ៊ានលឿន និងបើកប្រជែងគ្នានោះទេ។ លោកបន្ថែមថា កន្លងទៅ អាជ្ញាធរតែងហៅក្រុមហ៊ុនទាំងនោះមកព្រមាន ដោយឲ្យចាក់ទឹកតាមដងផ្លូវ និងឲ្យបញ្ឈប់បើកប្រជែងគ្នារួចមកហើយ៖ ។ មន្ត្រីសម្របសម្រួលសមាគមការពារសិទ្ធិមនុស្សអាដហុក (ADHOC) ខេត្តបន្ទាយមានជ័យ លោក ស៊ុំ ច័ន្ទគា កត់សម្គាល់ថា ក្រុមហ៊ុនឡានដឹកដីនៅក្រុងប៉ោយប៉ែត មិនត្រឹមតែដីហុយ និងធ្វើឲ្យខូចផ្លូវប៉ុណ្ណោះទេ គឺឡានដឹកដីជ្រុះដីពាសពេញផ្លូវសំខាន់ក្នុងក្រុងមួយនេះ ដែលធ្វើឲ្យខូចបរិស្ថាន និងប៉ះពាល់ដល់សុខភាពរបស់ភ្ញៀវទេសចរជាតិ និងអន្តរជាតិ ដែលឆ្លងកាត់ទៅទស្សនាអង្គរវត្ត និងប្រទេសថៃ៖ ។ លោក ស៊ុំ ច័ន្ទគា បន្ថែមថា បញ្ហានេះ ប្រសិនបើអាជ្ញាធរពាក់ព័ន្ធមិនចាត់វិធានការឲ្យបានតឹងរ៉ឹងដើម្បីឲ្យទីក្រុងប៉ោយប៉ែត បានស្អាតល្អទេ នាំឲ្យខូចមុខមាត់ប្រទេសកម្ពុជា នៅលើឆាកអន្តរជាតិកាន់តែខ្លាំង៕	2017-02-08T17:00:00+07:00	rfa.org	https://www.rfa.org/khmer/news/health/Poipet-villagers-complaint-about-dust-02082017045546.html
f9f3d993-3672-45dd-a40e-c133c0334293	ករណីក្មេងស្រីម្នាក់ ស្លាប់នៅក្នុងមន្ទីពេទ្យបង្អែកខេត្តមណ្ឌលគិរី! ប្រធានមន្ទីរពេទ្យថា «ក្មេងស្រីរងគ្រោះ កើតជំងឺរលាកស្រោមខួរយ៉ាងធ្ងន់ធ្ងរ»	ប្រធានមន្ទីរពេទ្យបង្អែកខេត្តមណ្ឌលគិរី លោក សៀ សុខមៀង នៅថ្ងៃទី០៧ ខែកុម្ភៈ ឆ្នាំ២០១៧នេះ បានថ្លែងថា ក្មេងស្រីម្នាក់ អាយុ១៥ឆ្នាំ ដែលបានស្លាប់កាលពីថ្ងៃទី០១ ខែកុម្ភៈ នៅក្នុងមន្ទីរពេទ្យនោះ ដោយសារតែនាងជំងឺរលាកស្រោមខួរធ្ងន់ធ្ងរពេក មិនអាចព្យាបាលបាន។ លោកប្រធានមន្ទីរពេទ្យបានលើកឡើងបែបនេះ បន្ទាប់ពីមានការចោទប្រកាន់ថា ខាងក្រុមគ្រូពេទ្យទារលុយពីឪពុកម្តាយអ្នកជំងឺចំនួន៦០ម៉ឺនរៀល ដើម្បីព្យាបាល តែលោកថា ក្រុមគ្រូពេទ្យទាំងអស់ មិនបានធ្វើការទាមទារដូចការចោទនោះទេ។ លោក សៀ សុខមៀង បានឲ្យដឹងថា បន្ទាប់ពីធ្វើការពិនិត្យជំងឺរបស់ក្មេងស្រីខាងលើហើយ ក្រុមគ្រូពេទ្យបានពិនិត្យឃើញថា ក្មេងស្រីនោះ មានជំងឺរលាកស្រោមខួរធ្ងន់ធ្ងរខ្លាំងពេក ហើយអាព្យាលបាលក្មេងស្រីមិនបានធ្វើការបញ្ជូនអ្នកជំងឺប្រភេទនេះ មកកាន់មន្ទីរពេទ្យឲ្យបានទាន់ពេលវេលា។ លោកប្រធានពេទ្យបង្អែកឲ្យដឹងថា បញ្ហារឿងលុយនោះ ឪពុកម្តាយអ្នកជំងឺជាអ្នកត្អូញត្អែរថា ពួកគាត់ក្រីក្រគ្មានលុយកាក់សម្រាប់ ធ្វើការបញ្ជូនកូនស្រីដែលឈឺនោះ ទៅព្យាបាលនៅភ្នំពេញទេ គឺលុយគាត់មានតែ៤០ម៉ឺនរៀល ប៉ុណ្ណោះ រីឯការហូបចុកសព្វបែបណានោះ គឺគ្មានថវិកាក្នុងការចំណាយនោះឡើយ ទើបឪពុកក្មេងស្រីនោះ ក៏បានធ្វើការផ្តិតមេដៃស្តាំជាភស្តុតាង គឺព្រមទុកកូនគាត់ឲ្យគ្រូពេទ្យធ្វើការព្យាបាល ដោយគាត់មិនរករឿងពេទ្យនោះទេ។ លោកប្រធានមន្ទីរពេទ្យបង្អែកមណ្ឌលគិរី បានបន្តថា គ្រប់មន្ទីរពេទ្យបង្អែក មណ្ឌលសុខភាព ប៉ុស្តិ៍សុខភាពទូទាំងប្រទេសកម្ពុជា គឺមានមូលនិធិសមធម៌ សម្រាប់ជួយដល់ជនក្រីក្រ។ សូមជម្រាបថា កាលពីថ្ងៃទី៣១ ខែមករា ឆ្នាំ២០១៧ កន្លងទៅ មានឪពុកម្តាយបានបញ្ជូនកូនស្រីម្នាក់ ដែលឈឺធ្ងន់ធ្ងរ មកព្យាបាលមន្ទីរពេទ្យបង្អែកខេត្តមណ្ឌលគិរី បន្ទាប់ពីក្រុមវេជ្ជបណ្ឌិតនៅទីនេះ ពិនិត្យឃើញថា មានជំងឺរលាកស្រោមខួរក្បាលធ្ងន់ធ្ងរពេក ហើយចេះតែប្រកាច់ ក្មេងស្រីអភ័ព្វនោះបានដាច់ខ្យល់ស្លាប់តែម្ដង នៅព្រឹកថ្ងៃទី០១ ខែកុម្ភៈ ឆ្នាំ២០១៧។ ក្មេងស្រីនោះឈ្មោះ វី ស្រីរ័ត្ន អាយុ១៥ឆ្នាំ រស់នៅស្រុកកែវសីមា ខេត្តមណ្ឌលគិរី៕	2017-02-07T23:25:00+07:00	freshnewsasia.com	https://m.freshnewsasia.com/index.php/en/localnews/46501-2017-02-07-09-25-29.html
69af610d-0bfc-45fb-8d6f-fcacd1df6c2d	កញ្ញា ធី សុវណ្ណថា អះអាងថា ការតម្លើងថ្លៃប្តឹងទារសងជំងឺចិត្ត៥០ម៉ឺនដុល្លារ ដោយសារលោក សម រង្ស៊ី «ឌឺពេកហើយ» !	ឆ្លើយតបនឹងសំណួរថា តើហេតុអ្វីបានកញ្ញា ធី សុវណ្ណថា សម្រេចប្តឹងលោក សម រង្ស៊ី ទាមទារសំណងឡើងដល់៥០ម៉ឺនដុល្លារ ត្រូវបានកញ្ញាអះអាង បញ្ជាក់ថា ដោយសារលោក សម រង្ស៊ី ឌឺពេកហើយ ព្រោះលោក សម រង្ស៊ី បាននិយាយនៅក្នុងវិទ្យុអាស៊ីសេរី ដែលជាវិទ្យុគាំទ្របក្សប្រឆាំងថា មានបណ្តឹងកាន់តែច្រើនកាន់តែល្អ។ កញ្ញាបាននិយាយយ៉ាងដូច្នេះថា ។ សូមជំរាបថា នៅព្រឹកថ្ងៃទី០៧ ខែកុម្ភៈនេះ កញ្ញា ធី សុវណ្ណថា ប្រធានអង្គការយុវជនដើម្បីសង្គម អមដំណើរដោយលោកមេធាវី លី ច័ន្ទតុលា បានចូលទៅបំភ្លឺអយ្យការអមសាលាដំបូង រាជធានីភ្នំពេញ ពាក់ព័ន្ធនឹងការប្តឹងលោក សម រង្ស៊ី ពីបទបរិហារកេរ្តិ៍ជាសាធារណៈ, ក្រោយពីបញ្ចប់ការបំភ្លឺកញ្ញា ធី សុវណ្ណថា បានថ្លែងប្រាប់អង្គភាពព័ត៌មាន Fresh News ឲ្យដឹងថា ការប្តឹងលោក សម រង្ស៊ី ទាមទារសំណងត្រូវបានផ្លាស់ប្តូរពី ២៥ម៉ឺនឡើងដល់ ៥០ម៉ឺនដុល្លារ។ ប្រសិនបើបានសម្រេចនេះកញ្ញានឹងយកទៅអភិវឌ្ឍន៍តំបន់អារ៉ែង។ នៅរសៀលថ្ងៃទី០៧ ខែកុម្ភៈដដែលនេះ លោក គឹម សន្តិភាព អ្នកនាំពាក្យក្រសួងយុត្តិធម៌ បានបកស្រាយអំពីភាពខុសគ្នារវាង បណ្តឹងអាជ្ញា និងបណ្តឹងរដ្ឋប្បវេណី ដែលពលរដ្ឋខ្មែរភាគច្រើនពុំបានយល់ច្បាស់អំពីបញ្ហានេះ។ បើតុលាការស្វែងរកឃើញថា ជនល្មើសមានពិរុទ្ធភាពគ្រប់គ្រាន់នោះ នឹងនាំអោយមានការផ្តន្ទាទោសជននេះ តាមច្បាប់កំណត់ ដែលអាចសម្រេច អំពីទោសដាក់ពន្ធនាគារ និងទោសពិន័យ ដែលមានកំណត់ច្បាស់លាស់ ក្នុងក្រមព្រហ្មទណ្ឌតាមប្រភេទបទល្មើសនីមួយៗ ដែលក្នុងន័យនេះប្រាក់ពិន័យ នៃអំពើល្មើសនីមួយៗត្រូវបង់ចូលថវិការដ្ឋ។ អ្នកនាំពាក្យក្រសួងយុត្តិធម៌រូបនោះបានថ្លែងឲ្យដឹងថា ចំណែកនៅក្នុងបណ្តឹងរដ្ឋប្បវេណីវិញ ចំនួនទឹកប្រាក់នៃការប្តឹងទាមទារសំណងជម្ងឺចិត្ត ពុំមានកំណត់ក្នុងច្បាប់ឡើយ គឺជាសិទ្ធិសេរីភាពនៃការប្តឹងទាមទាររបស់ជនរងគ្រោះ ដែលជាដើមបណ្តឹងរដ្ឋប្បវេណី រីឯការពិចារណា សម្រេចគឺជាអំណាចរបស់តុលាការ៕	2017-02-07T22:42:00+07:00	freshnewsasia.com	https://m.freshnewsasia.com/index.php/en/localnews/46495-2017-02-07-08-42-17.html
f24c73a8-62a0-48ad-b0e1-c440bbc4c3b8	លោកឧកញ៉ា ម៉ុង ឫទ្ធី ផ្តល់អំណោយ ជាសម្ភារវេជ្ជសាស្រ្ត១៧ប្រភេទជូនមន្ទីរពេទ្យមិត្តភាពខ្មែរ-សូវៀត និងចុះសួរសុខទុក្ខអ្នកជំងឺ	លោកឧកញ៉ា ម៉ុង ឫទ្ធី ប្រធានក្រុមហ៊ុនម៉ុងឫទ្ធីគ្រុប នៅព្រឹកថ្ងៃទី០៧ ខែកុម្ភៈ ឆ្នាំ២០១៧នេះ បានផ្តល់អំណោយជាសម្ភារវេជ្ជសាស្រ្ត ចំនួន១៧ប្រភេទ ដល់មន្ទីរពេទ្យមិត្តភាពខ្មែរ-សូវៀត រួមទាំងចុះសួរសុខទុក្ខ និងផ្តល់ថវិកាមួយចំនួនទៀត ដល់អ្នកជំងឺ ដែលកំពុងស្នាក់នៅ មន្ទីរពេទ្យនេះផងដែរ។ លោក ឧកញ៉ា ម៉ុង ឫទ្ធី បានថ្លែងថា ។ លោកបណ្ឌិតបន្ដថា ។ ទន្ទឹមនឹងពេលនោះផងដែរ លោកឧកញ៉ា ម៉ុង ឫទ្ធី ក៏បានថ្លែងអំណរគុណគ្រូលោកពេទ្យ អ្នកគ្រូពេទ្យ នៃមន្ទីរពេទ្យមិត្ដភាពខ្មែរ-សូវៀត ជំនួសប្រជាជនក្រីក្រ ដែលបានមកព្យាបាលកន្លងមក ដែលបានបម្រើសេវាកម្មដ៏ល្អបំផុត ទោះបីមិនពេញចិត្ដមនុស្សមួយភាគតូចក៏ដោយ តែមានមនុស្សលើស៩០ភាគរយ ដែលពេញចិត្ដលើសេវារបស់មន្ទីរពេទ្យរនេះ ។ ព្រមជាមួយគ្នានោះ លោកវេជ្ជបណ្ឌិត ងី ម៉េង ប្រធានមន្ទីរពេទ្យមិត្តភាព ខ្មែរ-សូវៀត ក៏បានថ្លែងអំណរគុណ ដល់លោកឧកញ៉ា ម៉ុង ឫទ្ធី ដែលបានផ្ដល់នូវអំណោយជាសម្ភារ ចូលរួមចំណែកយ៉ាងច្រើន ឲ្យលោកគ្រូពេទ្យអ្នកគ្រូពេទ្យ មានសម្ភារគ្រប់គ្រាន់ ក្នុងការផ្ដល់សេវាកម្ម ជូនប្រជាពលរដ្ឋ ដែលមកពិនិត្យព្យាបាលនៅក្នុងមន្ទីររបស់យើងនេះ កាន់តែភាពប្រសើរមួយកម្រិតទៀត៕	2017-02-07T20:46:00+07:00	freshnewsasia.com	https://m.freshnewsasia.com/index.php/en/localnews/46477-2017-02-07-06-46-01.html
0b2428de-6f5c-4946-8da0-3937ddb2fa58	កញ្ញា ធី សុវណ្ណថា កំពុងចូលបំភ្លឺជូនតុលាការក្រុងភ្នំពេញ ពាក់ព័ន្ធនឹងការប្តឹង លោក សម រង្ស៊ី ទារសំណងជំងឺចិត្ត២៥ម៉ឺនដុល្លារ (Video inside)	ដូចការគ្រោងទុក កញ្ញា ធី សុវណ្ណថា ប្រធានអង្គការយុវជនដើម្បីសង្គម អមដំណើរដោយលោកមេធាវី លី ច័ន្ទតុលា បានទៅដល់សាលាដំបូងរាជធានីភ្នំពេញ នៅម៉ោង៨៖៤៥នាទី ព្រឹកនៅថ្ងៃទី០៧ ខែកុម្ភៈ ឆ្នាំ២០១៧នេះ ដើម្បីចូលបំភ្លឺជូនតំណាងអយ្យការ អមសាលាដំបូង រាជធានីភ្នំពេញ ពាក់ព័ន្ធនឹងការប្តឹង លោក សម រង្ស៊ី ពីបទបរិហារកេរ្តិ៍ជាសាធារណៈ ដោយទាមទារសំណងជំងឺចិត្តចំនួន២៥ម៉ឺនដុល្លារអាមេរិក។ កញ្ញា ធី សុវណ្ណថា បានប្តឹងលោក សម រង្ស៊ី ដោយភ្ជាប់យកករណីដែលលោក សម រង្ស៊ី ចោទប្រកាន់សម្តេចតេជោនាយករដ្ឋមន្ត្រីថា បានសូកប្រាក់ កញ្ញា ធី សុវណ្ណថា ចំនួន១លានដុល្លារអាមេរិក ឱ្យរូបនាងធ្វើសកម្មភាព ប្រឆាំងនឹងគណបក្សសង្រ្គោះជាតិ។ ដើម្បីបង្ហាញភាពស្អាតស្អំ ទើបកញ្ញា ធី សុវណ្ណថា បានប្តឹងទៅតុលាការឲ្យជួយរកយុត្តិធម៌ និង ផ្តន្ទាទោសលោក សម រង្ស៊ី តាមច្បាប់។ កន្លងមកកញ្ញាធី សុវណ្ណថា បញ្ជាក់ថា ក្នុងឱកាសជំនួបសំណេះសំណាលជាមួយសកម្មជនគណបក្សសង្គ្រោះជាតិប្រចាំប្រទេសបារាំង កាលពីថ្ងៃទី១៤ ខែមករា ឆ្នាំ២០១៧ លោក សម រង្ស៊ី បាននិយាយថា សម្តេចតេជោសូកប្រាក់កញ្ញាធី សុវណ្ណថា ចំនួន១លានដុល្លារអាមេរិក....។ កញ្ញា ធី សុវណ្ណថា ចាត់ទុកថា ការលើកឡើងគ្មានមូលដ្ឋានច្បាស់លាស់នេះ គឺជាការចោទប្រកាន់មួលបង្កាច់ ជាការអះអាងដោយបំផ្លើសនិងជាការទម្លាក់កំហុសដោយអសុច្ចរិត ហើយបានធ្វើឲ្យប៉ះពាល់យ៉ាងធ្ងន់ធ្ងរដល់កិត្តិយសកេរ្តិ៍ឈ្មោះ និងសេចក្ដីថ្លៃថ្នូររបស់ កញ្ញា ធី សុវណ្ណថា។ លោក សម រង្ស៊ី ត្រូវបានតុលាការកាត់ទោសឱ្យជាប់ពន្ធនាគារ២ឆ្នាំ ពាក់ព័ន្ធនឹងការចោទប្រកាន់ញុះញង់វាយប្រហារ លើឧបនាយករដ្ឋមន្រ្តី ហោ ណាំហុង ថា ជាមេគុកបឹងត្របែក ហើយប្រធានបក្សប្រឆាំងរូបនេះ ក៏ត្រូវបានតុលាការកាត់ទោស ឱ្យជាប់ពន្ធនាគារ៥ឆ្នាំថែមទៀត កាលពីចុងខែធ្នូ ឆ្នាំ២០១៦ ពាក់ព័ន្ធ នឹងករណីក្លែងឯកសារព្រំដែនកម្ពុជា-វៀតណាម។ ក្រៅពីនោះ លោក សម រង្ស៊ី ក៏កំពុងជាប់ពាក់ព័ន្ធនឹងបណ្តឹង នៅតុលាការច្រើនថែមទៀត ដែលមិនទាន់ កាត់ទោស ដែលភាគច្រើនជាបណ្តឹង បរិហារកេរ្តិ៍ជាសាធារណៈ៕	2017-02-07T15:55:00+07:00	freshnewsasia.com	https://m.freshnewsasia.com/index.php/en/localnews/46453-2017-02-07-01-55-27.html
0450bc9d-7a14-47b5-9b5c-78502a09f781	នៅថ្ងៃស្អែកនេះ កញ្ញា ធី សុវណ្ណថា ចូលបំភ្លឺជូនតុលាការពាក់ព័ន្ធនឹងការប្តឹង លោក សម រង្ស៊ី ទារសំណងជំងឺចិត្ត២៥ម៉ឺនដុល្លារ	តាមការគ្រោងទុកនៅថ្ងៃទី០៧ ខែកុម្ភៈ ឆ្នាំ២០១៧ ស្អែកនេះ កញ្ញា ធី សុវណ្ណថា ប្រធានអង្គការយុវជនដើម្បីសង្គម នឹងចូលបំភ្លឺជូនតំណាងអយ្យការ អមសាលាដំបូងរាជធានីភ្នំពេញ នៅវេលាម៉ោង៩៖០០ព្រឹក ពាក់ព័ន្ធនឹងការប្តឹង លោក សម រង្ស៊ី ប្រធានគណបក្សសង្គ្រោះជាតិ ពីបទបរិហារកេរ្តិ៍ជាសាធារណៈ ហើយទាមទារសំណងជំងឺចិត្តចំនួន២៥ម៉ឺនដុល្លារអាមេរិក។ កញ្ញា ធី សុវណ្ណថា បានប្តឹងលោក សម រង្ស៊ី ដោយភ្ជាប់យកករណីដែលលោក សម រង្ស៊ី ចោទប្រកាន់សម្តេចតេជោនាយករដ្ឋមន្ត្រីថា បានសូកប្រាក់ កញ្ញា ធី សុវណ្ណថា ចំនួន១លានដុល្លារអាមេរិក ឱ្យរូបនាងធ្វើសកម្មភាពប្រឆាំងនឹងគណបក្សសង្រ្គោះជាតិ។ ដើម្បីបង្ហាញភាពស្អាតស្អំ ទើបកញ្ញា ធី សុវណ្ណថា បានប្តឹងទៅតុលាការឲ្យជួយរកយុត្តិធម៌ និង ផ្តន្ទាទោសលោក សម រង្ស៊ី តាមច្បាប់។ កន្លងមកកញ្ញាធី សុវណ្ណថា បញ្ជាក់ថា ក្នុងឱកាសជំនួបសំណេះសំណាលជាមួយសកម្មជនគណបក្សសង្គ្រោះជាតិប្រចាំប្រទេសបារាំង កាលពីថ្ងៃទី១៤ ខែមករា ឆ្នាំ២០១៧ លោក សម រង្ស៊ី បាននិយាយថា សម្តេចតេជោសូកប្រាក់កញ្ញាធី សុវណ្ណថា ចំនួន១លានដុល្លារអាមេរិក....។ កញ្ញា ធី សុវណ្ណថា ចាត់ទុកថា ការលើកឡើងគ្មានមូលដ្ឋានច្បាស់លាស់នេះ គឺជាការចោទប្រកាន់មួលបង្កាច់ ជាការអះអាងដោយបំផ្លើសនិងជាការទម្លាក់កំហុសដោយអសុច្ចរិត ហើយបានធ្វើឲ្យប៉ះពាល់យ៉ាងធ្ងន់ធ្ងរដល់កិត្តិយសកេរ្តិ៍ឈ្មោះ និងសេចក្ដីថ្លៃថ្នូររបស់ កញ្ញា ធី សុវណ្ណថា។ លោក សម រង្ស៊ី ត្រូវបានតុលាការកាត់ទោសឱ្យជាប់ពន្ធនាគារ២ឆ្នាំ ពាក់ព័ន្ធនឹងការចោទប្រកាន់ញុះញង់វាយប្រហារ លើឧបនាយករដ្ឋមន្រ្តី ហោ ណាំហុង ថា ជាមេគុកបឹងត្របែក ហើយប្រធានបក្សប្រឆាំងរូបនេះ ក៏ត្រូវបានតុលាការកាត់ទោស ឱ្យជាប់ពន្ធនាគារ៥ឆ្នាំថែមទៀត កាលពីចុងខែធ្នូ ឆ្នាំ២០១៦ ពាក់ព័ន្ធ នឹងករណីក្លែងឯកសារព្រំដែនកម្ពុជា-វៀតណាម។ ក្រៅពីនោះ លោក សម រង្ស៊ី ក៏កំពុងជាប់ពាក់ព័ន្ធនឹងបណ្តឹង នៅតុលាការច្រើនថែមទៀត ដែលមិនទាន់ កាត់ទោស ដែលភាគច្រើនជាបណ្តឹង បរិហារកេរ្តិ៍ជាសាធារណៈ៕	2017-02-07T01:50:00+07:00	freshnewsasia.com	https://m.freshnewsasia.com/index.php/en/localnews/46433-2017-02-06-11-50-06.html
cd4234cd-4b3c-4170-8931-7dbb264ba26e	WHO៖ ប្រជាជនកម្ពុជា ជាពិសេសបុរសមានអត្រាកើត និងស្លាប់ ដោយសារជំងឺមហារីកថ្លើមខ្ពស់ជាងគេបំផុត នៅក្នុងតំបន់អាស៊ីអាគ្នេយ៍	មន្ទីរពេទ្យកាល់ម៉ែត ក្រោមកិច្ចសហការពីសាលកវិទ្យាល័យណាហ្គោយ៉ា (Nagoya University) នៃប្រទេសជប៉ុន បាន និងកំពុងរៀបចំសិក្ខាសាលាកម្ពុជា-ជប៉ុនលើកទី២ស្តី «អំពីបច្ចេកទេសអង់ដូស្កូពីក្នុងការធ្វើរោគវិនិច្ឆ័យនិងការព្យាបាលជំងឺ មហារីក ប្រព័ន្ធរំលាយអារហារ និងថ្លើម» ដែលប្រព្រឹត្តទៅនៅ មន្ទីរពេទ្យកាល់ម៉ែតចាប់ពីថ្ងៃទី៦ ដល់៨ ខែកុម្ភៈ ឆ្នាំ២០១៧។ នៅក្នុងសិក្ខាសាលានេះ ក៏មានការបង្ហាញពីរបាយការណ៍របស់អង្គការសុខភាពពិភពលោកថា ។ សិក្ខាសាលានេះ មានគោលបំណងសំខាន់ៗ៣រួមមាន ទី១-ផ្លាស់ប្តូរចំណេះដឹង និងបទពិសោធន៍ស្តី ពីការធ្វើរោគវិនិច្ឆ័យ និង ព្យាបាលជំងឺមហារីកប្រព័ន្ធរំលាយអារហារ និងមហារីកថ្លើម នៅប្រទេសកម្ពុជា និងជប៉ុន។ ទី២-ដើម្បីផ្ទេរនូវចំណេះដឹងពី បច្ចេកវិទ្យា និងបច្ចេកទេសថ្មីក្នុងការធ្វើរោគវិនិច្ឆ័យជំងឺមហារីកក្រពះ និងពោះវៀនធំពីសំណាក់អ្នកជំនាញពីសាកលវិទ្យាល័យ ណាហ្គោយ៉ា នៃប្រទេសជប៉ុន មកវេជ្ជបណ្ឌិតឯកទេសផ្នែកជំងឺក្រពះ-ពោះវៀន-ថ្លើម នៃមន្ទីរពេទ្យថ្នាក់ជាតិនៃប្រទេសកម្ពុជា និងទី៣- ការពិភាក្សាផ្លាស់ប្តូរយោបល់គ្នាក្នុងការធ្វើឲ្យប្រសើរឡើងនូវការធ្វើរោគវិនិច្ឆ័យនិងការព្យាបាលជំងឺមហារីក ក្រពះ ពោះវៀនធំ និងថ្លើម នៅប្រទេសកម្ពុជា។ ការរៀបចំសិក្ខាសាលាខាងលើ ធ្វើឡើងក្រោយពីសង្កេតឃើញថា ជំងឺមហារីកប្រព័ន្ធរំលាយអារហារ និងថ្លើម គឺជាជំងឺមហារីក ដែលកើតមានជាញឹកញាប់នៅលើប្រជាជនកម្ពុជា។ ស្ថិតិចុងក្រោយ ពីអង្គការសុខភាពពិភពលោកនៅឆ្នាំ២០១២បានបង្ហាញឲ្យឃើញថា ប្រជាជនកម្ពុជា ជាពិសេស បុរសមានអត្រាកើត (incidence) និងស្លាប់ (mortality)ដោយសារ ជំងឺមហារីកថ្លើមខ្ពស់ជាងគេបំផុត នៅក្នុងតំបន់អាស៊ីអាគ្នេយ៍ ដោយមានចំនួនអ្នកកើតប្រហែលជាង២២០០ករណីក្នុង១ឆ្នាំ ដែលក្នុងនោះជាង ៩៥% នៃអ្នកជំងឺបានទទួលមរណៈភាព (គិតជាចំនួនសរុបជាង២១០០ករណីក្នុង១ឆ្នាំ)។ ដោយឡែក ការសិក្សាមួយ របស់វេជ្ជបណ្ឌិត ហាវ មុនីរ័ត្ន នៅឆ្នាំ២០១១ ស្តីអំពីមហារីកពោះវៀនធំនៅប្រទេសកម្ពុជាដែលបាន ចុះផ្សាយ នៅក្នុងទស្សនាវដ្តីតំបន់អាស៊ីប៉ាស៊ីហ្វិក សម្រាប់ការបង្ការជំងឺមហារីក (Asian Pacific Journal for Cancer Prevention) បានបង្ហាញឲ្យឃើញថា ប្រជាជនកម្ពុជាដែលមានអាយុតិចជាង៤០ឆ្នាំមានអត្រាកើតជំងឺមហារីក ពោះវៀនធំខ្ពស់ដែលអត្រានេះខ្ពស់ជាងអត្រា នៅក្នុងប្រទេសអភិវឌ្ឈន៍ដល់ទៅ៥ដង៕	2017-02-06T22:23:00+07:00	freshnewsasia.com	https://m.freshnewsasia.com/index.php/en/localnews/46403-who.html
7fcafaa6-0da1-46d4-a386-297aa5fb95a2	រួចផុតពីទុក្ខ! ក្មេងស្រីក្រីក្រអាយុ១២ឆ្នាំម្នាក់ កើតជំងឺរ៉ាំរៃ រង់ចាំសេចក្តីស្លាប់នៅខេត្តរតនគិរី ត្រូវបានលោក ហ៊ុន ម៉ាណែត និងលោកស្រី បញ្ជូនមកសង្គ្រោះនៅភ្នំពេញ	នៅលើបណ្តាញសង្គមហ្វេសប៊ុក និងបណ្តាញសារព័ត៌មានរយៈពេលប៉ុន្មានថ្ងៃនេះ បានបង្ហោះព័ត៌មានស្តីពីក្មេងស្រីម្នាក់មានជំងឺរ៉ាំរៃ កាន់តែធ្ងន់ទៅៗ អស់រយៈពេល២ឆ្នាំមកហើយ ដោយមិនមានលទ្ធភាពព្យាបាលនោះ ពោលរង់ចាំតែសេចក្តីស្លាប់ប៉ុណ្ណោះ ដែលត្រូវប្រជាពលរដ្ឋនៅក្នុងភូមិ និងឪពុកនាងសូមអង្វរដល់សប្បុរសជន មេត្តាជួយសង្គ្រោះជីវិតនាង នាពេលនេះត្រូវបានសង្គ្រោះជីវិត ដោយសមាគមគ្រូពេទ្យស័្មគ្រចិត្តយុវជនសម្តេចតេជោ (TYDA)។ ដោយមានសេចក្តីអាណិតអាសូរពីសំណាក់បងប្រុស ហ៊ុន ម៉ាណែត និងបងស្រី ពេជ ចន្នមុន្នី ចំពោះក្មួយស្រីឈ្មោះ ហំ ស្រីលីន អាយុ១២ឆ្នាំ ជនជាតិខ្មែរ ដែលមានឪពុកឈ្មោះ ពៅ តឿ អាយុ៤០ឆ្នាំ ធ្វើកម្មករ ជៀជ័រកៅស៊ូ រស់នៅក្នុងចំការគេ ស្ថិតក្នុងភូមិតាកាប់ ឃុំតាអង ស្រុកកូនមុំ ខេត្តរតនគិរី ត្រូវបានបញ្ជូនមកដល់ភ្នំពេញហើយក្រោមការឧបត្ថម្ភការព្យាបាល ការធ្វើដំណើរ ការស្នាក់នៅនិងការចំណាយផ្សេងៗពីសំណាក់បងប្រុស ហ៊ុន ម៉ាណែតនិងបងស្រីពេជ ចន្នមុន្នី និងក្រោមការយកចិត្តទុកដាក់សម្រសម្រួល និងព្យាបាលពីក្រុមការងារសមាគមគ្រូពេទ្យស័្មគ្រចិត្តយុវជនសម្តេចតេជោ (TYDA) សហការជាមួយផ្នែកដែលពាក់ព័ន្ធ។ តាមការរៀបរាប់របស់លោក ពៅ តឿ ដែលជាឪពុកក្មួយស្រីបានឱ្យដឹង ទាំងពីរនាក់ឪពុកនិងកូនប្រុស ព្រលឹមចេញធ្វើការ ល្ងាចចូលផ្ទះ ពេលថ្ងៃចូលតែពេលបាយ ទុកក្មេងស្រីឲ្យនៅម្នាក់ឯង ដោយមិនមានថ្នាំសង្កូវព្យាបាលទេ ពោលគឺរង់ចាំដល់ពេលស្លាប់តែប៉ុណ្ណោះ។ បន្ទាប់ពីគាត់បាននាំប្រពន្ធកូន មករស់នៅធ្វើកម្មករជៀជ័រកៅស៊ូឲ្យគេ បានប៉ុន្មានខែ កូនស្រីរូបនេះក៏ធ្លាក់ខ្លួនឈឺ ចំណែកប្រពន្ធរបស់គាត់ឈ្មោះ ខន ស្រីឌី អាយុ៣៤ឆ្នាំ បានរត់ចោលគ្រួសារទៅបាត់ដោយទុកកូនឲ្យនៅឈឺ មិនមានអ្នកមើលថែ បើគាត់នៅមើលថែកូនមិនទៅធ្វើការ ត្រូវដាច់ពោះស្លាប់ទាំងអស់គ្នា។ ដូច្នេះមានតែទុកកូនឲ្យរស់តាមយថាកម្មតែប៉ុណ្ណោះ បើសិនជាព្យាបាលមិនដឹងថាប្រាក់ប៉ុន្មានព្យាបាលជានោះទេ។ ដោយឡែកអ្នករស់នៅជិតខាង ក៏បានសុំអង្វរជំនួសក្មេងស្រី ដល់សប្បុរសជនមេត្តាជួយដល់ក្មេងស្រីនេះផង ពីព្រោះពួកគាត់មិនមានអ្វីអាចជួយបានទេ បានត្រឹមសួរសុខទុក្ខ មានចំណីបន្តិចបន្តួចជួយចែករំលែកម្ដងម្កាលតែប៉ុណ្ណោះ។ ក្រុមគ្រួសារក្មេងស្រី ហំ ស្រីលីនព្រមទាំងប្រជាពលរដ្ឋអ្នកជិតខាង នៅក្នុងមូលដ្ឋានបានគោរពថ្លែងអំណរគុណ យ៉ាងជ្រាលជ្រៅបំផុតចំពោះទឹកចិត្តដ៍ សប្បុរសធម៌មិនអាចកាត់ថ្លៃបានរបស់ឯកឧត្តម ហ៊ុន ម៉ាណែតនិងលោកស្រី ពេជ ចន្នមុន្នី ដែលបានឧបត្ថម្ភការព្យាបាល ការធ្វើដំណើរ ការស្នាក់នៅនិងការចំណាយផ្សេងៗ និងសូមថ្លែងអំណរគុណចំពោះក្រុមការងារ សមាគមគ្រូពេទ្យស័្មគ្រចិត្តយុវជន សម្តេចតេជោ (TYDA) និងផ្នែកដែលពាក់ព័ន្ធដែលបាន យកចិត្តទុកដាក់សម្រសម្រួល និងព្យាបាលកូនស្រីរបស់គាត់៕	2017-02-06T16:31:00+07:00	freshnewsasia.com	https://m.freshnewsasia.com/index.php/en/localnews/46352-2017-02-06-02-31-29.html
12c1aa5c-7773-47dc-a466-6a9c7a7145b6	លោកស្រី ហ៊ុន ម៉ាណា ដឹកនាំក្រុមវេជ្ជសាស្ត្រសម្តេចតេជោ ព្យាបាលជំងឺប្រជាពលរដ្ឋដោយគិតថ្លៃនៅខេត្តឧត្តរមានជ័យ	លោកស្រី ហ៊ុន ម៉ាណា ប្រធានក្រុមវេជ្ជសាស្ត្រសម្តេចតេជោ បានដឹកនាំក្រុមការងារ ចុះពិនិត្យ និងព្យាបាលជំងឺជូនគ្រួសារកងទ័ព និងប្រជាពលរដ្ឋជាង១,០០០នាក់ ដោយឥតគិតថ្លៃនៅថ្ងៃទី០៥ ខែកុម្ភ: ឆ្នាំ២០១៧ ក្នុងបរិវេណវរៈសេនាតូច៤២២ ចំណុះឲ្យកងពលថ្មើរជើងលេខ៤២ ស្ថិតនៅភូមិតាមន្តសែនជ័យ ឃុំគោកមន ស្រុកបន្ទាយអំពិល ខេត្តឧត្តមានជ័យ។ មុនពិធីពិនិត្យ និងព្យាបាលជំងឺ ក្រុមការងារបានផ្តល់អាហារពេលព្រឹក និងថ្ងៃត្រង់ មាននំបញ្ចុក នំបុ័ង និងភេសជ្ជ: ផ្តល់ជូនប្រជាពលរដ្ឋ និងកងទ័ព បានទទួលទានយ៉ាងឆ្ងាញ់ពិសារ។ ពិធីពិនិត្យជំងឺដោយឥតគិតថ្លៃនេះរួមមាន៖ វះកាត់ជំងឺតូច, ពិនិត្យរោគស្ត្រី, ជំងឺទូទៅ, សម្ភព, អេកូសាស្ត្រ, ពិនិត្យ និងព្យាបាលធ្មេញ, ផ្តល់ថ្នាំទម្លាក់ដង្កូវពោះវៀន និងអប់រំសុខភាព សហគមន៍ ជូនប្រជាពលរដ្ឋ ដែលរង់ចាំការពិនិត្យ និងព្យាបាលជំងឺ ព្រមទាំងចែកជូនសម្ភារៈប្រើប្រាស់ និងចែកជូនវែនតាជូនលោកយាយ លោកតា, រទេះរុញសម្រាប់អតីតយុទ្ធជនពិការជាច្រើននាក់។ ក្នុងពិធីនេះមានការចូលរួមពីមេបញ្ជាការតាមកងពល, មេបញ្ជាការសមរភូមិទិសនីមួយៗ និងលោក ស ថាវី អភិបាលខេត្តឧត្តមានជ័យផងដែរ៕	2017-02-06T15:37:00+07:00	freshnewsasia.com	https://m.freshnewsasia.com/index.php/en/localnews/46343-2017-02-06-01-37-12.html
e372b487-ef26-411f-9d2a-6175270f8315	ក្រុមការងារនៃសមាគម TYDA បន្តចុះផ្ដល់ព្យាបាលជំងឺដល់ពលរដ្ឋក្នុងខណ្ឌដូនពេញ ដោយការចំណាយជាបន្ទុករបស់ លោក ហ៊ុន ម៉ាណែត និងលោកស្រី ពេជ ច័ន្ទមុន្នី	ក្រុមការងារសមាគមគ្រូពេទ្យស្ម័គ្រចិត្ត យុវជនសម្តេចតេជោ ហៅកាត់ថា TYDA ចំនួន១១៨នាក់ នៅព្រឹកថ្ងៃទី០៥ ខែកុម្ភៈ ឆ្នាំ២០១៧នេះ បានសហការជាមួយក្រុមមន្រ្តីក្នុងសាលាសង្កាត់ស្រះចក ខណ្ឌដូនពេញ ចុះអប់រំផ្សព្វផ្សាយពីបញ្ហាសុខភាព អនាម័យរស់នៅ ដល់ប្រជាពលរដ្ឋក្នុងសហគមន៍ភូមិ២, សហគមន៍ភូមិ៣, សហគមន៍ភូមិ៦ និងសហគមន៍ភូមិ២២ សរុបចំនួន ៧៦៨ខ្នង។ ក្នុងសកម្មមនុស្សធម៌ចុងសប្ដាហ៍នេះ ក្រុមការងារស្ម័គ្រចិត្តនៃសមាគម TYDA ក៏បានចែកខិតបណ្ណព័ត៌មានអប់រំ ពីបញ្ហាសុខភាពមួយចំនួនផងដែរ ព្រមទាំងបានបង្ហាញពីការថែទាំជំងឺកម្រិតស្រាល នៅក្នុងសហគមន៍ និងការបញ្ជូនអ្នកជំងឺទៅមណ្ឌលសុខភាព ក្នុងករណីចាំបាច់។ ក្នុងពេលចុះបំពេញសកម្មភាពមនុស្សធម៌តាមសហគមន៍ម្ដងៗ ក្រុមការងារនៃសមាគម TYDA បានពិនិត្យ និងបញ្ជូនអ្នកជំងឺដែលមានករណីធ្ងន់ធ្ងរ មកព្យបាលបន្តនៅតាមមន្ទីរពេទ្យនានា ក្នុងរាជធានីភ្នំពេញ។ ជាក់ស្តែង មានករណីអ្នកជំងឺខ្លះ ដែលមានជំងឺសន្លាក់ធ្ងន់ធ្ងរ ត្រូវបានបញ្ជូនមកព្យាបាលនៅមន្ទីពេទ្យព្រះកុសមៈ ក្រោមការឧបត្ថម្ភការព្យាបាល ការស្នាក់នៅ ការហូបចុក និងការចំណាយផ្សេងៗជាបន្ទុករបស់ លោក ហ៊ុន ម៉ាណែត និងលោកស្រី ពេជ ច័ន្នមុន្នី ប្រធានក្រុមប្រឹក្សាភិបាល នៃសមាគមគ្រូពេទ្យស្ម័គ្រចិត្តយុវជនសម្ដេចតេជោ (TYDA)។ ការចុះអប់រំសុខភាពតាមសហគមន៍នេះ ជាកម្មវិធីមួយ ក្នុងចំណោមកម្មវិធីនានារបស់សមាគម TYDA ដែលរួមមានការចុះពិនិត្យ និងព្យាបាលប្រជាពលរដ្ឋដោយឥតគិតថ្លៃ នៅតាមបណ្តាខេត្ត ការចុះពិនិត្យ និងព្យាបាលដល់កម្មករ-កម្មការិនី និងប្រជាពលរដ្ឋដោយឥតគិតថ្លៃ នៅតាមរោងចក្រ-សហគ្រាស ការចុះពិនិត្យ និងព្យាបាលកុមារកំព្រាដោយឥតគិតថ្លៃ នៅតាមអង្គការនានា និងសកម្មភាពផ្សេងៗរបស់សមាគមផ្ទាល់។ សូមជម្រាបថា គិតចាប់តាំងពីឆ្នាំ២០១៦ មកដល់ពេលនេះ ក្រុមការងារស្ម័គ្រចិត្តនៃសមាគមគ្រូពេទ្យស្ម័គ្រចិត្តយុវជនសម្តេតេជោ (TYDA) បានចុះអប់រំសុខភាពដល់ប្រជាពលរដ្ឋតាមសហគមន៍នានា បានចំនួន២៣គោលដៅហើយ៕	2017-02-06T04:11:00+07:00	freshnewsasia.com	https://m.freshnewsasia.com/index.php/en/localnews/46335-tyda.html
33155031-a211-4b09-a633-898ed1c5fcc9	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះព្យាបាលជំងឺ និងចែកថ្នាំជូនប្រជាពលរដ្ឋជាង១ពាន់នាក់ នៅស្រុកបរសេដ្ឋ ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៣០នាក់ នៅព្រឹកថ្ងៃអាទិត្យ ទី០៥ ខែកុម្ភៈ ឆ្នាំ២០១៧នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន១៣៩៦នាក់ ដោយក្នុងនោះ មានស្រ្ដីមានចំនួន៩៧៨នាក់ផងដែរ នៅឃុំផុង ស្រុកបរសេដ្ឋ ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូនប្រជាពលរដ្ឋឃុំផុង របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៣០នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី ក្រោមអធិបតីភាព លោកទេសរដ្ឋមន្រ្ដី ឆាយ ថន រដ្ឋមន្រ្ដីក្រសួងផែនការ ដែលរៀបចំឡើងនៅបរិវេណ សាលាបឋមសិក្សាទួលគ្រួស ឃុំផុត ស្រុកបរសេដ្ឋ ខេត្តកំពង់ស្ពឺ។ ការចុះពិនិត្យ និងព្យាបាលជំងឺនោះ ក៏មានកិច្ចសហការពីប្រធាន-អនុប្រធាន មន្ទីរសុខាភិបាលខេត្តកំពង់ស្ពឺ អាជ្ញាធរស្រុកបរសេដ្ឋ ខេត្តកំពង់ស្ពឺ សាខាសកម្មជនក្រុមការងារ យុវជនគណបក្សរាជធានីភ្នំពេញ លោក ឆាយ សត្យា ប្រធានសហភាពសហព័ន្ធ យុវជនកម្ពុជាក្រសួងផែនការ ឯកឧត្តម យឹម សុខុម ប្រធានក្រុមប្រឹក្សា ខេត្តកំពង់ស្ពឺ សហភាពសហព័ន្ធយុវជនកម្ពុជា ស្រុកបរសេដ្ឋ ខេត្តកំពង់ស្ពឺ លោកវេជ្ជបណ្ឌិត TODD JYNGKYNTZ (Licensed Clinical Psychologist) មកពីសហរដ្ឋអាមេរិក។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថាអស់រយៈពេល៥០ខែ ឈានចូលឆ្នាំទី៥ (ចាប់ពីឆ្នាំ២០១២-២០១៧) ក្រុមការងារគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ចំនួន១៣៩៦នាក់ ចុះពិនិត្យនិងព្យាលបាល ជូនប្រជាពលរដ្ឋដោយឥតគិតថ្លៃ បានចំនួន៦៣លើក ក្នុងព្យាលបាលជូនប្រជាពលរដ្ឋបានចំនួន ៦៩២៩៣នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី០៥ ខែកុម្ភៈ ឆ្នាំ២០១៧។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់៕	2017-02-05T16:38:00+07:00	freshnewsasia.com	https://m.freshnewsasia.com/index.php/en/localnews/46276-2017-02-05-02-38-01.html
9fa25f1c-9f02-49ff-ab91-e948c9ae26bd	សង្គមស៊ីវិលថាអាជ្ញាធរនឹងមិនអាចលុបបំបាត់គ្រឿងញៀនបើមិនចាប់ឈ្មួញចែកចាយធំៗ	សង្គមស៊ីវិលមើលឃើញថា គ្រឿងញៀនមិនអាចលុបបំបាត់អស់ពីប្រទេសកម្ពុជា នោះទេ ប្រសិនបើរាជរដ្ឋាភិបាលមិនអាចវែកមុខ និងបង្ក្រាបអ្នកចែកចាយធំៗបាន។ ការលើកឡើងនេះ បន្ទាប់ពីរាជរដ្ឋាភិបាលសម្រេចបង្កើតគណៈកម្មការចម្រុះ ដើម្បីអនុវត្តយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី១ រយៈពេល ៦ខែ។ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព លោក យង់ គិមអេង មើលឃើញថា យុទ្ធនាការប្រយុទ្ធប្រឆាំងគ្រឿងញៀន គឺជាការប្ដេជ្ញាចិត្តដ៏ល្អមួយរបស់រាជរដ្ឋាភិបាល ក្នុងការបង្ការភាពរីករាលដាលគ្រឿងញៀននៅក្នុងប្រទេសកម្ពុជា។ តែលោកសង្កេតឃើញថា មកទល់ពេលនេះ អាជ្ញាធរមានសមត្ថកិច្ចនៅមិនទាន់អាចវែកមុខអ្នកចែកចាយគ្រឿងញៀននេះបាននៅឡើយនោះទេ ដែលជាហេតុនាំឲ្យការចរាចរគ្រឿងញៀននៅកម្ពុជា នៅតែបន្តកើតមាន៖ ។ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព លោក យង់ គិមអេង ស្នើឲ្យរាជរដ្ឋាភិបាលអនុវត្តច្បាប់ដោយស្មើភាពគ្នាចំពោះអ្នកចែកចាយគ្រឿងញៀនទាំងអស់។ កាលពីថ្ងៃទី១ ខែកុម្ភៈ រាជរដ្ឋាភិបាលបានសម្រេចបង្កើតគណៈកម្មការចម្រុះ ដើម្បីអនុវត្តវិធានការទាំង ៥ ក្នុងផែនការប្រយុទ្ធប្រឆាំងគ្រឿងញៀនខុសច្បាប់លើកទី១។ គណៈកម្មការដែលទើបបង្កើតនោះមាន គណៈកម្មការទទួលបន្ទុកផ្សព្វផ្សាយអប់រំ មាននាយឧត្តមសេនីយ៍ កែ គឹមយ៉ាន ជាប្រធាន គណៈកម្មការទទួលបន្ទុកអនុវត្តវិធានការរដ្ឋបាល មានរដ្ឋលេខាធិការក្រសួងមហាផ្ទៃ លោក ព្រុំ សុខា ជាប្រធាន គណៈកម្មការទទួលបន្ទុកទប់ស្កាត់ និងបង្ក្រាបគ្រឿងញៀនតាមច្រកដែលមាន មានរដ្ឋមន្ត្រីក្រសួងយុត្តិធម៌ លោក អង្គវង្ស វឌ្ឍានា ជាប្រធាន គណៈកម្មការទទួលបន្ទុកព្យាបាល និងស្ដារនីតិសម្បទាអ្នកញៀនគ្រឿងញៀន គណៈកម្មការទទួលបន្ទុកសហប្រតិបត្តិការអន្តរជាតិ និងគណៈកម្មការទទួលបន្ទុកផ្គត់ផ្គង់។ ដោយឡែកគណៈកម្មការទទួលបន្ទុកទប់ស្កាត់ និងបង្ក្រាបគ្រឿងញៀនតាមច្រកដែលមាន បានបែងចែកជាអនុគណៈកម្មការចំនួនបីផ្សេងទៀត មានអនុគណៈកម្មការទទួលបន្ទុកទប់ស្កាត់ និងបង្ក្រាបគ្រឿងញៀនតាមច្រកព្រំដែនកម្ពុជា-ឡាវ មានឧត្តមសេនីយ៍ឯក ម៉ក់ ជីតូ ជាប្រធានអនុគណៈកម្មការទទួលបន្ទុកទប់ស្កាត់ និងបង្ក្រាបគ្រឿងញៀនតាមអាកាសយានដ្ឋានអន្តរជាតិ និងកំពង់ផែអន្តរជាតិ មាននាយឧត្តមសេនីយ៍ សុខ ផល ជាប្រធាន និងអនុគណៈកម្មការទទួលបន្ទុកទប់ស្កាត់ និងបង្ក្រាបគ្រឿងញៀនតាមបញ្ញើប្រៃសណីយ៍ មាននាយឧត្តមសេនីយ៍ ឆៃ ស៊ីណារិទ្ធ ជាប្រធាន។ ទាក់ទងនឹងការលើកឡើងរបស់លោក យង់ គិមអេង នេះ អគ្គលេខាធិការនៃអាជ្ញាធរជាតិបង្ក្រាបគ្រឿងញៀន នាយឧត្តមសេនីយ៍ មាស វិរិទ្ធ ថ្លែងថា នេះជាទស្សនៈដែលផ្ទុយនឹងការអនុវត្តជាក់ស្តែងរបស់អាជ្ញាធរមានសមត្ថកិច្ច។ លោកមើលឃើញថា ការអនុវត្តរបស់អាជ្ញាធរមានសមត្ថកិច្ចបានប្រសើរឡើងជាលំដាប់ពីមួយថ្ងៃទៅមួយថ្ងៃ។ នាយឧត្តមសេនីយ៍ មាស វិរិទ្ធ បន្ថែមថា ការបង្ក្រាបអ្នកជួញដូរតូចតាច គឺជាជំហានឈានទៅដល់ការចាប់ខ្លួនអ្នកចែកចាយ ឬអ្នកជួញដូរគ្រឿងញៀនធំបាន៖ ។ កាលពីថ្ងៃទី១៣ ខែធ្នូ រាជរដ្ឋាភិបាលបានបង្កើតផែនការស្ដីពីយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី១ ដែលមានរយៈពេល ៦ខែ ចាប់ផ្ដើមពីថ្ងៃទី១ ខែមករា រហូតដល់ថ្ងៃទី៣០ ខែមិថុនា ឆ្នាំ២០១៧។ យុទ្ធនាការនេះដឹកនាំដោយរដ្ឋមន្ត្រីក្រសួងមហាផ្ទៃ លោក ស ខេង ជាប្រធាន និងប្រធានអាជ្ញាធរជាតិប្រយុទ្ធប្រឆាំងគ្រឿងញៀន នាយឧត្តមសេនីយ៍ កែ គឹមយ៉ាន ជាអនុប្រធាន។ ការអនុវត្តយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី១ របស់រាជរដ្ឋាភិបាលសម្រាប់ខែមករា ឆ្នាំ២០១៧ បង្ក្រាបបទល្មើសគ្រឿងញៀនបានជាង ១ពាន់ករណី (១.១៤៤ករណី) ឃាត់ខ្លួនអ្នកប្រើប្រាស់ និងអ្នកចែកចាយជិត ៣ពាន់នាក់ (២.៧៧៣នាក់) និងរឹបអូសគ្រឿងញៀនបានជាង ៩ពាន់ក្រាម (៩.១៤៤,៥៣ក្រាម)៕	2017-02-05T13:30:00+07:00	rfa.org	https://www.rfa.org/khmer/news/health/Govt-set-up-new-committee-for-anti-drug-campaign-02052017012300.html
59e7e987-80d0-43a1-baa3-d8771d19c011	ជំងឺអ៊ុតក្តាមកើតលើសត្វគោ ក្របី បានផ្ទុះឡើង នៅស្រុកមេសាង ខេត្តព្រៃវែង, ក្រុមមន្រ្តីជំនាញចុះទប់ស្កាត់ និងព្យាបាលភ្លាមៗ	នៅព្រឹកថ្ងៃទី៤ ខែកុម្ភៈ ឆ្នាំ ២០១៧ ការិយាល័យផលិតកម្ម និងបសុព្យាបាលខេត្ត បានដឹកនាំក្រុមអន្តរាគមន៍ ចុះបាញ់ថ្នាំនៅភូមិសំបួរ ឃុំអង្គរសរ ស្រុកមេសាង ខេត្តព្រៃវែង ក្រោយមានសេចក្ដីរាយការណ៍ថា មានផ្ទុះឡើងនូវជំងឺអ៊ុតក្ដាម។ លោក ចិន វិសាល ប្រធានការិយាល័យផលិតកម្ម និងបសុព្យាបាលខេត្តព្រៃវែង បានលើកឡើងថា បន្ទាប់ពីទទួលបានព័ត៌មានអំពីករណីផ្ទុះ ជំងឺអ៊ុតក្តាមនោះ មន្ទីរកសិកម្ម រុក្ខាប្រមាញ់ និងនេសាទខេត្ត ដែលមានការិយាល័យ ផលិតកម្ម និងបសុព្យាបាលខេត្ត ជាការិយាល័យជំនាញ បានដឹកនាំកម្លាំងចុះទៅពិនិត្យ និងព្យាលបាលគោ ក្របីជូនប្រជាពលរដ្ឋបានទាន់ពេលវេលា។ លោកបន្តថា កម្លាំងពេទ្យសត្វរបស់លោក និងនៅប្រចាំការដើម្បីតាមដានសភាពការ នៃការផ្ទុះជម្ងឺ និងបាញ់ថ្នាំសម្លាប់មេរោគនៅតាមគ្រលគោ នេះបន្តទៀត ជាពិសេសនៅព្យាបាលជូនរហូតដល់គោ ក្របី ជាទាំងអស់ ដោយក្នុងការចុះទៅពិនិត្យ ព្យាបាល និងបង្ការ ទប់ស្កាត់នោះជាលទ្ធផលបាញ់១៥៧ខ្នងផ្ទះ ចាក់ថ្នាំ ព្យាបាលសត្វ១៩ក្បាល ផ្តួលសត្វលាបថ្នាំប្លឺមេទីឡែន បាន២៣ក្បាល និងចែកថ្នាំប្លឺមេទីឡែនបានអស់៤០លីត្រ។ ជាមួយគ្នានោះ លោកបានណែនាំអំពីរបៀបថែរក្សា អនាម័យសត្វ ការព្យាបាលជូនដល់ប្រជាពលរដ្ឋ ដែលជាម្ចាស់គោផងដែរ៕	2017-02-04T17:07:00+07:00	freshnewsasia.com	https://m.freshnewsasia.com/index.php/en/localnews/46173-2017-02-04-03-21-48.html
c293aff4-9303-4c92-af50-77a28b24814c	ម៉ិចស៊ីកូប្រកាសថាមាន «ទារិកាកើតមកក្បាលតូចជាលើកដំបូង» បណ្តាលមកពីជំងឺ Zika!	ប្រទេសម៉ិចស៊ីកូបានប្រកាសចេញជាលើកដំបូងនូវវត្តមាន «ទារិកាកើតមកមានក្បាលតូច» ជាប់ពាក់ព័ន្ធនឹងវីរុស Zika ដែលមានការវាយលុកខ្លាំងជាងគេនៅប្រទេសប្រេស៊ីល។ នេះបើតាមសារព័ត៌មាន Channel News Asia ដកស្រង់ពីបណ្តាញ Reuters នាព្រឹកថ្ងៃសៅរ៍ ទី០៤ ខែកុម្ភៈ ឆ្នាំ២០១៧។ ទារិកាខាងលើនេះកើតនៅថ្ងៃទី០៥ ខែវិច្ឆិកា ឆ្នាំ២០១៦ ហើយក៏បានស្លាប់ទៅវិញនៅថ្ងៃដែលកើតនោះតែម្តង។ នេះបើតាមសេចក្តីប្រកាសរបស់ក្រសួងសុខាភិបាលម៉ិចស៊ីកូ។ គិតចាប់តាំងពីខែវិច្ឆិកា ឆ្នាំ២០១៥ រហូតដល់ខែមករា ឆ្នាំ២០១៧នេះ ប្រទេសម៉ិចស៊ីកូបានកើតមានករណីឆ្លងវីរុស Zika ចំនួន ៧.៦៣៤ករណីក្នុងនោះមានតែមួយករណីខាងលើនេះប៉ុណ្ណោះ ដែលធ្ងន់ធ្ងរជាងគេគឺទារិកាកើតមកមានក្បាលតូច។ គួរបញ្ជាក់ថា Zika ជាវីរុសមួយដែលមិនងាយបង្កឲ្យមនុស្សស្លាប់នោះឡើយ ប៉ុន្តែបើវាកើតឡើងទៅលើស្ត្រីមានផ្ទៃពោះដែលឆ្លងជំងឺនេះតាមរយៈមូសខាំនោះ នៅពេលទារកកើតមកនឹងមានក្បាលតូច ហើយខ្សោយបញ្ញាស្មារតីជាទីបំផុត៕	2017-02-04T17:02:00+07:00	freshnewsasia.com	https://m.freshnewsasia.com/index.php/en/internationalnews/46172-2017-02-04-03-02-02.html
0e26b030-2fc4-4372-bacf-ef277018aaad	មន្ត្រីកសិកម្មខេត្តកំពង់ធំមិនទាន់អាចបញ្ជាក់ពីជំងឺដែលធ្វើឲ្យសត្វទារាប់ពាន់ក្បាលងាប់	មន្ត្រីមន្ទីរកសិកម្ម រុក្ខាប្រមាញ់ និងនេសាទ ខេត្តកំពង់ធំ កំពុងរង់ចាំលទ្ធផលដែលបានបញ្ជូនទៅស្ថាប័នជំនាញ ដើម្បីពិនិត្យសំណាកសត្វទាងាប់រាប់ពាន់ក្បាលកាលពីខែមករា។ បញ្ហានេះ ពួកគេមិនទាន់អាចបញ្ជាក់បានថា តើសត្វទាដែលងាប់នោះមានជំងឺអ្វី ឬមានផ្ទុកមេរោគប្រភេទអ្វីនៅឡើយទេ។ ការលើកឡើងបែបនេះ ក្រោយពេលមានព័ត៌មានថា នៅខេត្តកំពង់ធំ មានករណីផ្ទុះជំងឺផ្ដាសាយបក្សីកាលពីពេលថ្មីៗនេះ។ មន្ត្រីមន្ទីរកសិកម្មខេត្តកំពង់ធំ បញ្ជាក់ថា ក្រោយពេលដែលសត្វទារបស់កសិករមួយគ្រួសារនៅឃុំទ្រា ស្រុកស្ទោង ងាប់កាលពីខែមករា មន្ត្រីជំនាញបានបញ្ជូនសំណាក ឬវត្ថុតាងមួយចំនួនទៅស្ថាប័នជំនាញរបស់ក្រសួងកសិកម្ម និងខាងក្រសួងសុខាភិបាល ចំនួនពីរដង ប៉ុន្តែមិនទាន់បានបញ្ជូនលទ្ធផលត្រឡប់មកវិញថា ជាប្រភេទជំងឺអ្វីនោះទេ។ ប្រធានការិយាល័យនៃផលិតកម្ម និងបសុព្យាបាលនៃមន្ទីរកសិកម្មខេត្តកំពង់ធំ លោក ចាន់ បញ្ញាវ័ន្ត មានប្រសាសន៍នៅថ្ងៃទី៤ ខែកុម្ភៈ ថា ខាងមន្ទីរកសិកម្មខេត្តកំពុងតាមដានលើបញ្ហានេះ និងរង់ចាំលទ្ធផលចេញពីស្ថាប័នជំនាញនៃក្រសួងកសិកម្ម ជាមុនសិន ទើបអាចបញ្ជាក់បានថាសត្វទាដែលងាប់គឺបណ្ដាលមកពីមូលហេតុអ្វី និងមានជំងឺអ្វី៖ ។ មន្ត្រីមន្ទីរកសិកម្មដដែលបញ្ជាក់ថា សត្វទារបស់កសិករមួយគ្រួសារនៅឃុំទ្រា ចាប់ផ្ដើមងាប់កាលពីយប់ថ្ងៃទី១២ ខែមករា ដល់ថ្ងៃទី១៤ ខែមករា មានចំនួនជិត ៣ពាន់ក្បាល (២.៦៦៥)។ ក្រោយពេលទាងាប់បានមួយយប់ មន្ត្រីជំនាញចុះពិនិត្យមើលបញ្ហានេះ ដោយសហការជាមួយអាជ្ញាធរពាក់ព័ន្ធ និងម្ចាស់ទា គឺលោក ថៃ ថាស ហើយមន្ត្រីជំនាញក៏បានចាត់វិធានការ និងណែនាំដល់កសិកររូបនេះ និងអ្នកភូមិផ្សេងទៀតតាមលក្ខណៈបច្ចេកទេសមួយចំនួន។ លោកថា ករណីនេះមិនបណ្ដាលឱ្យពលរដ្ឋណាម្នាក់មានបញ្ហានោះទេ៖ ។ ត្បិតតែមានការបំបែកទាដែលឈឺ និងទាដែលមិនមានជំងឺចេញពីគ្នាក៏ដោយ ប៉ុន្តែក្រោយមកទារបស់កសិកររូបនោះ បានងាប់ជាបន្តបន្ទាប់រហូតដល់អស់ទាំងស្រុងតែម្ដង។ កូនប្រុសម្ចាស់ទាម្នាក់ គឺលោក ថាស ធា ដែលជាអ្នកឃ្វាលទារាល់ថ្ងៃបញ្ជាក់ថា ទារបស់គ្រួសារលោកសរុបគឺមានចំនួន ៦ពាន់ក្បាល។ លោកសង្កេតឃើញថា អាការៈរបស់ទាមិនស្រួលដូចជាទន់ដៃជើង គឺចាប់តាំងពីថ្ងៃទី៣ មករា មក ប៉ុន្តែគិតថា ជាលក្ខណៈធម្មតា។ រហូតដល់ថ្ងៃទី១២ មករា ទារបស់លោកចាប់ផ្ដើមងាប់ជាបន្តបន្ទាត់រហូតងាប់អស់តែម្ដង។ លោកសោកស្ដាយ ព្រោះដើមទុនគឺគ្រួសារគាត់ខ្ចីបុលពីធនាគារ។ លោកមិនដឹងពីមូលហេតុនៃការងាប់ប្រាកដ ប៉ុន្តែលោកមិនគិតថា ជាជំងឺទេ ដោយគិតថា ជាការចាក់វ៉ាក់សាំងខុសច្រើនជាង៖ ។ កសិកររូបនេះអះអាងថា ក្រោយពេលទាងាប់កន្លងទៅ គឺមានអ្នកភូមិមួយចំនួនបានយកទាខ្លះទៅបរិភោគ ប៉ុន្តែគ្រួសារលោកមិនបរិភោគនោះឡើយ។ ទោះបីជាយ៉ាងនេះក្ដី ទំព័រហ្វេសប៊ុក (Facebook) របស់នាយកដ្ឋានប្រយុទ្ធនឹងជំងឺឆ្លងដែលបង្ហោះកាលពីថ្ងៃទី១ ខែកុម្ភៈ បញ្ជាក់ថា នៅដើមឆ្នាំ២០១៧ គឺមានការរីករាលដាលឡើងវិញនូវជំងឺផ្ដាសាយបក្សីចំពោះបក្សីក្នុងខេត្តចំនួនពីរ គឺខេត្តស្វាយរៀង និងខេត្តកំពង់ធំ តែមិនបានកើតឡើងលើមនុស្សទេ។ ស្ថាប័នដដែលស្នើឱ្យពលរដ្ឋប្រុងប្រយ័ត្នខ្ពស់ និងគ្រប់ពេលវេលាចំពោះការឆ្លងនៃជំងឺប្រភេទនេះ។ មិនត្រូវយកសត្វមាន់ ឬទា ព្រមទាំងបក្សីផ្សេងទៀត ដែលឈឺ ឬងាប់ មកធ្វើជាអាហារ និងមិនត្រូវយកទៅលក់ដូរបន្តឡើយ។ លើសពីនេះ ពលរដ្ឋត្រូវអនុវត្តអនាម័យក្នុងការបោចរោម ឬចម្អិនជាប់ជានិច្ច។ បុគ្គលដែលមានរោគសញ្ញាគ្រុនក្ដៅ លើសពីជាង ៣៨អង្សាសេ និងមានរោគសញ្ញា ក្អក ឬ ឈឺក ឬដកដង្ហើមហត់ និងមានប្រវត្តិប៉ះពាល់ជាមួយបក្សីឈឺ ឬងាប់ ក្នុងកំឡុងពេល ៧ថ្ងៃមុនចេញរោគសញ្ញា ចាត់ទុកថា ជាករណីសង្ស័យ ត្រូវបញ្ជូនអ្នកជំងឺទៅមណ្ឌលសុខភាព ឬមន្ទីរពេទ្យជិតបំផុតដើម្បីព្យាបាល។ នាយកដ្ឋានប្រយុទ្ធនឹងជំងឺឆ្លងបញ្ជាក់ថា ចាប់តាំងពីឆ្នាំ២០០៥ ដល់ឆ្នាំ២០១៦ ជំងឺផ្ដាសាយបក្សីដែលបានឆ្លងពីសត្វបក្សីមកមនុស្សមានចំនួន ៥៦ករណី ហើយក្នុងនោះស្លាប់មានចំនួន ៣៧ករណី៕	2017-02-04T16:55:00+07:00	rfa.org	https://www.rfa.org/khmer/news/health/thousand-ducks-die-in-kgthom-02042017044806.html
9cff9ce1-a4cc-491d-9d28-2ad10f9b74cf	សមាគមចក្ខុខ្មែរ ចុះអនុស្សារណៈជាមួយមន្ទីរពេទ្យព្រះអង្គឌួង ដើម្បីផ្តល់ការព្យាបាលជំងឺភ្នែកដល់ប្រជាពលរដ្ឋក្រីក្រដោយឥតគិតថ្លៃ	សមាគមចក្ខុខ្មែរ នៅថ្ងៃសុក្រទី០៣ ខែកុម្ភៈ ឆ្នាំ២០១៧នេះ បានចុះហត្ថលេខាលើអនុស្សារណៈយោគយល់គ្នា សហការរយៈពេល៥ឆ្នាំ ជាមួយនឹងមន្ទីរពេទ្យព្រះអង្គឌួង ដើម្បីផ្តល់ការព្យាបាលជំងឺភ្នែកដល់ប្រជាពលរដ្ឋក្រីក្រដោយឥតគិតថ្លៃ។ ពិធីចុះអនុស្សារណៈនេះនឹងធ្វើឡើងរវាង លោក ង៉ូវ ស្រ៊ុន ស្ថាបនិកនៃសមាគមចក្ខុខ្មែរ និងលោកវេជ្ជបណ្ឌិត លូ លីឃាង ប្រធានមន្ទីរពេទ្យព្រះអង្គឌួង។បន្ថែមពីនេះ សមាគមសេវាសុខាភិបាលភូមិខ្ញុំក៏នឹងចុះហត្ថលេខាលើអនុស្សារណៈជាមួយសមាគមចក្ខុខ្មែរផងដែរ។ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល និង លោក សាយ សំអាល់ រដ្ឋមន្ត្រីក្រសួងបរិស្ថានតំណាងឱ្យសហភាពសហព័ន្ធយុវជនកម្ពុជា បានអញ្ជើញជាអធិបតីភាព នៃពិធីចុះអនុស្សារណៈទាំងពីរនេះ។ «ក្រសួងសុខាភិបាលប្តេជ្ញាផ្តល់សេវាសុខាភិបាលឱ្យកាន់តែប្រសើរឡើងជាពិសេសសហគមន៍ក្រីក្រ»។ ទន្ទឹមនឹងនេះដែរ លោកសាយ សំអាល់ បានមានប្រសាសន៍ថា៖ «សហភាពសហព័ន្ធយុវជនកម្ពុជាគាំទ្រយ៉ាងពេញទំហឹងនិងសហការជាមួយសមាគមចក្ខុខ្មែររួមទាំងមន្ទីរពេទ្យព្រះអង្គឌួង ដើម្បីផ្តល់ការព្យាបាលជូនប្រជាជនដែលត្រូវការវះកាត់ភ្នែកទាំងអស់និងលើកទឹកចិត្តផ្ទេរចំណេះដឹងបច្ចេកវិទ្យា និងជំនាញពីក្រុមអ្នកជំនាញបរទេសមកកាន់គ្រូពេទ្យនិងសិស្សានុសិស្សរបស់កម្ពុជា»។ លោក សាយ សំអាល់បានបន្ថែមថា ការចុះអនុស្សារណៈនេះនឹងធ្វើឱ្យប្រសើរឡើងថែមទៀតនូវស្ថានភាពប្រជាពលរដ្ឋខ្មែររាប់ពាន់នាក់ដែលកំពុងមានបញ្ហាងងឹតភ្នែក។ លោកបណ្ឌិត ធន់ វឌ្ឍនា នាយកប្រតិបត្តិនៃសាលាជាតិកសិកម្មព្រែកលាប បានមានប្រសាសន៍ថា៖ ។ លោកបន្ថែមថា ក្នុងនាមជាគណៈនាយកសមាគមចក្ខុខ្មែរ និងជានាយកប្រតិបត្តិនៃសាលាជាតិកសិកម្មព្រែកលាបលោកនឹងព្យាយាមឱ្យអស់ពីលទ្ធភាពដើម្បីប្រមូលអ្នកជំងឺឱ្យបានច្រើនបំផុតជាពិសេសអ្នកជំងឺដែលមានជីវភាពក្រលំបាកពីតំបន់ជនបទដាច់ស្រយាល។ គួររំលឹកថាសមាគមចក្ខុខ្មែរ បានផ្តល់ការព្យាបាលដោយឥតគិតថ្លៃជូនប្រជាពលរដ្ឋដែលមានបញ្ហាភ្នែកទូទៅនិងជាពិសេសប្រជាពលរដ្ឋក្រីក្រចាប់តាំងពីឆ្នាំ២០០៧មក។ នៅឆ្នាំ២០១៦សមាគមបានផ្តល់ការពិនិត្យព្យាបាលភ្នែកទូទៅនិងផ្តល់ថ្នាំចំនួន៥ម៉ឺនករណីនិងបានផ្តល់វ៉ែនតាការពារកំដៅថ្ងៃចំនួន២ម៉ឺន៥ពាន់ ដល់ប្រជាកសិករក្រីក្រដើម្បីកាត់បន្ថយនិងការពារជំងឺភ្នែក។បន្ថែមពីនេះសមាគមបានវះកាត់អ្នកជំងឺមានបញ្ហាភ្នែកបានចំនួន៦ពាន់៣រយករណី។ លោក ង៉ូវ ស្រ៊ុន ស្ថាបនិកនៃសមាគមចក្ខុខ្មែរបានឱ្យដឹងថា ជារៀងរាល់ឆ្នាំប្រជាពលរដ្ឋកម្ពុជាចំនួន៦ពាន់នាក់ បានងងឹតភ្នែកដោយសារជំងឺភ្នែកឡើងបាយប៉ុន្តែការព្យាបាលជំងឺនេះក្រុមគ្រូពេទ្យចំណាយពេលតែ២០នាទីប៉ុណ្ណោះដើម្បីព្យាបាល។ លោក ង៉ូវ ស្រ៊ុន ក៏បានកោតសរសើរចំពោះការចូលរួមរបស់លោកវេជ្ជបណ្ឌិត ម៉ម ប៊ុនហេង លោកសាយសំអាល់ និងលោកវេជ្ជបណ្ឌិត លូ លីឃាង ប្រធានមន្ទីរពេទ្យព្រះអង្គឌួង។ សូមបញ្ជាក់ថាបច្ចុប្បន្នសមាគមចក្ខុខ្មែរ បាននិងកំពុងធ្វើការជាមួយយុវជនស្ម័គ្រចិត្តដែលមកពីសហភាពសហព័ន្ធយុវជនកម្ពុជាសកលវិទ្យាល័យសុខាភិបាល និងសាលាជាតិកសិកម្មព្រែកលាប។ លោកង៉ូវស្រ៊ុនបានបញ្ជាក់ថា៖ ។ លោកបន្ថែមថា៖ «អគារចក្ខុថ្មីរបស់មន្ទីរពេទ្យអង្គឌួងនិងធនធានមន្ទីរពេទ្យនឹងអនុញ្ញាតឱ្យក្រុមការងារសមាគមផ្តល់ការវះកាត់ភ្នែកបានច្រើនជាង៥ពាន់ករណី។ ពិធីចុះអនុស្សារណៈនេះ ត្រូវបានមើលឃើញថាជាជំហ៊ានដ៏សំខាន់មួយឆ្ពោះទៅរកទិសដៅកាត់បន្ថយជំងឺភ្នែកឡើងបាយនៅប្រទេសកម្ពុជា។ លោកង៉ូវស្រ៊ុនបន្តថា៖ «នេះគឺជាជំហានដ៏ធំមួយឆ្ពោះទៅកាន់គោលដៅរបស់យើងដែលនឹងផ្តល់ការវះកាត់អ្នកជំងឺភ្នែកចំនួន១ម៉ឺនករណីក្នុងឆ្នាំ២០១៧»។សមាគមចក្ខុខ្មែរ នឹងរៀបចំកម្មវិធីវះកាត់ចំនួន២៤សប្តាហ៍ដោយមានការចូលរួមពីវេជ្ជបណ្ឌិតជំនាញនិងសហការីស្ម័គ្រចិត្តមកពីប្រទសអូស្ត្រាលី អង់គ្លេស អាល្លឺម៉ង់ ប្រ៊ុយណេ និងអ៊ីតាលី ជាដើម។ គួរកត់សំគាល់ថា ប្រជាជនកម្ពុជាប្រមាណ១៨ម៉ឺននាក់ ដែលគេដឹងថាងងឹតភ្នែកហើយភាគច្រើនបំផុតនៃអ្នកទាំងនោះគឺជាអ្នកក្រីក្រដែលមិនអាចប្រកបការងារដើម្បីចិញ្ចឹមជីវិតខ្លួនឯង និងក្រុមគ្រួសារបានឡើយ។ បើតាមការសិក្សាស្រាវជ្រាវស្ត្រីគឺជាអ្នកដែលមានជំងឺភ្នែកឡើងបាយច្រើនជាងបុរសទ្វេដង ដែលនឹងប៉ះពាល់យ៉ាងធំធេងចំពោះកម្ពុជា។ តែយ៉ាងណាក៏ដោយអ្នកជំនាញផ្នែកភ្នែកបានអះអាងថា៩០ភាគរយនៃអ្នកជំងឺងងឹតភ្នែកទាំងអស់អាចបញ្ចៀសបាន៕	2017-02-04T01:23:00+07:00	freshnewsasia.com	https://m.freshnewsasia.com/index.php/en/localnews/46147-2017-02-03-11-27-18.html
3b1733ea-6d18-46b7-8e43-5f296d8c05d0	បុរសអាល្លឺម៉ង់ម្នាក់ កើតជំងឺសរសៃប្រសាទ អាដៃខ្លួនឯង ហូរឈាមពេញបន្ទប់ផ្ទះសំណាក់ តែត្រូវជួយសង្គ្រោះទាន់ពេល នៅក្រុងបាត់ដំបង	បុរសជនជាតិអាល្លឺម៉ង់ម្នាក់ ឈ្មោះ GERHARD DEUTSCH អាយុ៤១ឆ្នំា ក្រោយចេញពីប្រទេសថៃ មកស្នាក់នៅ ភូមិព្រែកមហាទេព សង្កាត់ស្វាយប៉ោ ក្រុងបាត់ដំបង រយៈពេល៣ថ្ងៃរួចមក បានអាដៃខ្លួនឯងក្នុងបន្ទប់ស្នាក់នៅ បណ្ដាលឲ្យហូរឈាមយ៉ាងច្រើនជិតនឹងស្លាប់ តែត្រូវបានជួយសង្គ្រោះទាន់ពេលវេលា ហើយមូលហេតុនោះមិនមែនមកពីសេពគ្រឿងញៀនោះទេ តែមានជំងឺសរសៃប្រសាទ។ លោកវរសេនីយ៍ត្រី ប៉ាង ហៀង អធិការនគរបាលក្រុងបាត់បង បានបញ្ជាក់ថា កាលពីថ្ងៃទី៣១ ខែមករា ឆ្នាំ២០១៧ ជនបរទេសខាងលើ បានមកស្នាក់នៅក្រុងបាត់ដំបង លុះដល់ថ្ងៃទី២ ខែកុម្ភៈ ឆ្នាំ២០១៧ បានសង្ងំក្នុងបន្ទប់តែម្នាក់ឯង ហើយបានយកផ្លែឡាមមកអាកំភួនដៃទាំងសងខាងខ្លួនឯង ដោយឈាមប្រឡាក់បន្ទប់ដេក តែរបួសមិនធ្ងន់ធ្ងរ និងមិនបណ្ដាលឲ្យគ្រោះថ្នាក់ដល់អាយុជីវិតឡើយ។ ក្រោយដឹងរឿងបែបនេះហើយ កម្លាំងអធិការដ្ឋាននគរបាលក្រុង សហការជាមួយកម្លាំងបង្រ្កាបខេត្តបាត់ដំបង បានបញ្ជូនជនរងគ្រោះទៅសង្គ្រោះ នៅមន្ទីពេទ្យបង្អែកខេត្តបាត់ដំបង។ មូលហេតុដែលជនបរទេសខាងលើអាដៃខ្លួន គឺដោយសារប្រព័ន្ធសរសៃប្រសាទ របស់គាត់មិនប្រក្រតី ហើយលេបថ្នំារំងាប់អារម្មណ៍ជាប្រចាំ។ បច្ចុប្បន្ន ជនបរទសខាងលើ កំពុងសម្រាកព្យាបាលនៅមន្ទីពេទ្យបង្អែកខេត្តបាត់ដំបង៕	2017-02-03T21:28:00+07:00	freshnewsasia.com	https://m.freshnewsasia.com/index.php/en/localnews/46114-2017-02-03-07-28-51.html
d3935580-37e6-422e-b1b0-a1ffe66fe257	អាជ្ញាធរបង្កើតមណ្ឌលបន្ថែមដើម្បីផ្ទុកអ្នកញៀនគ្រឿងញៀនបន្ទាប់ពីឃាត់ខ្លួនជិត៣ពាន់នាក់	លទ្ធផលនៃយុទ្ធនាការប្រឆាំងគ្រឿងញៀនក្នុងខែដំបូង គឺអាជ្ញាធរបង្ក្រាបបានចំនួនជាង ១ពាន់ករណី និងឃាត់ខ្លួនមនុស្សជិត ៣ពាន់នាក់។ ស្របពេលអាជ្ញាធរឃាត់ខ្លួនអ្នកប្រើប្រាស់គ្រឿងញៀនបានកាន់តែច្រើននេះ អាជ្ញាធរក៏កំពុងប្រឈមនឹងការលំបាក ដោយសារខ្វះមណ្ឌលបណ្ដោះអាសន្នដើម្បីផ្ទុកអ្នកញៀនគ្រឿងញៀន។ យុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី១ ដែលដឹកនាំដោយរដ្ឋមន្ត្រីក្រសួងមហាផ្ទៃ លោក ស ខេង ប្រចាំខែមករា ឆ្នាំ២០១៧ នៃយុទ្ធនាការដែលមានរយៈពេលចំនួន ៦ខែរបស់រដ្ឋាភិបាល គឺបង្ក្រាបបានគ្រឿងញៀននៅទូទាំងប្រទេសចំនួន ១.១៤៤ករណី ឃាត់ខ្លួនមនុស្សចំនួន ២.៧៧៣នាក់ ស្រី ២៦៧នាក់ និងយកសារធាតុញៀនសរុប ៩.១៤៨,៨៣ក្រាម។ ក្រៅពីនោះ អាជ្ញាធរក៏បង្ក្រាបបានរថយន្ត ១១គ្រឿង ម៉ូតូ ២៥៧គ្រឿង និងទូរស័ព្ទដៃចំនួន ៧០៣គ្រឿង។ នៅក្នុងកិច្ចប្រជុំបូកសរុបលទ្ធផលយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី១ ប្រចាំខែមករា នៅថ្ងៃទី២ កុម្ភៈ ឲ្យដឹងថា ក្នុងចំណោមមនុស្សចំនួន ២.៧៧៣នាក់ ដែលអាជ្ញាធរឃាត់ខ្លួនទាក់ទងនឹងគ្រឿងញៀន គឺមានឈ្មួញជួញដូរចំនួន ១.៣៣០នាក់ ស្រី ១៧២នាក់ (នគរបាល ៤នាក់ អាវុធហត្ថ ១នាក់ និងយោធា ១នាក់)។ ចំណែកអ្នកប្រើប្រាស់មានចំនួន ១.៤៤០នាក់ ស្រី ៩៤នាក់ និងឃាត់ខ្លួនតាមដីកាតុលាការពីបទជួញដូរគ្រឿងញៀនមាន ១៩ដីកា ឃាត់ខ្លួន ១៣នាក់ ស្រី ៣នាក់។ របាយការណ៍ដដែលបន្តថា អាជ្ញាធរជាតិប្រយុទ្ធប្រឆាំងគ្រឿងញៀន បានចាត់ក្រុមបច្ចេកទេសចុះពិនិត្យ សិក្សា រៀបចំ និងកសាងមជ្ឈមណ្ឌលជាតិសម្រាប់ព្យាបាល និងស្ដារនីតិសម្បទាអ្នកញៀនគ្រឿងញៀននៅឃុំកែវផុស ស្រុកស្ទឹងហាវ ខេត្តព្រះសីហនុ។ រីឯគណៈកម្មាធិការត្រួតពិនិត្យគ្រឿងញៀនខេត្តកណ្ដាល កំពុងរង់ចាំការសម្រេចពីថ្នាក់ជាតិ ដើម្បីកសាងមណ្ឌលបណ្ដោះអាសន្នសម្រាប់ព្យាបាល ស្ដារនីតិសម្បទា ផ្ដល់វិជ្ជាជីវៈ បំណិនជីវិត ការធ្វើសមាហរណកម្ម និងចាកចេញពីគ្រឿងញៀន។ លើសពីនេះ នៅខេត្តកំពង់ចាម ក៏បានរៀបចំកន្លែងផ្ដល់សេវាព្យាបាលអ្នកញៀនគ្រឿងញៀនចំនួន ២០ទីតាំងនៅតាមមន្ទីរពេទ្យបង្អែក។ ពាក់ព័ន្ធនឹងវិធានការកម្ចាត់សារធាតុញៀននៅក្នុងខែមករា ក្រសួងសុខាភិបាល ក៏បានព្យាបាលអ្នកញៀនគ្រឿងញៀនចំនួន ៨១៨នាក់ នៅចំនួន ១៧៧កន្លែង និងបានចុះពិនិត្យបច្ចេកទេសនៅមណ្ឌលសុខភាព និងស្ដារនីតិសម្បទារបស់ក្រសួងសង្គមកិច្ច នៅខណ្ឌសែនសុខ ក្នុងគោលបំណងពង្រឹងកិច្ចសហការបច្ចេកទេស។ អំឡុងពេលអាជ្ញាធរអនុវត្តផែនការបង្ក្រាបគ្រឿងញៀននេះ នៅមជ្ឈមណ្ឌលជាតិព្យាបាល និងស្ដារនីតិសម្បទា (ក្រាំងធ្នង់) មានក្រុមអ្នកញៀនគ្រឿងញៀនមានគ្នាចំនួន ១៨នាក់ បានចាប់សន្តិសុខគំរាម ដើម្បីរត់គេចខ្លួន ហើយសមត្ថកិច្ចកំពុងស្រាវជ្រាវឃាត់ខ្លួនមកវិញ។ ក្រៅពីវិធានការក្ដៅដើម្បីឃាត់អ្នកញៀនគ្រឿងញៀន និងអ្នកជួញដូរគ្រឿងញៀន ក្រសួងអប់រំ ក្រសួងប្រៃសណីយ៍ ក្រសួងទេសចរណ៍ និងអគ្គលេខាធិការដ្ឋាននៃអាជ្ញាធរប្រយុទ្ធប្រឆាំងគ្រឿងញៀន ក៏បានចេញសេចក្ដីណែនាំស្ដីពីការទប់ស្កាត់ និងវិធីសាស្ត្រយល់ដឹងទាក់ទងពីផលប៉ះពាល់ធ្ងន់ធ្ងរ នៃការប្រើប្រាស់គ្រឿងញៀន ទៅដល់សិស្សនិស្សិត ម្ចាស់អាជីវកម្មក្នុងវិស័យទេសចរណ៍ រោងចក្រ និងសហគ្រាស និងទីតាំងកម្សាន្តនានាជាដើមនៅទូទាំង ២៥ខេត្ត-ក្រុង។ នាយកប្រតិបត្តិអង្គការខាណា (KHANA) លោក ជួប សុខចំរើន សម្ដែងការសាទរនៅពេលឃើញយុទ្ធនាការរបស់រដ្ឋាភិបាលសម្រាប់ខែមករា អាចបង្ក្រាបអ្នកប្រើប្រាស់ និងជួញដូរគ្រឿងញៀនបានចំនួនច្រើន។ ប៉ុន្តែលោកថា លទ្ធផលបឋមនៃការបង្ក្រាបដែលជាវិធានការក្ដៅនេះ គឺមានចំនួនតិចតួចបំផុត ដែលអាជ្ញាធរអាចបង្ក្រាបឈ្មួញធំៗដែលធ្វើការរត់ពន្ធ និងចែកចាយគ្រឿងញៀន៖ « »។ លោកសម្ដែងក្ដីព្រួយបារម្ភចំពោះអ្នកប្រើប្រាស់គ្រឿងញៀនមួយចំនួនដែលអង្គការរបស់លោកធ្លាប់រកឃើញថា បានឆ្លងមេរោគអេដស៍ និងតែងតែទទួលបានថ្នាំបង្ការពីអង្គការខាណា។ លោក ជួប សុខចំរើន ចង់ឲ្យអាជ្ញាធរដែលអនុវត្តផែនការប្រយុទ្ធប្រឆាំងគ្រឿងញៀន គួរត្រួតពិនិត្យឲ្យបានច្បាស់ចំពោះអ្នកញៀនគ្រឿងញៀនទាំងអស់ ដែលបានឃាត់ខ្លួនរួចហើយ ត្រូវលៃលកបញ្ជូនពួកគាត់ឲ្យបានសមរម្យ ចំពោះប្រភេទអ្នកញៀនកម្រិតស្រាល និងកម្រិតធ្ងន់ ជាពិសេសអ្នកញៀនគ្រឿងញៀនខ្លះមានឆ្លងមេរោគ និងត្រូវការថ្នាំបង្ការជាទៀងទាត់៖ « »។ អាជ្ញាធរជាតិប្រយុទ្ធប្រឆាំងគ្រឿងញៀន ធ្លាប់បង្ហាញរបាយការណ៍ថា អ្នកប្រើប្រាស់គ្រឿងញៀននៅទូទាំងប្រទេសនៅឆ្នាំ២០១៦ កើនឡើងជាង ២ពាន់នាក់ បើប្រៀបធៀបនឹងឆ្នាំ២០១៥ ហើយភាគច្រើនគឺជាយុវជនដែលមានអាយុ ១៨ឆ្នាំទៅ ៣៥ឆ្នាំ។ អ្នកប្រើប្រាស់គ្រឿងញៀន នឹងជួបប្រទះជំងឺផ្សេងៗជាច្រើន ដូចជាខូចថ្លើម តម្រងនោម ជំងឺបេះដូង ស្រកទម្ងន់ ខូចអវយវៈ ញាក់កន្ត្រាក់ ជំងឺបាក់ស្មារតី ចុះខ្សោយរាងកាយ និងរហូតអាចបាត់បង់ជីវិត៕	2017-02-02T20:20:00+07:00	rfa.org	https://www.rfa.org/khmer/news/health/Drug-crackdown-02022017071955.html
92e9d5f8-e1b8-4a72-bbd5-adf6a64ccd8c	អគ្គនាយកមន្ទីរពេទ្យកាល់ម៉ែត៖ គ្រប់បុគ្គលិកក្នុងមន្ទីរពេទ្យ ត្រូវសម្រេចតាមបំណងរបស់អ្នកជំងឺ និងសាធារណជន	លោក ឈាង រ៉ា អគ្គនាយកមន្ទីរពេទ្យកាល់ម៉ែត បានផ្តល់អនុសាសន៍ណែនាំបុគ្គលិកសុខាភិបាល ក្នុងមន្ទីរពេទ្យថា ដើម្បីជំរុញប្រសិទ្ធភាពការងារឲ្យបានល្អ គ្រប់បុគ្គលិកក្នុងមន្ទីរពេទ្យ ត្រូវសម្រេចតាមបំណងរបស់អ្នកជំងឺ និងសាធារណជន។ លោកអគ្គនាយក ឈាង រ៉ា លើកឡើងបែបនេះត្រូវបានធ្វើឡើងក្នុងសិក្ខាសាលាស្តីពី ប្រសិទ្ធភាពនៃការដឹកនាំគ្របគ្រង ក្នុងមន្ទីរពេទ្យកាល់ម៉ែត នារសៀលថ្ងៃទី៣១ ខែមករា ឆ្នាំ២០១៧។ លោកអគ្គនាយក ឈាង រ៉ា បានផ្តល់អនុសាសន៍ណែនាំសំខាន់ៗ ៦ចំណុច ដល់ប្រធានផ្នែកគ្រប់គ្រង និងបុគ្គលិកសុខាភិបាលក្នុងមន្ទីរពេទ្យកាល់ ដើម្បីពង្រឹងប្រសិទ្ធភាពការងារអាចទទួលយកបាន ទាំងអ្នកជំងឺ និងគ្រូពេទ្យ។ អនុសាសន៍ទាំង៦ចំណុចនោះ រួមមាន៖ ទី១៖លទ្ធផលសម្រេចបានតាមបំណងប្រាថ្នារបស់អ្នកជំងឺ និងសាធារណជន, ទី២៖គ្រប់ផ្នែកទាំងអស់ត្រូវផ្តល់សេវាតាមគម្រោងផែនការរបស់មន្ទីរពេទ្យ ឲ្យមានប្រសិទ្ធភាព, ទី៣៖សម្រេចគោលដៅរបស់មន្ទីរតាមផែនការកំណត់, ទី៤៖ធ្វើបានដោយភាពច្បាស់លាស់, ទី៥៖គ្រប់ផ្នែកក្នុងមន្ទីរពេទ្យ ត្រូវសម្រេចឲ្យបានអត្ថប្រយោជន៍ដល់មន្ទីរពេទ្យ និងសង្គមទាំងមូល និងទី៦៖ការទទួលខុសត្រូវ នៃការដឹកនាំលើផ្នែកនេះ ចំពោះមុខក្រុមមន្ទីរពេទ្យ និងចំពោះមុខសង្គមទាំងមូល។ លោកវេជ្ជបណ្ឌិត អ៊ែវ៉េដ រីយ៉ាណូ នាយកផ្នែកទំនាក់ទំនងអន្តរជាតិ នៃមន្ទីរពេទ្យម៉ាសីយ៍ ប្រទេសបារាំង បានឲ្យដឹងថា ប្រធានផ្នែកត្រូវមានតួនាទីចម្បង ក្នុងការសម្រេចលទ្ធផលឲ្យបានជោគជ័យ។ ប្រធានផ្នែក គឺជាអ្នកចំណាយ គាត់ក៏ជាអ្នករកប្រភពចំណូលមកឲ្យមន្ទីរពេទ្យ ក្នុងតុល្យភាពដ៏សមស្រប ឆ្ពោះទៅរកការអភិវឌ្ឍទៅមុខ។ លោកបន្ថែមថា សិក្ខាសាលាបណ្តុះបណ្តាលសមត្ថភាពជំនាញ នឹងផ្តល់បទពិសោធន៍ ក្នុងការគ្រប់គ្រងដឹកនាំ មន្ត្រី ដែលទទួលខុសត្រូវតាមផ្នែកទទួលបានប្រសិទ្ធភាពការងារច្បាស់លាស់ លើការផ្តល់សេវាអ្នកជំងឺ និងសាធារណជន៕	2017-02-02T01:20:00+07:00	freshnewsasia.com	https://m.freshnewsasia.com/index.php/en/localnews/45965-2017-02-01-11-22-27.html
59fb9a35-cc27-4e19-b736-ffdd4a9fe027	គួរឲ្យសង្វេគ! អតីតគ្រូបង្រៀនម្នាក់ នៅស្រុកស្វាយចេក មានជំងឺសរសៃប្រសាទ ដើរធ្លាក់ទឹកស្លាប់ យ៉ាងអាណោចអាធ័ម	អតីតគ្រូបង្រៀនម្នាក់ រស់នៅក្នុងភូមិរការថ្មី ឃុំស្វាយចេក ស្រុកស្វាយចេក ខេត្តបន្ទាយមានជ័យ ដែលគេ ដឹងថាគាត់មានជំងឺសរសៃប្រសាទនោះ ត្រូវបានប្រជាពលរដ្ឋប្រទះឃើញអណ្តែតស្លាប់ យ៉ាងអាណោចអាធ័ម ក្នុងទឹកប្រឡាយ ចម្ងាយ៥០០ម៉ែត្រពីផ្ទះរបស់គាត់ នៅព្រឹកថ្ងៃទី០១ ខែកុម្ភៈ ឆ្នាំ២០១៧។ សមត្ថកិច្ចមូលដ្ឋានបានឲ្យដឹងថា ជនរងគ្រោះមានឈ្មោះ ឡុច ឡុង អាយុ៤៨ឆ្នាំ ជាអតីតគ្រូបង្រៀន តែក្រោយមកមានជំងឺ សរសៃប្រសាទ គាត់ត្រូវបានការិយាល័យអប់រំ យុវជន និងកីឡាស្រុកស្វាយចេក សម្រេចបញ្ឈប់ការងារបង្រៀនគាត់។ តាំងពីនោះមក គាត់ក៏ចេះដើរមិននៅផ្ទះអត់បាយអត់ទឹករៀងរាល់ថ្ងៃ។ លុះដល់ថ្ងៃកើតហេតុនេះ អ្នកភូមិក៏ប្រទះឃើញសពលោក ឡុច ឡុង អណ្តែតទឹកប្រឡាយស្លាប់ នៅចម្ងាយពីភូមិពន្សាយត្បូងឃុំ ស្វាយចេក ប្រមាណជាង៥០០ម៉ែត្រ។ កម្លាំងសមត្ថកិច្ចប៉ុស្តិ៍ស្វយាចេក ក៏ចុះទៅពិនិត្យភ្លាម ហើយឃើញថាជនរងគ្រោះពិតជា ស្លាប់ដោយលង់ទឹកខ្លួនឯងពិតមែន ប្រហែលជាគាត់ដើរដាច់កើតខ្យល់ដួលធ្លាក់ទឹកលង់ស្លាប់។ ក្រោយពិនិត្យមើល សព្វគ្រប់ហើយ កម្លាំងសមត្ថកិច្ចបានប្រគល់សពជនរងគ្រោះជូនទៅសាច់ញាតិ ដើម្បីយកទៅធ្វើបុណ្យតាមប្រពៃណី៕	2017-02-02T00:00:00+07:00	freshnewsasia.com	https://m.freshnewsasia.com/index.php/en/localnews/45954-2017-02-01-10-00-33.html
15bd5c14-1fdc-4ff5-b355-6fbab7d85f58	លោក ឡុង ឌីម៉ង់៖ ពលរដ្ឋនិងពលករខ្មែររស់នៅកូរ៉េខាងត្បូង នឹងទទួលបានសេវាពិនិត្យព្យាបាលជំងឺដោយឥតគិតថ្លៃ នៅពេលឆាប់ៗខាងមុខ	លោក ឡុង ឌីម៉ង់ ឯកអគ្គរាជទូតកម្ពុជាប្រចាំសាធារណរដ្ឋកូរ៉េ បានបញ្ជាក់ប្រាប់អង្គភាព Fresh News នៅថ្ងៃទី០១ ខែកុម្ភៈ ឆ្នាំ២០១៧នេះថា ក្រុមគ្រូពេទ្យស្ម័គចិត្តរបស់មូលនិធិគាំពារសុខភាពកូរ៉េ-អន្តរជាតិ (KOFIH) សហការជាមួយស្ថានទូតខ្មែរ នឹងចុះផ្ដល់សេវាពិនិត្យសុខភាព និងព្យាបាលជំងឺដល់ប្រជាពលករខ្មែរ ដែលកំពុងរស់នៅបម្រើការងារ និងសិក្សានៅទីនោះ ក្នុងពេលឆាប់ៗខាងមុខ។ លោកឯកអគ្គរាជទូត ឡុង ឌីម៉ង់ បានបញ្ជាក់ថា ការយកចិត្តទុកដាក់ចំពោះសុខភាពរបស់ប្រជាពលរដ្ឋ ពលករ-ពលការិនីខ្មែរនេះ ដើម្បីឆ្លើយនឹងតម្រូវការចាំបាច់ ឲ្យបានទាន់ពេលវេលា និងមានប្រសិទ្ធភាព ក្នុងការថែរក្សាសុខភាពជូនពួកគាត់ ដែលកំពុងរស់នៅសាធារណរដ្ឋកូរ៉េ ដោយមានការចង្អុលបង្ហាញពី ក្រសួងសុខាភិបាល និងសុខុមាលភាព របស់សាធារណរដ្ឋកូរ៉េ។ លោកបានបន្តថា ដោយហេតុនេះហើយ ទើបនៅរសៀលថ្ងៃទី៣១ ខែមករា ឆ្នាំ២០១៧ ក្រុមការងារស្ថានទូតខ្មែរ ដឹកនាំដោយរូបលោកផ្ទាល់ បានជួបពិភាក្សាការងារជាមួយ លោកវេជ្ជបណ្ឌិត Kim Inseong អគ្គលេខាធិការនៃមូលនិធិគាំពារសុខភាពកូរ៉េ-អន្តរជាតិ និងលោកវេជ្ជបណ្ឌិត Lee Gun Sang អនុប្រធាននាយកដ្ឋានសហប្រតិបត្តិការអន្តរជាតិ នៃមូលនិធិគាំពារសុខភាពកូរ៉េ-អន្តរជាតិ នៅនាយកដ្ឋានមូលនិធិគាំពារសុខភាពកូរ៉េ-អន្តរជាតិ ។ ១៖ នៅថ្ងៃទី១២ ខែមីនា ឆ្នាំ២០១៧ ខាងមុខ មូលលនិធិគាំពារសុខភាពកូរ៉េ-អន្តរជាតិ សហការជាមួយស្ថានទូតខ្មែរ នឹងបញ្ជូនក្រុមគ្រូពេទ្យចុះទៅពិនិត្យសុខភាពជូនប្រជាពលរដ្ឋខ្មែរ នៅទីក្រុងអ៊ឺចុងប៊ូ ក្នុងនោះរួមមាន៖ ការពិនិត្យសុខភាពទូទៅ, ការពិនិត្យបេះដូង, ការពិនិត្យ X-Ray។ ២៖ ក្រុមការងារស្ថានទូតខ្មែរ នឹងសិក្សារៀបចំចុះអនុស្សរណៈ នៃយោគយល់គ្នា ជាមួយសមាគមវេជ្ជបណ្ឌិតទីក្រុងសេអ៊ូល លើការពិនិត្យសុខភាព និងព្យាបាលជំងឺជូនដល់ពលករ-ពលការិនី ស្ត្រីខ្មែររៀបការជាមួយស្វាមីកូរ៉េ និងនិសិត្សខ្មែរដែលកំពុងរស់នៅ ធ្វើការងារ និងសិក្សានៅសាធារណរដ្ឋកូរ៉េ នៅតាមតំបន់ដែលមានស្នាក់ការរបស់សមាគម ដោយឥតគិតថ្លៃ ឬមានតម្លៃទាប។ ៣៖ ក្នុងរយៈពេល២ខែម្តង ឬពីរដង ក្រុមគ្រូពេទ្យរបស់មូលនិធិគាំពារសុខភាពកូរ៉េ-អន្តរជាតិ KOFIH នឹងសហការជាមួយស្ថានទូតខ្មែរ ដើម្បីចុះពិនិត្យសុខភាពជូនប្រជាជនខ្មែរ ដែលកំពុងរស់នៅ ធ្វើការងារ និងសិក្សានៅសាធារណរដ្ឋកូរ៉េ នៅតាមតំបន់នានា។ លោក ឡុង ឌីម៉ង់ បានបញ្ជាក់ថា ៕	2017-02-01T17:58:00+07:00	freshnewsasia.com	https://m.freshnewsasia.com/index.php/en/localnews/45906-2017-02-01-04-23-03.html
246cbb09-188c-4ed6-9833-fcacec9f1c71	ក្រសួងកសិកម្មថាការផ្ទុះវីរុសផ្ដាសាយបក្សីនៅខេត្តស្វាយរៀងមិនមានមនុស្សឆ្លងទេ	ក្រសួងកសិកម្ម រុក្ខាប្រមាញ់ និងនេសាទ បញ្ជាក់ថា វីរុសគ្រុនផ្ដាសាយបក្សី H5N1 បានផ្ទុះឡើងនៅខេត្តស្វាយរៀង ក៏ប៉ុន្តែមកដល់ពេលនេះ មិនមានមនុស្សត្រូវបានគេរាយការណ៍ថាបានឆ្លងវីរុសនេះទេ។ អ្នកនាំពាក្យក្រសួងកសិកម្ម លោក ឡោ រស្មី ប្រាប់អាស៊ីសេរីនៅថ្ងៃទី១ កុម្ភៈ ថា កាលពីថ្ងៃទី២៥ មករា មានសត្វមាន់ដែលប្រជាពលរដ្ឋចិញ្ចឹមលក្ខណៈគ្រួសារចំនួន ៦៨ក្បាលបានឈឺងាប់នៅក្បែរវត្តប៉ាយ៉ាប ក្នុងភូមិប៉ាយ៉ាប ឃុំបាសាក់ ស្រុកស្វាយជ្រំ ខេត្តស្វាយរៀង។ ក្រសួងកសិកម្ម បានយកសំណាកមាន់ដែលងាប់ចំនួន៣ ទៅពិសោធវិភាគ ហើយរកឃើញថាមានផ្ទុកវីរុស H5N1។ ក្រសួងកសិកម្ម បានកម្ទេចមាន់ចំនួន ៣២២ក្បាលផ្សេងទៀតនៅក្នុងតំបន់នោះដើម្បីបង្ការការរាតត្បាត។ លោក ឡោ រស្មី ឲ្យដឹងថា តំបន់ដែលផ្ទុកវីរុសគ្រុនផ្ដាសាយបក្សីនោះ ហ៊ុមព័ទ្ធដោយព្រៃឈើមានសត្វស្លាបដែលលោកថា អាចជាមូលហេតុនៃការឆ្លង។ លោកអះអាងថា ក្រសួងអាចគ្រប់គ្រងស្ថានភាពនៃការឆ្លងបានហើយ ដោយដាក់ប្រកាសហាមឃាត់ការចរាចរបក្សីក្នុងភូមិប៉ាយ៉ាប ឃុំបាសាក់ ស្រុកស្វាយជ្រំ ខេត្តស្វាយរៀង រយៈពេល ៣០ថ្ងៃ ដើម្បីពិនិត្យតាមដាន។ ទោះបីជាយ៉ាងណា លោកស្នើឲ្យប្រជាពលរដ្ឋបង្កើនការប្រុងប្រយ័ត្នការពារការឆ្លងវីរុស H5N1៖ ។ ការផ្ទុះឡើងវីរុសគ្រុនផ្ដាសាយបក្សី H5N1 ចុងក្រោយនៅប្រទេសកម្ពុជា បានកើតឡើងកាលពីខែឧសភា ឆ្នាំ២០១៦៕	2017-02-01T17:02:00+07:00	rfa.org	https://www.rfa.org/khmer/news/health/outbreak-of-H5N1-in-svayrieng-02012017045825.html
053086a0-e30e-4635-9171-5cec61802710	ពលរដ្ឋជិត៨០ម៉ឺននាក់ ចូលសម្រាកព្យាបាលក្នុងមន្ទីរពេទ្យរដ្ឋទូទាំងប្រទេស នៅឆ្នាំ២០១៦ ខណៈអ្នកចូលពិនិត្យ ពិគ្រោះជំងឺជាង១១លាននាក់	ពេញមួយឆ្នាំ២០១៦ ប្រជាពលរដ្ឋដែលបាន ចូលទៅសម្រាកព្យាបាល ក្នុងមណ្ឌលសុខភាព និងមន្ទីរពេទ្យរដ្ឋទូទាំងប្រទេស មានជាង៨០ម៉ឺននាក់ ខណៈអ្នកទទួលបានការពិនិត្យ និងពិគ្រោះជំងឺ មានជាង១១លាននាក់, នេះបើតាមស្ថិតិនៃការប្រើប្រាស់សេវាកម្មថែទាំសុខភាព ក្នុងឆ្នាំ២០១៦ នៅមណ្ឌលសុខភាព និងមន្ទីរពេទ្យរដ្ឋទូទាំងប្រទេស។ ស្ថិតិបានបញ្ជាក់ថា អ្នកជំងឺដែលចូលសម្រាកព្យាបាល ក្នុងមណ្ឌលសុខភាព និងមន្ទីរពេទ្យរដ្ឋ រយៈពេញមួយឆ្នាំ២០១៦ មានចំនួនសរុប ៧៩៧,៦៣២នាក់។ ចំណែកករណីពិនិត្យ និងពិគ្រោះជំងឺក្រៅ រយៈពេលមួយឆ្នាំ២០១៦ មានចំនួនសរុប ១១,០៩៤,៨២៨នាក់ ក្នុងនោះមានករណីថ្មី ៩,៨៨២,៦៧២ករណី។ ស្ថិតិបានបន្តថា ចំនួនអ្នកសម្រាលកូនមាន ៣១៦,១១៧នាក់ ក្នុងនោះទទួលបានការលើកលែងការបង់ថ្លៃសេវា តាមគោលនយោបាយរបស់រាជរដ្ឋាភិបាល មានចំនួន ១៥,២១៤នាក់។	2017-02-01T02:22:00+07:00	freshnewsasia.com	https://m.freshnewsasia.com/index.php/en/localnews/45881-2017-01-31-12-24-57.html
d5d22735-9762-4272-9af5-c07186cb48e7	សម្តេចតេជោ ហ៊ុន សែន ព្រមានរឹបអូសទីស្នាក់ការគណបក្សប្រឆាំង ពាក់ព័ន្ធករណីប្តឹងលោក សម រង្ស៊ី ទារសំណងជំងឺចិត្ត១លានដុល្លារ (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសនៅក្នុងកិច្ចប្រជុំសភាវិសាមញ្ញ នាព្រឹកថ្ងៃទី៣១ ខែមករា ឆ្នាំ២០១៧នេះថា សម្តេច នឹងស្នើឱ្យតុលាការបង្កក់ទ្រព្យសម្បត្តិទាំងអស់របស់លោក សម រង្ស៊ី ដោយក្នុងនោះក៏មានទាំងទីស្នាក់គណបក្សសង្រ្គោះជាតិ ដែលដាក់ឈ្មោះលោក សម រង្ស៊ី ផងដែរ ពាក់ព័ន្ធនឹងករណីដែលលោក សម រង្ស៊ី និយាយបរិហារកេរ្តិ៍សម្តេចកន្លងមក។ សម្តេចចាត់ទុកថា ការធ្វើបែបនេះ គឺដើម្បីឱ្យមេបក្សប្រឆាំងរូបនោះ មានការរាងចាល។ សម្តេចតេជោ ហ៊ុន សែន បានថ្លែងយ៉ាងដូច្នេះថា ។ សម្តេចបានបន្ថែមថា ។ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានដាក់ពាក្យប្តឹង លោក សម រង្ស៊ី ប្រធានគណបក្សសង្រ្គោះជាតិ ដោយទាមទារសំណងជំងឺចិត្ត ១លានដុល្លារសហរដ្ឋអាមេរិក ពាក់ព័ន្ធនឹងករណីបរិហារកេរ្តិ៍ថ្មីមួយ ដែលប្រធានគណបក្សប្រឆាំងរូបនេះចោទថា សម្តេចតេជោ បានផ្តល់លុយ ១លានដុល្លារទៅឱ្យកញ្ញា ធី សុវណ្ណថា ដើម្បីឱ្យធ្វើសកម្មភាពប្រឆាំងនឹងគណបក្សសង្រ្គោះជាតិ។ លុយទាំងនេះ ត្រូវបានសម្តេចតេជោ ប្រកាសថា នឹងយកទៅជួយដល់ជនពិការនៅកម្ពុជា។ ចំពោះករណីនេះកាលពីថ្ងៃទី១៧ ខែមករា ឆ្នាំ២០១៧ កញ្ញា ធី សុវណ្ណថា ប្រធានយុវជនដើម្បីសង្គម ក៏បានដាក់ពាក្យបណ្តឹងប្តឹង លោក សម រង្ស៊ី ទៅកាន់ព្រះរាជអាជ្ញា នៃអយ្យការអមសាលាដំបូងរាជធានីភ្នំពេញ ពីបទបរិហាកេរ្តិ៍ជាសាធារណៈផងដែរ។ ក្នុងបណ្តឹងលើកនេះ កញ្ញា ធី សុវណ្ណថា ក៏បានប្តឹងទាមទារសំណងជំងឺចិត្តរហូតដល់ ២៥០,០០០ដុល្លារ ដើម្បីកញ្ញាយកប្រាក់សំណងនេះ ជូនទៅអង្គការដើម្បីធ្វើកិច្ចការមនុស្សធម៌។ សម្តេចតេជោ ហ៊ុន សែន បានបញ្ជាក់បន្ថែមទៀតយ៉ាងដូច្នេះថា៖ ។ ពាក់ព័ន្ធនឹងករណីនេះ ក្នុងសន្និសីទកាសែត នៅឯទីស្នាក់ការគណបក្សសង្រ្គោះជាតិ នាព្រឹកថ្ងៃទី៣១ ខែមករា ឆ្នាំ២០១៧នេះដែរ លោក សុន ឆ័យ តំណាងរាស្រ្តគណបក្សសង្រ្គោះជាតិ បានស្នើឱ្យសម្តេចតេជោ ហ៊ុន សែន ពិនិត្យ និងពិចារណា ចំពោះសំណើបែបនេះឡើងវិញ ដោយកុំធ្វើដល់ថ្នាក់នោះពេក។ សូមបញ្ជាក់ថា រហូតដល់ពេលនេះ លោក សម រង្ស៊ី ប្រធានគណបក្សសង្រ្គោះជាតិជាតិ កំពុងពាក់ព័ន្ធនឹងសំណុំរឿងយ៉ាងហោចណាស់៧ នៅក្នុងដៃតុលាការ ក្នុងនោះមាន ករណីបរិហារកេរ្តិ៍កញ្ញា ធី សុវណ្ណថា ករណីបរិហាកេរ្តិ៍សម្តេច ហេង សំរិន ករណីចោទប្រកាន់ឧបនាយករដ្ឋមន្រ្តី ហោ ណាំហុង ករណីចោទប្រកាន់ សម្តេចតេជោ ហ៊ុន សែន រឿង Facebook Like ករណីបង្ហោះឯកសារក្លែង ករណីចោទសម្តេចតេជោសម្លាប់លោក កែម ឡី និងករណីចោទសម្តេចតេជោ ហ៊ុន សែន ផ្តល់លុយឱ្យ កញ្ញា ធី សុវណ្ណ ១លានដុល្លារជាដើម។ ព្រះរាជអាជ្ញារង សៀង សុខ បានចេញដីកាកោះហៅលោក សម រង្ស៊ី ជាជនសង្ស័យឲ្យចូលខ្លួនទៅកាន់សាលាដំបូងរាជធានីភ្នំពេញ នៅថ្ងៃទី១៤ ខែកុម្ភៈខាងមុខនេះ ដើម្បីឆ្លើយបំភ្លឺពាក់ព័ន្ធបណ្តឹងរបស់សម្តេចតេជោ ហ៊ុន សែន ដែលប្តឹងដោយមេធាវី គី តិច ប្តឹងពីបទ «បរិហាកេរ្តិ៍ជាសាធារណៈ» នេះបើយោងតាមដីកាកោះរបស់អយ្យការអមសាលាដំបូងរាជធានីភ្នំពេញ ដែលអង្គភាពព័ត៌មាន Fresh News ទើបទទួលបាននៅព្រឹកថ្ងៃទី៣១ ខែមករា ឆ្នាំ២០១៧នេះ។ ចំណែកដីកាមួយទៀត ព្រះរាជអាជ្ញារង សៀង សុខ បានចេញលិខិតអញ្ជើញមេធាវី សំ សុគង់ ជាមេធាវី ចូលមកកាន់សាលាដំបូងរាជធានីភ្នំពេញ នៅវេលាម៉ោង៩ព្រឹកថ្ងៃទី១៤ ខែកុម្ភៈ ឆ្នាំ២០១៧ខាងមុខនេះ នៅបន្ទប់ «ឋ» ជាន់ទី២។ កាលរសៀលថ្ងៃទី២៦ ខែមករា ឆ្នាំ២០១៧កន្លងទៅ លោក គី តិច មេធាវីការពារក្តីជូនសម្តេចតេជោ ហ៊ុន សែន បានផ្តល់ចម្លើយជូនតុលាការ ស្តីពីដំណើរឿងប្តឹង លោក សម រង្ស៊ី ប្រធានគណបក្សសង្គ្រោះជាតិ ពីបទបរិហាកេរ្តិ៍ជាសាធារណៈ ទៅលើសម្តេចតេជោ ហ៊ុន សែន៕	2017-01-31T19:40:00+07:00	freshnewsasia.com	https://m.freshnewsasia.com/index.php/en/localnews/45839-2017-01-31-05-55-52.html
d59c6cef-3737-42c2-96ec-42462a28a844	សម្តេចតេជោ ហ៊ុន សែន ព្រមានរឹបអូសទីស្នាក់ការគណបក្សប្រឆាំង ពាក់ព័ន្ធករណីប្តឹងលោក សម រង្ស៊ី ទារសំណងជំងឺចិត្ត១លានដុល្លារ (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសនៅក្នុងកិច្ចប្រជុំសភាវិសាមញ្ញ នាព្រឹកថ្ងៃទី៣១ ខែមករា ឆ្នាំ២០១៧នេះថា សម្តេច នឹងស្នើឱ្យតុលាការបង្កក់ទ្រព្យសម្បត្តិទាំងអស់របស់លោក សម រង្ស៊ី ដោយក្នុងនោះក៏មានទាំងទីស្នាក់គណបក្សសង្រ្គោះជាតិ ដែលដាក់ឈ្មោះលោក សម រង្ស៊ី ផងដែរ ពាក់ព័ន្ធនឹងករណីដែលលោក សម រង្ស៊ី និយាយបរិហារកេរ្តិ៍សម្តេចកន្លងមក។ សម្តេចចាត់ទុកថា ការធ្វើបែបនេះ គឺដើម្បីឱ្យមេបក្សប្រឆាំងរូបនោះ មានការរាងចាល។ សម្តេចតេជោ ហ៊ុន សែន បានថ្លែងយ៉ាងដូច្នេះថា ។ សម្តេចបានបន្ថែមថា ។ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានដាក់ពាក្យប្តឹង លោក សម រង្ស៊ី ប្រធានគណបក្សសង្រ្គោះជាតិ ដោយទាមទារសំណងជំងឺចិត្ត ១លានដុល្លារសហរដ្ឋអាមេរិក ពាក់ព័ន្ធនឹងករណីបរិហារកេរ្តិ៍ថ្មីមួយ ដែលប្រធានគណបក្សប្រឆាំងរូបនេះចោទថា សម្តេចតេជោ បានផ្តល់លុយ ១លានដុល្លារទៅឱ្យកញ្ញា ធី សុវណ្ណថា ដើម្បីឱ្យធ្វើសកម្មភាពប្រឆាំងនឹងគណបក្សសង្រ្គោះជាតិ។ លុយទាំងនេះ ត្រូវបានសម្តេចតេជោ ប្រកាសថា នឹងយកទៅជួយដល់ជនពិការនៅកម្ពុជា។ ចំពោះករណីនេះកាលពីថ្ងៃទី១៧ ខែមករា ឆ្នាំ២០១៧ កញ្ញា ធី សុវណ្ណថា ប្រធានយុវជនដើម្បីសង្គម ក៏បានដាក់ពាក្យបណ្តឹងប្តឹង លោក សម រង្ស៊ី ទៅកាន់ព្រះរាជអាជ្ញា នៃអយ្យការអមសាលាដំបូងរាជធានីភ្នំពេញ ពីបទបរិហាកេរ្តិ៍ជាសាធារណៈផងដែរ។ ក្នុងបណ្តឹងលើកនេះ កញ្ញា ធី សុវណ្ណថា ក៏បានប្តឹងទាមទារសំណងជំងឺចិត្តរហូតដល់ ២៥០,០០០ដុល្លារ ដើម្បីកញ្ញាយកប្រាក់សំណងនេះ ជូនទៅអង្គការដើម្បីធ្វើកិច្ចការមនុស្សធម៌។ សម្តេចតេជោ ហ៊ុន សែន បានបញ្ជាក់បន្ថែមទៀតយ៉ាងដូច្នេះថា៖ ។ ពាក់ព័ន្ធនឹងករណីនេះ ក្នុងសន្និសីទកាសែត នៅឯទីស្នាក់ការគណបក្សសង្រ្គោះជាតិ នាព្រឹកថ្ងៃទី៣១ ខែមករា ឆ្នាំ២០១៧នេះដែរ លោក សុន ឆ័យ តំណាងរាស្រ្តគណបក្សសង្រ្គោះជាតិ បានស្នើឱ្យសម្តេចតេជោ ហ៊ុន សែន ពិនិត្យ និងពិចារណា ចំពោះសំណើបែបនេះឡើងវិញ ដោយកុំធ្វើដល់ថ្នាក់នោះពេក។ សូមបញ្ជាក់ថា រហូតដល់ពេលនេះ លោក សម រង្ស៊ី ប្រធានគណបក្សសង្រ្គោះជាតិជាតិ កំពុងពាក់ព័ន្ធនឹងសំណុំរឿងយ៉ាងហោចណាស់៧ នៅក្នុងដៃតុលាការ ក្នុងនោះមាន ករណីបរិហារកេរ្តិ៍កញ្ញា ធី សុវណ្ណថា ករណីបរិហាកេរ្តិ៍សម្តេច ហេង សំរិន ករណីចោទប្រកាន់ឧបនាយករដ្ឋមន្រ្តី ហោ ណាំហុង ករណីចោទប្រកាន់ សម្តេចតេជោ ហ៊ុន សែន រឿង Facebook Like ករណីបង្ហោះឯកសារក្លែង ករណីចោទសម្តេចតេជោសម្លាប់លោក កែម ឡី និងករណីចោទសម្តេចតេជោ ហ៊ុន សែន ផ្តល់លុយឱ្យ កញ្ញា ធី សុវណ្ណ ១លានដុល្លារជាដើម។ ព្រះរាជអាជ្ញារង សៀង សុខ បានចេញដីកាកោះហៅលោក សម រង្ស៊ី ជាជនសង្ស័យឲ្យចូលខ្លួនទៅកាន់សាលាដំបូងរាជធានីភ្នំពេញ នៅថ្ងៃទី១៤ ខែកុម្ភៈខាងមុខនេះ ដើម្បីឆ្លើយបំភ្លឺពាក់ព័ន្ធបណ្តឹងរបស់សម្តេចតេជោ ហ៊ុន សែន ដែលប្តឹងដោយមេធាវី គី តិច ប្តឹងពីបទ «បរិហាកេរ្តិ៍ជាសាធារណៈ» នេះបើយោងតាមដីកាកោះរបស់អយ្យការអមសាលាដំបូងរាជធានីភ្នំពេញ ដែលអង្គភាពព័ត៌មាន Fresh News ទើបទទួលបាននៅព្រឹកថ្ងៃទី៣១ ខែមករា ឆ្នាំ២០១៧នេះ។ ចំណែកដីកាមួយទៀត ព្រះរាជអាជ្ញារង សៀង សុខ បានចេញលិខិតអញ្ជើញមេធាវី សំ សុគង់ ជាមេធាវី ចូលមកកាន់សាលាដំបូងរាជធានីភ្នំពេញ នៅវេលាម៉ោង៩ព្រឹកថ្ងៃទី១៤ ខែកុម្ភៈ ឆ្នាំ២០១៧ខាងមុខនេះ នៅបន្ទប់ «ឋ» ជាន់ទី២។ កាលរសៀលថ្ងៃទី២៦ ខែមករា ឆ្នាំ២០១៧កន្លងទៅ លោក គី តិច មេធាវីការពារក្តីជូនសម្តេចតេជោ ហ៊ុន សែន បានផ្តល់ចម្លើយជូនតុលាការ ស្តីពីដំណើរឿងប្តឹង លោក សម រង្ស៊ី ប្រធានគណបក្សសង្គ្រោះជាតិ ពីបទបរិហាកេរ្តិ៍ជាសាធារណៈ ទៅលើសម្តេចតេជោ ហ៊ុន សែន៕	2017-01-31T19:32:00+07:00	freshnewsasia.com	https://m.freshnewsasia.com/index.php/en/localnews/45835-2017-01-31-05-32-03.html
7e7fcbd6-5267-41f2-9d04-d498d1d2d4a0	ពលរដ្ឋក្នុងឃុំចំនួនបីនៃខេត្តសៀមរាបរងផលប៉ះពាល់សុខភាពដោយសារតែដីហុយខ្លាំង	ប្រជាពលរដ្ឋដែលរស់នៅតាមបណ្ដោយផ្លូវលំក្រួសក្រហមប្រវែងជាង ៤០គីឡូម៉ែត្រ ចេញពីស្រុកជីក្រែង ឆ្ពោះទៅឃុំខ្វាវ កំពុងរងការប៉ះពាល់សុខភាព ដោយសារតែធូលីដីហុយខ្លាំងនៅក្នុងរដូវប្រាំងនេះ។ ជារៀងរាល់ថ្ងៃ ដីហុយខ្លាំងបណ្ដាលមកពីក្រុមហ៊ុនឯកជនខ្លះ រួមនឹងក្រុមហ៊ុនចិន សៀងហៃ ផង តែងបើកឡានធំៗដឹកដី និងដឹកថ្មឆ្លងកាត់ ប៉ុន្តែមិនដែលជួយយកទឹកស្រោចផ្លូវនោះកុំឲ្យហុយឡើយ។ ប្រជាពលរដ្ឋជាច្រើនរយគ្រួសាររស់នៅតាមបណ្ដោយផ្លូវលំក្រាលក្រួសក្រហម ចេញពីស្រុកជីក្រែង ទៅឃុំខ្វាវ មិនសប្បាយចិត្តចំពោះដីហុយជារៀងរាល់ថ្ងៃ ដែលធ្វើឲ្យរំខានដល់ការរស់នៅ ព្រមទាំងប៉ះពាល់ដល់សុខភាពផងនោះទេ។ ក្រុមអ្នកភូមិចង់ឲ្យអាជ្ញាធរមូលដ្ឋាន យកចិត្តទុកដាក់ និងដោះស្រាយយ៉ាងណាដើម្បីកាត់បន្ថយបញ្ហាដីហុយនៅក្នុងតំបន់ដែលពួកគេរស់នៅ។ បុរសអ្នកភូមិខ្វាវ ឃុំខ្វាវ ម្នាក់ក្នុងចំណោមប្រជាពលរដ្ឋដែលរងការប៉ះពាល់ជាច្រើនទៀត គឺលោក ឡុង យាន។ លោកមានប្រសាសន៍ថា ជារៀងរាល់ថ្ងៃ លោកមានអារម្មណ៍មិនល្អទេ នៅពេលដែលធូលីដីហុយខ្លាំងចូលក្នុងផ្ទះ មិនថាពេលសម្រាន្ត ឬក៏ពេលពិសាអាហារឡើយ៖ ។ កាលពីឆ្នាំ២០១៦ ស្ថានភាពផ្លូវហុយដីខ្លាំងនេះ ធ្លាប់បង្កឲ្យប្រជាពលរដ្ឋខ្លះនៅឃុំខ្វាវ បានស្លាប់ដោយសារគ្រោះថ្នាក់ចរាចរណ៍មើលផ្លូវមិនឃើញ ហើយបើកម៉ូតូបុកគ្នា។ កាលណោះប្រជាពលរដ្ឋជាច្រើនភូមិធ្លាប់រួមគ្នាបិទកំណាត់ផ្លូវលំ មិនឲ្យរថយន្តដឹកដី និងថ្មបើកឆ្លងកាត់ ក៏ប៉ុន្តែមិនយូរប៉ុន្មាន បានបើកឲ្យរថយន្តធ្វើចរាចរវិញ បន្ទាប់ពីក្រុមហ៊ុនបានធានាស្រោចទឹកលើផ្លូវកុំឲ្យដីហុយ។ បច្ចុប្បន្ន កំណាត់ផ្លូវលំក្រួសក្រហមចម្ងាយប្រមាណ ៤០គីឡូម៉ែត្រដែលមានធូលីដីហុយនោះ កំពុងធ្វើឲ្យប៉ះពាល់ដល់ប្រជាពលរដ្ឋចំនួនជាង ១.០០០គ្រួសារ រស់នៅក្នុងឃុំខ្វាវ ឃុំពង្រលើ និងឃុំពង្រក្រោម របស់ស្រុកជីក្រែង។ មេឃុំខ្វាវ លោក គញ់ ហ៊ត មានប្រសាសន៍ថា បញ្ហាដីហុយនេះលោកមិនមានដំណោះស្រាយអ្វីឲ្យប្រសើរទេ។ លោកមេឃុំក៏មានកង្វល់ដូចប្រជាពលរដ្ឋដែរ ពីព្រោះផ្ទះរបស់លោកក៏កំពុងទទួលរងការប៉ះពាល់ដោយសារធូលីដីហុយដូចគ្នា៖ ។ ចំណែកអភិបាលស្រុកជីក្រែង លោក ពៅ ប៊ុនធឿន សុំឲ្យប្រជាពលរដ្ឋដែលរស់នៅតាមបណ្ដោយផ្លូវលំនោះមានការអត់ធ្មត់ ពីព្រោះតែគម្រោងសាងសង់ផ្លូវនោះជិតបញ្ចប់ហើយ។ លោកអភិបាលស្រុកជីក្រែង មានប្រសាសន៍ថា ផ្លូវលំនោះ គឺកងវិស្វកម្មនៃក្រសួងការពារជាតិ កំពុងធ្វើ បំណងឈានទៅដល់ការចាក់កៅស៊ូ ប៉ុន្តែដំណាក់កាលនេះ គឺទើបតែចាក់ក្រួសក្រហមនៅឡើយ ទើបបណ្ដាលឲ្យហុយ។ លោកអភិបាលស្រុកជីក្រែង បញ្ជាក់ទៀតថា ជារៀងរាល់ថ្ងៃ ក្រុមហ៊ុនធ្វើផ្លូវក៏បានប្រើឡានទឹកបាញ់កុំឲ្យហុយដីដែរ ក៏ប៉ុន្តែមិនអាចទប់ស្កាត់បានទេ ពីព្រោះវាជារដូវប្រាំង ធ្វើឲ្យដីស្ងួតលឿន៖ ។ ផ្លូវលំក្រាលក្រួសក្រហមពីស្រុកជីក្រែង ទៅឃុំខ្វាវ ចម្ងាយជាង ៤០គីឡូម៉ែត្រ ដែលចេញថវិកាចាក់កៅស៊ូដោយក្រសួងសាធារណការ និងដឹកជញ្ជូន នោះ នឹងធ្វើឡើងជាជំហានៗ។ គម្រោងចាក់កៅស៊ូលើផ្លូវលំមួយខ្សែនេះ អាចនឹងធ្វើរួចរាល់ទាំងស្រុងនៅក្នុងឆ្នាំ២០១៨៕	2017-01-31T18:25:00+07:00	rfa.org	https://www.rfa.org/khmer/news/health/dusty-smoke-in-siemreap-01312017061807.html
a97dd663-e514-4c50-8944-11076341af32	អ្នកភូមិពលស្រុកសំរោងត្អូញត្អែរថាម្សៅដំឡូងហុយចេញពីស្តង់ទិញដំឡូងប៉ះពាល់សុខភាព	សមាគមការពារសិទ្ធិមនុស្សអាដហុក (ADHOC) ខេត្តឧត្តរមានជ័យ ជំរុញឲ្យអាជ្ញាធរក្រុងសំរោង គួរតែចុះទៅពិនិត្យមើលស្តង់ទទួលទិញដំឡូងមីក្រៀមមួយកន្លែងនៅក្នុងភូមិពល សង្កាត់សំរោង ថាតើវាបានធ្វើឲ្យហុយម្សៅបង្កឲ្យមានការប៉ះពាល់ទៅលើការរស់នៅរបស់ប្រជាពលរដ្ឋកម្រិតណា? ការជំរុញនេះ ក្រោយពីប្រជាពលរដ្ឋចំនួនជាង ៣០គ្រួសារ រស់នៅជិតកន្លែងស្តង់ទិញដំឡូងមីស្ងួតនោះ កំពុងនាំគ្នាផ្ដិតមេដៃធ្វើពាក្យប្ដឹងដាក់ទៅអាជ្ញាធរ ឲ្យជួយដោះស្រាយជុំវិញការប៉ះពាល់ជាច្រើនមកលើពួកគេ។ ប្រជាពលរដ្ឋចំនួនជាង ៣០គ្រួសាររស់នៅភូមិពល នៃសង្កាត់សំរោង ខេត្តឧត្តរមានជ័យ ត្អូញត្អែរថា ស្តង់ទទួលទិញដំឡូងមីក្រៀមមួយកន្លែង កំពុងធ្វើឲ្យដី និងម្សៅដំឡូងមីស្ងួតហុយចេញជារៀងរាល់ថ្ងៃ បង្កឲ្យប៉ះពាល់ដល់បរិស្ថាន ព្រមទាំងការរស់នៅប្រចាំថ្ងៃរបស់ពួកគេ។ អ្នកភូមិជាច្រើនអះអាងប្រហាក់ប្រហែលគ្នាថា ដោយសារតែឥទ្ធិពលនៃសារធាតុហុយចេញពីស្តង់ដំឡូងមីក្រៀមនោះ ធ្វើឲ្យមនុស្សចាស់ និងកុមារជាច្រើនមានជំងឺផ្ដាសាយឥតដាច់ ហើយកុមារខ្លះមានសុខភាពធ្ងន់ធ្ងរ រហូតបញ្ជូនទៅមន្ទីរពេទ្យទៀតផង។ ស្ត្រីចំណាស់ម្នាក់នៅភូមិពល ក្នុងចំណោមអ្នកភូមិជាច្រើនទៀត គឺលោកស្រី នួន សារ៉ាយ។ លោកស្រីអះអាងថា ផ្ទះរបស់គាត់ដែលនៅជាប់របងគ្នាជាមួយនឹងស្តង់ទទួលទិញដំឡូងមីក្រៀមនោះ កំពុងរងការប៉ះពាល់ពីការហុយម្សៅដំឡូងមីជារៀងរាល់ថ្ងៃយ៉ាងធ្ងន់ធ្ងរ។ ស្ត្រីដដែលបញ្ជាក់ថា បច្ចុប្បន្ន ចៅតូចៗរបស់គាត់ជាច្រើននាក់ត្រូវឪពុកម្ដាយរបស់គេ បង្ខំឲ្យទៅលេងនៅផ្ទះអ្នកជិតខាង ពីព្រោះតែមិនអាចស៊ូទ្រាំនូវការហុយម្សៅដំឡូងមីស្ងួតនេះជារៀងរាល់ថ្ងៃបាន៖ ។ ស្ត្រីម្នាក់ទៀតនៅភូមិពល ដែរ លោកស្រី វ៉ែន ផុក មានប្រសាសន៍ថា ជារៀងរាល់ថ្ងៃ ម្សៅដំឡូងមីហុយចេញពីស្តង់ទទួលទិញនោះយ៉ាងខ្លាំង ដែលធ្វើឲ្យលោកស្រីពិបាករស់នៅ។ ស្តង់ទិញដំឡូងមីស្ដុកនោះ គឺដឹកចេញយកទៅប្រទេសថៃ៖ ។ អ្នកភូមិឲ្យដឹងថា រយៈពេលជាង ៣ខែមកហើយដែលពួកគាត់ទទួលការប៉ះពាល់ពីកន្លែងស្ដុកដំឡូងមីក្រៀមនេះ។ ពួកគាត់ចំនួន ៣០គ្រួសារ បាននាំគ្នាផ្ដិតមេដៃប្ដឹងអាជ្ញាធរភូមិ-ឃុំឲ្យជួយដោះស្រាយ ក៏ប៉ុន្តែមិនឃើញមានការដោះស្រាយយ៉ាងណាទេ។ អាស៊ីសេរី មិនអាចស្វែងរកការទាក់ទងម្ចាស់ស្តង់ដំឡូងមីដែលអ្នកភូមិចោទប្រកាន់នោះបានថាយ៉ាងណានៅឡើយ នៅថ្ងៃទី៣០ ខែមករា។ ទោះជាយ៉ាងណា ចៅសង្កាត់សំរោង លោក ចៀម តុប អះអាងថា លោកកំពុងព្យាយាមដោះស្រាយបញ្ហាដែលប៉ះពាល់ទៅលើសុខភាពសាធារណៈនោះ។ លោកចៅសង្កាត់បន្ថែមថា រហូតមកដល់ពេលនេះ គឺលោកមិនទាន់បានទទួលបណ្ដឹងពីប្រជាពលរដ្ឋជុំវិញបញ្ហាហុយចេញពីកន្លែងស្តង់ដំឡូងនោះទេ ក៏ប៉ុន្តែអាជ្ញាធរបានដឹងរឿងនោះ ហើយកំពុងតែប្រជុំគណៈបញ្ជាការឯកភាព ដើម្បីរកដំណោះស្រាយ៖ ។ អ្នកសម្របសម្រួលសមាគមការពារសិទ្ធិមនុស្សអាដហុក (ADHOC) ខេត្តឧត្តរមានជ័យ លោក ស្រី ណារ៉េន ចាត់ទុកសារធាតុហុយចេញពីដំឡូងមីក្រៀមនោះ ថាអាចបង្កឲ្យប៉ះពាល់ដល់សុខភាពពលរដ្ឋ ដែលអាជ្ញាធរគួរតែដោះស្រាយជាបន្ទាន់។ អតីតគ្រូពេទ្យរបស់អង្គការសិទ្ធិមនុស្សលីកាដូ (LICADHO) លោក ញាណ សារិន ពន្យល់ថា សារធាតុហុយដែលធ្វើឲ្យប៉ះពាល់ដល់ប្រជាពលរដ្ឋនោះ គឺវាអាចធ្វើឲ្យសុខភាពមានបញ្ហា ដូចជាកើតជំងឺផ្ដាសាយ ជំងឺផ្លូវដង្ហើម ហើយបើរយៈពេលយូរអង្វែង អាចនឹងធ្វើឲ្យអ្នកភូមិប្រឈមមុខនឹងជំងឺមហារីកសួតផង៕	2017-01-31T17:20:00+07:00	rfa.org	https://www.rfa.org/khmer/news/health/cassavas-flour-01312017050120.html
ed3f9ba1-cd6b-4cda-84fc-5cb2197d5919	មន្ទីរពេទ្យកុមារអង្គរជួយសង្គ្រោះជីវិតកុមារខ្មែរជិត២លាននាក់ក្នុងរយៈពេល១៨ឆ្នាំ	មន្ទីរពេទ្យកុមារអង្គរ ដែលមាននិមិត្តសញ្ញាបេះដូងពណ៌បៃតង នៅខេត្តសៀមរាប កំពុងបំពេញបេសកកម្មមនុស្សធម៌ ពិនិត្យ និងព្យាបាលជំងឺស្រាល ធ្ងន់ ព្រមទាំងវះកាត់បេះដូងកុមារខ្មែរប្រមាណ ៥០០នាក់ក្នុងមួយថ្ងៃៗ។ មន្ទីរពេទ្យនេះ បានបង្កើតឡើងដោយអ្នកថតរូបជាជនជាតិជប៉ុន ម្នាក់ ឈ្មោះ ខេនរ៉ូ អ៊ីហ្សុ (Kenro Izu) កាលពីអំឡុងឆ្នាំ១៩៩៩ ដែលរហូតមកដល់ឆ្នាំ២០១៧ នេះ គឺមានរយៈពេល ១៨ឆ្នាំហើយ។ តើមន្ទីរពេទ្យនេះមានសារសំខាន់អ្វីខ្លះសម្រាប់សុខភាពកុមារខ្មែរទាំងនៅខេត្តសៀមរាប និងខេត្តជុំវិញ? ក្រុមវេជ្ជបណ្ឌិតជាតិ អន្តរជាតិ គ្រូពេទ្យ និងឱសថការី ព្រមទាំងមន្ត្រីរដ្ឋាភិបាលប្រមាណជាង ២០០នាក់ បានរួមគ្នាប្រារព្ធខួបទី ១៨ឆ្នាំនៃការបង្កើតមន្ទីរពេទ្យកុមារអង្គរ ក្នុងខេត្តសៀមរាប កាលពីរាត្រីថ្ងៃទី២៨ ខែមករា។ ក្រុមវេជ្ជបណ្ឌិតជាតិ អន្តរជាតិ ដែលមកពីអង្គការផ្នែកសុខភាពជាច្រើន រួមទាំងមន្ត្រីរដ្ឋាភិបាលផង ទទួលស្គាល់ថា មន្ទីរពេទ្យកុមារអង្គរ ដែលមាននិមិត្តសញ្ញាបេះដូងពណ៌បៃតង គឺពិតជាកន្លែងដ៏សំខាន់ ដែលបានជួយព្យាបាល និងសង្គ្រោះជីវិតកុមារខ្មែរដោយមិនគិតថ្លៃក្នុងរយៈពេល ១៨ឆ្នាំមកហើយ។ នាយកមន្ទីរពេទ្យកុមារអង្គរ គឺលោកវេជ្ជបណ្ឌិត ងួន ច័ន្ទភក្ដ្រា។ លោកបានថ្លែងជាសាធារណៈក្នុងពេលប្រារព្ធខួប ១៨ឆ្នាំនៃមន្ទីរពេទ្យកុមារអង្គរថា បច្ចុប្បន្ន មន្ទីរពេទ្យតែងជួយព្យាបាលជំងឺកុមារខ្មែរដោយមិនគិតថ្លៃជារៀងរាល់ថ្ងៃ។ ជំងឺកុមារដែលមន្ទីរពេទ្យអាចព្យាបាលទាំងនោះ ដូចជាជំងឺស្រាលធ្ងន់គ្រប់ប្រភេទ ការវះកាត់បេះដូង ជំងឺមហារីកភ្នែក និងការសង្គ្រោះបន្ទាន់ ជាដើម។ លោកវេជ្ជបណ្ឌិត ងួន ច័ន្ទភក្ដ្រា បញ្ជាក់ទៀតថា ជារៀងរាល់ថ្ងៃ មន្ទីរពេទ្យកុមារអង្គរ បានទទួលពិនិត្យ និងព្យាបាលកុមារប្រមាណ ៥០០នាក់ក្នុងមួយថ្ងៃៗ ហើយសម្រាប់ឆ្នាំ២០១៦ គឺមន្ទីរពេទ្យបានព្យាបាល និងថែទាំសុខភាពកុមារចំនួនជាង ១៧ម៉ឺននាក់៖ ។ មន្ត្រីផ្នែកសុខភាព និងអាជ្ញាធររបស់រដ្ឋាភិបាល ក៏ទទួលស្គាល់ដែរថា មន្ទីរពេទ្យកុមារអង្គរ ពិតជាបានបំពេញបេសកកម្មមនុស្សធម៌យ៉ាងធំធេងលើការជួយសង្គ្រោះជីវិតកុមារខ្មែរជិត ២លាននាក់ ក្នុងរយៈពេល ១៨ឆ្នាំមកនេះ។ ប្រធានមន្ទីរសុខាភិបាលខេត្តសៀមរាប លោកវេជ្ជបណ្ឌិត ក្រូស សារ៉ាត់ ថ្លែងថា ក្នុងរយៈពេល ១៨ឆ្នាំមកនេះ មន្ទីរពេទ្យកុមារអង្គរ មិនត្រឹមតែជួយកាត់បន្ថយអត្រាស្លាប់ និងអត្រាឈឺរបស់កុមារក្នុងខេត្តសៀមរាប ប៉ុណ្ណោះទេ គឺមានកុមារជាច្រើនទៀតមកពីខេត្តជុំវិញ ដូចជាខេត្តបន្ទាយមានជ័យ ឧត្តរមានជ័យ បាត់ដំបង ព្រះវិហារ និងខេត្តកំពង់ធំ ផងដែរ។ លោកវេជ្ជបណ្ឌិតមានប្រសាសន៍ទៀតថា ក្នុងនាមលោកដែលជាប្រធានមន្ទីរសុខាភិបាល សូមដឹងគុណយ៉ាងជ្រាលជ្រៅចំពោះបេសកកម្មមនុស្សធម៌របស់មន្ទីរពេទ្យកុមារអង្គរនេះ៖ ។ បច្ចុប្បន្ន មន្ទីរពេទ្យកុមារអង្គរ បានចំណាយមូលនិធិប្រមាណ ៥០ម៉ឺនដុល្លារអាមេរិកក្នុងមួយខែៗ ហើយមូលនិធិមនុស្សធម៌ទាំងនោះ គឺត្រូវការគាំទ្រពីសប្បុរសជន ទាំងក្នុង និងក្រៅប្រទេស។ អភិបាលរងខេត្តសៀមរាប អ្នកស្រី យូ សុភា មានប្រសាសន៍ថា រយៈពេល ១៨ឆ្នាំមកហើយ មន្ទីរពេទ្យកុមារអង្គរបានជួយសម្រាលបន្ទុករបស់រដ្ឋាភិបាល និងអាជ្ញាធរយ៉ាងធំធេងលើវិស័យសុខាភិបាល ជាពិសេសជួយលើកកម្ពស់សុខភាពកុមារ៖ ។ បុរសជនជាតិជប៉ុន ដែលផ្ដួចផ្ដើមបង្កើតមន្ទីរពេទ្យមួយនេះឡើង ដោយសារតែភាពក្ដុកក្ដួលរបស់គាត់ទៅលើក្មេងស្រីម្នាក់ ដែលគាត់បានថតរូបរបស់នាង ប៉ុន្តែនៅពេលដែលគាត់ត្រឡប់មកស្រុកខ្មែរម្ដងទៀត ហើយទៅរកក្មេងស្រីនោះ គឺនាងបានស្លាប់បាត់ទៅហើយ។ ស្ថាបនិករបស់មន្ទីរពេទ្យកុមារអង្គរ លោក ខេនរ៉ូ អ៊ីហ្សុ (Kenro Izu) មានប្រសាសន៍ថា ភាពមេត្តា និងក្ដីអាណិតអាសូរទៅលើកុមារខ្មែរ ជាមូលហេតុជំរុញឲ្យលោកត្រូវតែស្វះស្វែង ដើម្បីបង្កើតមន្ទីរពេទ្យមួយនេះឡើង។ លោកបានថ្លែងទៀតថា ចាប់ពីពេលនេះតទៅ លោកចង់ឃើញក្រុមវេជ្ជបណ្ឌិត និងគ្រូពេទ្យដែលបម្រើការនៅក្នុងមន្ទីរពេទ្យនេះ បន្តកិច្ចការមនុស្សធម៌ជួយព្យាបាលជំងឺកុមារខ្មែរគ្រប់រូប ដោយសេចក្តីមេត្តា និងអាណិតអាសូរ៖ ។ បច្ចុប្បន្ន មន្ទីរពេទ្យកុមារអង្គរ មិនត្រឹមតែជួយព្យាបាលកុមារខ្មែរដោយមិនគិតថ្លៃប៉ុណ្ណោះទេ គឺថែមទាំងជួយបណ្ដុះបណ្ដាលបុគ្គលិក មន្ត្រីសុខាភិបាល និស្សិតវេជ្ជសាស្ត្រ និងនិស្សិតគិលានុបដ្ឋាកមកពីទូទាំងប្រទេសកម្ពុជា ឲ្យក្លាយទៅជាធនធានមនុស្សបានច្រើននាក់ទៀត៕	2017-01-30T17:13:00+07:00	rfa.org	https://www.rfa.org/khmer/news/health/Angkor-Hospital-Children-celebrate-the-18-years-01302017050148.html
596fb718-ffa6-4a6c-a455-b0b888d1bad8	អ្នកផ្ទុកមេរោគអេដស៍នៅឃុំរកាមានជីវភាពខ្វះខាតកាន់តែខ្លាំង	អ្នកផ្ទុកមេរោគអេដស៍នៅឃុំរកា ស្រុកសង្កែ ខេត្តបាត់ដំបង ជួបបញ្ហាជីវភាពខ្វះខាតកាន់តែខ្លាំង ដោយសារពួកគាត់មួយចំនួនផ្ទុកមេរោគប្រចាំកាយ ធ្វើឲ្យមិនអាចចេញទៅរកការងារធ្វើឆ្ងាយពីផ្ទះសម្បែងបាន។ ទន្ទឹមគ្នានេះ អ្នកស្លាប់បានកើនឡើងដល់ចំនួន ២១នាក់ហើយ គិតត្រឹមថ្ងៃទី២៩ មករា ឆ្នាំ២០១៧ ក្នុងចំណោមអ្នកផ្ទុកមេរោគអេដស៍ជិត ៣០០នាក់។ ប្រជាពលរដ្ឋដែលផ្ទុកមេរោគអេដស៍នៅឃុំរកា ជាពិសេសមនុស្សភាគច្រើនពួកគាត់នៅផ្ទះ និងប្រកបរបរធ្វើស្រែចម្ការរកប្រាក់ដោះស្រាយជីវភាពប្រចាំថ្ងៃ។ អ្នកផ្ទុកមេរោគអេដស៍ម្នាក់រស់នៅភូមិរកា ឃុំរកា ស្រុកសង្កែ ខេត្តបាត់ដំបង ផ្ដល់សម្ភាសឲ្យអាស៊ីសេរី ខណៈជួបជុំគ្នានៅមុខផ្ទះកាលពីព្រឹកថ្ងៃទី២៩ មករា ថា ចាប់តាំងពីផ្ទុកមេរោគអេដស៍មក ជីវភាពរបស់ពួកគាត់កាន់តែក្រីក្រទៅជាលំដាប់ ដោយសារគ្មានកម្លាំងកំហែងទៅរកការងារធ្វើឆ្ងាយពីផ្ទះសម្បែង និងមានដីស្រែតិចតួច ធ្វើឲ្យមិនអាចរកប្រាក់ដោះស្រាយជីវភាពគ្រួសារបាន៖ ។ អ្នកផ្ទុកមេរោគអេដស៍នៅឃុំរកា ពុំមែនតែពលរដ្ឋម្នាក់ប៉ុណ្ណោះទេដែលមានជីវភាពខ្វះខាតនោះ នៅមានពលរដ្ឋជាច្រើនផ្សេងទៀតក៏ត្អូញត្អែរអំពីជីវភាពខ្វះខាតដូចគ្នា។ ក្រុមអ្នកផ្ទុកមេរោគអេដស៍នៅភូមិរកា ថ្លែងថា ពួកគាត់លេបថ្នាំពន្យារអាយុជីវិតតាមបញ្ជារបស់គ្រូពេទ្យជារៀងរាល់ថ្ងៃ មិនដែលខកខានឡើយ។ អ្នកភូមិបន្ថែមថា រយៈពេលចុងក្រោយនេះ ថ្នាំមិនធ្វើទុក្ខក្នុងខ្លួនដូចកាលពួកគាត់លេបថ្នាំពន្យារអាយុពីដំបូងនោះទេ។ បើទោះជាយ៉ាងនេះក្ដី ពួកគាត់អំពាវនាវឲ្យអង្គការសង្គមស៊ីវិលជាតិ និងអន្តរជាតិ និងមន្ត្រីរដ្ឋាភិបាលកម្ពុជា ចុះសួរសុខទុក្ខ ព្រមទាំងផ្ដល់ស្បៀងអាហារ និងសម្ភារប្រើប្រាស់ផ្សេងៗដល់ពួកគាត់ឲ្យបានរៀងរាល់ខែ ដូចពេលដែលផ្ទុកមេរោគអេដស៍កាលពីឆ្នាំ២០១៥៖ ។ អនុប្រធានមន្ទីរសុខាភិបាលខេត្តបាត់ដំបង លោក ស៊ូ សានិត មានប្រសាសន៍ថា បញ្ហាសុខភាពរបស់អ្នកផ្ទុកមេរោគអេដស៍នៅឃុំរកា បានល្អប្រសើរជាងកាលពីឆ្លងមេរោគពីដំបូង គឺពួកគាត់មានសុខភាពប្រហាក់ប្រហែលនឹងពលរដ្ឋដែលមានសុខភាពធម្មតា។ លោកបន្ថែមថា មានមនុស្សចាស់ប្រហែល ១០នាក់ដែលបានបោះបង់ការលេបថ្នាំពន្យារអាយុជីវិត ដោយសារបញ្ហាសុខភាពរបស់ពួកគាត់៖ ។ ប្រធានអង្គការពុទ្ធសាសនាដើម្បីអភិវឌ្ឍន៍ប្រចាំខេត្តបាត់ដំបង លោក ប៉ុក សុជាតិ ដែលបានដាក់ការិយាល័យក្នុងមូលដ្ឋានផ្ទាល់ជាមួយអ្នកផ្ទុកមេរោគអេដស៍ កត់សម្គាល់ថា បើទោះជាបញ្ហាសុខភាពរបស់ពលរដ្ឋបានប្រសើរជាងមុនក៏ដោយ ក៏ប៉ុន្តែពួកគាត់មួយចំនួនមិនអាចចេញទៅធ្វើការងារឆ្ងាយពីផ្ទះសម្បែងបាននោះទេ។ លោកបន្ថែមថា ប្រជាពលរដ្ឋនៅឃុំរកា មានជីវភាពខ្វះខាត ដោយសារគ្មានទីផ្សារសម្រាប់លក់កសិផលរបស់ពួកគាត់ដែលដាំដុះបាន៖ ។ ចំណែកសមាជិកសភាតំណាងរាស្ត្រខេត្តបាត់ដំបង គណបក្សសង្គ្រោះជាតិ អ្នកស្រី មូរ សុខហួរ ដែលបានចុះជួបប្រជាពលរដ្ឋផ្ទាល់នៅក្នុងឃុំរកា មានប្រសាសន៍ថា អ្នកផ្ទុកមេរោគអេដស៍នៅឃុំមួយនេះជួបបញ្ហាធំៗមួយចំនួនក្នុងជីវិតប្រចាំថ្ងៃ ដូចជាជំពាក់ប្រាក់ស្ថាប័នមីក្រូហិរញ្ញវត្ថុកាន់តែច្រើន ដែលភាគច្រើនចន្លោះពី ១លានរៀលទៅ ៤លានរៀលក្នុងមួយគ្រួសារ ហើយអ្នកខ្លះមិនអាចរកប្រាក់សងគេវិញបាននោះទេ។ អ្នកស្រីបន្ថែមថា បញ្ហាជីវភាពរបស់ពួកគាត់ហូបចុកមិនគ្រប់គ្រាន់ និងមានសភាពស្លេកស្លាំង ហើយមនុស្សចាស់ដែលមានផ្ទុកមេរោគអេដស៍មួយចំនួនរវល់មើលចៅនៅក្នុងផ្ទះ ដែលឪពុកម្ដាយរបស់ពួកគេទៅធ្វើការងារនៅប្រទេសថៃ៖ ។ អ្នកស្រីថានឹងជំរុញឲ្យរដ្ឋាភិបាលយកថវិការបស់ជាតិ ជួយសងការប្រាក់ជំនួសឲ្យប្រជាពលរដ្ឋដែលជំពាក់ប្រាក់ស្ថាប័នមីក្រូហិរញ្ញវត្ថុ ហើយឧបត្ថម្ភរបបអាហារបន្ថែមដល់ពួកគាត់ ពីព្រោះពួកគាត់មានជំងឺប្រចាំកាយ ត្រូវការហូបចុកឲ្យបានគ្រប់គ្រាន់ ដើម្បីធ្វើឲ្យសុខភាពរឹងមាំអាចបំពេញការងារផ្សេងៗបាន។ របាយការណ៍មន្ទីរសុខាភិបាលខេត្តបាត់ដំបង ឲ្យដឹងថា អ្នកផ្ទុកមេរោគអេដស៍នៅឃុំរកា សរុបចំនួន ២៩២នាក់ ក្នុងនោះមានអ្នកស្លាប់ចំនួន ២១នាក់ គិតត្រឹមថ្ងៃទី២៩ ខែមករា ឆ្នាំ២០១៧។ កាលពីឆ្នាំ២០១៤ បន្ទាប់ពីដឹងថាមនុស្សជិត ៣០០នាក់បានឆ្លងមេរោគអេដស៍នៅក្នុងឃុំរកា ចៅក្រមនៃសាលាដំបូងខេត្តបាត់ដំបង កាលពីដើមខែធ្នូ ឆ្នាំ២០១៥ សម្រេចផ្ដន្ទាទោសលោកគ្រូពេទ្យ យ៉ែម ជ្រិន ដាក់ពន្ធនាគារចំនួន ២៥ឆ្នាំ ពាក់ព័ន្ធនឹងការចម្លងមេរោគអេដស៍ដល់ពលរដ្ឋនៅឃុំរកា៕	2017-01-30T16:35:00+07:00	rfa.org	https://www.rfa.org/khmer/news/health/Roka-Villager-situation-01302017042308.html
d74d2193-7af8-48d7-a333-bf7b35b03d6f	កាកបាទក្រហមកម្ពុជា ចុះសួរសុខទុក្ខ និងនាំយកអំណោយមនុស្សធម៌ ឧបត្ថម្ភដល់លោក ម៉ា សេរី ដែលមានជំងឺជាទម្ងន់ កំពុងសម្រាកព្យាបាលនៅមន្ទីរពេទ្យរុស្ស៉ី	(ភ្នំពេញ)៖ នៅថ្ងៃទី ២៩ ខែ មករា ឆ្នាំ២០១៧នេះ កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានចាត់ឲ្យលោកស្រី ម៉ែន នារី សោភ័គ អគ្គលេខាធិការទី១ កាកបាទក្រហមកម្ពុជា ចុះជួបសាកសួរសុខទុក្ខ និងនាំអំណោយមនុស្សធម៌មួយចំនួន យកទៅឧបត្ថម្ភដល់លោក ម៉ា សេរី អ្នកអត្ថាធិប្បាយព័ត៌មាន កីឡាដ៏ល្បីនៅកម្ពុជា ដែលកំពុងមានជំងឺធ្ងន់ធ្ងរជាច្រើនមុខរួមមាន ថ្លើម ប្រមាត់ និងក្រពះ បាននឹងកំពុងព្យាបាល នៅមន្ទីរពេទ្យរុស្ស៊ី ។ សូមជម្រាបថា នៅថ្ងៃទី២៨ ខែមករា ឆ្នាំ២០១៧ម្សិលមិញនេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានការឧបត្ថម្ភថវិកាមួយចំនួន ឧបត្ថម្ភដល់លោក ម៉ា សេរី ដែលកំពុងជួបការលំបាក ដោយមានជំងឺធ្ងន់ធ្ងរផងដែរ។ លោក ហ៊ុយ វណ្ណៈ បានបញ្ជាក់ប្រាប់អង្គភាពព័ត៌មាន Fresh News ថា លោក ម៉ា សេរី នេះជាការចូលសម្រាកព្យាបាលនៅមន្ទីរពេទ្យជាលើកទី២ បន្ទាប់ពីកាលពីខែតុលា ឆ្នាំ២០១៦ លោកបានចូលមន្ទីរពេទ្យម្តងរួចមកហើយ។ លោក វណ្ណៈ បានបន្ថែមថា លោក ម៉ា សេរី កំពុងទទួលរងនូវជំងឹទី១៖ ថ្លើម ទី២៖ ទឹកប្រមាត់ខាប់ និងទី៣៖ កៀបក្រពះ ដែលនាំឲ្យមានក្អួតឈាមម្តងម្កាល៕	2017-01-29T20:48:00+07:00	freshnewsasia.com	https://m.freshnewsasia.com/index.php/en/45735-2017-01-29-10-11-40.html
7fffdd10-6e50-4d79-9874-e967a4d4d332	លោក ម៉ា សេរី អ្នកអត្ថាធិប្បាយព័ត៌មានកីឡាដ៏ល្បីនៅកម្ពុជា មានជំងឺធ្ងន់ធ្ងរ៣មុខ កំពុងព្យាបាលនៅមន្ទីរពេទ្យរុស្ស៊ី	លោក ម៉ា សេរី អ្នកអត្ថាធិប្បាយព័ត៌មានកីឡាដ៏ល្បីនៅកម្ពុជា មានជំងឺធ្ងន់ធ្ងរជាច្រើនមុខរួមមាន ថ្លើម ប្រមាត់ និងក្រពះ បាននឹងកំពុងព្យាបាលនៅមន្ទីរពេទ្យរុស្ស៊ី រយៈពេល៣ថ្ងៃមកហើយ នេះបើយោងតាមលោក ហ៊ុយ វណ្ណៈ ទីប្រឹក្សាជាន់ខ្ពស់នៅស្ថានីយ៍ទូរទស្សន៍ CT , CNC My TV ថ្លែងប្រាប់ឲ្យដឹងនៅរសៀលថ្ងៃទី២៨ ខែមករា ឆ្នាំ២០១៧នេះ។ លោក ហ៊ុយ វណ្ណៈ បានបញ្ជាក់ថា នេះជាការចូលព្យាបាលនៅមន្ទីរពេទ្យជាលើកទី២ របស់លោក ម៉ា សេរី ហើយ ព្រោះកាលពីខែតុលា ឆ្នាំ២០១៦ លោកបានចូលមន្ទីរពេទ្យម្តងរួចមកហើយ។ លោក ម៉ា សេរី ជាអ្នកអត្ថាធិប្បាយព័ត៌មានកីឡាដ៏ល្បីនៅកម្ពុជាតាមរយៈទូរទស្សន៍ CTN ដែលបងប្អូនទូទាំងប្រទេសស្គាល់ស្ទើរគ្រប់គ្នា។ ក្រោយដឹងដំណឹង លោក ម៉ា សេរី ចូលមន្ទីរពេទ្យរុស្ស៊ីភ្លាម តារាជើងចាស់អ្នកស្រី ស៊ុនណារី ម៉ូនីកា ក៏បានទៅសួរសុខទុក្ខលោកភ្លាម ក្រោយពេលទៅដល់អ្នកស្រី បានរំជួលចិត្ត យ៉ាងខ្លាំងទប់ទឹកភ្នែកមិនបាន ដោយសារលោក ម៉ា សេរី បាននិយាយថា «គាត់លាទៅមុនហើយ»៕	2017-01-28T23:52:00+07:00	freshnewsasia.com	https://m.freshnewsasia.com/index.php/en/localnews/45710-2017-01-28-10-14-41.html
ac1ab821-dd79-4479-82e8-f0a4f06752fc	ទេសរដ្ឋមន្ដ្រី ហ៊ឹម ឆែម ដឹកនាំគ្រូពេទ្យស្ម័គ្រចិត្តជនជាតិកូរ៉េ ទៅពិនិត្យ និងព្យាបាលជំងឺជូនពលរដ្ឋ នៅស្រុករមាសហែក	លោកទេសរដ្ឋមន្ដ្រី ហ៊ឹម ឆែម រដ្ឋមន្ដ្រីក្រសួងធម្មការ និងសាសនា នៅថ្ងៃទី២៧ ខែមករា ឆ្នាំ២០១៧នេះ បានដឹកនាំក្រុមគ្រូពេទ្យស្ម័គ្រចិត្ត ជនជាតិកូរ៉េខាងត្បូងចំនួន៣៦នាក់ មកព្យាបាលជំងឺ ជូនប្រជាពលរដ្ឋ នៅឃុំអំពិល ស្រុករមាសហែក ខេត្តស្វាយរៀង។ សកម្មភាពពិនិត្យ និងព្យាបាលជំងឺនោះរួមមាន ចាក់ម្ចុលវិទ្យាសាស្រ្ត ភ្នែក ថ្នាំបំបាត់ការឈឺចាប់ និងមាត់ធ្មេញ ព្រមជំងឺមួយចំនួនទៀតផងដែរ៕	2017-01-28T04:40:00+07:00	freshnewsasia.com	https://m.freshnewsasia.com/index.php/en/localnews/45687-2017-01-27-14-41-08.html
086c20bc-c8e5-48af-a28f-1e4be9a66552	អ្នកនាំពាក្យសាលាដំបូងរាជធានីភ្នំពេញ៖ ចោរប្លន់បាញ់សម្លាប់បុរសម្នាក់ជិតផ្សារសុវណ្ណា ធ្លាប់បានផ្តន្ទាទោសដាក់គុក ៨ឆ្នាំ តែលួចរត់ពេលបញ្ជូនព្យាបាលជំងឺ	អ្នកនាំពាក្យសាលាដំបូងរាជធានីភ្នំពេញ លោក លី សុផាន់ណា បានថ្លែងប្រាប់ Fresh News ថា ចោរប្លន់ប្រដាប់ អាវុធបាញ់សម្លាប់បុរសម្នាក់នៅជិតផ្សារសុវណ្ណាទើបចាប់ខ្លួនបាននោះ ធ្លាប់បានតុលាការផ្តន្ទាទោសឲ្យជាប់ពន្ធនាគារ ៨ឆ្នាំកាលពីពីរឆ្នាំមុន តែទណ្ឌិតរូបនេះ បានលួចរត់គេចខ្លួននៅពេលមន្រ្តីពន្ធនាគារនាំទៅព្យាបាលជំងឺហើយក៏បានចេញ ដីការឲ្យតាមចាប់ខ្លួនជាថ្មីផងដែរ។ លោក លី សុវណ្ណា បានបញ្ជាក់ទៀតថា មិនមានការឃុបឃិតណាមួយក្នុងការ ដោះលែងជនល្មើសរូបនេះ ដូចការចោទប្រកាន់របស់មន្រ្តី នគរបាលឈ្មោះ ទូច បុភាព នោះឡើយ។ ការចេញមកប្រតិកម្ម និងច្រានចោលការចោទប្រកាន់របស់លោក លី សុផាន់ណា បានធ្វើឡើងភ្លាមៗ បន្ទាប់ពីមន្រ្តី នគរបាល ទូច បូភាព បានចោទប្រកាន់ថា ក្រុមចោរប្លន់ប្រដាប់អាវុធ ដែលគេចាប់បញ្ជូនទៅតុលាការដោយផ្ទាល់ដៃរូបនេះ បានរួចខ្លួនវិញ ព្រោះតែមានការរៀបចំសំណុំរឿងដោះលែងពីមន្រ្តីតុលាការ។ មន្រ្តីនគរបាល ទូច បូភាព បានបញ្ជាក់លើ Facebook របស់ខ្លួនយ៉ាងដូច្នេះ ។ កងកម្លាំងម្នាក់ៗ គ្មានបានដេកពួន អីទេទម្រាំចាប់បាន ស្រាប់តែពេលពួកអស់លោកជញ្ជីងគាត់ចេញពីឱបស្រីក្នុង karaoke មកយកប៊ិចស៊ីញ៉េខ្វាច់ ដោះលែងអស់ ឃឹមអីទៀតស្រែខ្មុក ចឹងបានជាពួកគាត់ចាយលុយដូចក្រដាស ជិះ៥៧០ នៅសុទ្ធតែស្វីលឡា ចញ្ចឹមស្រីក្មេង៤-១០នាក់លេង»។ ក្រោយការចេញផ្សាយនូវការចោទប្រកាន់នេះ លោក លី សុផាន់ណា កីបានចេញមកបញ្ជាក់យ៉ាងដូច្នេះ ។ សូមបញ្ជាក់ថា ខ្មាន់កាំភ្លើង និងបក្ខពួកសរុប ២នាក់ ដែលបានប្លន់ និងបាញ់សម្លាប់បុរសម្នាក់ ហើយធ្វើឲ្យនារី២នាក់រងរបួសធ្ងន់ស្រាល នៅជិតផ្សារសុវណ្ណា សង្កាត់ទំនប់ទឹក ខណ្ឌចំការមន កាលពីសប្ដាហ៍មុន ធ្វើឲ្យកក្រើកពេញបណ្តាញសង្គម Facebook តាមរយ:វីដេអូយ៉ាងសហាវនោះ នៅរសៀលថ្ងៃទី២៦ ខែមករា ឆ្នាំ២០១៧នេះ ត្រូវបាននាយកដ្ឋានព្រហ្មទណ្ឌក្រសួងមហាផ្ទៃ បង្ហាញមុខសាធារណៈ មុនបញ្ជូនឡើងតុលាការចាត់ការតាមនីតិវិធី។ ការបង្ហាញមុខក្រុមចោរប្លន់បាញ់សម្លាប់នេះ បានធ្វើឡើងក្រោមវត្តមានលោកឧត្តមសេនីយ៍ផ្កាយ៣ សុខ ខេមរិន ប្រធាននាយកដ្ឋានព្រហ្មទណ្ឌ លោកឧត្តមសេនីយ៍ត្រី សុង លី ស្នងការរងនគរបាលរាជធានីភ្នំពេញ ព្រមទាំងមន្រ្តីនគរបាលពាក់ព័ន្ធមួយចំនួនទៀត។ ជនដៃដល់ដែលបាញ់សម្លាប់ជនរងគ្រោះឈ្មោះ អ៊ុំ សួស្ដី ហៅ ពៅក្បាលធំ និងម្នាក់ទៀតឈ្មោះ ចាន់ សុវណ្ណ ហៅប៉ែត (ចាប់បានពីរនាក់ ខណៈម្នាក់ទៀតកំពុងរត់គេចខ្លួន)។ មន្ដ្រីនគរបាល បានប្រាប់អង្គភាព Fresh News នៅព្រឹកថ្ងៃទី២៦ ខែមករា ឆ្នាំ២០១៧នេះថា ប្រតិបត្តិការតាមវែកមុខ និង ឃាត់ខ្លូនក្រុមប្លន់ប្រដាប់អាវុធដ៏សកម្មនៅក្នុងរាជធានីភ្នំពេញ បានធ្វើឡើងដោយមានកិច្ចសហការវាង កម្លាំងនគរបាលព្រហ្មទណ្ឌកម្រិតធ្ងន់ រាជធានីភ្នំពេញ កម្លាំងនគរបាលខណ្ឌចំការមន ជាមួយកម្លាំងនាយកដ្ឋាននគរបាលព្រហ្មទណ្ឌ ក្រសួងមហាផ្ទៃ ក្រោមការសម្របសម្រួលពី លោក សៀង សុខ ព្រះរាជអាជ្ញារងអមសាលាដំបូងរាជធានីភ្នំពេញ។ មន្ដ្រីនគរបាលបានឲ្យដឹងទៀតថា ជនសង្ស័យទាំង២នាក់ ត្រូវបានឃាត់ខ្លួន កាលពីម៉ោង១៣៖៣០នាទី ថ្ងៃទី២៥ ខែមករា ឆ្នាំ២០១៧ នៅបន្ទប់ជួលលេខ០០១ ផ្លូវទ្រុងមាន់ ភូមិតាងៅ សង្កាត់និរោធ ខណ្ឌច្បារអំពៅ។ ជាមួយការឃាត់ខ្លួន សមត្ថកិច្ចដកហូតបាន អាវុធ៣ដើម (M16កាត់០១ដើម, ម៉ាក Bareta ចំនួន០១ដើម និងមួយដើមទៀត ប្រភេទអាវុធខ្លី មិនស្គាល់ម៉ាក)។ សូមរំលឹកផងដែរថា កាលពីយប់ថ្ងៃទី២១ ខែមករា ឆ្នាំ២០១៧កន្លងទៅ មានករណីតាមប្លន់ដល់មុខផ្ទះ ស្ថិតនៅក្បែរសុវណ្ណា ខណ្ឌចំការមន។ ករណីប្លន់នេះ ក្រុមជនសង្ស័យដែលមានគ្នា៣នាក់ បានប្រតាយប្រតប់យកកាបូប ហើយបាញ់បុរសម្នាក់ ដែលព្យាយាមបើកឡានបុកពួកគេឲ្យស្លាប់បាត់បង់ជីវិត ខណៈដែលនារី២នាក់ទៀត ត្រូវជនសង្ស័យទាត់ធាក់ ឲ្យរងរបួសធ្ងន់ស្រាល។ ក្រុមជនសង្ស័យ ដែលសមត្ថកិច្ចទើបចាប់ខ្លូនបាននេះ ក៏ត្រូវបាននារីរងគ្រោះផ្សេងទៀតអះអាងថា ធ្លាប់បានធ្វើសកម្មភាពប្លន់ពូកគេផងដែរ កាលពីខែធ្នូ ឆ្នាំ២០១៦ តែប្លន់មិនបានសម្រេចព្រោះក្រុមជនរងគ្រោះបានបើករថយន្ដចូលផ្ទះទាន់ពេលវេលា៕	2017-01-27T04:40:00+07:00	freshnewsasia.com	https://m.freshnewsasia.com/index.php/en/localnews/45644-2017-01-26-15-03-48.html
87c5a38e-7577-467b-8bb5-bf17cf6f4fc6	ក្រុមវេជ្ជបណ្ឌិតអូស្ត្រាលី នឹងចុះមកព្យាបាល និងវះកាត់ជំងឺខ្លនលូន និងឬសដូងបាត ជូនប្រជាពលរដ្ឋកំពង់ចាម ឥតគិតថ្លៃ នៅថ្ងៃទី៣-៤ ខែកុម្ភៈ	ក្រុមគ្រូពេទ្យឯកទេស សមាគមសម្របសម្រួល និងអភិវឌ្ឍន៍សង្គម សហការជាមួយក្រុមវេជ្ជបណ្ឌិត ឯកទេសរបស់អង្គការ AusRelief មកពីប្រទេសអូស្រ្ដាលី នឹងរៀបចំកម្មវិធីព្យាបាល វះកាត់ជំងឺ ខ្លនលូន និងជំងឺឬសដូងបាត ទៅដល់អ្នកជំងឺក្រីក្រគ្រប់វ័យដោយឥតគិតថ្លៃ ស្ថិតនៅក្នុងមន្ទីពេទ្យបង្អែក ខេត្តកំពង់ចាម រយៈពេល០២ថ្ងៃ ចាប់ពីថ្ងៃទី០៣ ដល់ថ្លៃទី០៤ ខែកុម្ភៈ ឆ្នាំ២០១៧។ ជាមួយគ្នានេះ សមាគមបានអំពាវនាវ ចំពោះបងប្អូនដែល មានជំងឺដូចបញ្ជាក់ខាងលើ មេត្តារួសរាន់មកចុះឈ្មោះចាប់ពីថ្ងៃនេះ រហូតដល់ថ្ងៃទី២៨ ខែមករា ឆ្នាំ២០១៧។ សម្រាប់ព័ត៌មានលម្អិត សូមទំនាក់ទំនងចុះឈ្មោះ ជាមួយវេជ្ជបណ្ឌិត កូប រ៉លី តាមរយៈទូរស័ព្ទលេខ ០១២ ៥៤៦ ៧០៧, ០១៦ ៣៣៦ ៧០៧, ០៩៦ ៦០៣ ៦៣៧៦៕	2017-01-27T00:31:00+07:00	freshnewsasia.com	https://m.freshnewsasia.com/index.php/en/localnews/45363-2017-01-26-11-06-46.html
1d6dfa33-034d-4aa3-a4f6-7a11a42a7972	គ្រូពេទ្យប្រាប់វិធីសង្គ្រោះបឋមមុនបញ្ជូនអ្នករងគ្រោះដោយពស់ចឹកទៅមន្ទីរពេទ្យ	នៅពេលនិយាយអំពីបញ្ហាសត្វពស់ខាំ ឬចឹកសម្រាប់អ្នកនៅភ្នំពេញហាក់មិនសូវចាប់អារម្មណ៍ដូចពលរដ្ឋរស់នៅតំបន់ព្រៃភ្នំ តំបន់ទឹក ស្រុកស្រែចម្ការ ឬអ្នកនៅចុងកាត់មាត់ញកនោះទេ។ នៅតាមបណ្ដាខេត្តនានា អ្នកជំងឺដោយពស់ខាំ ឬចឹក ត្រូវបានគេបញ្ជូនទៅកាន់មន្ទីរពេទ្យស្ទើរជារៀងរាល់ថ្ងៃ។ តើមានសញ្ញាអ្វីខ្លះដើម្បីសម្គាល់ថា អ្នកជំងឺត្រូវរងគ្រោះដោយសត្វពស់ចឹក ឬខាំ? តើមានវិធីណាអាចជួយសង្គ្រោះជនរងគ្រោះដោយពស់ចឹក ឬខាំ មុនបញ្ជូនទៅកាន់មន្ទីរពេទ្យ? គ្រូពេទ្យបានណែនាំថា សត្វពស់ដែលបានចឹកមនុស្ស គឺមានលក្ខណៈខុសៗគ្នា ដោយខ្លះវាមានពិសខ្លាំង និងខ្លះទៀតមានពិសខ្សោយ ប៉ុន្តែចាំបាច់ត្រូវតែបញ្ជូនជនរងគ្រោះទៅដល់មន្ទីរពេទ្យឲ្យបានទាន់ពេល ដើម្បីជួយសង្គ្រោះជីវិត។ អនុប្រធានមន្ទីរពេទ្យខេត្តឧត្ដរមានជ័យ លោកវេជ្ជបណ្ឌិត កែវ ស្ដើង មានប្រសាសន៍ថា នៅមន្ទីរពេទ្យរបស់លោកយ៉ាងហោចណាស់ក្នុងមួយខែ មានអ្នកពស់ចឹកពី ៥ ទៅ ១០នាក់ដែរ។ លោកបានផ្ដល់ឱវាទថា ជនរងគ្រោះបើដឹងខ្លួនថាត្រូវពស់ចឹក សូមប្រញាប់ឲ្យដំណឹងអ្នកនៅក្បែរខ្លួនភ្លាម ឬបើនៅម្នាក់ឯង ត្រូវរកវិធីប្រាប់ដំណឹងឲ្យគេមកជួយ ដើម្បីឆាប់បានទៅដល់មន្ទីរពេទ្យ។ លោកវេជ្ជបណ្ឌិតបញ្ជាក់ថា ការសង្គ្រោះបឋមដែលត្រឹមត្រូវនោះ ត្រូវប្រើឈើអបរួចរុំថ្នមៗ ល្មមៗ កុំរឹតតឹងពេក ឯការអបនោះជារបៀបដូចអបជើង ឬដៃបាក់ឆ្អឹងដូច្នោះដែរ ហើយជៀសវាងកុំឲ្យរងគ្រោះធ្វើចលនាច្រើន ដើម្បីកុំឲ្យពិសនោះរត់ឡើងលឿនទៅតាមក្រពេញទឹករងៃ៖ ។ លោកបន្តថា ប្រសិនជាតំបន់ដែលជនរងគ្រោះនៅឆ្ងាយពេក បច្ចុប្បន្ននៅតាមមន្ទីរពេទ្យរដ្ឋមួយចំនួនក៏មានរថយន្តសង្គ្រោះបន្ទាន់ ដូច្នេះអាចហៅទៅមន្ទីរពេទ្យដើម្បីដឹកជញ្ជូនឲ្យអ្នកជំងឺឲ្យបានទៅដល់មន្ទីរពេទ្យឆាប់រហ័ស។ ជួនកាល ពលរដ្ឋដែលគាត់ធ្វើការប្រកបរបររកម្ហូបក្នុងព្រៃក្នុងស្រែ គាត់មិនបានដឹងថា ខ្លួនត្រូវពស់ចឹក ឬខាំនោះទេ។ ជាសញ្ញាសម្គាល់ស្នាមពស់ដែលមានពិសចឹក គ្រូពេទ្យបានប្រាប់ថា វាបានបង្កើតជាចំណុចសម្គាល់តូចៗពីរដែលនៅឆ្ងាយពីគ្នាប្រមាណជា ២មិល្លីម៉ែត្រទៅ ១០មិល្លីម៉ែត្រ។ ពេលខ្លះ ពស់ដែលចឹកនោះមិនបានបញ្ចេញជាតិពិសរបស់វាទេ ដោយគ្រាន់តែបន្សល់ស្នាមចឹករបស់វា។ ចំណែករោគសញ្ញាពស់មានពិសចឹកវិញមានដូចជា ហើម ស្ពឹក ឈឺ និងក្រហមនៅនឹងកន្លែង និងធ្វើឲ្យងងុយដេកក៏មាន ប៉ុន្តែរោគសញ្ញានេះអាចនឹងប្រែប្រួលដែរអាស្រ័យទៅលើសុខភាពរបស់ជនរងគ្រោះ។ តាមបទពិសោធន៍ លោកវេជ្ជបណ្ឌិតកត់សម្គាល់ថា មានប្រភេទពស់ខ្លះចឹកអ្នករងគ្រោះ ហើយមិនអាចមកដល់មន្ទីរពេទ្យបានទេ គឺអាចស្លាប់នៅនឹងព្រៃតែម្ដង ដូចជាប្រភេទពស់វែករនាម ពស់វែកក្របី ជាដើម។ លោកវេជ្ជបណ្ឌិត កែវ ស្ដើង បានអះអាងថា នៅពេលមកដល់មន្ទីរពេទ្យទាន់ពេល គ្រូពេទ្យមានថ្នាំបន្សាប ឬថ្នាំសម្រាប់ព្យាបាលអ្នកជំងឺភាគច្រើនអាចមានសង្ឃឹម៖ ។ អនុប្រធានមន្ទីរពេទ្យខេត្តឧត្ដរមានជ័យ លោកវេជ្ជបណ្ឌិត កែវ ស្ដើង មានប្រសាសន៍ទៀតថា ឥរិយាបថ ឬទម្លាប់ដែលតែងតែធ្វើខុសឆ្គង និងមិនគួរគប្បីកន្លងមក លោកមើលឃើញថា ពលរដ្ឋមួយចំនួននៅខ្វះការយល់ដឹង និងតែងតែធ្វើអ្វីតាមជំនឿតៗគ្នា ដូចជាប្រជាពលរដ្ឋតាមទម្លាប់អ្នកស្រុកតែងចងរឹតឃាត់ពិស ឬអាចធ្វើពិធីផ្សេងៗទៀត ជាដើម៖ ។ ទន្ទឹមនឹងគ្នានេះ លោកក៏មិនហ៊ានបដិសេធថា គ្រូខ្មែរមិនអាចជួយសង្គ្រោះជីវិតអ្នកត្រូវពស់ចឹកបាននោះទេ ប៉ុន្តែលោកសង្កេតឃើញថា ពេលខ្លះបើអ្នកជំងឺរវល់ ឬជាប់ព្យាបាលជាមួយគ្រូខ្មែរ ដោយប្រើថ្នាំបុរាណនោះ ភាគច្រើនតែងហួសពេលជួយសង្គ្រោះ ដោយសារមុខរបួសក៏ឡើងហើមខ្លាំង និងមានពងបែក មានហូរឈាម ឬរលួយសាច់ក៏មាន ក្រៅពីនោះពិសអាចជ្រាបសព្វអស់ទៅហើយក្រៅអំពីការចងស្លាក់៖ ។ ទាក់ទងនឹងការព្យាបាលពស់ចឹកបែបបុរាណ លោក ជ័យ ស៊ួន វ័យ ៨១ឆ្នាំ ជាចាស់ទុំមួយរូបរស់នៅភូមិត្រពាំងក្រាញ់ ឃុំចំបក់ ស្រុកភ្នំស្រួច ខេត្តកំពង់ស្ពឺ ថ្លែងថា លោកធ្លាប់ព្យាបាលអ្នកភូមិដែលមានពស់ចឹកមិនតិចជាង ១០០នាក់នោះទេ ការព្យាបាលនៅដៃលោកមិនងាយនឹងរបូតឡើយ។ លោកថា លោកបានព្យាបាលដោយប្រើថ្នាំបុរាណឫសឈើ ដើមឈើ និងវល្លិនៅក្នុងព្រៃ ដោយបិតផង និងត្រាំទឹកផង និងការព្យាបាលដោយប្រើមន្តអាគមផ្សំផង។ ប៉ុន្តែបច្ចុប្បន្ន លោករាងធូរបន្តិចដោយសារមានមន្ទីរពេទ្យច្រើន ដូច្នេះអ្នកភូមិគាត់យកទៅមន្ទីរពេទ្យព្យាបាលតែម្ដង៖ ។ ដើម្បីបង្ការ និងបញ្ចៀសពស់ចឹក លោកវេជ្ជបណ្ឌិតបានផ្ដល់ឱវាទជាពិសេសដល់ប្រជាពលរដ្ឋដែលដើររកម្ហូបអាហារនៅពេលយប់ និងពេលមានភ្លៀងធ្លាក់ ដូចជាដើរឆ្លុះកង្កែប បរបាញ់សត្វ ជាដើម ឲ្យមានការប្រុងប្រយ័ត្នពាក់ស្បែកជើងកវែង។ ចំណែកនៅរដូវច្រូតកាត់ រដូវទឹកជំនន់ ក៏ជាពេលវេលាមួយគួរប្រុងប្រយ័ត្នខ្ពស់ដែរ។ លោកវេជ្ជបណ្ឌិតបានតំណាលថា ពាក្យចាស់ទុំនៅតំបន់គាត់តែងពោលថា ពស់វែកដំបូក ចឹករត់បានពីរបីស្រែ ពស់វែកស្រងែ រត់រួចពីរបីព្យាម ឯពស់វែករនាម ចឹកភ្លាមស្លាប់បាត់៕	2017-01-26T15:45:00+07:00	rfa.org	https://www.rfa.org/khmer/program/health/first-aids-when-snakes-bite-01262017032913.html
8b412f8b-4dda-4ad9-a0f1-13e2671c60f1	ប្រពន្ធរបស់លោក រិន សាវ៉េត ទទួលបានការទំនុកបម្រុង ជាច្រើនពីសំណាក់ លោក ហ៊ុន ម៉ាណែត និងលោកស្រី ពេជ ច័ន្ទមុនី ខណៈកំពុងព្យាបាលជំងឺក្នុងមន្ទីរពេទ្យរុស្ស៊ី	តារាចម្រៀងប្រជាប្រិយមានឈ្មោះបោះសម្លេងក្នុងវិស័យសិល្បៈ លោក រិន សាវ៉េត បានថ្លែងអំណរគុណចំពោះ លោក ហ៊ុន ម៉ាណែត និងលោកស្រី ពេជ ច័ន្ទមុនី ប្រធានក្រុមប្រឹក្សាភិបាល នៃសមាគមគ្រូពេទ្យស្ម័គ្រចិត្តយុវជនសម្ដេចតេជោ ក្រោយទទួលបានទំនុក បម្រុងដល់ប្រពន្ធរបស់ខ្លួន ដែលកំពុងសម្រាកព្យាបាលនៅមន្ទីពេទ្យមិត្តភាពខ្មែរ-សូវៀត និងការជួយទំនុកបម្រុងជាច្រើនទៀត។ ការជួយជ្រោមជ្រែង ចំពោះក្រុមគ្រួសាររបស់តារាចម្រៀង លោក រិន សាវ៉េត ខាងលើនេះ ក្រុមការងារកាកបាទក្រហមកម្ពុជា ដែលមាន សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន ក៏បានចូលរួមយ៉ាងសស្រះសស្រាំផងដែរ ជាមួយការព្យាបាលយ៉ាងយកចិត្តទុកដាក់ ពីសំណាក់លោកវិជ្ជបណ្ឌិត និងក្រុមគ្រូពេទ្យផ្នែកជំងឺមហារីក នៃមន្ទីរពេទ្យពេទ្យមិត្តភាពខ្មែរ-សូវៀត។ ចំពោះទឹកចិត្ត និងសកម្មភាពសប្បុរសធម៌ថ្លៃថ្លាខាងលើ ត្រូវបានលោក រិន សាវ៉េត និងប្រពន្ធ លើកដៃប្រណំថ្លែងអំណរគុណចំពោះ លោក ហ៊ុន ម៉ាណែត និងលោកស្រី ពេជ ច័ន្ទមុនី, កាកបាទក្រហមកម្ពុជា ដែលបានផ្ដល់ក្ដីសណ្តោសប្រណី ក្នុងការជួយទំនុកបម្រុងជាគ្រឿង ឧបភោគ-បរិភោគ និងថវិកាចំណាយចាយវាយជាច្រើន ដល់លោកផ្ទាល់ និងប្រព័ន្ធរបស់លោក ក៏ដូចជាក្រុមគ្រួសារទាំងមូល។ ក្នុងនោះដែរ លោក រិន សាវ៉េត និងប្រពន្ធ ក៏បានថ្លែងអំណរគុណចំពោះ លោកវិជ្ជបណ្ឌិត គួយ សំណាង នាយកផ្នែកជំងឺមហារីក នៃមន្ទីរពេទ្យរុស្ស៊ី និងក្រុមគ្រូពេទ្យទាំងអស់ក្នុងមន្ទីរពេទ្យ ដែលបានយកចិត្តទុកដាក់មើលថែ ពិនិត្យព្យាបាលអស់ពីកម្លាំងកាយ-ចិត្ត ទាំងយប់ទាំងថ្ងៃ ដើម្បីស្ដារស្ថានភាពជំងឺរបស់ប្រពន្ធលោក ឲ្យធូរស្បើយឡើងវិញ។ លោក រិន សាវ៉េត ក្រោយពីដឹងថា ប្រពន្ធរបស់ខ្លួនមានជំងឺត្រូវព្យាបាល លោកបានព្យាយាមស្វះស្វែងរកកន្លែងព្យាបាលណាដែលអាច ព្យាបាលបានតាមលទ្ធភាពរបស់លោក។ តែដោយមានការណែនាំ និងជួយទំនុកបម្រុងជ្រោមជ្រែង ពីសមាគមគ្រូពេទ្យស្ម័គ្រចិត្ត យុវជនសម្ដេចតេជោ ហៅកាត់ថា TYDA ប្រពន្ធរបស់លោក រិន សាវ៉េត ត្រូវបានបញ្ជូនទៅព្យាបាលនៅមន្ទីរពេទ្យរុស្ស៊ី នៅថ្ងៃទី១៩ ខែមករា ឆ្នាំ២០១៧ ក្នុងនោះការចំណាយថ្លៃព្យាបាល និងការចាយវាយគ្រប់សព្វ ត្រូវបានលោក ហ៊ុន ម៉ាណែត និងលោកស្រី ពេជ ច័ន្ទមុនី ព្រមទាំងកាកបាទក្រហមកម្ពុជា ជាអ្នករាប់រងជំនួសទាំងអស់។ លោកវិជ្ជបណ្ឌិត គួយ សំណាង បានបញ្ជាក់ថា អំឡុងពេលនេះ អាការៈរបស់ប្រពន្ធលោក រិន សាវ៉េត កំពុងស្ថិតក្នុងដំណាក់កាល តាមដាននៅឡើយ តែអ្នកជំងឺមានការធូរស្រាលច្រើនជាងមុន ហើយនៅថ្ងៃស្អែក ពួកគាត់អាចត្រឡប់ទៅសម្រាកនៅផ្ទះវិញបាន ដោយមានជាថ្នាំសង្កូវសម្រាប់លេបផងដែរ។ លោកវិជ្ជបណ្ឌិត ក៏បានផ្ដាំទៅលោក រិន សាវ៉េត ផងដែរ បើអ្នកជំងឺមានអាការៈខុសប្លែក យ៉ាងណា ត្រូវនាំគាត់មកមន្ទីរពេទ្យជាបន្ទាន់ ដើម្បីឲ្យក្រុមគ្រូពេទ្យធ្វើការព្យាបាលបន្តទៀត។ សូមជម្រាបថា កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន ក៏ដូចជាក្រុមការងារសមាគមគ្រូពេទ្យ ស័្មគ្រចិត្តយុវជនសម្ដេចតេជោ តែងតែគិតគូដល់សុខទុក្ខ ចំពោះប្រជាពលរដ្ឋក្រីក្រ និងអ្នកជំងឺដែលគ្មានលទ្ធភាពព្យាបាល បានជាបន្តបន្ទាប់ តួយ៉ាងដូចជាប្រពន្ធរបស់ លោក រិន សាវ៉េត នេះជាដើម៕	2017-01-26T05:18:00+07:00	freshnewsasia.com	https://m.freshnewsasia.com/index.php/en/localnews/45530-2017-01-25-15-22-21.html
5f1838fb-3e26-4eef-88a5-5c2e6daa534e	ស្នងការខេត្តកំពត ឧបត្ថម្ភថវិកា៥០មឺុនរៀល ដល់បុរសម្នាក់ដែលកើតជំងឺចម្លែក បណ្ដាលមកពីមូសខាំ	លោកឧត្តមសេនីយ៍ទោ ម៉ៅ ច័ន្ទមធុរិទ្ធ ស្នងការនគរបាលខេត្តកំពត នៅល្ងាចថ្ងៃទី២៥ ខែមករា ឆ្នាំ២០១៧នេះ បានឧបត្ថម្ភថវិកា៥០ម៉ឺនរៀល ដល់បុរសម្នាក់ ដែលកើតជំងឺចម្លែក គឺជើងធំដូចដំរី ហើយក្លាយជាដំបៅ ដែលកំពុងត្រូវបានជំនួយឧបត្ថម្ភក្នុងការវះកាត់។ សូមបញ្ជាក់ថា បុរសម្នាក់កើតជំងឺដ៏កាចសាហាវម៉្យាង ដែលធ្វើឲ្យជើងរីកធំដូចជើងដំរី បណ្ដាលមកពីមូសខាំ ហើយពេលនេះក្លាយជាដំបៅ ដោយត្រូវការវះកាត់ជាបន្ទាន់ ប៉ុន្ដែក្រុមគ្រួសារក្រលំបាកមិនមានលទ្ធភាពនោះ ទើបក្រុមគ្រួសារកំពុងធ្វើការអំពាវនាវរកសប្បុរជន ដែលអាចផ្ដល់ជាជំនួយជួយក្នុងការវះកាត់។ ពេលនេះបុរសដែលកើតជំងឺសាហាវមិនដែលជួប កំពុងសម្រាកព្យាបាលនៅបន្ទប់លេខ2A ជាន់ទី៣ នៃមន្ទីរពេទ្យមិត្តភាពកម្ពុជា-សូវៀត ហើយស្របពេលនេះដែរ គាត់កំពុងត្រូវការឈាមដើម្បីបញ្ជូន និងថវិកាវះកាត់ជាបន្ទាន់ផងដែរ។ បុរសរងគ្រោះនេះ ឈ្មោះ ឡុង សុភា អាយុ៥០ឆ្នាំ រស់នៅភូមិដូនមារ ឃុំស្ដៅកោង ស្រុកបាភ្នំ ខេត្តព្រៃវែង ហើយសព្វថ្ងៃមានកូន៣នាក់ ក្នុងបន្ទុក។ ប្រសិនបើសប្បុរជនណា ចង់ជួយឧបត្ថម្ភដល់បុរសខាងលើ សូមទំនាក់ទំនងទូរស័ព្ទលេខ៖ 017 895 282	2017-01-26T00:56:00+07:00	freshnewsasia.com	https://m.freshnewsasia.com/index.php/en/localnews/45482-2017-01-25-11-06-59.html
df16c512-4e2a-40a7-a19c-bb6b0c97f906	បុរសកំសត់កើតជំងឺមហារីកមាត់ នឹងត្រូវបញ្ជូនទៅវះកាត់នៅប្រទេសអូស្ដា្រលីវិញ ក្រោមការឧបត្ថម្ភពីក្រុមហ៊ុន ខ្មែរ ប៊ែវើរីជីស	លោក អេង ខេង បរុសចំណាស់ដែលមានជំងឺមហារីកមាត់ នឹងត្រូវបញ្ជូនទៅវះកាត់នៅក្នុងប្រទេសអូស្រ្ដាលី ក្រោមការឧបត្ថម្ភថវិការពីក្រុមហ៊ុន ខ្មែរ ប៊ែវើរីជីស។ លោកវេជ្ជបណ្ឌិត ង៉ូវ ស្រ៊ុន ស្ថាបនិកសមាគមចក្ខុកម្ពុជាអន្តរជាតិបានថ្លែងឲ្យដឹងថា ។ លោកបានបន្ដទៀតថា សម្រាប់គម្រោងដែលនាំយកម៉ាស៊ីនវះកាត់ និងអញ្ជើញវេជ្ជបណ្ឌិតជំនាញពីក្រៅប្រទេស មកធ្វើការវះកាត់អ្នកជំងឺដទៃទៀត រួមទាំងឪពុក និងប្អូនប្រុសលោក អេង ខេង ដែលកើតជំងឺមហារីក គឺយើងនៅតែបន្តធ្វើការជួយដដែល។ មកដល់ពេលនេះលោក អេង ខេង បាននឹងកំពុងរៀបចំខ្លួនរួចរាល់ហើយដើម្បីធ្វើដំណើរនៅកាន់បរទេស ដើម្បីវះកាត់ និងព្យាលបាលជំងឺរបស់ខ្លួន៕	2017-01-26T00:07:00+07:00	freshnewsasia.com	https://m.freshnewsasia.com/index.php/en/localnews/45478-2017-01-25-10-07-53.html
be7011bf-d5a2-4323-8475-85ab74b7c09f	ចម្លែក! ជំងឺម្យ៉ាងកើតលើបុរសម្នាក់ បណ្ដាលមកពីមូសខាំ ធ្វើឲ្យជើងរីកធំដូចជើងដំរី ក្លាយជាដំបៅ ពេលនេះកំពុងអំពាវនាវរកជំនួយវះកាត់	ជាចម្លែកមែន! បុរសម្នាក់កើតជំងឺដ៏កាចសាហាវម៉្យាង ដែលធ្វើឲ្យជើងរីកធំដូចជើងដំរី បណ្ដាលមកពីមូសខាំ ហើយពេលនេះក្លាយជាដំបៅ ដោយត្រូវការវះកាត់ជាបន្ទាន់ ប៉ុន្ដែក្រុមគ្រួសារក្រលំបាកមិនមានលទ្ធភាពនោះ ទើបក្រុមគ្រួសារកំពុងធ្វើការអំពាវនាវរកសប្បុរជន ដែលអាចផ្ដល់ជាជំនួយជួយក្នុងការវះកាត់។ ពេលនេះបុរសដែលកើតជំងឺសាហាវមិនដែលជួប កំពុងសម្រាកព្យាបាលនៅបន្ទប់លេខ2A ជាន់ទី៣ នៃមន្ទីរពេទ្យមិត្តភាពកម្ពុជា-សូវៀត ហើយស្របពេលនេះដែរ គាត់កំពុងត្រូវការឈាមដើម្បីបញ្ជូន និងថវិកាវះកាត់ជាបន្ទាន់ផងដែរ។ បុរសរងគ្រោះនេះ ឈ្មោះ ឡុង សុភា អាយុ៥០ឆ្នាំ រស់នៅភូមិដូនមារ ឃុំស្ដៅកោង ស្រុកបាភ្នំ ខេត្តព្រៃវែង ហើយសព្វថ្ងៃមានកូន៣នាក់ ក្នុងបន្ទុក៕ ប្រសិនបើសប្បុរជនណា ចង់ជួយឧបត្ថម្ភដល់បុរសខាងលើ សូមទំនាក់ទំនងទូរស័ព្ទលេខ៖ 017 895 282	2017-01-25T21:56:00+07:00	freshnewsasia.com	https://m.freshnewsasia.com/index.php/en/localnews/45461-2017-01-25-09-04-37.html
bf1ed2df-5dd1-4293-9daa-c450da7127f8	គ្រូពេទ្យអាមេរិកនិងកាណាដាផ្តល់ការពិនិត្យសុខភាពពលរដ្ឋខេត្តរតនគិរីមិនយកកម្រៃ	គ្រូពេទ្យស្ម័គ្រចិត្តមួយក្រុមមកពីសហរដ្ឋអាមេរិក និងប្រទេសកាណាដា បានបើកយុទ្ធនាការអន្តរជាតិ ពិនិត្យ និងព្យាបាលសុខភាពមាត់ធ្មេញ និងជំងឺទូទៅជូនពលរដ្ឋនៅតំបន់ជនបទ ក្នុងស្រុកអូរយ៉ាដាវ ខេត្តរតនគិរី ដោយមិនយកកម្រៃ។ ប្រជាពលរដ្ឋជិត ២០០នាក់នៅស្រុកអូរយ៉ាដាវ ខេត្តរតនគិរី បានទទួលការពិនិត្យ និងព្យាបាលសុខភាពមាត់ធ្មេញ និងជំងឺទូទៅពីសំណាក់គ្រូពេទ្យស្ម័គ្រចិត្តមកពីសហរដ្ឋអាមេរិក និងកាណាដា នៅថ្ងៃទី២៥ ខែមករា ដោយមិនយកកម្រៃ។ ប្រជាពលរដ្ឋមកពីតំបន់ជនបទភាគច្រើនជនជាតិដើមភាគតិច រស់នៅឃុំចំនួន៦ ក្នុងស្រុកអូរយ៉ាដាវ ត្រូវបានអាជ្ញាធរមូលដ្ឋានផ្សព្វផ្សាយឲ្យមកទទួលសេវាពិនិត្យសុខភាពមិនយកកម្រៃនេះ សម្រាប់រយៈពេល ៤ថ្ងៃ ឬលើសពីនេះ ប្រសិនបើប្រជាពលរដ្ឋនៅតែមកទទួលសេវានេះ។ ប្រជាពលរដ្ឋមកពីភូមិគងយុ លោក ពូយ កេះ បញ្ជាក់ថា នេះជាតម្រូវការសេវាសុខភាពរបស់ពលរដ្ឋនៅតំបន់ជនបទដែលខ្វះខាតប្រាក់ និងមធ្យោបាយទៅពិនិត្យជំងឺនៅមន្ទីរពេទ្យឯកជន និងមន្ទីរពេទ្យរដ្ឋដែលមាននៅក្នុងស្រុក។ លោកថា យុទ្ធនាការរបស់ក្រុមគ្រូពេទ្យស្ម័គ្រចិត្តនេះ បានរួមចំណែកកាត់បន្ថយការលំបាកទៅលើការចំណាយសេវាព្យាបាលជំងឺរបស់ប្រជាពលរដ្ឋ៖ ។ យុទ្ធនាការផ្នែកសុខភាពនេះ ធ្វើឡើងដោយក្រុមគ្រួសារវេជ្ជបណ្ឌិតមកពីសហរដ្ឋអាមេរិក រួមមានប្រពន្ធ កូន និងមិត្តភ័ក្ដិជាគ្រូពេទ្យមកពីប្រទេសកាណាដា ក្រោមការគាំទ្រ និងឧបត្ថម្ភដោយក្រុមហ៊ុន អង្គរហ្គោល (Angkor Gold) ដែលកំពុងវិនិយោគស្រាវជ្រាវរ៉ែលោហៈនៅខេត្តរតនគិរី។ វេជ្ជបណ្ឌិត រីឆាត អ្នកដឹកនាំក្រុម ថ្លែងបញ្ជាក់ថា នេះជាការស្ម័គ្រចិត្តរបស់ក្រុមលោកដែលចង់ឃើញប្រជាពលរដ្ឋកម្ពុជា ទទួលបានសេវាសុខភាពនៅតំបន់ជនបទកាន់តែប្រសើរ ជាពិសេសសុខភាពមាត់ធ្មេញ ប្រសិនប្រជាពលរដ្ឋមិនយកចិត្តទុកដាក់ពិនិត្យព្យាបាលបានត្រឹមត្រូវទេ នឹងបង្កឲ្យកើតមានជំងឺបេះដូងធ្ងន់ធ្ងរ៖ ។ ក្រុមហ៊ុន អង្គរហ្គោល ទទួលបានអាជ្ញាប័ណ្ណសិក្សាស្រាវជ្រាវនៅស្រុកអូរយ៉ាដាវ និងស្រុកជិតខាងទៀតក្នុងខេត្តរតនគិរី រួមជាមួយកិច្ចព្រមព្រៀងជួយអភិវឌ្ឍជូនប្រជាពលរដ្ឋនៅមូលដ្ឋានឲ្យបានរីកចម្រើន។ អនុប្រធានកម្មវិធីអភិវឌ្ឍន៍សង្គមរបស់ក្រុមហ៊ុន អង្គរហ្គោល អ្នកស្រី ឌីលែន វីក្ស កត់សម្គាល់ថា តម្រូវការជាអាទិភាពរបស់សហគមន៍ជនបទ ជាពិសេសជនជាតិដើមភាគតិច គឺវិស័យសុខភាព ហេតុនេះក្រុមហ៊ុនយកចិត្តទុកដាក់គាំទ្រ និងឧបត្ថម្ភចំពោះក្រុមគ្រូពេទ្យស្ម័គ្រចិត្ត ដើម្បីរួមចំណែកដោះស្រាយតម្រូវការរបស់ពលរដ្ឋ។ អ្នកស្រីបន្តថា នេះជាតួនាទីរបស់ក្រុមហ៊ុនដែលត្រូវរៀបចំអភិវឌ្ឍ និងជួយប្រជាពលរដ្ឋក្រីក្រក្នុងតំបន់ប្រតិបត្តិការរបស់ក្រុមហ៊ុន៖ ។ តាមការគ្រោងទុក ក្រុមគ្រូពេទ្យស្ម័គ្រចិត្តនឹងពិនិត្យ និងព្យាបាលសុខភាពជូនប្រជាពលរដ្ឋស្រុកអូរយ៉ាដាវ ចាប់ពីថ្ងៃទី២៥ ដល់ថ្ងៃទី២៧ ខែមករា ឬអាចបន្តប្រសិនតម្រូវការប្រជាពលរដ្ឋមានចំនួនច្រើន៕	2017-01-25T18:40:00+07:00	rfa.org	https://www.rfa.org/khmer/news/health/free-health-treatment-in-rattanakiri-01252017062944.html
5fed5a81-27a1-43fd-ae40-3a7477d8ad49	កាកបាទក្រហមកម្ពុជា ជួយឧបត្ថម្ភដល់ស្ត្រីគ្មានទីពឹងកើតជំងឺមហារីកបំពង់ក រស់នៅខេត្តត្បូងឃ្មុំ	នៅរសៀលថ្ងៃទី ២៤ ខែមករា ឆ្នាំ២០១៧ នេះ កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានឧបត្ថម្ភគ្រឿងឧបភោគ-បរិភោគ និងថវិកាមួយចំនួន ជូនដល់ស្ត្រីគ្មានទីពឹង ឈ្មោះ ច័ន្ទ ហេង (ហៅប៉ោង) អាយុ៥៨ឆ្នាំ បច្ចុប្បន្នរស់នៅភូមិ ៣ ឃុំរកាខ្នុរ ស្រុកក្រូចឆ្មា ខេត្តត្បូងឃ្មុំ ដែលកំពុងត្រូវការថវិកា ដើម្បីយកមកព្យាបាលជំងឺមហារីកបំពង់កឡើងវិញ បន្ទាប់ពីបានវះកាត់រួចអស់រយៈពេល៤ឆ្នាំកន្លងមក។ ក្នុងឱកាសប្រគល់អំណោយនោះ លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានមានប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិតប្រធានកាកបាទក្រហមកម្ពុជា ហើយតាមរយះនេះ សម្ដេចកិត្តិព្រឹទ្ធបណ្ឌិត បានផ្តាំផ្ញើដល់អ្នកជំងឺ ដោយមិនត្រូវអស់សង្ឃឹម ឬបាក់ទឹកចិត្ត ត្រូវយកចិត្តទុកដាក់ទទួលការព្យាបាលពីក្រុមគ្រូពេទ្យ ដើម្បីឆាប់បានជាសះស្បើយឡើងវិញ។ ក្រោយពីទទួលបានការឧបត្ថម្ភនូវគ្រឿងឧបភោគ បរិភោគ និងថវិកាមួយចំនួន រួចមកអ្នកស្រី ច័ន្ទ ហេង បានសម្តែងនូវការដឹងគុណយ៉ាងជ្រាលជ្រៅចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាលមានទឹកចិត្តសណ្តោសប្រណីដល់អ្នករងគ្រោះទាំងឡាយ ជាពិសេស អ្នកជំងឺគ្មានទីពឹងជួបការលំបាកដូចជារូបអ្នកស្រី អញ្ចឹង៕	2017-01-25T06:45:00+07:00	freshnewsasia.com	https://m.freshnewsasia.com/index.php/en/localnews/45387-2017-01-24-16-45-49.html
900451e8-3556-4d21-a5e0-f114dab932e7	កាកបាទក្រហមកម្ពុជា ចែកអំណោយមនុស្សធម៌ ជូនចាស់ជរាគ្មានទីពឹង ស្ត្រីមេមាយក្រីក្រ កុមារកំព្រា ជនពិការ និងអ្នករស់នៅជាមួយមេរោគអេដស៍ និងជំងឺអេដស៍ ចំនួន១,៧៥៥គ្រួសារនៅខេត្តស្វាយរៀង	នៅថ្ងៃទី ២៤ ខែមករា ឆ្នាំ២០១៧ លោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា រួមជាមួយមន្រ្តីសាខាកាកបាទក្រហម ខេត្តស្វាយរៀង បានចុះសួរសុខទុក្ខ និងនាំយកអំណោយមនុស្សធម៌របស់កាកបាទក្រហមកម្ពុជា ដែលមាន សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន ទៅចែកជូនចាស់ជរា គ្មានទីពឹង ស្ត្រីមេមាយក្រីក្រ កុមារកំព្រា ជនពិការ អ្នករស់នៅជាមួយមេរោគអេដស៍ និងជំងឺអេដស៍ សរុបចំនួន១,៧៥៥គ្រួសារ មកពីភូមិចំនួន២៩ ឃុំទាំង៦ នៃស្រុកចន្ទ្រា ខេត្តស្វាយរៀង ដែលប្រារព្ធធ្វើឡើងនៅក្នុងបរិវេណ អនុវិទ្យាល័យផនសែនទេពធីតា។ ក្នុងពិធីជួបសំណេះសំណាលនោះ លោកស្រី អគ្គលេខាធិការ បានពាំនាំនូវប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ទោះបីជាសម្តេចមិនបានអញ្ជើញមកដោយផ្ទាល់ក៏ដោយ សម្តេចតែងតែចាត់តំណាង ឲ្យមកសួរសុខទុក្ខ បងប្អូនប្រជាពលរដ្ឋជានិច្ច ។ ហើយតាមរយៈលោកស្រី អគ្គលេខាធិការ សម្ដេចបានអំពាវនាវដល់បងប្អូនប្រជាពលរដ្ឋទាំងអស់ ត្រូវចេះថែរក្សាសុខភាព ដោយរស់នៅត្រូវមានអនាម័យ ហូបស្អាត ផឹកស្អាត គេងក្នុងមុង កុំឲ្យមុសខាំជៀសវាងឆ្លងជំងឺផ្សេងៗ ចំណែកស្ត្រីមានផ្ទៃពោះ ត្រូវទៅពិនិត្យសុខភាពឲ្យបាន ៤ដង មុនពេលសម្រាលកូន និងសូមបងប្អូន ប្រជាពលរដ្ឋ មេត្តាចូលរួមគោរពច្បាប់ចរាចរណ៍ទាំងអស់គ្នា ដើម្បីកាត់បន្ថយអត្រាគ្រោះថ្នាក់ចរាចរណ៍ ។ ពិសេសក្មួយៗ យុវជន ត្រូវជៀសវាងឲ្យឆ្ងាយពីគ្រឿងញៀន ហើយបងប្អូនដែលរស់នៅជាមួយមេរោគអេដស៍ និងជំងឺអេដស៍ ត្រូវទៅទទួលថ្នាំពន្យាជីវិតឲ្យបានត្រឹមត្រូវ តាមវេជ្ជបញ្ជារបស់គ្រូពេទ្យ និងកុំយកជំងឺចម្លងទៅអ្នកដទៃ ហើយស្រ្តីមានផ្ទៃពោះដែលមានផ្ទុកមេរោគអេដស៍ សូមទៅពិគ្រោះជាមួយគ្រូពេទ្យ ដើម្បីកុំឲ្យជំងឺឆ្លងពីម្តាយទៅទារក។ សូមបញ្ជាក់ថា ប្រជាពលរដ្ឋចំនួន ១,៧៥៥គ្រួសារ ក្នុងមួយគ្រួសារៗទទួលបាន៖ អង្ករ ៣០គីឡូក្រាម មី ១កេស ត្រីខ ១០កំប៉ុង សារុង១ មុង១ ភួយ១ ក្រមា១ និងថវិកា ១ម៉ឺនរៀល៕	2017-01-24T22:21:00+07:00	freshnewsasia.com	https://m.freshnewsasia.com/index.php/en/localnews/45334-2017-01-24-08-24-08.html
e6643ffc-8583-46d3-b728-059740301f8e	អភិបាលរងខេត្តរតនគីរី ស្នើឲ្យគ្រូពេទ្យទាំងអស់ ប្រើពាក្យសំដីសុភាពរាបសារ ទន់ភ្លន់ មានសុជីវធម៌ជាមួយអ្នកជំងឺ	លោក លន់ សុភាព អភិបាលរងខេត្តរតនគិរី បានស្នើឲ្យគ្រូពេទ្យទាំងអស់ ប្រើពាក្យសំដីសុភាពរាបសារ ទន់ភ្លន់ និងមានសុជីវធម៌ជាមួយអ្នកជំងឺ។ ជំនួសមុខឲ្យលោក ថង សាវុន អភិបាលខេត្ត លោក លន់ សុភាព សូមកោតសរសើរចំពោះវិស័យ សុខាភិបាលមានការរីកចំរើន ព្រមទាំងកាត់បន្ថយការគ្រោះថ្នាក់អាយុជីវិត អ្នកជំងឺក្រៅពីផ្តល់សេវា នៅកន្លែងនៅមានផ្តល់សេវា ចល័តតាមភូមិ-ឃុំដាច់ស្រយាលផងដែរ។ លោក លន់ សុភាព បន្តថា បើទោះបីកន្លងមក មានបញ្ហាអសកម្មខ្លះខាងមន្ទីរ អាជ្ញាធរខេត្តអាចដោះស្រាយបាន ប៉ុន្តែបែរជាមិន ចូលរួមហើយបញ្ជូនឲ្យទៅថ្នាក់លើ។ ជាងនេះទៅទៀតតាមមណ្ឌលសុខភាព ប៉ុស្តិ៍សុខភាព ត្រូវមានក្រុមគ្រូពេទ្យប្រចាំការ ជៀសវាងយកម៉ោងធ្វើការរដ្ឋទៅបំរើផលប្រយោន៍ឯកជន។ លោក លន់ សុភាព អភិបាលរងខេត្ត បានលើកឡើងបែបនេះខណៈ លោកចូលរួមក្នុងកម្មវិធីបើកទិវាអភិវឌ្ឍន៍វិជ្ជាជីវៈវេជ្ជសាស្ត្រ និងការផ្សព្វផ្សាយច្បាប់ស្តីពី នាសាលប្រជុំមន្ទីរសុខាភិបាលខេត្តរតនគិរី នៅ ថ្ងៃទី២៤ ខែមករា ឆ្នាំ២០១៧នេះ ក្រោមវត្តមានលោកសាស្ត្រាចារ្យ ធា គ្រុយ រដ្ឋលេខាធិការក្រសួងសុខាភិបាល និងជាប្រធានក្រុម ប្រឹក្សាគណៈគ្រូពេទ្យជាតិ ព្រមទាំងលោក លាវ ស្រេង ព្រះរាជអាជ្ញាអមសាលាដំបូងខេត្ត តំណាងស្នងការនគរបាលខេត្ត គណៈគ្រូពេទ្យមកពីខេត្តក្រចេះ ខេត្តព្រះវិហារ ខេត្តស្ទឹងត្រែង និងខេត្តកំពតជាច្រើននាក់ទៀត។ លោកថា ។ នៅក្នុងពិធីដដែលនោះដែរ លោកសាស្ត្រាចារ្យ ធា គ្រុយ បញ្ជាក់ឲ្យដឹងថា ឱសថការី ទន្តពេទ្យត្រូវមានអាជ្ញាប័ណ្ណ(គណៈគ្រូពេទ្យ) ទើបអាចទទួលព្យាបាល អ្នកជំងឺបាន ហើយគ្រូពេទ្យមិនបាច់ផ្អែមល្ហែមទេ តែម៉ត់ចត់រឹងមាំ យកចិត្តទុកដាក់ ទទួលខុសត្រូវជំនាញ សីលធម៌ ហើយត្រូវយល់ពីការលំបាក ជួនកាលគ្រោះថ្នាក់អាចកើតមាន ប្រុងប្រយ័ត្នបំផុត បើមានបញ្ហាក៏តិចតួចដែរ៕	2017-01-24T21:31:00+07:00	freshnewsasia.com	https://m.freshnewsasia.com/index.php/en/localnews/45326-2017-01-24-07-34-02.html
c682b956-3ef9-42d3-908e-09890feab540	អភិបាលខេត្តកំពង់ស្ពឺ ចាត់ឲ្យក្រុមការងារ ចុះសួរសុខទុក្ខ និងផ្តល់អំណោយជូនមន្ត្រីរដ្ឋបាលព្រៃឈើ ដែលមានជំងឺទឹកនោមផ្អែមធ្ងន់	មន្ត្រីរដ្ឋបាលព្រៃឈើម្នាក់ ដែលបានជំងឺទឹកនោមផ្អែមធ្ងន់ធ្ងរ រហូតដំបៅជើង និងងាប់មួយចំហៀងខ្លូន ដេកលើកន្ទេលនោះ ត្រូវបានលោក វ៉ី សំណាង អភិបាលខេត្តកំពង់ស្ពឺ ចាត់ឲ្យក្រុមការងារចុះសួរសុខទុក្ខ និងនាំយកអំណោយគ្រឿងឧប្បភោគ បរិភោគសម្ភារប្រើប្រាស់ ព្រមទាំងថវិការមួយចំនួន ដើម្បីជួយរំលែកទុក្ខលំបាក និងការខ្វះខាត។ ក្រុមការងារដឹកនាំដោយលោក ងួន ឡាញ់ និងលោក ប៊ុន សម្បត្តិ តំណាងលោកអភិបាលខេត្ត ដោយចុះសួរសុខទុក្ខដល់គេហដ្ឋានរបស់លោក មឿង ភារិន្ទ នាយរងសង្កាត់រដ្ឋបាលព្រៃឈើត្រពាំងជោរ ក្នុងភូមិរំលោង ឃុំវល្លិស ស្រុកសំរោងទង ខេត្តកំពង់ស្ពឺ។ នៅក្នុងឱកាសនោះក៏មានការចូលរួមពីលោក ងួន ឡាញ់ អនុប្រធានរដ្ឋបាលសាលាខេត្ត ខណ្ឌរដ្ឋបាលព្រៃឈើកំពង់ស្ពឺ ផ្នែក សង្កាត់មិត្តភក្រ្តរួមការងារ និងមន្ត្រីជាច្រើននាក់ទៀត។ ការសួរសុខទុក្ខសួរសុខទុក្ខលោក មឿង ភារិន្ទ នោះលោក វ៉ី សំណាង បានឧបត្ថម្ភអង្ករ៥០គីឡូក្រាម ភួយ១ មុង១ កន្ទេល១ គ្រឿងឧប្បភោគបរិភោគមួយចំនួន រួមថវិកា៥០ម៉ឺនរៀល។ ក្រៅពីនោះ មន្ត្រីរដ្ឋបាលព្រៃឈើមាន ខណ្ឌ ផ្នែក សង្កាត់ បានចួលរួមចំណែករំលែកនូវថវិកា ១,៤៨០,០០០រៀលបន្ថែមទៀត។ លោក មឿង ភារិន្ទ បាននិយាយថា ដោយសារមើលឃើញមន្ត្រីរាជការដែលមានជំងឺ និងខ្វះខាតទើមលោក វ៉ី សំណាង បានចាត់ក្រុមការងារសាលាខេត្ត និងខាងរដ្ឋបាលព្រៃឈើ ដើម្បីចុះសាកសួរសុខទុក្ខលើកទឹកចិត្តដក់អ្នកជំងឺ និងឱ្យមានការយកចិត្តទុកដាក់ព្យាបាលតាមវេជ្ជបញ្ជារបស់គ្រូពេទ្យ និងត្រូវរក្សាសុខភាពឱ្យបានល្អទើបឆាប់ជាសះស្បើយ។ ក្រុមការងារបានបញ្ជាក់ថា ក្រៅពីការចុះសាកសួរសុខទុក្ខលោក មឿង ភារិន្ទនោះបានបន្តដំណើចុះទៅសាកសួរសុខទុក្ខ មន្ត្រីសាលាខេត្តម្នាក់ទៀត ដែលមានជំងឺធ្ងន់ម្នាក់ទៀត លោកអភិបាលខេត្តបានឧបត្ថម្ភអង្ករ៥០គីឡូក្រាម មុង ១ ភួយ១ កន្ទេល១ និងថវិកា២០ម៉ឺនរៀល។ ក្រុមគ្រួសាររបស់មន្ត្រីរាជការដែលមានជំងឺធ្ងន់ បានថ្លែងអំណរអគុណយ៉ាងជ្រាវជ្រោះបំផុតចំពោះការយកចិត្តទុកដាក់របស់លោក វ៉ី សំណាង ដែលចាត់ក្រុមការងារចុះមកសាកសួរសុខទុក្ខពួកគាត់ ទង្វើរនេះបង្ហាញពីការគិតគូរដ៍ប្រពៃរបស់ថ្នាក់ដឹកនាំខេត្ត មកលើសហការីកំពុងមានទុកលំបាក(មានជំងឺ)៕	2017-01-24T18:39:00+07:00	freshnewsasia.com	https://m.freshnewsasia.com/index.php/en/localnews/45305-2017-01-24-04-40-55.html
e5288806-8420-49f0-a3ec-3f2064593607	កាកបាទក្រហមកម្ពុជា ជួយឧបត្ថម្ភតារាចម្រៀង លោក រិន សាវ៉េត ដែលភរិយាមានជំងឺមហារីកធ្ងន់ធ្ងរ	កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានឧបត្ថម្ភគ្រឿងឧបភោគ-បរិភោគ និងថវិកាមួយចំនួន ជូន លោក រិន សាវ៉េត តារាចម្រៀងខ្មែរដែលកំពុងជួបទុក្ខលំបាក ដោយសារភរិយាលោកឈ្មោះ គង់ សាវី អាយុ ៣៦ឆ្នាំ មានជំងឺមហារីកសុដន់ធ្ងន់ធ្ងរ កំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ ការប្រគល់អំណោយនេះ ធ្វើឡើងនៅទីស្នាក់ការកណ្តាលកាកបាទក្រហមកម្ពុជា នារសៀលថ្ងៃទី២៣ ខែមករា ឆ្នាំ២០១៧នេះ តាមរយៈ លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា។ ក្នុងឱកាសនោះ លោកស្រី ម៉ែន នារីសោភ័គ បានមានប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា និងសូមជូនពរលោកស្រី គង់ សាវី ឆាប់ជាសះស្បើយពីជំងឺ ត្រឡប់មកផ្តល់ភាពកក់ក្តៅដល់កូនប្រុសប្តី និងក្រុមគ្រួសារវិញ។ ជាកិច្ចឆ្លើយតបនឹងអំណោយដ៏ថ្លៃថ្លានេះ លោក រិន សាវ៉េត បានសម្តែងនូវការដឹងគុណយ៉ាងជ្រាលជ្រៅចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលជាមាតាមនុស្សធម៌ តែងបានយកចិត្តទុកដាក់ចំពោះសិល្បករ-សិល្បការីនីដែលជួបការលំបាក ដោយមិនរើសអើង មិនប្រកាន់វណ្ណៈ ពណ៌សម្បុរ ឬនិន្នាការនយោបាយអ្វីឡើយ៕	2017-01-24T02:21:00+07:00	freshnewsasia.com	https://m.freshnewsasia.com/index.php/en/localnews/45270-2017-01-23-12-21-26.html
4daa53d7-9c30-4366-b1a7-745dc75495e3	ប្រជាពលរដ្ឋស្រុកឱរ៉ាល់ ដឹងគុណជានិច្ចចំពោះលោក ហ៊ុន ម៉ានី ដែលចាត់ឲ្យក្រុមគ្រូពេទ្យ ចុះមកព្យាបាលជំងឺដោយឥតគិតថ្លៃជូនពួកគាត់ (Video inside)	ប្រជាពលរដ្ឋជាង១ពាន់នាក់ ស្រុកឱរ៉ាល់ ខេត្តកំពង់ស្ពឺ បានសម្ដែងការរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្ត ចុះជួយពិនិត្យ និងព្យាបាលជំងឺជូនដល់ប្រជាពលរដ្ឋ ដោយឥតគិតថ្លៃ លើសពីនេះប្រជាពលរដ្ឋក៏បានស្នើសុំឲ្យក្រុមគ្រូពេទ្យចុះមកពិនិត្យជំងឺជូនពួកគាត់ ឲ្យបានញឹកញាប់។ ជាក់ស្តែងនៅថ្ងៃទី ២២ ខែមករា ឆ្នាំ២០១៧ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ១០៨នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅឃុំហោងសំណំ ស្រុកឱរ៉ាល ខេត្តកំពង់ស្ពឺ ដោយឥតគិតថ្លៃ ចំនួន១១២៥នាក់ ក្នុងនោះស្រ្តីមានចំនួន៨៤៣នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផងដែរ។ អ្នកស្រី សែម សារិន ដែលជាពលរដ្ឋម្នាក់ ក្នុងស្រុកឱរ៉ាល់នេះ មានសេចក្តីត្រេកយ៉ាងខ្លាំង ដែលបានក្រុមគ្រូពេទ្យស្ម័គ្រចិត្តរបស់ លោក ហ៊ុន ម៉ានី ចុះមកពិនិត្យជំងឺ និងចែកថ្នាំពេទ្យដល់គាត់ដោយឥតគិតថ្លៃ លើសពីនេះគាត់បានស្នើសុំឲ្យ ចុះមកបានញឹកញាប់។ អ្នកស្រីបាននិយាយយ៉ាងរីករាយថា ។ ប្រជាពលរដ្ឋម្នាក់ទៀត ដែលមានជំងឺ ស្ពឹកជើង និងរោយ-ក គឺ លោក ប៉ិច គឹមសាន បានថ្លែងអំណរគុណដល់ លោក ហ៊ុន ម៉ានី ដែលបានបង្កើតឲ្យមានក្រុមការងារ គ្រូពេទ្យស្ម័គ្រចិត្ត ចុះមកព្យាបាល ក៏ដូចជាចែកថ្នាំពេទ្យដោយឥតគិតថ្លៃនេះ ។ លោកបានគាំទ្រយ៉ាងពេញ ទំហឹងនូវទង្វើដល់ល្អរបស់ តំណាងរាស្រ្តវ័យក្មេង ប្រចាំខេត្តកំពង់ស្ពឺនេះ ដែលបានគិតគូរតាំងពីមុនមករហូត ដល់ពេលបច្ចុប្បន្ននេះ និងដឹងគុណជានិច្ច ដែលបានចុះជួយប្រជាពលរដ្ឋ នៅតាមបណ្តាខេត្ត មិនថាខេត្តកំពង់ស្ពឺនេះទេ។ សូមជម្រាបថា ក្នុងពេល៤៩ខែ ឈានចូលដល់ឆ្នាំទី៥ ក្រុមការងារគ្រូពេទ្យស្ម័គ្រចិត្តរបស់លោក ហ៊ុន ម៉ានី បានចុះពិនិត្យ និងព្យាបាលប្រជាពលរដ្ឋដោយឥតគិតថ្លៃ បានចំនួន៦២លើក ចាប់ពីខែឆ្នូ ឆ្នាំ២០១២ រហូតថ្ងៃទី២២ ខែមករា ឆ្នាំ២០១៧ បានចំនួនសរុប៦៧៨៩៧នាក់ ក្នុង១៣ខេត្ត នៃព្រះរាជាណាចក្រកម្ពុជា។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថា បងប្អូនប្រជាពលរដ្ឋ ដែលបានទៅពិនិត្យជំងឺនៅឃុំហោងសំណំ ស្រុកឱរ៉ាល់ ខេត្តកំពង់ស្ពឺ មានចំនួន១១២៥នាក់ ក្នុងនោះមាន៖ ជំងឺទូទៅ៣៥៥ នាក់ជំងឺផ្លូវចិត្ត១២២នាក់, ជំងឺរោគស្ត្រី២១៧នាក់, ជំងឺរបស់កុមារ២៩៧នាក់ និងជំងឺឬសដូងបាត១៣៤នាក់៕	2017-01-23T22:28:00+07:00	freshnewsasia.com	https://m.freshnewsasia.com/index.php/en/localnews/45239-2017-01-23-09-13-06.html
5c544971-c527-4d4f-b85e-fc7452aa2a8c	សប្ដាហ៍ទី៣ខែមករា មន្ទីរពេទ្យកុមារជាតិ ទទួលពិគ្រោះជំងឺជូនពលរដ្ឋ ជាង៣០០នាក់ ក្នុងនោះទារក៣៣៣នាក់ និងកុមារតូចៗ ៩០៨នាក់	របាយការណ៍របស់ មន្ទីរពេទ្យកុមារជាតិ បានបញ្ជាក់ថា ក្នុងរយៈពេល១សប្ដាហ៍ ចាប់ពីថ្ងៃទី១៦-២៣ ខែមករា ឆ្នាំ២០១៧នេះ មន្ទីរពេទ្យកុមារជាតិបានទទួលពិគ្រោះជំងឺ ជូនប្រជាពលរដ្ឋ បានចំនួន ២៣៨៧នាក់ និងមានអ្នកចូលសម្រាកព្យាបាល ក្នុងមន្ទីរពេទ្យចំនួន ៣៤៤នាក់ ក្នុងនោះមានទារកតូចៗ ៣៣៣នាក់ ថែមទាំងបានផ្ដល់អាហារបំប៉ន ដល់កុមារ១ថ្ងៃ៣ពេល បានចំនួន ៩០៨នាក់ផងដែរ។ របាយការណ៍បានបន្តថា ក្នុងរយៈពេលដូចគ្នានេះ មន្ទីរពេទ្យកុមារជាតិក៏បានទទួលវះកាត់ជូនប្រជាពលរដ្ឋ បានចំនួន ៤៣នាក់ផងដែរ ហើយអ្នកជំងឺដែលបានទទួលថ្នាំបង្ការពីមន្ទីរពេទ្យ មានចំនួន ៩០៦នាក់។ សូមអានរបាយការណ៍របស់មន្ទីរពេទ្យមុការជាតិ ដូចខាងក្រោម៖	2017-01-23T21:02:00+07:00	freshnewsasia.com	https://m.freshnewsasia.com/index.php/en/localnews/45218-2017-01-23-07-02-42.html
c23ef22a-f6bc-455e-bc1c-21d63e6d2dac	លោក ហ៊ុន ម៉ានី ដឹកនាំសម្ព័ន្ធគ្រូពេទ្យសហភាពសហព័ន្ធយុវជនកម្ពុជាចុះពិនិត្យ និងព្យាបាលជំងឺជូនកម្មករ និងប្រជាពលរដ្ឋជាង ៦ពាន់នាក់នៅខណ្ឌពោធិ៍សែនជ័យ	សម្ព័ន្ឋគ្រូពេទ្យសហភាពសហព័ន្ឋយុវជនកម្ពុជា ចំនួន ៣០៥នាក់ បានចុះពិនិត្យព្យាបាលជំងឺ និងចែកថ្នាំពេទ្យដោយឥតគិតថ្លៃជូនដល់ប្រជាពលរដ្ឋមកពី៧សង្កាត់ និងកម្មករ កម្មការិនីមកពី២១រាងចក្រ មានចំនួន ៦២១១នាក់នៅសាលាបឋម សិក្សាត្រពាំងក្រសាំង ភូមិត្រពាំងអណ្តូង សង្កាត់ត្រពាំងក្រសាំង ខណ្ឌពោធិ៍សែនជ័យ រាជធានីភ្នំពេញ នៅថ្ងៃអាទិត្យ ទី២២ មករា ឆ្នាំ២០១៧ ។ សកម្មភាពនេះ បានធ្វើឡើងដោយមានកិច្ចសហការពីអាជ្ញាធរសាលារាជធានីភ្នំពេញ អាជ្ញាធរខណ្ឌពោធិ៍សែនជ័យ សហភាពសហព័ន្ឋយុវជនកម្ពុជា ខណ្ឌពោធិ៍សែនជ័យ ទីភ្នាក់ងារជំរុញការវិនិយោគ និងពាណិជ្ជកម្មកូរ៉េ និងសភាសម្ព័ន្ឋសហជីពជាតិកម្ពុជា ក្រោមអធិបតីភាពលោក ហ៊ុន ម៉ានី តំណាងរាស្ត្រមណ្ឌលកំពង់ស្ពឺ ប្រធានសហភាពសហព័ន្ឋយុវជនកម្ពុជា និងជាប្រធានកិត្តិយសសម្ព័ន្ឋគ្រូពេទ្យសហភាពសហព័ន្ឋយុវជនកម្ពុជា និងមានការអញ្ជើញចូលរួមពីសំណាក់លោក ឃួង ស្រេង អភិបាលរងរាជធានីភ្នំពេញ តំណាងលោក ប៉ា សុជាតិវង្ស អភិបាលរាជធានីភ្នំេពញ លោក ហេង សុខគង់ ប្រធានក្រុមប្រឹក្សាភិបាលសម្ព័ន្ឋគ្រូពេទ្យ សភាពសហព័ន្ឋយុវជនកម្ពុជា លោក សោម អូន ប្រធានសភាសម្ព័ន្ឋសហជីពជាតិកម្ពុជា និងលោក ហែម ដារិទ្ធ អភិបាលខណ្ឌពោធិ៍សែនជ័យ។ ការពិនិត្យ និងព្យាបាលជំងឺ ក្នុងថ្ងៃនេះសរុបបានចំនួន៦,២១១នាក់ ក្នុងនោះ ជំងឺទូទៅចំនួន៦៧២នាក់ ជំងឺបេះដូង និងសរសៃឈាមចំនួន២៦១នាក់ ជំងឺមនុស្សចាស់ចំនួន៥៨៨នាក់ ជំងឺច្រមុះត្រចៀក បំពង់ក ចំនួន៣៥២នាក់ ជំងឺភ្នែកចំនួន៣០៦ ជំងឺសើរស្បែកនិងកាមរោគចំនួន៣៤៨នាក់ ជំងឺផ្លូវចិត្តចំនួន៧៩នាក់ ជំងឺកុមារចំនួន៤០៨នាក់ ជំងឺវះកាត់ និងរោគសន្លាក់ចំនួន ២៣០នាក់ក្នុងនោះបានវះកាត់ចំនួន១៧នាក់ ជំងឺមាត់ធ្មេញ២៩៩នាក់ ពិនិត្យអេកូសាស្ត្រចំនួន២៥០នាក់ រោគស្ត្រី និងពិនិត្យ ផ្ទៃពោះចំនួន៤៤០នាក់ ផ្នែកមន្ទីរពិសោធន៏ចំនួន១៦២នាក់ ជំងឺតម្រងនោមចំនួន២៧៧នាក់ អប់រំសុខភាពសាធារណៈចំនួន៥០០នាក់ ពិនិត្យបឋមនិងវាស់សម្ពាធឈាម ចំនួនចំនួន១,០៣៨នាក់ និងបានបញ្ជូនទៅមន្ទីរពេទ្យចំនួន០១នាក់។ លោក សោម អូន បានបញ្ជាក់ថា យោងតាមស្មារតីអនុសារណៈយោគយល់គ្នា ជាមួយសម្ព័ន្ឋគ្រូពេទ្យសហភាពសហព័ន្ឋយុវជនកម្ពុជា ក្នុងនាមសភាសម្ព័ន្ឋសហជីពជាតិកម្ពុជា និងកម្មករនិយោជិត លោកនឹងខិតខំរៀបចំការពិនិត្យ និងព្យាបាលជំងឺដោយឥតគិតថ្លៃជូនកម្មករ ក៏ដូចប្រជាពលរដ្ឋនៅតាមតំបន់ ផ្សេងៗទៀត ដើម្បីជួយធ្វើឲ្យសុខមាលភាពកម្មករ និងប្រជាពលរដ្ឋអោយបានប្រសើរឡើង។ ពីព្រោះបញ្ហាសុខភាពគឺជា អទិភាពទី១ សម្រាប់មនុស្សគ្រប់ៗរូប ។ លោក សោម អូន ក៏បានលើកឡើងពីសមិទ្ឋផលសំខាន់ៗដែលកម្មករនិយោជិតកំពុងតែទទួលបានពីការយកចិត្តទុកដាក់រាជរដ្ឋាភិបាល នៅក្នុងពេលវច្ចុប្បន្ននេះមានដូចជា៖ ការតម្លើងប្រាក់ឈ្នួលអប្បបរមាកម្មករនិយោជិតនៅក្នុងវិស័យវាយណភ័ណ្ឌកាត់ដេរសំលៀកបំពាក់ និងស្បែកជើងចំនួន១៥៣ដុល្លាអាមេរិក សម្រាប់ឆ្នាំ២០១៧ដោយគិតជាមធ្យមកម្មករនិយោជិតទទួលបានចាប់ពី ១៧៨ដុល្លា ដល់ ២៥០ក្នុងមួយខែ បង្កើតបាននូវយន្តការ ពេលវេលា និងរូបមន្តច្បាស់លាស់សម្រាប់ការសិក្សា និងចរចាប្រាក់ឈ្នួលប្រកបដោយភាពស្មោះត្រង់ និងសុខនីយកម្ម ការចំណាយដ៏ច្រើនទៅលើការតបណ្តាញអគ្គិសនីថ្មីនៅតាមផ្ទះជួលក្នុងរាជធានីភ្នំេពញរបស់កម្មករនិងបញ្ចុះតម្លៃប្រើប្រាស់ត្រឹម ៦១០រៀលក្នុងមួយគីឡូវ៉ាត់ម៉ោងចំពោះបងប្អូនកម្មករប្រើអស់ក្រោម ៣០គីឡូវ៉ាត់ម៉ោងក្នុងមួយខែ ដែលពីមុនម្ចាស់ផ្ទះជួលបានកំណត់ចំនួន១៥០០រៀល ទៅ ២៥០០រៀលក្នុងមួយគីឡូវ៉ាត់ម៉ោង មានច្បាប់គ្រប់គ្រងតម្លៃផ្ទះជួល ការអនុវត្តហានិភ័យការងារ និង ការថែទាំសុខមាលភាព ។ល។ លោកក៏បានថ្លែងអំណរគុណយ៉ាងជ្រាលជ្រៅ ចំពោះសម្ព័ន្ឋគ្រូពេទ្យសហភាពសហព័ន្ឋយុវជនកម្ពុជា ដែលផ្តួចផ្តើមបង្កើតឡើងដោយលោក ហ៊ុន ម៉ានី ដែលបានយកចិត្តទុកដាក់ចុះពិនិត្យ និងព្យាបាលជំងឺដោយឥតគិតថ្លៃជូនដល់បងប្អូនកម្មករ និងប្រជាពលរដ្ឋ ជាពិសេសបានចុះទៅពិនិត្យ ដោយផ្ទាល់ដល់ទីកន្លែងរស់នៅ របស់ប្រជាពលរដ្ឋនិងកម្មករ សូមថ្លែងអំណរគុណដល់អាជ្ញាធរខ័ណ្ឌ ពោធិ៏សែនជ័យ ដែលបានសហការយ៉ាងល្អក្នុងការរៀបចំកម្មវិធីនេះឡើង និងបានប្រព្រតិត្តទៅដោយរលូន។ លោក ហេង សុខគង់ បានមានឲ្យដឹងថានេះជាលើកទី២៦ ហើយដែលសម្ព័ន្ធគ្រូពេទ្យសហភាពសហព័ន្ធយុវជនកម្ពុជាបានចុះពិនិត្យ និងព្យាបាលប្រជាពលរដ្ឋដោយឥតគិតថ្លៃ លើ១៣រាជធានី ខេត្ត។ លោកបានបញ្ជាក់បន្ថែមថា សម្ព័ន្ធគ្រូពេទ្យសសយក ជានិច្ចកាលតែងចូលរួមចំណែកជាមួរាជរដ្ឋាភិបាលក្នុងការថែទាំ និងយកចិត្តទុកដាក់ពីសុខុមាលភាពប្រជាពលរដ្ឋ ជាមន្ទីរពេទ្យដល់ផ្ទះប្រជាពលរដ្ឋដោយមិនរើសអើងពណ៌សម្បុរ ឬជំនឿសាសនាអ្វីឡើយ ។ លោក ឃួង ស្រេង បានប្រសាសន៏បញ្ជាក់ថា ការពិនិត្យជំងឺពីសំណាក់សម្ព័ន្ធគ្រូពេទ្យសហភាពសហព័ន្ធយុវជនកម្ពុជា បានចុះពិនិត្យព្យាបាលជំងឺទូទៅជូនប្រជាពលរដ្ឋ ដោយមិនគិតថ្លៃដែលជាសកម្មភាពមនុស្សធម៌ក្នុងការគាំទ្រគោលនយោបាយរបស់រាជរដ្ឋាភិបាលដែលមានសម្តេចអគ្គមហាសេនាបតីតេជោ ហ៊ុន សែន ជានាយករដ្ឋមន្ត្រី ។ រាជរដ្ឋាភិបាលបានលើកកំពស់ និង អភិវឌ្ឍន៏ វិស័យសុខាភិបាល ។ លោក ហ៊ុន ម៉ានី បានសួរសុខទុក្ខ និងផ្តាំផ្ញើរដល់ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី និង កម្មករ កម្មការិនី ទាំងអស់ត្រូវចេះថែរក្សាសុខភាព ព្រោះសុខភាពជាកត្តាចំបងរបស់យើងគ្រប់គ្នា។ ក្នុងឱកាសនោះលោកបានថ្លែងអំណគុណដល់សម្ព័ន្ឋគ្រូពេទ្យ សហភាពសហព័ន្ឋយុវជនកម្ពុជា ក្រុមគ្រូពេទ្យកូរ៉េ និង សភាសហភាពសម្ព័ន្ធសហជីពជាតិកម្ពុជាដែលបានរៀបចំឱ្យមានកម្មវិធីនៅថ្ងៃនេះ។ លោកបានបានថ្លែងថា សកម្មភាពមនុស្សធម៌បានឆ្លុះបញ្ចាំងយ៉ាងច្បាស់នូវអត្ថន័យនៃពាក្យថា «ខ្មែរជួយខ្មែរ»។ កម្មវិធីថ្ងៃនេះ គឺជាសកម្មភាពមនុស្សធម៌ និងការចូលរួម មួយដ៏សំខាន់របស់យុវជនកម្ពុជា ក្នុងការសហការបំពេញកាតព្វកិច្ច និងភារកិច្ចរបស់ខ្លួន ក្នុងនាមជាយុវជនខ្មែរដែលមានទឹកចិត្តស្រលាញ់ខ្មែរដូចគ្នា។ លោកក៏បានបញ្ជាក់ផងដែរថា សម្ព័ន្ឋក្រុមគ្រូពេទ្យស្ម័គ្រចិត្តមកដល់ពេលនេះ បានចុះផ្តល់សេវាពិនិត្យនិងព្យាបាលជំងឺបានចំនួន២៦លើកនៅក្នុង ១៣ រាជធានី ខេត្តនិងបានព្យាបាលជម្ងឺជូនប្រជាពលរដ្ឋចំនួនជាង ៣៥០០០នាក់៕	2017-01-23T03:16:00+07:00	freshnewsasia.com	https://m.freshnewsasia.com/index.php/en/localnews/45163-2017-01-22-14-05-30.html
44a296c2-19bb-4eeb-b95f-eb93cac839da	រយៈពេល៤ឆ្នាំ សមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះជួយពិនិត្យ និងព្យាលបាលជំងឺជូនប្រជាពលរដ្ឋដោយឥតគិតថ្លៃជិត២០ម៉ឺននាក់	ត្រឹមតែរយៈពេល៤ឆ្នាំ សមាគមគ្រូពេទ្យស្ម័គ្រចិត្តយុវជនសម្តេចតេជោ(TYDA) បានចុះជួយពិនិត្យ និងព្យាលបាល ជំងឺជូនប្រជាពលរដ្ឋគ្រប់ខេត្ត-ក្រុងសរុបចំនួន១៧៣,៨២៦នាក់មកហើយ។ សមាគមគ្រូពេទ្យស្ម័គ្រចិត្តយុវជនសម្តេចតេជោ(TYDA) នេះបង្កើតឡើងក្នុងគោលបំណង ចុះពិនិត្យ និងព្យាលបាលជំងឺផ្សេងៗជូន ប្រជាពលរដ្ឋដោយឥតគិតថ្លៃ នៅតាមមូលដ្ឋាននានា ក្នុងគោលបំណងចូលរួមចំនែកជាមួយស្ថាប័នជាតិ ជាពិសេសក្រសួងសុខាភិបាល ដើម្បីផ្តល់សុខភាពសាធារណៈជូន បងប្អូនប្រជាពលរដ្ឋ ដោយឥតគិតថ្លៃ និងមិនប្រកាន់ជាតិសាសន៍ ពណ៌សម្បុរ ឬនិន្នាការនយោបាយឡើយ។ លើសពីនេះ ដើម្បីចូលរួមចំណែកជាមួយរដ្ឋាភិបាលក្នុងការកាត់បន្ថយភាពក្រីក្រតាមរយៈសកម្មភាពផ្តល់សេវាសុខភាពជូនប្រជាពលរដ្ឋក្រីក្រដល់ទីកន្លែង ជាពិសេសតាមទីជនបទដាច់ស្រយាលនានា និងចូលរួមចំណែកបណ្ដុះបណ្ដាលធនធានមនុស្សក្នុងវិស័យសុខាភិបាល ក៏ដូចជា ផ្ដល់ឱកាសដល់ប្អូនៗនិសិ្សត និងយុវជនស្ម័គ្រចិត្តដ៍ទៃទៀតឲ្យបានចូលរួមបម្រើការងារមនុស្សធម៌ដល់សង្គមជាតិផងដែរ។ លទ្ធផលក្នុងរយៈពេល៤ឆ្នាំនេះសមាគមបានចុះធ្វើសកម្មភាពពិនិត្យ និងព្យាបាលជំងឺផ្សេងៗជូនប្រជាពលរដ្ឋដោយឥតគិតថ្លៃ នៅតាមបណ្តាខេត្តទូទាំងប្រទេសដោយសម្រេចបានលទ្ធផលគួរជាទីមោទនៈរួមមាន៖ * នៅឆ្នាំ២០១៣ TYDA បានចុះពិនិត្យនិងព្យាបាលជំងឺផ្សេងៗជូនប្រជាពលរដ្ឋបានចំនួន ៤១ គោលដៅ ស្មើនឹង ៦៦,៧៧៣នាក់ * នៅឆ្នាំ២០១៤ TYDA បានចុះពិនិត្យនិងព្យាបាលជំងឺផ្សេងៗជូនប្រជាពលរដ្ឋបានចំនួន ១៤ គោលដៅ ស្មើនឹង ២០,២៦៤នាក់ * នៅឆ្នាំ២០១៥ TYDA បានចុះពិនិត្យនិងព្យាបាលជំងឺផ្សេងៗជូនប្រជាពលរដ្ឋបានចំនួន ២៤ គោលដៅ ស្មើនឹង៣៦,៨៨៩នាក់ * នៅឆ្នាំ២០១៦ TYDA បានចុះពិនិត្យនិងព្យាបាលជំងឺផ្សេងៗជូនប្រជាពលរដ្ឋបានចំនួន ៤៨ គោលដៅ ស្មើនឹង៥១,០៥៨នាក់ សរុបទាំងអស់បានចំនួន១២៧គោលដៅស្មើនឹង១៧៣,៨២៦នាក់នៅទូទាំងប្រទេស។ លោក ហ៊ុន ម៉ាណែត ប្រធានក្រុមប្រឹក្សាភិបាលសមាគម គ្រូពេទ្យស្ម័គ្រចិត្តយុវជន សម្តេចតេជោបានឲ្យដឹងថា ក្នុងបេសកកម្មមនុស្ស ធម៌កន្លងមកនេះសមាគម គ្រូពេទ្យស្ម័គ្រចិត្តយុវជន សម្ដេចតេជោបានធ្វើសកម្មភាពចល័តតាមរាជធានីខេត្ត- ក្រុង តាមបណ្ដាអង្គការ ឬមណ្ឌុលកុមារកំព្រា តាមបំបន់រោងចក្រនានា ដោយធ្វើការពិនិត្យព្យាបាលជូនកម្មករកម្មការនី និងការចល័តតាមសាលារៀន សមាគមក្រីក្រ និងតាមផ្ទះផងដែរ។ លោកបន្ដថា រហូតមកដល់ពេលនេះចាប់តាំងពីឆ្នាំ២០១២មក សមាគម គ្រូពេទ្យស្ម័គ្រចិត្តយុវជន សម្តេចតេជោបានព្យាលបាលជូនប្រជាពលរដ្ឋសរុបចំនួន ១៧៣,៨២៦នាក់ ដោយក្នុងនោះអ្នកជំងឺធ្ងន់ៗមានចំនួន ២,១៤២នាក់ ដែលត្រូវបាន សមាគម បញ្ជូនមកពិនិត្យ ព្យាបាល និងសង្គ្រោះបន្ទាន់នៅរាជធានីភ្នំពេញ ដែលរួមមានជំងឺ ពកក មហារីក បេះដូងរួមទាំងជំងឺជាច្រើនទៀត ក្រោមការឧត្ថម្ភដ៍ថ្លៃថ្លារបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត តាមរយៈសប្បុរសជននានា។ ក្រៅពីសកម្មភាពចុះព្យាបាលប្រជាពលរដ្ឋ TYDA បានចុះធ្វើសកម្មភាពសង្គមនានាជាច្រើនរួមមាន ការចុះអប់រំសុខភាពតាមផ្ទះនៅក្នុងសហគម ការបញ្ជូនសមាជិករបស់ខ្លួនចូលរួមសិក្ខាសាលា ការបណ្តុះបណ្តាល ថ្នាក់ជាតិនិងអន្តរជាតិ។ សមាគមបានចូលរួមជាមួយជាមួយសកម្មភាពមនុស្សធម៌ក្នុងការចុះប្រគល់អណ្តូងទឹកស្អាតបានចំនួន ១៥២ អណ្តូង ជូនដល់ប្រជាពលរដ្ឋដែលជាអំណោយដ៍ថ្លៃថ្លារបស់ មហាឧបាសក ហ៊ុន នាង និងមហាឧបាសិកា ឌី ប៉ុក រួមទាំង ព្រឹទ្ធការសង្គមនានាដូចជាការតាំងពិពណ៌ផ្នែកសុខាភិបាល បុណ្យទន្លេ បុណ្យសមុទ្យ ការប្រកួតកីឡាកងយោពលខេមរភូមិន្ទ និងសកម្មមនុស្សធម៌និងសកម្មភាពសង្គម ផ្សេងៗជាច្រើនទៀត៕	2017-01-22T22:35:00+07:00	freshnewsasia.com	https://m.freshnewsasia.com/index.php/en/localnews/45148-2017-01-22-08-42-13.html
cf3c0935-3378-4303-8ed6-3316357ed908	ក្រុមគ្រូពេទ្យក្រសួងសុខាភិបាល សហការជាមួយ ACU ចុះពិនិត្យព្យាបាលជំងឺជូនប្រជាពលរដ្ឋ ប្រមាណ៦ពាន់នាក់ ដោយឥតគិតថ្លៃ នៅខណ្ឌទួលគោក	ក្រុមគ្រូពេទ្យក្រសួងសុខាភិបាល បានសហការជាមួយអង្គភាពប្រឆាំងអំពើពុករលួយ នៅព្រឹកថ្ងៃទី២២ ខែមករានេះ បានចុះពិនិត្យព្យាបាលជំងឺ ជូនប្រជាពលរដ្ឋ ប្រមាណ៦,០០០នាក់ ដោយឥតគិតថ្លៃ នៅសង្កាត់បឹងកក់១ ខណ្ឌទួលគោក ដែលមានការចូលរួម ដោយផ្ទាល់ពីរដ្ឋមន្ដ្រីក្រសួងសុខាភិបាល លោក ម៉ម ប៊ុនហេង និងលោកទេសរដ្ឋមន្រ្តី ឱម យ៉ិនទៀង ប្រធានអង្គភាពប្រឆាំងអំពើពុករលួយ ព្រមទាំងអភិបាលខណ្ឌ និងមន្រ្តីពាក់ព័ន្ធជាច្រើននាក់ផ្សេងទៀត។ មន្រ្តីក្រសួងសុខាភិបាល បានថ្លែងឲ្យដឹងថា ការផ្ដល់សេវាពិនិត្យ និងព្យាបាល ជូនដល់ប្រជាពលរដ្ឋនៅថ្ងៃនេះ ជាលើកទី១០ហើយ ដោយម្ដងៗ ប្រជាពលរដ្ឋយ៉ាងតិចណាស់ក៏ប្រមាណ៥,០០០នាក់ដែរ មកទទួលសេវាពិនិត្យ និងព្យាបាលជំងឺ ដោយឥតគិតថ្លៃទៅលើជំងឺទូទៅ, ជំងឺភ្នែក, ត្រចៀក, ច្រមុះ, បំពង់ក, ឆ្លុះអេកូ, រោគស្រី្ដ, ទឹកនោមផ្អែម,ជំងឺកុមារ និងជំងឺផ្សេងទៀត ដែលមានការចូលរួមពិនិត្យដោយគ្រូពេទ្យជំនាញ នៅតាមបណ្ដាមន្ទីរពេទ្យធំៗ ដូចជា មន្ទីរពេទ្យមិត្ដភាពខ្មែរ-សូវៀត(រុស្ស៊ី), មន្ទីរពេទ្យព្រះកុសុមៈ មន្ទីរពេទ្យព្រះអង្គដួង និងមន្ទីរពេទ្យកុមារជាតិ។ ក្នុងឱកាសនោះ លោករដ្ឋមន្ដ្រី ម៉ម ប៊ុនហេង ក៏បានជំរុញឲ្យលោកគ្រូពេទ្យ អ្នកគ្រូពេទ្យ ត្រូវយកចិត្ដទុកដាក់ខ្ពស់ ដល់ប្រជាពលរដ្ឋឲ្យគ្រប់ពេលវេលា ហើយត្រូវឧស្សាហ៍មកពិនិត្យ និងព្យាបាលជំងឺដល់ប្រជាពលរដ្ឋ ទាំងនៅខណ្ឌនេះ និងតាមបណ្ដាខណ្ឌផ្សេងៗនៅរាជធានីភ្នំពេញនេះ ពិសេស គឺក្មេងៗ ដែលជាកុមារងាយឆ្លង ងាយឈឺបំផុត ហើយត្រូវផ្ដល់ថ្នាំព្រូន ជូនដល់ពួកគាត់ទាំងនោះផងដែរ៕	2017-01-22T22:31:00+07:00	freshnewsasia.com	https://m.freshnewsasia.com/index.php/en/localnews/45147-2017-01-22-08-34-07.html
e39de539-b712-48d9-beac-9c7a302b1d45	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះពិនិត្យព្យាបាលជំងឺ និងចែកថ្នាំពេទ្យជូនពលរដ្ឋជាង១ពាន់នាក់ ដោយឥតគិតថ្លៃ ក្នុងស្រុកឱរ៉ាល់	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១០៨នាក់ នៅព្រឹកថ្ងៃអាទិត្យ ទី២២ ខែមករា ឆ្នាំ២០១៧នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន ប្រមាណជាង១ពាន់នាក់ ក្នុងនោះស្រ្ដីចំនួនប្រមាណ៨៤៣នាក់ ស្ថិតនៅឃុំហោងសំណំ ស្រុកឱរ៉ាល់ ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូន ប្រជាពលរដ្ឋឃុំហោងសំណំ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១០៨នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និងមានការចូលរួមសហការពីលោក ហ៊ូ តាំងអេង រដ្ឋលេខាធិកាក្រសួងផែនការ តំណាងឲ្យលោក ឆាយ ថន ទេសរដ្ឋមន្រ្ដី ក្រសួងផែនការ, លោក ឆាយ សត្យា ប្រធានសហភាពសហព័ន្ធ យុវជនកម្ពុជាក្រសួងផែនការ លើសពីនេះក៏មានការចូលរួមពី លោក វេជ្ជបណ្ឌិត TODD JUNGKUNTZ មកពីសហរដ្ឋអាមេរិកផងដែរ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ប្រជាពលរដ្ឋដែលទទួលបាន ការពិនិត្យព្យាបាលនៅថ្ងៃទី២២ ខែមករានេះ មានចំនួន១១២៥នាក់ ក្នុងនោះមានកុមារ ២៩៧នាក់ ប្រជាពលរដ្ឋមានជំងឺផ្លូវចិត្ត ១២២នាក់ ឬសដូងបាត ១៣៤នាក់ និងជំងឺទូទៅ៣៥៥នាក។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់។ សូមជម្រាបថា ក្នុងពេល៤៩ខែ ឈានចូលឆ្នាំទី៥ ក្រុមការងារគ្រូពេទ្យស្ម័គ្រចិត្តរបស់លោក ហ៊ុន ម៉ានី ចំនួន១៥២១នាក់ បានចុះពិនិត្យ និងព្យាបាលប្រជាពលរដ្ឋដោយឥតគិតថ្លៃ បានចំនួន៦២លើក ក្នុងខេត្តចំនួន១៣ គិតចាប់ពីខែឆ្នូ ឆ្នាំ២០១២ រហូតថ្ងៃទី២២ ខែមករា ឆ្នាំ២០១៧នេះ បានចំនួនសរុប៦៧៨៩៧នាក់ នៃព្រះរាជាណាចក្រកម្ពុជា។	2017-01-22T16:11:00+07:00	freshnewsasia.com	https://m.freshnewsasia.com/index.php/en/localnews/45124-2017-01-22-10-05-17.html
326cffbf-3dc5-484b-aefd-f00b982388a2	សង្គមស៊ីវិលស្នើឲ្យមានវិធានការធ្ងន់ធ្ងរលើអាជីវករដែលដាក់សារធាតុគីមីរក្សាទំនិញ	មន្ត្រីសង្គមស៊ីវិលក្នុងខេត្តព្រះសីហនុ ស្នើដល់មន្ត្រីជំនាញ ត្រូវមានវិធានការផ្លូវច្បាប់ឲ្យបានធ្ងន់ធ្ងរ ទៅលើក្រុមអាជីវករទាំងឡាយណា ដែលមុខទំនិញរបស់ពួកគេ ត្រូវមន្ត្រីជំនាញរកឃើញមានសារធាតុគីមី ដាក់លក់នៅលើទីផ្សារ ដែលនាំឲ្យប៉ះពាល់ដល់សុខភាពអ្នកប្រើប្រាស់។ មន្ត្រីសាខាកាំកុងត្រូលខេត្តព្រះសីហនុ ធ្វើពិសោធន៍រកឃើញសារធាតុគីមី នៅលើគ្រឿងសមុទ្រស្រស់មួយចំនួន ដែលអាជីវករដាក់លក់នៅលើទីផ្សារវាលរេញ និងផ្សារលើ។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បញ្ជាក់ថា មន្ត្រីជំនាញបានដុតបំផ្លាញ បង្គា និងមឹកស្រស់សរុបមានចំនួនជាង ៥០គីឡូក្រាម ដែលមន្ត្រីជំនាញកាំកុងត្រូលខេត្តព្រះសីហនុ ចាប់ និងដកហូត ពីក្រុមអាជីវករ នៅផ្សារវាលរេញ និងផ្សារលើ។ មន្ត្រីជំនាញរូបនេះ ព្រួយបារម្ភអំពីខុសភាព របស់ប្រជាពលរដ្ឋ នៅគ្រាស្ថាប័ននេះ បាននាំយកមន្ទីរពិសោធន៍ចល័តពីអគ្គនាយកដ្ឋានកាំកុងត្រូល មកពិសោធន៍គ្រឿងសមុទ្រ ឬម្ហូបសមុទ្រស្រស់ៗ រយៈពេល ៣ថ្ងៃ ចាប់ពីថ្ងៃទី១៧ ដល់ថ្ងៃទី១៩ ខែមករា ហើយបានរកឃើញ បង្គារ និងមឹកស្រស់ ព្រមទាំងស្ពៃជ្រក់ មានមានផ្ទុកសារធាតុគីមី ដែលត្រូវហាមឃាត់មិនឲ្យប្រើប្រាស់ទៅលើចំណីអាហារ។ លោក ជា ប៉ិច រៀបរាប់ថា គ្រឿងសមុទ្រស្រស់ ដែលអាជីវករដាក់លក់ នៅតាមចិញ្ចើមផ្លូវជាតិលេខ ៤ នៅទល់មុខផ្សារវាលរេញ ស្រុកព្រៃនប់ មន្ត្រីជំនាញត្រួតពិនិត្យមុខទំនិញ ២០ប្រភេទផ្សេងគ្នា បានរកឃើញស្តង់លក់គ្រឿងសមុទ្រស្រស់ ២តូប មានផ្ទុកសារធាតុគីមី ទៅលើបង្គារស្រស់ប្រមាណ ១៤គីឡូក្រាម។ ចំណែកនៅផ្សារលើ ការត្រួតពិនិត្យ ទៅលើស្តង់ ឬតូបអាជីវករលក់ដូរ នៅក្នុងផ្សារនេះចំនួន ៥៣តូប រកឃើញតូបលក់ដូរចំនួន ១១ តូប ដាក់លក់គ្រឿងសមុទ្រស្រស់ គឺប្រភេទបង្គារ និងមឹកស្រស់ជិត ៤០គីឡូក្រាម មានដាក់សារធាតុគីមី ដែលមន្ត្រីជំនាញហាមឃាត់។ លោក ជា ប៉ិច បានអំពាវនាវដល់ក្រុមអាជីវករលក់ដូរចំណីអាហារទូទៅ ត្រូវមានភាពស្មោះត្រង់ ដោយមិនត្រូវលួចដាក់សារធាតុគីមី ទៅលើចំណីអាហារ ដើម្បីទុកលក់ដូរបានយូរ នាំឲ្យប៉ះពាល់ដល់ប្រជាពលរដ្ឋ ជាអ្នកទទួលទាននោះទេ ៖ « »។ មន្ត្រីជំនាញចំណីអាហារ លោក ជា ប៉ិច ស្នើ ឲ្យក្រុមអាជីវករលក់ដូរបន្លែត្រីសាច់នានាទូទាំងខេត្តព្រះសីហនុ ត្រូវចូលរួមសហការជាមួយមន្ត្រីជំនាញកាំកុងត្រូល ក្នុងសកម្មភាពចុះត្រួតពិនិត្យរកសារធាតុគីមី នៅលើចំណីអាហារ នៅតាមទីតាំងផ្សេងៗ មានទីផ្សារជាដើម ឲ្យបានទាំងអស់គ្នា ព្រោះអាចនឹងត្រូវប្រឈមមុខច្បាប់ បើក្រុមអាជីវកររូបណារឹងទទឹង មិនសហការជាមួយមន្ត្រីជំនាញ។ មន្ត្រីឃ្លាំមើលការអភិវឌ្ឍសង្គម និងសាធារណៈជនទូទៅ បានគាំទ្រសកម្មភាព របស់មន្ត្រីស្ថាប័នកាំកុងត្រូលខេត្តព្រះសីហនុ ក្នុងការងារចុះត្រួតពិនិត្យរកសារធាតុគីមីជាបន្តបន្ទាប់ ទៅលើចំណីអាហារ និងបន្លែផ្លែឈើជាដើម ដើម្បីចូលរួមថែរក្សាសុខភាពពលរដ្ឋ។ អ្នកសម្របសម្រួលសមាគមអាដហុក (Adhoc) ប្រចាំខេត្តព្រះសីហនុ អ្នកស្រី ជៀប សុធារី បានស្នើដល់មន្ត្រី ជំនាញកាំកុងត្រូល ឲ្យបង្កើនសកម្មភាពចុះត្រួតពិនិត្យចំណីអាហារនេះ ឲ្យបានញឹកញាប់ជាប្រចាំថ្ងៃ ឬយ៉ាងហោចឲ្យបាន ១សប្ដាហ៍ម្ដង។ អ្នកស្រី សុធារី ដែលជាស្ត្រីមេផ្ទះ និងមានកូនស្រីក្នុងបន្ទុក មានជំងឺក្រពះពោះវៀនប្រចាំកាយរ៉ាំរ៉ៃធ្ងន់ធ្ងរ ត្រូវបញ្ជូនទៅព្យាបាលនៅក្រៅប្រទេស ទៅតាមវេជ្ជបញ្ជា ជាប្រចាំផងនោះ។ អ្នកស្រី បានទទូចដល់មន្ត្រីកាំកុង សាខាខេត្តព្រះសីហនុ បើរកឃើញអាជីវករ និងអ្នកជាប់ពាក់ព័ន្ធរូបណា បានដាក់សារធាតុគីមី ម្ហូបអាហារ និងមុខទំនិញគ្រប់ប្រភេទ ដើម្បីអាចរក្សាទុកលក់ដូរបានយូរ ត្រូវតែនាំជនប្រព្រឹត្តិល្មើសទាំងនោះ ទៅផ្ដន្ទាទោសតាមច្បាប់ ឬដាក់ពិន័យ ឲ្យបានធ្ងន់ធ្ងរ ទើបពួកគេរាងចាល៖ « »។ យ៉ាងណាក៏ដោយចុះ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បានប្រកាសលេខទូរស័ព្ទ ជូនដល់សាធារណជន ឬប្រជាពលរដ្ឋ បើមានព័ត៌មានសង្ស័យថា ទីតាំងណាមួយមានលក់អាហារស្រស់ ឬចំណីអាហារទាំងភេសជ្ជៈកំប៉ុង ឬដបគ្រប់ប្រភេទ មានដាក់សារធាតុគីមី និងហួសកាលបរិច្ឆេទប្រើប្រាស់ជាដើម ត្រូវផ្ដល់ព័ត៌មាន ឲ្យបានឆាប់ មកកាន់មន្ត្រីកាំកុងត្រូលខេត្តព្រះសីហនុ តាមរយៈលេខ៖ ០៩៨ ៥៥៥ ៦៦៦- ០១៧ ៤៤ ៣៧ ៣៧ និង ០១២ ៩៤៦ ០៤៦៕	2017-01-20T17:29:00+07:00	rfa.org	https://www.rfa.org/khmer/news/health/found-chemical-substance-in-seafood-at-sihanoukvill-01202017052830.html
ec5e08f3-5629-4be2-9d93-e41bf9dfb105	ផលប៉ះពាល់សុខភាពដោយការបំផ្លាញកាកសំណល់ប្លាស្ទិក	នៅក្នុងពេលបច្ចុប្បន្នមានក្រុមហ៊ុនដឹកជញ្ជូនសំរាមដែលបានធ្វើសកម្មភាពប្រមូលសំរាមតាមទីផ្សារតាមផ្ទះប្រជាពលរដ្ឋដែលនៅក្នុងទីប្រជុំជន។ ចំណែកនៅតាមភូមិឋាននានា ដូចជាស្រុកស្រែចម្ការ ចុងកាត់មាត់ញក ផ្ទះអ្នកដែលមានដីធំៗ នៅតាមតំបន់មួយចំនួននោះ ប្រជាពលរដ្ឋនៅមានទម្លាប់ដុតកម្ទេចសំរាមចោលដដែល។ បញ្ហានេះ គ្រូពេទ្យបានអះអាងថា ការដុតសំរាម និងកាកសំណល់គ្រប់ប្រភេទគឺមានផលប៉ះពាល់យ៉ាងខ្លាំងដល់សុខភាពមនុស្ស។ អ្នកឯកទេសផ្នែកសុខភាពអះអាងថា ប្រជាពលរដ្ឋមួយចំនួនហាក់មិនបានចាប់អារម្មណ៍ចំពោះឥទ្ធិពលនៃផលប៉ះពាល់ដល់សុខភាពពីផ្សែងភ្លើងដែលគេដុតកាកសំណល់សំរាម ពិសេសប្លាស្ទិកនោះទេ។ ប្រធានសមាគមគ្រូពេទ្យគុណធម៌កម្ពុជា និងជាគ្រូពេទ្យជំនាញផ្នែករូបភាពវេជ្ជសាស្ត្រ នៃមន្ទីរពេទ្យព្រះកេតុមាលា លោកវេជ្ជបណ្ឌិត អ៊ូច វុទ្ធី មានប្រសាសន៍ថា មានផលប៉ះពាល់ជាច្រើនចំពោះបញ្ហាសុខភាពដោយឥទ្ធិពលនៃផ្សែងភ្លើងដែលគេដុតកាកសំណល់ ពិសេសជ័រប្លាស្ទិក ដែលវាបានបំប្លែងទៅជាឧស្ម័នកាបូនិច (CO2) ដែលមានជាតិពុលនៅក្នុងផ្សែងដែលប្រជាពលរដ្ឋមិនបានដឹងនោះទេ។ បញ្ហានេះ វាបានបង្កឲ្យអ្នកស្រូបក្លិន និងផ្សែងនេះ មានជំងឺសួតរ៉ាំរ៉ៃ ជំងឺរបេង រលាកបំពង់ក ក្ដៅខ្លួន និងជំងឺផ្ដាសាយជាដើម៖ ។ លោកបន្តថា ចំណុចគួរឲ្យចាប់អារម្មណ៍មួយទៀតនោះគឺ ផ្សែងដែលសាយភាយទៅក្នុងបរិយាកាសដែលបានបំពុលដល់សារពាង្គកាយមនុស្សឲ្យកើតជំងឺរបេង ចំណែកអ្នកដែលមានជំងឺរបេងហើយងាយនឹងរងឥទ្ធិពលជំងឺម៉្យាងទៀត ដែលគេហៅថា ជំងឺរបេងគីមី។ ប៉ុន្តែជំងឺរបេងគីមីនេះ អាចព្យាបាលដោយប្រើប្រាស់ថ្នាំរបេងបានក្នុងរយៈពេលពី ៦ខែ ទៅ ៨ខែ។ លោកវេជ្ជបណ្ឌិតបន្តថា ជំងឺរបេងគីមីនេះ បើសិនជាអ្នកជំងឺក្អកលើសពី ២សប្ដាហ៍ ដល់ ២ខែនោះ អ្នកជំងឺអាចប្រឈមគ្រោះថ្នាក់ ហើយប្រសិនជាទៅរកការព្យាបាលមិនបានទាន់ពេលវេលានោះទេ អាចបង្កឲ្យអ្នកជំងឺស្លាប់បាន៖ ។ មួយវិញទៀត លោកវេជ្ជបណ្ឌិតឲ្យដឹងថា ការសាយភាយផ្សែងពីភ្នក់ភ្លើងក៏មានឥទ្ធិពលដែលធ្វើឲ្យផលប៉ះពាល់ភ្លាមៗ ដល់ខួរក្បាលរបស់មនុស្សផងដែរ៖ ។ ដើម្បីបង្ការ និងការពារផលប៉ះពាល់សុខភាពពីការដុតកាកសំណល់ សំរាម និងប្លាស្ទិកនេះ គ្រូពេទ្យជំនាញផ្នែករូបភាពវេជ្ជសាស្ត្រនៃមន្ទីរពេទ្យព្រះកេតុមាលា លោកវេជ្ជបណ្ឌិត អ៊ូច វុទ្ធី មានប្រសាសន៍ថា អ្នកជំងឺអាចដឹងខ្លួននៅពេលអ្នកជំងឺមានអាការៈគួរឲ្យកត់សម្គាល់ដូចជា មានក្អក ក្ដៅខ្លួន រលាកបំពង់ក និងជំងឺផ្ដាសាយ ជាដើម។ លោកថា កុំទុកឲ្យជំងឺនេះលើសពីមួយសប្ដាហ៍ បើសង្ស័យក្រុមគ្រួសារគប្បីត្រូវបញ្ជូនអ្នកជំងឺទៅជួបគ្រូពេទ្យជំនាញផ្នែកផ្លូវដង្ហើម របេងជាបន្ទាន់ និងរៀបរាប់ប្រាប់គ្រូពេទ្យពីជីវិតរស់នៅនិងបរិស្ថានជុំវិញខ្លួន៖ ។ ជាដំណោះស្រាយពីការជះឥទ្ធិពលដោយការបំពុលបរិស្ថានផ្សែងភ្លើងនេះ លោកស្នើឲ្យក្រសួងបរិស្ថាន ក្រសួងសុខាភិបាល បង្កើតឲ្យមានឡសម្រាប់ដុតសំរាម។ អប់រំឲ្យពលរដ្ឋយល់ដឹងអំពីការបែងចែក ញែក និងវេចខ្ចប់សំរាមឲ្យបានត្រឹមត្រូវ។ លោកវេជ្ជបណ្ឌិតបានផ្ដល់ទូន្មានថា លោកអ្នកត្រូវយកចិត្តទុកដាក់ មានអនាម័យល្អក្នុងការរស់នៅ និងសំអាតអនាម័យបរិស្ថានជុំវិញផ្ទះឲ្យល្អ ដែលមានទ្រឹស្ដីចម្បងរបស់គ្រូពេទ្យ ស្អាតទាំង៥ គឺរស់នៅស្អាត ផឹកស្អាត ហូបស្អាត រៀបចំខ្លួនស្អាត និងអនាម័យខ្លួនស្អាត៕	2017-01-19T15:50:00+07:00	rfa.org	https://www.rfa.org/khmer/program/health/health-affects-due-to-garbage-burn-01192017033815.html
5b6db1e9-de55-4ab5-ae0f-597d27cb5299	ប.ស.សរកឃើញថាចំនួនកម្មករដួលសន្លប់ក្នុងឆ្នាំ២០១៦ ថយចុះ	បេឡាជាតិរបបសន្តិសុខសង្គម (ប.ស.ស) នៃក្រសួងការងារ និងបណ្ដុះបណ្ដាលវិជ្ជាជីវៈ រកឃើញថា ចំនួនកម្មករដែលដួលសន្លប់នៅកន្លែងការងារនៅក្នុងឆ្នាំ២០១៦ បានថយចុះ បើប្រៀបធៀបនឹងរយៈពេលដូចគ្នាកាលពីឆ្នាំ២០១៥។ ក្រុមសហជីព និងសង្គមស៊ីវិលនៅតែចាត់ទុកចំនួននេះថា ឋិតក្នុងក្ដីព្រួយបារម្ភនៅឡើយ ដែលចាំបាច់ត្រូវមានការកែលំអបញ្ហាមួយចំនួន ដែលជាមូលហេតុនាំអោយកម្មករដួលសន្លប់។ របាយការណ៍ដែលផ្សព្វផ្សាយដោយបេឡាជាតិរបបសន្តិសុខសង្គម នៅក្នុងពិធីបូកសរុបលទ្ធផលការងារសម្រាប់ឆ្នាំ២០១៦ នៅព្រឹកថ្ងៃទី១៨ ខែមករា អោយដឹងថា ក្នុងរយៈពេលមួយឆ្នាំកន្លងទៅនេះមានកម្មករដួលសន្លប់ចំនួន ១.១៦០នាក់ ពោលគឺបានថយចុះចំនួន ៦៤៦នាក់ ដែលស្មើ ៣៦ភាគរយ។ ករណីសន្លប់ទាំងនោះកើតមានក្នុងរោងចក្រចំនួន ១៨ ដោយបានថយចុះចំនួន ១៤រោងចក្រ ឬស្មើ ៤៤ភាគរយបើប្រៀបធៀបនឹងឆ្នាំ២០១៥។ របាយការណ៍ដដែលបានបញ្ជាក់ពីមូលហេតុសំខាន់ៗចំនួន៤ រួមមានបញ្ហាចិត្តសាស្ត្រ បញ្ហារូបសាស្ត្រ បញ្ហាគីមី និងធ្វើការថែមម៉ោង។ ប្រធានការិយាល័យគោលនយោបាយ នៃ ប.ស.ស នៃក្រសួងការងារ និងបណ្ដុះបណ្ដាលវិជ្ជាជីវៈ លោក ជាវ ប៊ុនរិទ្ធ ពន្យល់ថា ក្រសួងបានយកចិត្តទុកដាក់ដោះស្រាយបញ្ហាចោទទាំង៤ យ៉ាងនោះ ជាប្រចាំទើបជំរុញអោយចំនួនកម្មករដែលដួលសន្លប់បានថយចុះ៖ ។ ក្នុងចំណោមមូលហេតុទាំងនោះ ប.ស.ស រកឃើញថា ករណីសន្លប់ដោយបញ្ហាចិត្តសាស្ត្រ មាន៣៤% បញ្ហារូបសាស្ត្រ ២២% បញ្ហាគីមីមាន ១៨% និងការថែមម៉ោងធ្វើការ ២ម៉ោង ១៦%។ សហជីព និងអង្គការសង្គមស៊ីវិលដែលធ្វើការងារក្នុងវិស័យការងារ ទទួលស្គាល់ករណីនេះ ប៉ុន្តែនៅតែគិតថា ចំនួននៃអ្នកដួលសន្លប់នៅតែជាក្ដីព្រួយបារម្ភ។ ប្រធានសហភាពការងារកម្ពុជា លោក អាត់ ធន់ មានប្រសាសន៍ថា ពិតមែនថា មានការថយចុះ ប៉ុន្តែលោកស្នើអោយក្រសួងត្រូវមានវិធានការម៉ឺងម៉ាត់ចំពោះរោងចក្រដែលរកឃើញថា មិនបានកែលម្អស្ថានភាពក្នុងរោងចក្រ៖ ។ ចំណែកនាយកប្រតិបត្តិនៃមជ្ឈមណ្ឌលសម្ព័ន្ធភាពការងារ និងសិទ្ធិមនុស្ស លោក មឿន តុលា ទទួលស្គាល់ថា ការដួលសន្លប់របស់កម្មករដែលមានចំនួនរាប់រយនាក់ម្ដងពិតជាបានកាត់បន្ថយ។ លោកមានប្រសាសន៍ដែរថា ចាំបាច់ណាស់ដែលក្រសួងត្រូវពង្រឹងក្រុមអធិការកិច្ចធ្វើយ៉ាងណាអោយបំពេញការងារបានត្រឹមត្រូវតាមច្បាប់៖ ។ របាយការណ៍អង្គការអន្តរជាតិខាងការងារកន្លងទៅក៏រកឃើញដែរថា បញ្ហាដែលធ្វើអោយកម្មករដួលសន្លប់រួមមានទទួលទានអាហារខ្វះជីវជាតិ និងមានបញ្ហាចិត្តសាស្ត្រ កម្ដៅឡើងខ្លាំងក្នុងរោងចក្រ ខ្វះខ្យល់ចេញចូលសារជាតិគីមី និងកម្មករធ្វើការថែមម៉ោងច្រើន។ ក្នុងឆ្នាំ២០១៧ នេះ ប.ស.ស នឹងចាត់វិធានការ និងផ្សព្វផ្សាយអប់រំដល់និយោជក និងកម្មករនិយោជិតឱ្យយល់ដឹងពីលក្ខខណ្ឌការងារ លក្ខខណ្ឌអនាម័យ និងសុវត្ថិភាពការងារ ការថែទាំសុខភាព និងការពារបរិស្ថាននៅកន្លែងធ្វើការ។ រៀបចំវគ្គបណ្ដុះបណ្ដាលគ្រូបង្គោលជំនាញទប់ស្កាត់ករណីសន្លប់ និងការជួយសង្គ្រោះកម្មករតាមសហគ្រាសគ្រឹះស្ថាន៕	2017-01-19T11:20:00+07:00	rfa.org	https://www.rfa.org/khmer/news/health/report-about-workers-fainted-2016-01182017231613.html
529c0419-d51c-4c86-b2a2-2e6865638ed5	មេធាវីការពារក្តីនាយករដ្ឋមន្រ្តី៖ ថវិកាដែលប្តឹងលោក សម រង្ស៊ី ទារជំងឺចិត្ត១លានដុល្លារសម្តេចតេជោ ហ៊ុន សែន នឹងយកទៅសាងសង់ផ្ទះជូនជនពិការទូទៅ	បន្ទាប់ពីបានដាក់ពាក្យបណ្តឹងរបស់សម្តេចតេជោ ហ៊ុន សែន ប្តឹងលោក សម រង្ស៊ី ទាមទារសំណងជំងឺចិត្ត ១លានដុល្លារសហអាមេរិក លើបទល្មើស បរិហាកេរ្តិ៍ជាសាធារណៈ ចូលទៅកាន់សាលាដំបូងរាជធានីភ្នំពេញនៅព្រឹកថ្ងៃមិញរួចហើយនោះ, ដោយនៅរសៀលថ្ងៃទី១៨ ខែមករានេះ លោក គី តិច មេធាវីការពារក្តី របស់នាយករដ្ឋមន្រ្តី ហ៊ុន សែន បានឲ្យដឹងថា ថវិកាដែលប្តឹងទាមទារសំណងជំងឺចិត្តពីលោក សម រង្ស៊ី ១លានដុល្លារ សម្តេចនឹងយកទៅសាងសង់ផ្ទះជូនជនពិការ។ លោក គី តិច មេធាវីការពារក្តីរបស់សម្តេចតេជោ ហ៊ុន សែន បានបញ្ជាក់ប្រាប់អង្គភាពព័ត៌មាន Fresh News នៅមុននេះបន្តិចយ៉ាងដូច្នេះថា៖ ។ សូមជំរាបថា នាព្រឹកថ្ងៃទី១៨ ខែមករា ពាក្យបណ្តឹងរបស់សម្តេចតេជោ ហ៊ុន សែន ប្តឹងលោក សម រង្ស៊ី ទាមទារសំណងជំងឺចិត្ត ១លានដុល្លារសហអាមេរិក ពីបទល្មើសបរិហាកេរ្តិ៍ជាសាធារណៈ បានដាក់ចូលទៅកាន់សាលាដំបូងរាជធានីភ្នំពេញរួចរាល់ហើយ។ លោក គី តិច បានចាត់ទុកការលើកឡើងរបស់លោក សម រង្ស៊ី ជាការអះអាបំផ្លើសធ្វើឲ្យប៉ះពាល់កិត្តិយស សម្តេចតេជោ ហ៊ុន សែន។ លោក គី តិច បញ្ជាក់យ៉ាងដូច្នេះថា៖ ។ ថ្លែងប្រាប់អង្គភាពព័ត៌មាន Fresh News នៅយប់ថ្ងៃទី១៧ ខែមករាម្សិលមិញនេះ មេធាវីការពារក្តីរបស់សម្តេចតេជោ ហ៊ុន សែន ដដែលរូបនោះបានឲ្យដឹងថា ករណីលោក សម រង្ស៊ី ចោទប្រកាន់ «សម្តេចតេជោ ហ៊ុន សែន សូកលុយ១លានដុល្លារដល់កញ្ញា ធី សុវណ្ណថា» នៅពេលនេះសម្តេចតេជោ ហ៊ុន សែន តាមរយៈលោកជាមេធាវីបានសម្រេចដាក់ពាក្យបណ្តឹងប្តឹងលោក សម រង្ស៊ី ទាមទារសំណងជំងឺចិត្តទឹកប្រាក់ ចំនួន១លានដុល្លារសហរដ្ឋអាមេរិក ចំពោះការចោទប្រកាន់ខុសការពិត។ លោកមេធាវី គី តិច បានបញ្ជាក់យ៉ាងដូច្នេះថា ។ សូមជំរាបថា ការសម្រេចដាក់ពាក្យប្តឹងលោក សម រង្ស៊ី នៅពេលនេះធ្វើឡើង បន្ទាប់ពីលោក សម រង្ស៊ី បានចោទប្រកាន់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសូកប៉ាន់លុយ ១លានដុល្លារដល់កញ្ញា ធី សុវណ្ណថា ដើម្បីឱ្យនាងធ្វើបាតុកម្មប្រឆាំងនឹងគណបក្សសង្រ្គោះជាតិ។ លោក សម រង្ស៊ី នៅក្នុងឱកាសជំនួបសំណេះសំណាល ជាមួយសកម្មជនគណបក្សសង្គ្រោះជាតិ ប្រចាំប្រទេសបារាំង នៅទីក្រុងប៉ារីស បាននិយាយយ៉ាងដូច្នេះថា ។ សូមជំរាបថា ករណីលោក សម រង្ស៊ី ចោទប្រកាន់ «សម្តេចតេជោ ហ៊ុន សែន សូកលុយ១លានដុល្លារដល់កញ្ញា ធី សុវណ្ណថា» នេះក៏ត្រូវបានកញ្ញា ធី សុវណ្ណថា ប្តឹងពីបទបរិហាកេរ្តិ៍ ផងដែរ ទាមទារសំណងជំងឺចិត្តចំនួន២៥ម៉ឺនដុល្លារអាមេរិក ហើយកញ្ញាបានដាក់ពាក្យបណ្តឹងនេះរួចហើយនៅរសៀលថ្ងៃទី១៧ ខែមករា ឆ្នាំ២០១៧នេះ៕	2017-01-18T22:28:00+07:00	freshnewsasia.com	https://m.freshnewsasia.com/index.php/en/localnews/44811-2017-01-18-14-37-52.html
6688c013-aed9-4b24-8d4a-9232b2f03ab9	មេធាវី គី តិច៖ ពាក្យបណ្តឹងរបស់សម្តេចនាយករដ្ឋមន្រ្តី ប្តឹងលោក សម រង្ស៊ី ទាមទារសំណងជំងឺចិត្ត១លានដុល្លារ ដាក់ចូលតុលាការរួចរាល់ហើយ	នៅមុននេះបន្តិចនាព្រឹកថ្ងៃទី១៨ ខែមករា ឆ្នាំ២០១៧នេះ ពាក្យបណ្តឹងរបស់សម្តេចតេជោ ហ៊ុន សែន ប្តឹងលោក សម រង្ស៊ី ទាមទារសំណងជំងឺចិត្ត ១លានដុល្លារសហអាមេរិក ពីបទល្មើសបរិហាកេរ្តិ៍ជាសាធារណៈ បានដាក់ចូលទៅកាន់សាលាដំបូងរាជធានីភ្នំពេញរួចរាល់ហើយ។ នេះបើយោងតាមលោក គី តិច មេធាវីការពារក្តីរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ថ្លែងប្រាប់អង្គភាពព័ត៌មាន Fresh News ឲ្យដឹងយ៉ាងដូច្នេះ។ ក្នុងពាក្យបណ្តឹង លោក គី តិច បានគូសបញ្ជាក់ថា នៅក្នុងវេទិកាជាសាធារណៈនៅទីក្រុងប៉ារីស ប្រទេសរាំង កាលពីថ្ងៃទី១៤ ខែមករា ឆ្នាំ២០១៧ លោក សម រង្ស៊ី បានថ្លែងថា ។ លោក គី តិច បានចាត់ទុកការលើកឡើងរបស់លោក សម រង្ស៊ី ជាការអះអាបំផ្លើសធ្វើឲ្យប៉ះពាល់កិត្តិយសសម្តេចតេជោ ហ៊ុន សែន។ លោក គី តិច បញ្ជាក់ដូច្នេះ « ។ ថ្លែងប្រាប់អង្គភាពព័ត៌មាន Fresh News នៅយប់ថ្ងៃទី១៧ ខែមករាម្សិលមិញនេះ មេធាវីការពារក្តីរបស់សម្តេចតេជោ ហ៊ុន សែន ដដែលរូបនោះបានឲ្យដឹងថា ករណីលោក សម រង្ស៊ី ចោទប្រកាន់ នៅពេលនេះសម្តេចតេជោ ហ៊ុន សែន តាមរយៈលោកជាមេធាវីបានសម្រេចដាក់ពាក្យបណ្តឹងប្តឹងលោក សម រង្ស៊ី ទាមទារសំណងជំងឺចិត្តទឹកប្រាក់ ចំនួន១លានដុល្លារសហរដ្ឋអាមេរិក ចំពោះការចោទប្រកាន់ខុសការពិត។ លោកមេធាវី គី តិច បានបញ្ជាក់យ៉ាងដូច្នេះថា ។ សូមជំរាបថា ការសម្រេចដាក់ពាក្យប្តឹងលោក សម រង្ស៊ី នៅពេលនេះធ្វើឡើង បន្ទាប់ពីលោក សម រង្ស៊ី បានចោទប្រកាន់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសូកប៉ាន់លុយ ១លានដុល្លារដល់កញ្ញា ធី សុវណ្ណថា ដើម្បីឱ្យនាងធ្វើបាតុកម្មប្រឆាំងនឹងគណបក្សសង្រ្គោះជាតិ។ លោក សម រង្ស៊ី នៅក្នុងឱកាសជំនួបសំណេះសំណាល ជាមួយសកម្មជនគណបក្សសង្គ្រោះជាតិ ប្រចាំប្រទេសបារាំង នៅទីក្រុងប៉ារីស បាននិយាយយ៉ាងដូច្នេះថា ។ សូមជំរាបថា ករណីលោក សម រង្ស៊ី ចោទប្រកាន់ នេះក៏ត្រូវបានកញ្ញា ធី សុវណ្ណថា ប្តឹងពីបទបរិហាកេរ្តិ៍ ផងដែរ ទាមទារសំណងជំងឺចិត្តចំនួន២៥ម៉ឺនដុល្លារអាមេរិក ហើយកញ្ញាបានដាក់ពាក្យបណ្តឹងនេះរួចហើយនៅរសៀលថ្ងៃទី១៧ ខែមករា ឆ្នាំ២០១៧នេះ៕	2017-01-18T18:35:00+07:00	freshnewsasia.com	https://m.freshnewsasia.com/index.php/en/localnews/44783-2017-01-18-04-37-20.html
059465d1-85f2-48ab-8a1b-c874d0598653	មន្ត្រីជំនាញរកឃើញសារធាតុគីមីលើគ្រឿងសមុទ្រនិងអាហារមួយចំនួននៅខេត្តព្រះសីហនុ	មន្ត្រីអគ្គនាយកដ្ឋានកាំកុងត្រូល និងមន្ត្រីជំនាញសាខាកាំកុងត្រូលខេត្តព្រះសីហនុ បានរកឃើញសារធាតុគីមីនៅលើគ្រឿងសមុទ្រស្រស់ និងអាហារទទួលទានមួយចំនួន ដែលត្រូវអាជីវករដាក់លក់នៅលើទីផ្សារវាលរេញ ខេត្តព្រះសីហនុ។ ប្រជាពលរដ្ឋគាំទ្រមន្ត្រីជំនាញកាំកុងត្រូលខេត្តព្រះសីហនុ ដែលបានចុះត្រួតពិនិត្យគុណភាពចំណីអាហារ និងស្នើឲ្យចុះធ្វើសកម្មភាពជាប្រចាំទៅលើការគ្រប់គ្រងប្រភេទទំនិញ និងចំណីអាហារគ្រប់ប្រភេទនៅតាមទីផ្សារនានាទូទាំងខេត្តព្រះសីហនុ។ អគ្គនាយកដ្ឋានកាំកុងត្រូលកម្ពុជា បើកយុទ្ធនាការទ្រង់ទ្រាយធំដោយនាំយកមន្ទីរពិសោធន៍ចល័តមានស្តង់ដារអន្តរជាតិ ចុះត្រួតពិនិត្យរកសារធាតុគីមីនៅលើចំណីអាហារ បន្លែ ផ្លែឈើ និងគ្រឿងសមុទ្រស្រស់ៗ ដែលត្រូវអាជីវករដាក់លក់នៅផ្សារវាលរេញ ដោយបានរកឃើញសារធាតុគីមីដែលអាជីវករដាក់ទៅលើគ្រឿងសមុទ្រស្រស់មួយចំនួន។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច ដែលបានដឹកនាំក្រុមការងារចុះត្រួតពិនិត្យនៅផ្សាវាលរេញ កាលពីព្រឹកថ្ងៃអង្គារ ទី១៧ ខែមករា ផ្តល់សម្ភាសថា ការត្រួតពិនិត្យដោយមន្ទីរពិសោធន៍ចល័តរបស់អគ្គនាយកដ្ឋានកាំកុងត្រូល បានពិនិត្យទំនិញចំនួន ២០មុខផ្សេងគ្នា។ លោកថា មន្ត្រីជំនាញបានរកឃើញបង្គាស្រស់ និងស្ពៃជ្រក់មានផ្ទុកសារធាតុគីមី។ លោកឲ្យដឹងថា មន្ត្រីជំនាញបានដកហូតចំណីអាហារមានផ្ទុកសារធាតុគីមី មានស្ពៃជ្រក់ និងបង្គាស្រស់ប្រមាណ ១៤គីឡូក្រាមទៅរក្សាទុកនៅសាខាកាំកុងត្រូលខេត្តព្រះសីហនុ ដើម្បីឈានដល់មានវិធានការតាមផ្លូវច្បាប់ និងដុតកម្ទេចចោល។ មន្ត្រីជំនាញរូបនេះ អំពាវនាវដល់ក្រុមអាជីវករលក់ដូរចំណីអាហារទូទៅ ត្រូវមានភាពស្មោះត្រង់ ដោយមិនត្រូវលួចដាក់សារធាតុគីមីទៅលើចំណីអាហារ ដើម្បីទុកលក់ដូរ ឬប្រើប្រាស់បានយូរ នាំឲ្យប៉ះពាល់ដល់ប្រជាពលរដ្ឋជាអ្នកទទួលទាននោះទេ៖ ។ លោក ជា ប៉ិច ឲ្យដឹងទៀតថា ការនាំយកមន្ទីរពិសោធន៍ចល័តពីអគ្គនាយកដ្ឋានកាំកុងត្រូល មកពិសោធរកសារធាតុគីមីនៅតាមទីផ្សារខេត្តព្រះសីហនុ ពេលនេះ មានរយៈពេល ២ថ្ងៃ ចាប់ពីថ្ងៃទី១៧ ដល់ថ្ងៃទី១៨ ខែមករា ដោយកំណត់ទីផ្សារគោលដៅផ្សារវាលរេញ និងផ្សារលើ។ លោកស្នើឲ្យប្រជាពលរដ្ឋ ពិសេសក្រុមអាជីវករ ត្រូវចូលរួមសហការជាមួយមន្ត្រីជំនាញកាំកុងត្រូលក្នុងសកម្មភាពចុះត្រួតពិនិត្យរកសារធាតុគីមីនៅលើចំណីអាហារ ឲ្យបានទាំងអស់គ្នា ព្រោះអាចនឹងត្រូវប្រឈមមុខច្បាប់ បើក្រុមអាជីវកររូបណាមានះ ឬរឹងទទឹងមិនសហការជាមួយមន្ត្រីជំនាញដែលចុះធ្វើការនៅតាមគោលដៅនានា។ នាឱកាសចុះពិនិត្យរកសារធាតុគីមីនេះ លោក ជា ប៉ិច ក៏បានឆ្លៀតពន្យល់អប់រំដល់អ្នកប្រើប្រាស់ និងអ្នកលក់ដូរអាហារ អាជីវករលក់គ្រឿងសមុទ្រស្រស់ៗ និងបន្លែផ្លែឈើ ត្រីសាច់ ជាដើម ដាច់ខាតមិនឲ្យប្រើប្រាស់សារធាតុគីមីដាក់លើទំនិញ ឬអាហារទទួលទាន ដើម្បីទុកបានយូរនោះទេ ព្រោះការប្រើប្រាស់សារធាតុគីមីជាអំពើខុសច្បាប់ ត្រូវផ្ដន្ទាទោស បើកម្លាំងជំនាញរកឃើញកំហុសឆ្គងធ្ងន់ធ្ងរ៖ ។ អាជីវករលក់ផ្លែឈើនៅផ្សារវាលរេញ លោកស្រី គីម ហៃ គាំទ្រសកម្មភាពរបស់មន្ត្រីស្ថាប័នកាំកុងត្រូលខេត្តព្រះសីហនុ ក្នុងការងារចុះត្រួតពិនិត្យរកសារធាតុគីមីលើចំណីអាហារ និងបន្លែផ្លែឈើជាដើម ដើម្បីចូលរួមថែរក្សាសុខភាពពលរដ្ឋ៖ ។ ស្ត្រីវ័យចំណាស់ម្នាក់ទៀតឈ្មោះ ខៀវ នី ក៏សំណូមពរដល់មន្ត្រីជំនាញសាខាកាំកុងត្រូល ត្រូវធ្វើសកម្មភាពចុះត្រួតពិនិត្យរកសារធាតុគីមីលើចំណីអាហារនេះឲ្យបានជាប្រចាំ ព្រោះយល់ថា នៅក្នុងសង្គមខ្មែរបច្ចុប្បន្ន សារធាតុគីមីបានវាយលុកទៅលើចំណីអាហារស្ទើរទាំងស្រុងអស់ទៅហើយ ពិសេសមុខទំនិញនាំចូលពីប្រទេសជិតខាងកម្ពុជា មានថៃ និងវៀតណាម ជាដើម៖ ។ ចំណែកនាយរងផ្នែកចរាចរណ៍ស្រុកព្រៃនប់ ខេត្តព្រះសីហនុ លោក បៃ ណុន ក៏បានស្នើដល់ក្រុមអាជីវករលក់ដូរចំណីអាហារគ្រប់ប្រភេទ ត្រូវចូលរួមសហការជាមួយមន្ត្រីជំនាញក្នុងការងារត្រួតពិនិត្យរកសារធាតុគីមីនៅលើអាហារទទួលទានឲ្យបានទាំងអស់គ្នា ដើម្បីរួមគ្នារក្សាសុខភាពឲ្យបានល្អ៖ ។ ជាមួយគ្នានេះ លោក ជា ប៉ិច អនុប្រធានសាខាកាំកុងត្រូលខេត្តព្រះសីហនុ បានប្រកាសលេខទូរស័ព្ទជូនដល់សាធារណជន បើមានព័ត៌មានសង្ស័យថា ទីតាំងណាមួយមានលក់អាហារស្រស់ ឬចំណីអាហារ ទាំងភេសជ្ជកំប៉ុង ឬដបគ្រប់ប្រភេទមានដាក់សារធាតុគីមី និងហួសកាលបរិច្ឆេទប្រើប្រាស់ជាដើម ត្រូវផ្តល់ព័ត៌មានឲ្យបានឆាប់ទៅកាន់មន្ត្រីកាំកុងត្រូលខេត្តព្រះសីហនុ តាមរយៈលេខ ។ មន្ត្រីឃ្លាំមើលការអភិវឌ្ឍសង្គមមួយចំនួនប្រចាំខេត្តព្រះសីហនុ បានចាត់ទុកការបន្តចុះត្រួតពិនិត្យ និងផ្តល់ការអប់រំពីផលប៉ះពាល់នៃសារធាតុគីមីនៅលើចំណីអាហារតាមទីផ្សារនានាពេលនេះ ថាជាការជួយគិតគូរថែរក្សាសុខភាពមួយផ្នែកជូនដល់សុខភាពពលរដ្ឋ និងរួមចំណែកចូលរួមកាត់បន្ថយភាពក្រីក្ររបស់ពលរដ្ឋ។ អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ អ្នកស្រី ជៀប សុធារី បានស្នើដល់មន្ត្រីជំនាញចំណីអាហារនាមូលដ្ឋាននេះ ត្រូវចុះធ្វើសកម្មភាពឲ្យបានជាប្រចាំ និងស្មើភាពរវាងគ្រប់អាជីវករទាំងជនជាតិខ្មែរ និងគ្រប់ជាតិសាសន៍ដទៃទៀតឲ្យមានតម្លាភាព និងអនុវត្តច្បាប់ឲ្យបានស្មើភាពគ្នា។ អ្នកស្រីទទូចដល់មន្ត្រីជំនាញកាំកុងត្រូលសាខាខេត្តព្រះសីហនុ ថា ប្រសិនរកឃើញកំហុសឆ្គងដែលអាជីវករ និងអ្នកជាប់ពាក់ព័ន្ធរូបណា បានលួចដាក់សារធាតុគីមីលើសាច់ស្រស់ អាហារហូបចុក និងមុខទំនិញគ្រប់ប្រភេទ ដើម្បីទុកលក់ ឬប្រើប្រាស់បានយូរថ្ងៃ ត្រូវតែនាំជនប្រព្រឹត្តិល្មើសទាំងនោះទៅផ្ដន្ទាទោសតាមច្បាប់ ដើម្បីឲ្យរាងចាល។ ជាងនេះ ត្រូវជៀសឲ្យផុតពីអំពើពុករលួយ ឬបក្សពួកនិយម៕	2017-01-18T16:25:00+07:00	rfa.org	https://www.rfa.org/khmer/news/health/chemical-substance-in-seafood-01182017040108.html
45ead5de-c672-467a-90ff-1a05c5803f26	សម្តេចតេជោ ហ៊ុន សែន ប្តឹងលោក សម រង្ស៊ី ទាមទារសំណងជំងឺចិត្ត១លានដុល្លារសហអាមេរិក ពីបទបរិហាកេរ្តិ៍ជាសាធារណៈ (Video inside)	លោក គី តិច មេធាវីការពារក្តីរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងប្រាប់អង្គភាពព័ត៌មាន Fresh News នៅមុននេះបន្តិចនាយប់ថ្ងៃទី១៧ ខែមករា ឆ្នាំ២០១៧នេះថា ករណីលោក សម រង្ស៊ី ចោទប្រកាន់ «សម្តេចតេជោ ហ៊ុន សែន សូកលុយ១លានដុល្លារដល់កញ្ញា ធី សុវណ្ណថា» នៅពេលនេះសម្តេចតេជោ ហ៊ុន សែន តាមរយៈលោកជាមេធាវីបានសម្រេចដាក់ពាក្យបណ្តឹងប្តឹងលោក សម រង្ស៊ី ទាមទារសំណងជំងឺចិត្តទឹកប្រាក់ ចំនួន១លានដុល្លារសហរដ្ឋអាមេរិក ចំពោះការចោទប្រកាន់ខុសការពិត។ លោកមេធាវី គី តិច បានបញ្ជាក់យ៉ាងដូច្នេះថា ។ លោកមេធាវី បានបន្តឲ្យដឹងយ៉ាងដូច្នេះទៀតថា «ពាក្យបណ្តឹងបានរៀបចំរួចរាល់ហើយ នឹងដាក់ចូលទៅកាន់សាលាដំបូងរាជធានីភ្នំពេញនៅថ្ងៃស្អែក»។ សូមជំរាបថា ការសម្រេចដាក់ពាក្យប្តឹងលោក សម រង្ស៊ី នៅពេលនេះធ្វើឡើង បន្ទាប់ពីលោក សម រង្ស៊ី បានចោទប្រកាន់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសូកប៉ាន់លុយ ១លានដុល្លារដល់កញ្ញា ធី សុវណ្ណថា ដើម្បីឱ្យនាងធ្វើបាតុកម្មប្រឆាំងនឹងគណបក្សសង្រ្គោះជាតិ។ លោក សម រង្ស៊ី នៅក្នុងឱកាសជំនួបសំណេះសំណាល ជាមួយសកម្មជនគណបក្សសង្គ្រោះជាតិ ប្រចាំប្រទេសបារាំង នៅទីក្រុងប៉ារីស បាននិយាយយ៉ាងដូច្នេះថា សូមជំរាបថា ករណីលោក សម រង្ស៊ី ចោទប្រកាន់ «សម្តេចតេជោ ហ៊ុន សែន សូកលុយ១លានដុល្លារ ដល់កញ្ញា ធី សុវណ្ណថា» នេះក៏ត្រូវបានកញ្ញា ធី សុវណ្ណថា ប្តឹងពីបទបរិហាកេរ្តិ៍ ទាមទារសំណងជំងឺចិត្តចំនួន២៥ម៉ឺនដុល្លារអាមេរិក ហើយកញ្ញាបានដាក់ពាក្យបណ្តឹងនេះរួចហើយនៅរសៀលថ្ងៃទី១៧ ខែមករា ឆ្នាំ២០១៧នេះ៕	2017-01-18T05:22:00+07:00	freshnewsasia.com	https://m.freshnewsasia.com/index.php/en/localnews/44749-2017-01-18-07-03-05.html
d6cb29c8-ec80-41ac-a14e-7558c02cf4f1	សមាគមក្រុមគ្រូពេទ្យស្ម័គ្រចិត្តមកពីប្រទេសបារាំង របស់អង្គការ កុមារNOMA ចុះវះកាត់ជំងឺមុខមាត់ ជាលើកទី៣ នៅខេត្តពោធិ៍សាត់	លោកវេជ្ជបណ្ឌិត ហ្វីលីប ប៉ែលលីធី (Dr. Philippe Bellety) ប្រធានសមាគមក្រុមគ្រូពេទ្យស្ម័គ្រចិត្ត មកពីប្រទេសបារាំង របស់អង្គការ កុមារNOMA នៅរសៀលថ្ងៃទី១៧ ខែមករា ឆ្នាំ២០១៧នេះ បានជួបសម្តែងការគួរសម្យ ជាមួយលោក ម៉ៅ ធនិន អភិបាលខេត្តពោធិ៍សាត់ នៅសាលប្រជុំសាលាខេត្ត ដើម្បីទំនាក់ទំនងសុំផ្នែកមួយ នៃមន្ទីរពេទ្យបង្អែកខេត្ត សម្រាប់ធ្វើជាកន្លែងវះកាត់ជំងឺមុខមាត់ ដោយឥតគិតថ្លៃ ជូនប្រជាពលរដ្ឋខេត្តពោធិ៍សាត់។ លោកវេជ្ជបណ្ឌិត ហ្វីលីប ប៉ែលធី (Dr. Philippe Bellety) ក៏បានជម្រាបជូនអំពីគោលបំណង ចង់បង្កើតក្រុមការងារគ្រូពេទ្យមួយក្រុម ដើម្បីផ្ទេរបទពិសោធន៌គ្នាទៅវិញទៅមក និងទំនាក់ទំនងសុំផ្នែកមួយ នៃមន្ទីរពេទ្យបង្អែកខេត្ត សម្រាប់ពិនិត្យ និងព្យាបាលវះកាត់ជំងឺជូនកុមារ និងមនុស្សចាស់ ដោយឥតគិតថ្លៃ ដូចជាឆែបមាត់ ពកសាច់ សំឡាកធំ និងជើងខ្វេ នៅក្នុងទឹកដីខេត្តពោធិ៍សាត់។ លោក ម៉ៅ ធនិន អភិបាលខេត្ត បានបង្ហាញទឹកចិត្តសប្បាយរីករាយ ក្នុងគោលបំណងដ៏ល្អរបស់អង្គការ កុមារNOMA ដែលបានយកចិត្តទុកដាក់ ដល់កុមារ និងមនុស្សចាស់ ដែលមានជំងឺដូចបានរៀបរាប់ខាងលើ ព្រមទាំងបានគាំទ្រទាំងស្រុង រាល់សកម្មភាពនានារបស់អង្គការ ដែលបានមកបំពេញការងារមនុស្សធម៌ ជាលើកទី៣ នៅក្នុងខេត្តរបស់លោក។ គួរបញ្ជាក់ថា នាព្រឹកថ្ងៃទី១៧ ខែមករានេះ ក្នុងដំណើរចុះសួរសុខទុក្ខបុគ្គលិកសុខាភិបាល និងប្រជាពលរដ្ឋ ដែលមកទទួលសេវាសុខាភិបាល នៅមន្ទីរពេទ្យបង្អែកខេត្តពោធិ៍សាត់ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល ក៏បានចុះជួបសំណេះសំណាល ជាមួយក្រុមគ្រូពេទ្យជំនាញឯកទេសស្ម័គ្រចិត្តមកពីប្រទេសបារាំង របស់អង្គការ កុមារNOMA នោះផងដែរ។ នេះជាលើកទី៣ហើយ ដែលក្រុមគ្រូពេទ្យស្ម័គ្រចិត្តមកពីប្រទេសបារាំង របស់អង្គការ កុមារNOMA ដឹកនាំដោយ លោកវេជ្ជបណ្ឌិត ហ្វីលីប ប៉ែលលីធី (Dr. Philippe Bellety) និងសម្របសម្រួលដោយ លោកវេជ្ជបណ្ឌិត សំរិទ្ធ ឡាំវិន បានមកព្យាបាលវះកាត់ជំងឺមុខមាត់ ដូចជាឆែបមាត់ ពកសាច់ សំឡាកធំ និងជើងខ្វេ ដោយឥតគិតថ្លៃ ក្នុងទឹកដីខេត្តពោធិ៍សាត់។ ហើយការព្យាបាលវះកាត់ជាលើកទី៣នេះ ចាប់ផ្តើមពីថ្ងៃទី១៥ ដល់ថ្ងៃទី២៨ ខែមករា ឆ្នាំ២០១៧ នៅមន្ទីរពេទ្យបង្អែកពោធិ៍សាត់ ដូចនេះសូមបងប្អូនឆាប់រួតរះឡើង ពីព្រោះពេលវេលាមានកំណត់៕	2017-01-18T04:30:00+07:00	freshnewsasia.com	https://m.freshnewsasia.com/index.php/en/localnews/44744-2017-01-17-15-10-20.html
e76d70aa-cc02-42e1-8c2d-da0aeb918af1	ទីបំផុតកញ្ញា ធី សុវណ្ណថា សម្រេចប្តឹងលោក សម រង្ស៊ី ទារសងជំងឺចិត្ត ២៥ម៉ឺនដុល្លារ ពីបទចោទប្រកាន់ថា «សម្តេចតេជោ ហ៊ុន សែន សូកលុយ១លានដុល្លារដល់រូបនាង»	បន្ទាប់ពីលោក សម រង្ស៊ី និយាយចោទប្រកាន់ថា៖ នៅទីបំផុតនៅថ្ងៃទី១៧ ខែមករា ឆ្នាំ២០១៧នេះ កញ្ញា ធី សុវណ្ណថា បានសម្រេចដាក់ពាក្យបណ្តឹងប្តឹងលោក សម រង្ស៊ី ប្រធានគណបក្សសង្រ្គោះជាតិ ទៅកាន់ព្រះរាជអាជ្ញា នៃអយ្យការអមសាលាដំបូងរាជធានីភ្នំពេញ ពីបទ បរិហាកេរ្តិ៍ជាសាធារណៈ។ កញ្ញា ធី សុវណ្ណថា ដែលជាម្ចាស់ Facebook Page (Like 2.1M) ត្រូវបានគេ Hack យកទៅគ្រប់គ្រងបានឲ្យដឹងនៅក្នុងពាក្យបណ្តឹងថា៖ ។ ការសម្រេចដាក់ពាក្យប្តឹងលោក សម រង្ស៊ី នៅពេលនេះធ្វើឡើង បន្ទាប់ពីមាន លោក សម រង្ស៊ី បានចោទប្រកាន់ជាថ្មីថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសូកប៉ាន់លុយ ១លានដុល្លារដល់កញ្ញា ធី សុវណ្ណថា ដើម្បីឱ្យនាងធ្វើបាតុកម្មប្រឆាំងនឹងគណបក្សសង្រ្គោះជាតិ។ លោក សម រង្ស៊ី នៅក្នុងឱកាសជំនួបសំណេះសំណាលជាមួយសកម្មជនគណបក្សសង្គ្រោះជាតិ ប្រចាំប្រទេសបារាំង នៅទីក្រុងប៉ារីស បាននិយាយយ៉ាងដូច្នេះថា ។ ចំពោះរឿងនេះ កញ្ញា ធី សុវណ្ណថា ធ្លាប់បាននិយាយជាច្រើនសារហើយថា នេះជាល្បែងវាយប្រហាររបស់លោក សម រង្ស៊ី ហើយសារទាំងឡាយដែលបង្ហោះលើ Facebook របស់នាងនោះ គឺជាការរៀបចំដោយក្រុម Hacker ព្រោះ Hacker បានលួយវាយប្រហារ និងគ្រប់គ្រង Facebook កញ្ញាយូរមកហើយ។ នៅក្នុងពាក្យបណ្តឹងរបស់កញ្ញា ធី សុវណ្ណថា បានរៀបរាប់ថា ប្តឹងទាមទារឲ្យលោក សម រង្ស៊ី សងសំណងជំងឺចិត្តជាប្រាក់សរុបចំនួន២៥០,០០០ដុល្លារ ឬម្ភៃប្រាំដុល្លារអាមេរិក ដើម្បីកញ្ញាយកប្រាក់សំណងនេះជូនទៅអង្គការដើម្បីធ្វើកិច្ចការមនុស្សធម៌៕	2017-01-18T00:23:00+07:00	freshnewsasia.com	https://m.freshnewsasia.com/index.php/en/localnews/44723-2017-01-17-11-19-49.html
9ff81fcd-b83c-4323-85b6-41de75b7d715	ប្រជាពលរដ្ឋអរគុណ ដល់មន្ទីរពេទ្យជោរៃភ្នំពេញ ដែលបានពិនិត្យ និងព្យាបាលជំងឺទឹកនោមផ្អែម ជូនដោយឥតគិតថ្លៃ	ប្រជាពលរដ្ឋជាច្រើនរូប ដែលបានមកពិនិត្យ និងព្យាបាលជំងឺទឹកនោមផ្អែម នៅក្នុងមន្ទីរពេទ្យជោរៃភ្នំពេញ បានសម្ដែងនូវអារម្មណ៍ត្រេតអរ និងថ្លែងអំណរគុណយ៉ាងជ្រាលជ្រៅ ដល់លោក គ្រូពេទ្យ និងមន្ទីរពេទ្យដែលបានរៀបចំពិនិត្យ ព្យាលបាល និងផ្ដល់ថ្នាំសង្កូវ ជូនដល់អ្នកជំងឺទឹកនោមផ្អែម ដោយឥតគិតថ្លៃ។ ការពិនិត្យ ព្យាលបាល និងផ្ដល់ថ្នាំសង្កូវដល់អ្នកជំងឺទឹកនោមផ្អែមនេះ ធ្វើឡើងនៅក្នុងកម្មវិធីសប្បុរធម៌ ពិនិត្យពិគ្រោះ និងព្យាបាលជំងឺដោយឥតគិតថ្លៃ នៅក្នុងមន្ទីរពេទ្យជោរ៉ៃភ្នំពេញ នាព្រឹកថ្ងៃទី១៧ ខែមករា ឆ្នាំ២០១៧។ លោក ឡាយ ធី ប្រជាពលរដ្ឋរស់ នៅទីក្រុងកោះពេជ្រ ដែលបានមកពិនិត្យជំងឺទឹកនោមផ្អែម បានថ្លែងឲ្យដឹងថា « ។ លោក ឡាយ ធី បន្តថា កម្មវិធីសប្បុរសធម៌ដែលបានបង្កើតឡើង ដោយមន្ទីរពេទ្យជោរ៉ៃភ្នំពេញ សហការជាមួយមន្ទីរពេទ្យជោរ៉ៃវៀតណាមនេះ គឺជាកម្មវិធីមួយបានចូលរួមចំណែក យ៉ាងសំខាន់ ដើម្បីជួយដល់ប្រជាពលរដ្ឋកម្ពុជា ក្នុងការជួយកាត់បន្ថយភាពក្រីក្រ និងការអភិវឌ្ឍន៍ផ្នែកវិស័យសុខាភិបាល នៅកម្ពុជាខណៈដែលប្រជាពលរដ្ឋយើងកំពុងជួបនូវផ្នែកអាការរោគរបៀបនេះ។ ពាក់ព័ន្ធនឹងការពិនិត្យពិគ្រោះ ព្យាបាលជំងឺ ផ្នែកទឹកនោមផ្អែមនេះ លោកវេជ្ជបណ្ឌិត លឹម វាន់ហ័ង ឯកទេសទឹកនោមផ្អែម និងអ័រមូន បានឲ្យដឹងថា ។ លោកវេជ្ជបណ្ឌិត បានបន្ដថា ទាក់ទិននឹងអត្រារោគទឹកនោមផ្អែម បច្ចុប្បន្នអត្រាអ្នកកើតជំងឺនេះ នៅក្នុងប្រទេសវៀតណាម មានប្រមាណ៥,៣ភាគរយ នៃអ្នកកើតរោគទឹកនាមផ្អែមនៅក្នុងអាស៊ីអាគ្នេយ៍ ក្នុងនោះបើធ្វើការប្រៀបធៀប ក្នុងអាស៊ី អត្រាអ្នកកើតជំងឺទឹកនោមផ្អែម ច្រើនជួបប្រទះនៅក្នុងប្រទេសដែលកំពុងអភិវឌ្ឍន៍ ។ លោកបន្ថែមថា ។ សូមបញ្ជាក់ថា កម្មវិធីសប្បុរធម៌ពិនិត្យ និងព្យាបាលជំងឺទឹកនោមផ្អែមដោយឥតគិតថ្លៃនេះ គឺបានសហការគ្នារវាងមន្ទីរពេទ្យជោរ៉ៃភ្នំពេញ ក្រុមហ៊ុនឱសថ DHG PHARMA និងមន្ទីរពេទ្យជោរ៉ៃប្រទេសវៀតណាម ដោយពិនិត្យ និងព្យាបាល អ្នកជំងឺ៥០នាក់ដំបូងដែលបានមកចុះឈ្មោះនៅក្នុងថ្ងៃនេះ ៕	2017-01-17T22:28:00+07:00	freshnewsasia.com	https://m.freshnewsasia.com/index.php/en/localnews/44709-2017-01-17-08-28-35.html
a25c033a-3804-434e-b5ff-e68fb9ce2471	ប្រជាពលរដ្ឋស្រុកមង្គលបូរី ថ្លែងអំណរគុណលោក ហ៊ុន ម៉ានី ដែលចាត់ក្រុមការងារគ្រូពេទ្យស្ម័គ្រចិត្ត ចុះជួយព្យាបាលជំងឺដោយឥតគិតថ្លៃ (Video inside)	ប្រជាពលរដ្ឋជាង១ពាន់នាក់ ស្ថិតនៅឃុំតាឡំ ស្រុកមង្គលបូរី ខេត្តបន្ទាយមានជ័យ បានសម្ដែងនូវក្តីរំភើបរីករាយ និងថ្លែងអំណរគុណចំពោះលោក ហ៊ុន ម៉ានី អ្នកតំណាងរាស្ត្រ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ បន្ទាប់ពីនៅថ្ងៃទី១៥ ខែមករា ឆ្នាំ២០១៧ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ១២៦នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅឃុំតាឡំ ស្រុកមង្គលបុរី ខេត្តបន្ទាយមានជ័យ ដោយឥតគិតថ្លៃចំនួន១៣៩៥នាក់ ក្នុងនោះស្រ្តីមានចំនួនប្រមាណ៩០០នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផងដែរ។ ប្រជាពលរដ្ឋដែលរស់នៅស្រុកមង្គលបូរី ខេត្តបន្ទាយមានជ័យ លោក សាត សុទ្ធ បានថ្លែងឲ្យដឹង ។ លោកបានថ្លែងបន្ដទៀតថា ការចុះមកពិនិត្យព្យាបាលនេះ មិនអស់ថវិការនោះឡើយ ដែលជាសកម្មភាពមនុស្សធម៌ ដ៏ល្អខ្លាំងណាស់ សម្រាប់ប្រជាពលរដ្ឋ និងផ្ដល់ផលប្រយោជន៍ច្រើនណាស់ រួមមានការកាត់បន្ថយភាពក្រីក្ររបស់ប្រជាពលរដ្ឋបានមួយកម្រិត។ ប្រជាពលរដ្ឋម្នាក់ទៀត លោកស្រី សុភាព ក៏បានលើកឡើងស្រដៀងគ្នានេះដែរថា ការចុះមកជួយរបស់ក្រុមការងារគ្រូពេទ្យស្ម័គ្រចិត្តនេះ បានធ្វើឲ្យប្រជាពលរដ្ឋមានអារម្មណ៍រីករាយ និងត្រេតអរជាពនពេក ព្រោះថាប្រជាពលរដ្ឋចំណេញទាំងពេលវេលា និងថវិកា ហើយសូមស្នើសូមឲ្យក្រុមគ្រូពេទ្យស្ម័គ្រចិត្ត ចុះមកជួយប្រជាពលរដ្ឋឲ្យបានជាញឹកញាប់។ ប្រជាពលរដ្ឋក្នុងភូមិឃុំទាំងអស់សូមធ្វើការថ្លែងអំណរគុណ និងជូនពរឲ្យសម្ដេចតេជោ ហ៊ុន សែន, លោក ហ៊ុន ម៉ានី និងក្រុមគ្រូពេទ្យស្ម័គ្រចិត្តទាំងអស់ជួបប្រទះតែសេចក្ដីសុខ គ្រប់ពេលវេលា។ សូមជម្រាបថា ក្នុងពេល៤៩ខែ ឈានចូលឆ្នាំទី៥ ក្រុមការងារគ្រូពេទ្យស្ម័គ្រចិត្តរបស់លោក ហ៊ុន ម៉ានី ចំនួន១៥២១នាក់ បានចុះពិនិត្យ និងព្យាបាលប្រជាពលរដ្ឋដោយឥតគិតថ្លៃ បានចំនួន៦១លើក ក្នុងខេត្តចំនួន១៣ គិតចាប់ពីខែឆ្នូ ឆ្នាំ២០១២ រហូតថ្ងៃទី១៥ ខែមករា ឆ្នាំ២០១៧ បានចំនួនសរុប៦៦៧៧២នាក់ នៃព្រះរាជាណាចក្រកម្ពុជា។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕	2017-01-17T19:55:00+07:00	freshnewsasia.com	https://m.freshnewsasia.com/index.php/en/localnews/44691-2017-01-17-05-55-27.html
e005585c-b57f-4936-bde4-2073ef9b4c9d	គ្រូពេទ្យឯកទេសផ្តល់សេវាព្យាបាលជំងឺភ្នែកនៅស្រុកមេមត់ដោយឥតគិតថ្លៃ	កម្មវិធីជាតិសុខភាពភ្នែកនៃក្រសួងសុខាភិបាល សហការជាមួយមូលនិធិសេវា (SEVA Foundation) ផ្តល់ការព្យាបាល និងវះកាត់ជំងឺភ្នែកដោយឥតគិតថ្លៃនៅមន្ទីរពេទ្យបង្អែកស្រុកមេមត់ ខេត្តត្បូងឃ្មុំ ចាប់ពីថ្ងៃទី១៦ ដល់ទី២០ ខែមករា។ សមាជិកកម្មវិធីជាតិសុខភាពភ្នែក វេជ្ជបណ្ឌិត យូ ពិសិដ្ឋ បញ្ជាក់ប្រាប់អាស៊ីសេរីនៅថ្ងៃទី១៦ មករា ថា ថ្ងៃផ្តល់សេវាព្យាបាលដំបូងមានពលរដ្ឋប្រមាណ ៨០នាក់ បានទៅទទួលយកការពិនិត្យ និងព្យាបាល។ លោកលើកឡើងពីហានិភ័យនៃជំងឺភ្នែក និងជំរុញឲ្យពលរដ្ឋដែលមានជំងឺភ្នែក អញ្ជើញទៅទទួលសេវានេះដោយមិនចាំបាច់បង់ប្រាក់៖ « » បន្ទាប់ពីពិនិត្យ និងព្យាបាលរួច ក្រុមគ្រូពេទ្យឯកទេសនឹងត្រឡប់មកតាមដានអាការៈជំងឺរបស់ពលរដ្ឋម្តងទៀតនៅថ្ងៃទី២ ខែកុម្ភៈ ខាងមុខ៕	2017-01-16T22:11:00+07:00	rfa.org	https://www.rfa.org/khmer/news/health/free-eyes-treatment-01162017101019.html
07c6d6a8-41b9-4e53-a2d1-80746a2483f1	រយៈពេល១សប្ដាហ៍នេះ មន្ទីរពេទ្យរុស្ស៊ីបានពិនិត្យ និងព្យាបាលអ្នកជំងឺ ជិត៧ពាន់នាក់	របាយការណ៍របស់មន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៉ី) ដែលអង្គភាព Fresh News ទទួលបាននៅព្រឹកថ្ងៃទី១៦ ខែធ្នូ ឆ្នាំ២០១៦នេះ បានបញ្ជាក់ថា រយៈពេល៧ថ្ងៃចាប់ពីថ្ងៃទី៦ ដល់ថ្ងៃទី១២ ខែមករា ឆ្នាំ២០១៧ មានអ្នកជំងឺទាំងអស់៦,៦៣៥នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យមិត្តភាពខ្មែរ-សូរៀត។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន៥,៩៧១នាក់ និងអ្នកជំងឺចូលសម្រាក និងព្យាបាលជាចេញពីមន្ទីរពេទ្យ ទៅផ្ទះវិញមានចំនួន៦៦៤នាក់។ ជំងឺទាំងនោះបានមកពិនិត្យ និងព្យាបាលនៅ៖ ផ្នែកជំងឺបេះដូង និងលោហិតសាស្ត្រ ផ្នែកជំងឺប្រព័ន្ធរំលាយអាហារ ផ្នែកជំងឺទូទៅ និងសន្លាក់ ផ្នែកជំងឺឆ្លង ផ្នែកប្រពោធនកម្មវេជ្ជសាស្ត្រ ផ្នែកជំងឺសរសៃប្រសាទ ផ្នែកជំងឺសួត និងរបេង ផ្នែកជំងឺមហារីក ផ្នែកជំងឺពិគ្រោះផ្លូវចិត្ត ផ្នែកជំងឺកុមារ ផ្នែកជំងឺសង្គ្រោះបន្ទាន់ ផ្នែកជំងឺវះកាត់ពោះ និងទ្រូង ផ្នែកជំងឺវះកាត់បាក់បែក និងសរសៃរប្រសាទ ផ្នែកជំងឺវះកាត់កុមារ និងកែលម្អ ផ្នែកជំងឺវះកាត់ប្រព័ន្ធទឹកនោម ផ្នែករោគស្ត្រី ផ្នែកសម្ពព ផ្នែកជំងឺត្រចៀក បំពង់ក ច្រមុះ ផ្នែកចក្ខុរោគ ផ្នែកទន្តសាស្ត្រ ផ្នែកជំងឺមុន និងក្រោយវះកាត់ និងមណ្ឌលព្យាបាលមនុស្សចាស់ ព្រះសីហនុរាជ៕	2017-01-16T18:06:00+07:00	freshnewsasia.com	https://m.freshnewsasia.com/index.php/en/localnews/44585-2017-01-16-04-06-47.html
8fe6a1d2-ac1e-4104-940d-4339bed05650	សមត្ថកិច្ចខេត្តពោធិ៍សាត់បញ្ជូនសំណាកបាយឲ្យមន្ត្រីជំនាញសុខាភិបាលវិភាគរកជាតិពុល	នគរបាលស្រុកភ្នំក្រវ៉ាញ ខេត្តពោធិ៍សាត់ កោះហៅអ្នកកាប់ជ្រូកម្នាក់ និងម្ចាស់ហាងលក់បាយពីរនាក់ ដើម្បីឆ្លើយបំភ្លឺករណីមនុស្សក្មេងចាស់ជាង ២០០នាក់ មានអាការពុលអាហារក្រោយពីទទួលទានបាយដែលពួកគេបានវេចខ្ចប់លក់ដូរនោះ។ ក្រោយការបំភ្លឺ នគរបាលមិនបានឃាត់ខ្លួនអាជីវករ និងអ្នកកាប់ជ្រូកទេ ដោយរង់ចាំលទ្ធផលនៃការពិសោធរកជាតិពុល។ សមត្ថកិច្ចនៃអធិការដ្ឋាននគរបាលស្រុកភ្នំក្រវ៉ាញ បានបញ្ចប់ការសាកសួរ និងអនុញ្ញាតឲ្យជនសង្ស័យដែលជាអ្នកធ្វើបាយស្រូបលក់ ត្រឡប់ទៅផ្ទះវិញនៅថ្ងៃទី១៤ ខែមករា ប៉ុន្តែសំណាកបាយស្រូបដែលអ្នកទាំងបីបានវេចខ្ចប់ ត្រូវសមត្ថកិច្ចប្រគល់ទៅឲ្យមន្ត្រីជំនាញសុខាភិបាលវិភាគរកជាតិពុល នៅគ្រាដែលអ្នករៀបចំបាយអះអាងថា មិនបានដាក់ ឬបន្ថែមសារធាតុអ្វីលើបាយបណ្ដាលឲ្យពុលនោះទេ។ អធិការស្រុកភ្នំក្រវ៉ាញ លោក វង សាវ៉េត មានប្រសាសន៍ថា អាជីវករលក់បាយដែលត្រូវបានកោះហៅមកសាកសួរមានឈ្មោះ ផា អៀមលី ឈ្មោះ ទៀម ស្រីមុំ និងអ្នកកាប់ជ្រូកធ្វើម្ហូបម្នាក់ទៀតនៅផ្សារដើមគ ឋិតនៅទីរួមស្រុកភ្នំក្រវ៉ាញ។ អ្នកទាំងបីប្រាប់ថា គេបានធ្វើបាយតាមធម្មតា មិនបានផ្សំសារធាតុអ្វីបណ្ដាលឲ្យអ្នកបរិភោគពុលនោះទេ ទើបលោកអនុញ្ញាតឲ្យត្រឡប់ទៅផ្ទះវិញ៖ ។ សិស្សសាលាបឋមសិក្សាបត់រំដួល និងពលរដ្ឋជាច្រើននាក់ បានក្អួតចង្អោរ និងវិលមុខ ក្រោយពីបរិភោគបាយស្រូបដែលក្រុមការងារគណបក្សប្រជាជនកម្ពុជា កុម្ម៉ង់ទិញមកពីទីរួមស្រុកភ្នំក្រវ៉ាញ។ ក្រុមការងារបានកុម្ម៉ង់បាយចំនួន ៨០០ប្រអប់ពីអាជីវករទាំងនេះ ដើម្បីចែកជូនអ្នកចូលរួមប្រជុំបក្ស ប៉ុន្តែពេលអ្នកចូលរួមមកមិនគ្រប់ចំនួន ៨០០នាក់ ទើបសល់បាយ ហើយយកទៅចែកបន្តដល់សិស្សសាលាបឋមសិក្សាបត់រំដួល។ អាស៊ីសេរី មិនអាចសុំការអត្ថាធិប្បាយបន្ថែមជុំវិញករណីនេះពីប្រធានមន្ទីរសុខាភិបាលខេត្តពោធិ៍សាត់ លោក ខូយ ឌី បានទេនៅថ្ងៃទី១៤ ខែមករា ដោយលោកប្រាប់ថា កំពុងជាប់ប្រជុំ។ ប្រធានមន្ទីរពេទ្យបង្អែកសំពៅមាស ឬមន្ទីរពេទ្យបង្អែកខេត្តពោធិ៍សាត់ លោក ច័ន្ទ សុខា ឲ្យដឹងថា អ្នកជំងឺជាង ៩០នាក់ បានបញ្ជូនមកដល់មន្ទីរពេទ្យរបស់លោកនៅល្ងាចថ្ងៃទី១៣ ខែមករា ដោយអ្នកជំងឺភាគច្រើនមានអាការវិលមុខ និងក្អួតចង្អោរ។ លោកសង្ស័យថា ជនរងគ្រោះអាចពុលសារធាតុអ្វីមួយដែលផ្ទុកនៅក្នុងបាយ ប៉ុន្តែព័ត៌មានជាក់លាក់អាស្រ័យលើលទ្ធផលចេញពីមន្ទីរពិសោធន៍៖ ។ អភិបាលស្រុកភ្នំក្រវ៉ាញ លោក សូរ សាហុង បញ្ជាក់ថា រហូតមកដល់ល្ងាចថ្ងៃទី១៤ ខែមករា ពុំមានករណីមនុស្សស្លាប់ដោយសារការពុលនេះទេ ហើយអ្នកជំងឺសរុបចំនួន ២១៣នាក់ដែលសម្រាកព្យាបាលនៅមណ្ឌលសុខភាព និងមន្ទីរពេទ្យរដ្ឋ បានធូរស្រាលត្រឡប់ទៅផ្ទះវិញជិតអស់ហើយ។ លោកថា បាយដែលបានកុម្ម៉ង់ចំនួន ៨០០ប្រអប់សម្រាប់ចែកជូនអ្នកចូលរួមប្រជុំបក្សនៅឃុំសំរោង ស្រុកភ្នំក្រវ៉ាញ នោះ បានកុម្ម៉ង់ពីអាជីវករផ្សារដើមគ ហើយអ្នកចូលរួមប្រជុំបក្សក៏ពុល និងសិស្សសាលាបឋមសិក្សាបត់រំដួល ដែលហូបបាយនេះរួចមានអាការពុលស្ទើរគ្រប់គ្នាជាបន្តបន្ទាប់៕	2017-01-15T16:39:00+07:00	rfa.org	https://www.rfa.org/khmer/news/health/food-poison-at-pursat-01152017043618.html
c0844b43-ef05-4c6c-85b1-81defd5bfd10	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះពិនិត្យព្យាបាលជំងឺ និងចែកអំណោយថ្នាំពេទ្យជូនពលរដ្ឋជាង១ពាន់នាក់ ដោយឥតគិតថ្លៃ ក្នុងស្រុកមង្គលបុរី	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១២៦នាក់ នៅព្រឹកថ្ងៃអាទិត្យ ទី១៥ ខែមករា ឆ្នាំ២០១៧នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួនប្រមាណជាង១ពាននាក់ ក្នុងនោះស្រ្ដីចំនួនប្រមាណ៩០០នាក់ ស្ថិតនៅឃុំតាឡំ ស្រុកមង្គលបុរី ខេត្តបន្ទាយមានជ័យ។ ការចុះពិនិត្យ និងព្យាបាលជំងឺជូនប្រជាពលរដ្ឋឃុំសាមគ្គី របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១២៦នាក់ ដឹកនាំដោយលោក លេង ផាលី ប្រធានក្រុមកាងារគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី និងមានការចូលរួមសហការពីលោក ហ៊ូ តាំងអេង រដ្ឋលេខាធិកាក្រសួងផែនការ តំណាងឲ្យលោក ឆាយ ថន ទេសរដ្ឋមន្រ្ដី ក្រសួងផែនការ, លោស្រី ហង់ លីណា ប្រតិភូរាជរដ្ឋភិបាលកម្ពុជាទទួលបន្ទុកអគ្គនាយក វិទ្យាស្ថានជាតិស្ថិតិ, លោក សួន បវរ អភិបាលខេត្តបន្ទាយមានជ័យ, លោកវេជ្ជបណ្ឌិត កែវ សុភ័ក្ដ្រា ប្រធានមន្ទីរ មន្ទីក្រសួងសុខាភិបាល ខេត្តបន្ទាយមានជ័យ, លោក ស្ដើង តុងហឹង ប្រធានមន្ទីអប់រំ យុវជន និងកីឡាខេត្តបន្ទាយមានជ័យ, លោក ឃុន វទ្ធី ប្រធានមន្ទីសង្គកិច្ច និងអតីតយុទ្ធជន យុវនិតិសម្បទា ខេត្តបន្ទាយមានជ័យ, លោកស្រី ព្រំ ស៊ីណា ប្រធានមន្ទីផែនការ ខេត្តបន្ទាយមានជ័យ, លោក ឡុង ពុន អភិបាលស្រុកមង្គលបូរីុុ, លោក ប៉ុក លឿន មេឃុំតាឡំ, សកម្មមជនគណបក្ស រាជាធានីភ្នំពេញ, លោក ឆាយ សត្យា ប្រធានសហភាពសហព័ន្ធ យុវជនកម្ពុជាក្រសួងផែនការ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ប្រជាពលរដ្ឋដែលទទួលបាន ការពិនិត្យព្យាបាលនៅថ្ងៃទី១៥ ខែមករានេះ មានចំនួន១៣៩៥នាក់ ក្នុងនោះមានកុមារ ៣៥២នាក់ ប្រជាពលរដ្ឋមានជំងឺផ្លូវចិត្ត ៩៩នាក់ ឬសដូងបាត ៩៧នាក់ ជំងឺផ្លូវដង្ហើម ៥៦នាក់ រោគស្ត្រី៣៩៧នាក់ និងជំងឺទូទៅ៣៩៤នាក។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ ជាមួយគ្នានោះ លោក លេង ផាលី បាននាំមកនូវការផ្តាំផ្ញើ សួរសុខទុក្ខ និងក្តីស្រឡាញ់ នឹករលឹកពីចម្ងាយរបស់លោក ហ៊ុន ម៉ានី ចំពោះ ពុក ម៉ែ ពូ មីង បងប្អូន ប្រុសស្រី ក្មួយៗ កុមារា កុមារី ទាំងអស់ ដោយសារលោកមានការមមាញឹក ជាប់កាតព្វកិច្ចបំពេញបេសកកម្ម ផ្សេងទៀត ទើបមិនមានវត្តមាននៅទីនេះ ប៉ុន្តែថ្ងៃណាមួយ លោក ហ៊ុន ម៉ានី នឹងចុះសួរសុខទុក្ខបងប្អូនដោយផ្ទាល់៕	2017-01-15T16:37:00+07:00	freshnewsasia.com	https://m.freshnewsasia.com/index.php/en/localnews/44489-2017-01-15-06-08-21.html
2ed66059-a275-4a5e-9ce2-867f8526c6e2	សម្តេចក្រឡាហោម ស ខេង បានដឹកនាំក្រុមគ្រូពេទ្យស្ម័គ្រចិត្ត ស សុខា ចុះពិនិត្យព្យាបាលជំងឺជូន ប្រជាពលរដ្ឋ នៅខេត្តព្រៃវែង	សម្តេចក្រឡាហោម ស ខេង អនុប្រធានគណបក្សប្រជាជនកម្ពុជា បានដឹកនាំក្រុមគ្រូពេទ្យស្ម័គ្រចិត្ត ស សុខា ចុះពិនិត្យព្យាបាលជំងឺជូនប្រជាពលរដ្ឋ នៅក្នុងស្រុកពាមជរ ខេត្តព្រៃវែង នៅថ្ងៃទី១៤ ខែមករា ឆ្នាំ២០១៧នេះ។ នៅក្នុងប្រតិបត្តិការ ចុះពិនិត្យព្យាបាលជំងឺ ជូនប្រជាពលរដ្ឋនាពេលនេះ ក្រុមគ្រូពេទ្យបានពិនិត្យព្យាបាល ជំងឺកុមារ ជំងឺស្ត្រី ជំងឺទូទៅ ការវះកាត់ខ្នាតតូច។ ក្រៅពីនេះ ក្រុមគ្រូពេទ្យក៏បានផ្តល់អាហារបំប៉នសុខភាពចំនួន៣០០កំប៉ុងសម្រាប់ជូនចាស់ៗ ផងដែរ។ បើតាមការបញ្ជាក់ឲ្យដឹងពី លោក ស សុខា នៅលើបណ្តាញ Facebook បានឲ្យដឹងថា ទាំងការពិនិត្យព្យបាលជំងឺ និងការ ជូនអាហារបំប៉នដល់ចាស់ៗនេះ គឺពុំគិតថ្លៃ និងពុំគិតអំពីគណបក្សនយោបាយនោះឡើយ៕	2017-01-14T19:46:00+07:00	freshnewsasia.com	https://m.freshnewsasia.com/index.php/en/44428-2017-01-14-05-46-51.html
baaffabc-041f-435f-bcca-34f639146186	ជនជាតិដើមភាគតិចនៅរតនគិរីជាង៣០០នាក់ទទួលសេវាព្យាបាលសុខភាពឥតគិតថ្លៃ	ក្រុមគ្រូពេទ្យស្ម័គ្រចិត្តនៃមន្ទីរពេទ្យបង្អែកខេត្តរតនគិរី បានព្យាបាលជំងឺដោយឥតគិតថ្លៃជូនពលរដ្ឋជនជាតិដើមភាគតិចនៅឃុំប៉ាតេ ស្រុកអូរយ៉ាដាវ ខេត្តរតនគិរី ដើម្បីលើកកម្ពស់សេវាសុខភាពប្រជាពលរដ្ឋនៅតំបន់ជនបទ។ សហគមន៍ជនជាតិដើមភាគតិចចាត់ទុកការផ្ដល់សេវាសុខភាពជូនប្រជាពលរដ្ឋដល់មូលដ្ឋានថា ជាការជួយកាត់បន្ថយភាពក្រីក្ររបស់ពលរដ្ឋ។ ជនជាតិដើមភាគតិចជាង ៣០០នាក់ នៅភូមិចំនួន៣ ក្នុងឃុំប៉ាតេ ស្រុកអូរយ៉ាដាវ ខេត្តរតនគិរី ទទួលសេវាពិនិត្យជំងឺដោយឥតគិតថ្លៃនៅថ្ងៃទី១៤ ខែមករា។ គ្រូពេទ្យ និងវេជ្ជបណ្ឌិតនៃមន្ទីរពេទ្យបង្អែកខេត្តរតនគិរី ប្រមាណ ២០នាក់ បានពិនិត្យសុខភាពជូនប្រជាពលរដ្ឋមកពីភូមិគងធំ ភូមិប្លង់ និងភូមិគងយុ ផ្ដល់ថ្នាំព្យាបាលជំងឺ និងថ្នាំបំប៉នជីវជាតិ។ អនុប្រធានមន្ទីរសុខាភិបាលខេត្តរតនគិរី លោក ជា សានិត កត់សំគាល់ថា ទិន្នន័យដែលក្រុមគ្រូពេទ្យពិនិត្យទៅលើប្រជាពលរដ្ឋដែលមកទទួលសេវាសុខភាពភាគច្រើនអ្នកភូមិមានជំងឺក្រពះ ឈឺសន្លាក់ដៃជើង រលាកផ្លូវដង្ហើម និងកង្វះអាហារូបត្ថម្ភសម្រាប់កុមារ។ លោកបន្តថា យុទ្ធនាការផ្ដល់សេវាសុខភាពជូនពលរដ្ឋនៅតំបន់ជនបទនេះ បានជួយឲ្យប្រជាពលរដ្ឋក្រីក្រនៅតំបន់ជនបទមានលទ្ធភាពថែទាំសុខភាពបានងាយស្រួលមិនចំណាយប្រាក់៖ ។ ការព្យាបាលជំងឺជូនពលរដ្ឋដោយឥតគិតថ្លៃនេះ ធ្វើឡើងតាមរយៈក្រុមគ្រូពេទ្យស្ម័គ្រចិត្តនៃអាជ្ញាធរខេត្តរតនគិរី ដែលប្រើប្រាស់ថ្ងៃឈប់សម្រាករបស់ខ្លួនក្នុងកម្មវិធីលើកកម្ពស់ និងផ្ដល់សេវាសុខភាពទូទៅជូនពលរដ្ឋ។ មេឃុំប៉ាតេ លោក រម៉ាម យុត មានប្រសាសន៍បញ្ជាក់ថា ប្រជាពលរដ្ឋជនជាតិដើមភាគតិចកន្លងទៅនេះមិនបានយកចិត្តទុកដាក់លើការថែទាំសុខភាពបានល្អនោះទេ ដោយសារកង្វះខាតចំណេះដឹង និងប្រាក់ចំណូលគ្រួសារមានកម្រិតទាប។ លោកថា កម្មវិធីលើកកម្ពស់សុខភាព និងសេវាព្យាបាលជំងឺពលរដ្ឋឥតគិតថ្លៃនេះ មានសារសំខាន់ណាស់សម្រាប់សហគមន៍ជនជាតិដើមភាគតិចនៅពេលបច្ចុប្បន្ន៖ ។ ឃុំប៉ាតេ គឺជាឃុំទីមួយ ដែលកម្មវិធីលើកកម្ពស់ និងផ្ដល់សេវាសុខភាពឥតគិតថ្លៃចូលមកពិនិត្យសុខភាពជូនពលរដ្ឋក្នុងឆ្នាំ២០១៧។ ប្រជាពលរដ្ឋភូមិគងយុ លោក រម៉ាម ប្រេញ បញ្ជាក់ថា នៅក្នុងភូមិមិនមានប៉ុស្តិ៍សុខភាពទេហេតុនេះ អ្នកភូមិក្រីក្រជួបបញ្ហាលំបាកកាលណាមានជំងឺត្រូវធ្វើដំណើរទៅមណ្ឌលសុខភាពស្រុកនៅឆ្ងាយពីភូមិ។ លោកថា អ្នកភូមិចង់ឲ្យរាជរដ្ឋាភិបាលបង្កើតប៉ុស្តិ៍សុខភាព ឬផ្ដល់សេវាពិនិត្យជំងឺដល់ពលរដ្ឋផ្ទាល់នៅមូលដ្ឋាន ដោយសារអ្នកភូមិភាគច្រើនជាអ្នកក្រីក្រគ្មានប្រាក់សម្រាប់សេវាកម្មព្យាបាលជំងឺតាមមន្ទីរពេទ្យឯកជននោះទេ៖ ។ កាលពីឆ្នាំ២០១៦ កម្មវិធីលើកកម្ពស់ និងផ្ដល់សេវាសុខភាពជូនពលរដ្ឋឥតគិតថ្លៃនេះ ធ្វើឡើងនៅភូមិចំនួន៩ ក្នុងស្រុកចំនួន៦ ក្នុងខេត្តរតនគិរី និងមានពលរដ្ឋជាង ៤.៥០០នាក់ មកទទួលសេវាពិនិត្យជំងឺឥតគិតថ្លៃនេះ៕	2017-01-14T17:35:00+07:00	rfa.org	https://www.rfa.org/khmer/news/health/more-than-300indigenous-minority-in-rattanakiri-receive-free-health-treatment-01142017052632.html
8062b894-4baa-43e6-b813-b437bdb355e0	មនុស្សជិត៤០០នាក់ក្នុងខេត្តចំនួន២ពុលចំណីអាហារ	មនុស្សជិត ៤០០នាក់ បានពុលអាហារក្នុងខេត្តពីរផ្សេងគ្នា កាលពីថ្ងៃសុក្រ ទី១៣ ខែមករា។ នៅខេត្តពោធិ៍សាត់ មានប្រជាពលរដ្ឋ និងសិស្សានុសិស្សជាង ៣០០នាក់ ពុលបាយ និងចំណីអាហារ។ ពួកគេកំពុងសម្រាកព្យាបាលសង្គ្រោះបន្ទាន់នៅមន្ទីរពេទ្យបង្អែកក្នុងខេត្តនេះ។ អភិបាលខេត្តពោធិ៍សាត់ លោក ម៉ៅ ធនិន បានបដិសេធមិនប្រាប់ពីចំនួនពិតប្រាកដនៃចំនួនជនរងគ្រោះ ប៉ុន្តែកាសែតក្នុងស្រុកមួយបានចុះផ្សាយថា យ៉ាងហោចមានមនុស្សជាង ៣០០នាក់ រួមទាំងសិស្សសាលាបឋមសិក្សាបទរំដួល ឃុំផ្ទះរុង ស្រុកភ្នំក្រវាញ បានពុលចំណីអាហារ និងបាយ។ នាយប៉ុស្តិ៍នគរបាលឃុំផ្ទះរុង លោក មាស ម៉ឺន បានប្រាប់អាស៊ីសេរី តាមទូរស័ព្ទថា ករណីពុលបាយនេះ ដោយសារតែពលរដ្ឋ និងសិស្សានុសិស្សនៅឃុំផ្ទះរុង បានទទួលទានបាយប្រមាណ ២០០ប្រអប់ ដែលនៅសេសសល់ពីសន្និបាតគណបក្សប្រជាជនកម្ពុជា នៅស្រុកសំរោង។ ចំណែកពីខេត្តសៀមរាប ឯណោះវិញ ក៏មានករណីពុលអាហារនេះកើតឡើងដែរ។ ប្រជាពលរដ្ឋចំនួន ៣៧នាក់ នៅឃុំក្រូចគរ ស្រុកក្រឡាញ់ ខេត្តសៀមរាប បានពុលនំបញ្ចុក។ ក្នុងចំណោមអ្នកទាំង ៣៧នាក់នោះ មានក្មេងចំនួន ២៨នាក់ ។ អាជ្ញាធរខេត្តសៀមរាប អោយដឹងថា ជនរងគ្រោះកំពុងសម្រាកនៅមណ្ឌលសុខភាព ហើយករណីពុលនេះពុំមានអ្នករងគ្រោះរហូតដល់បាត់បង់ជីវិតនោះឡើយ៕	2017-01-14T11:10:00+07:00	rfa.org	https://www.rfa.org/khmer/news/health/food-poison-01132017230947.html
ca3a0ea5-d865-4d42-8dfa-09b41c7f672b	មន្ទីរពេទ្យជោរៃភ្នំពេញ ពិនិត្យព្យាលបាល និងផ្ដល់ថ្នាំដោយឥតគិតថ្លៃ ជូនអ្នកជំងឺទឹកនោមផ្អែម	មន្ទីពេទ្យជោរៃភ្នំពេញ បានសហការជាមួយ ក្រុមហ៊ុនឱសថ DHG Pharma រៀបចំកម្មវិធីពិនិត្យ ព្យាលបាល និងផ្ដល់ថ្នាំដោយឥតគិតថ្លៃដល់អ្នកជំងឺ (ថ្មី) ទឹកនោមផ្អែមប្រភេទទី២ ចំនួន៥០នាក់ដំបូង ក្នុងរយៈពេល១ថ្ងៃ ដោយមានការពិនិត្យ និងព្យាលបានដោយផ្ទាល់ពីសំណាក់ លោកវេជ្ជបណ្ឌិតឯកទេសវៀតណាម ដែលមានបទពិសោធន៍ខ្ពស់ មកពីមន្ទីរពេទ្យជោរៃទីក្រុងហូជីមិញ ប្រទេសវៀតណាម។ ការពិនិត្យ ព្យាលបាល និងចែកថ្នាំជូនដល់អ្នកជំងឺទឹកនោមផ្អែម នឹងធ្វើឡើងនៅថ្ងៃទី១៧ ខែមករា ឆ្នាំ២០១៧ នាមន្ទីពេទ្យជោរៃភ្នំពេញ ដែលនេះគឺជាកម្មវិធីមនុស្សធម៌ ដ៏មានអត្ថន័យរបស់មន្ទីរពេទ្យជោរៃភ្នំពេញ និងក្រុមហ៊ុនឱសថ DHG Pharma នឹងបានចូលរួមចំណែកលើកកម្ពស់ សុខុមាលភាព ជូនដល់ប្រជាពលរដ្ឋកម្ពុជា ឱ្យមានឱកាសទទួលបានការ ថែទាំសុខភាពប្រកប ដោយគុណភាពពីសំណាក់វេជ្ជបណ្ឌិតឯកទេសវៀតណាម ដែលមានបទពិសោធន៍ខ្ពស់ រួមជាមួយសម្ភារ បរិក្ខារពេទ្យទំនើប ដែលមានបំពាក់នៅ មន្ទីរពេទ្យជោរៃភ្នំពេញ។ ជាងនេះទៅទៀត គឺជួយឱ្យប្រជាពលរដ្ឋយល់កាន់ តែច្បាស់អំពីសារសំខាន់ នៃការថែទាំសុខភាពរបស់ខ្លួន ដើម្បីជ្រើសរើសវិធីព្យាបាល ឱ្យបានសមស្របបំផុត។ សូមបញ្ជាក់ថាសម្រាប់ កម្មវិធីពិនិត្យ និងព្យាបាលជំងឺសប្បុរសធម៌ស្រដៀងគ្នានេះ នឹងមានរៀបចំជារៀងរាល់ខែ ជាមួយនឹងឯកទេសផ្សេងៗគ្នា។ ខណៈនៅខែកម្ភៈ ឆ្នាំ២០១៧ខាងមុខនេះ ក៏មានកម្មវិធីពិនិត្យ និងព្យាបាលជំងឺរោគស្ត្រីដោយ ឥតគិតថ្លៃផងដែរ។ សម្រាប់ព័ត៌មានលម្អិត អ្នកជំងឺអាចចុះឈ្មោះនៅថ្ងៃនេះ ឬតាមរយៈខ្សែទូរស័ព្ទ ០២៣ ៦៨៤ ១០០១ / ០២៣ ៦៨៤ ១០០២ ដើម្បីបានទទួលការពិនិត្យដោយផ្ទាល់ពី លោកបណ្ឌិត លឹម វ៉ាន់ ហ័ង ឯកទេសជំងឺទឹកនោមផ្អែម និងអ័រម៉ូន៕	2017-01-13T23:41:00+07:00	freshnewsasia.com	https://m.freshnewsasia.com/index.php/en/localnews/44349-2017-01-13-09-41-44.html
558fbf23-d557-44e8-b5b5-b4943c2c064e	អភិបាលខេត្តរតនគិរី ជួយសង្រ្គោះកុមារាទំពួនម្នាក់ ដែលរស់ជាមួយជំងឺអស់រយៈពេល៤ឆ្នាំ	អភិបាលខេត្តរតនគិរី លោក ថង សាវុន នៅថ្ងៃទី១៣ ខែមករា ឆ្នាំ២០១៧នេះ បានចាត់ឲ្យក្រុមយុវជនសហព័ន្ធយុវជនកម្ពុជា ប្រចាំខេត្តរតនគិរី និងមន្ទីរពេទ្យ បង្អែកខេត្ត ចុះទៅទទួលយកកុមារាជនជាតិទំពួនម្នាក់ យកទៅព្យាបាលជំងឺ បន្ទាប់ពីកុមារារូបនេះបានរស់នៅជាមួយរ៉ាំរ៉ៃអស់រយៈពេល ៤ឆ្នាំមកហើយ។ កុមារាជនជាតិទំពួនរូបនេះ មានឈ្មោះ ចិត្ត កុម្ភៈ អាយុ ១៤ឆ្នាំ។ កុមារារូបនេះជាកូនកំព្រាឪពុក មានម្តាយឈ្មោះ បិន វាង រស់នៅភូមិថ្មី ឃុំសេដា ស្រុកលំផាត់ ខេត្តរតនគិរី។ បើតាមមន្រ្តីសាលាខេត្តរតនគិរី បានឲ្យដឹងថា ព្រោះតែជីវភាពក្រីក្រ ទើបម្តាយកុមារា ចិត្ត កុម្ភៈ មិនបានបញ្ជូនកូនទៅព្យាបាលជំងឺអស់ រយៈពេល ៤ឆ្នាំមកហើយ។ បន្ទាប់ពីទទួលបានដំណឹងនេះ លោកអភិបាលខេត្តរតនគិរី ក៏បានចាត់បញ្ជូនក្រុមការងារ ទៅទទួលកុមារាដល់លំនៅឋាន ទៅព្យាបាលនៅមន្ទីរពេទ្យបង្អែកខេត្ត។ លោក ថង សាវុន ដែលមានតួនាទីជាប្រធានសហភាពសហព័ន្ធយុវជនកម្ពុជាខេត្តរតនគិរី រួមនិងក្រុមការងារ បានប្រមូលថវិកាបានមួយ ចំនួនឧបត្ថម្ភដល់ ក្រុមគ្រួសារកុមារា ចិត្ត កុម្ភៈ ផងដែរ សម្រាប់ដោះស្រាយបញ្ហាខ្វះខាតក្នុងជីវភាព៕	2017-01-13T23:15:00+07:00	freshnewsasia.com	https://m.freshnewsasia.com/index.php/en/localnews/44344-2017-01-13-09-23-28.html
02cb9895-19df-4eec-b520-85e584f59131	វេជ្ជបណ្ឌិតឯកទេសភ្នែករបស់សិង្ហបុរី នឹងមកពិនិត្យពិគ្រោះជំងឺភ្នែក ដោយឥតគិតថ្លៃ នាចុងសប្តាហ៍នេះ	លោកវេជ្ជបណ្ឌិត Chua Wei Han ដែលមានជំនាញ ឯកទេសជំងឺភ្នែក មកពីមន្ទីរពេទ្យ ម៉ោនអេលីហ្សាប៊ែត ប្រចាំប្រទេសសឹង្ហបុរី នឹងធ្វើសិក្ខាសាលាមួយ ស្តីពីជំងឹភ្នែក រួមនឹងពិនិត្យពិគ្រោះជំងឺដោយឥតគិតថ្លៃ នាចុងសប្តាហ៍នេះ។ ១៖ ការព្យាបាលជំងឺភ្នែកដោយបាញ់ LASIK និង ការវះកាត់ជំងឺបាយភ្នែកបែបទំនើប ២៖ យល់ដឹងអំពីជំងឺទឹកដក់ក្នុងភ្នែក ជំងឺបាតភ្នែក និងវិធីថែរក្សាកែវភ្នែកមើលឃើញបានល្អ * កាលបរិច្ឆេទ និង ទីកន្លែងពិនិត្យ៖ ថ្ងៃសៅរ៍ ទី១៤ ខែមករា ឆ្នាំ២០១៧ វេលា ៩៖៣០ ដល់ ១២៖០០ ថ្ងៃត្រង់ នៅសណ្ឋាគារភ្នំពេញ ជាន់ទី១ បន្ទប់ប្រជុំ Jasmine។ * ការពិនិត្យ និង ពិគ្រោះយោបល់៖ ១៖ ថ្ងៃសៅរ៍ ទី១៤ ខែមករា ឆ្នាំ២០១៧ ម៉ោង១៤៖៣០ ដល់ ៥៖៣០នាទីល្ងាច ២៖ ថ្ងៃអាទិត្យ ទី១៥ ខែមករា ឆ្នាំ២០១៧ ម៉ោង៩៖៣០ ដល់១២៖៣០ ថ្ងៃត្រង់ សម្រាប់ទីតាំងគ្លីនិកភ្នែកផ្ទាល់ គឺនៅ ISEC ផ្ទះលេខ ១១១ ផ្លូវលេខ១៩៩ សង្កាត់ទួលស្វាយព្រៃ២ រាជធានីភ្នំពេញ។ សូមទំនាក់ទំនងចុះឈ្មោះជាមុនតាមរយៈ ៖ ទូរស័ព្ទ៖ 077 281899 អ៊ីម៉ែល៖ បញ្ជាក់៖ សូមអ្នកជំងឺទាំងអស់ដែលមកពិនិត្យព្យាបាលយករាល់ឯកសារពេទ្យមកជាមួយផង៕	2017-01-10T21:48:00+07:00	freshnewsasia.com	https://m.freshnewsasia.com/index.php/en/localnews/44038-2017-01-10-08-45-23.html
8bb35e57-6097-48b7-99c7-977f12a0e1fb	រយៈពេល១សប្ដាហ៍ មន្ទីរពេទ្យកុមារជាតិ បានពិនិត្យ និងព្យាបាលអ្នកជំងឺបានជិត៧ពាន់នាក់	របាយការណ៍របស់មន្ទីរពេទ្យកុមារជាតិ ដែលអង្គភាព Fresh News ទទួលបាននៅរសៀលថ្ងៃទី៩ ខែមករា ឆ្នាំ២០១៧នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី០២ ដល់ថ្ងៃទី០៨ ខែមករា ឆ្នាំ២០១៧ មានអ្នកជំងឺជិត៧ពាន់នាក់ បានចូល និងចេញ ពិនិត្យព្យាបាលជំងឺនៅមន្ទីរពេទ្យកុមារជាតិ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ២,២៤៥នាក់, អ្នកជំងឺអនុញ្ញាតឲ្យចូលសម្រាក់ព្យាបាល ៣៧៦នាក់ ក្នុងនោះមានជំងឺទារកតូចៗគ្រប់ប្រភេទ៤១នាក់, អត្រាប្រើប្រាស់គ្រែសរុបមាន១៣៤ភាគរយ, អ្នកជំងឺក្រីក្រត្រូវបានអនុញ្ញាត សម្រាកព្យាបាលដោយមិនបង់ប្រាក់២៦ភាគរយ, ចំនួនវះកាត់សរុប៥២នាក់, ការព្យាបាលដោយចលនា៤១៧នាក់, កុមារបានទទួលថ្នាំបង្ការ៦២៣នាក់, កុមារព្យាបាលធ្មេញ អញ្ចាញធ្មេញ និងក្រអូមមាត់២១នាក់, កុមារមានផ្ទុកមេរោគអេដស៍ ត្រូវបានទទួលថ្នាំពន្យារ ៤៥នាក់, ជំងឺរបេងកំពុងទទួល ការព្យាបាល៨នាក់, កុមារមានផ្ទុកមេរោគអេដស៍ មកពិគ្រោះជំងឺឱកាសនិយម២១១នាក់, ថតឆ្លុះវិភាគដោយកាំរស្មីអិច១៥៧នាក់, ពិនិត្យវិភាគដោយអេកូ ១១៣នាក់, ចំនួនតេស្ដបានវិភាគ នៅមន្ទីរពិសោធន៍ មាន២,២៩៨នាក់។ មន្ទីរពេទ្យកុមារជាតិ បានឲ្យដឹងផងដែរថា ការផ្ដល់អាហារ តាមបែបវេជ្ជសាស្ដ្រដោយ គិតតាមប្រភេទជំងឺ និងតាមក្រុមអាយុកុមារមួយថ្ងៃ ចំនួន៣ពេល ដោយមិនគិតប្រាក់ ដល់កុមារដែល សម្រាកព្យាបាលនៅក្នុងមន្ទីរពេទ្យ៩៧៩នាក់។ ជាងនេះទៅទៀត មន្ទីរពេទ្យកុមារជាតិ មានទទួលវះកាត់ កុមារឆែបមាត់ ជើងខ្វេ ពីកំណើតដោយពុំមានបង់ប្រាក់។ បន្ថែមពីនេះ មន្ទីរពេទ្យកុមារជាតិ បានប្រជុំពិគ្រោះយោបល់ដើម្បីរៀបចំធ្វើសន្និបាតបូកសរុបវឌ្ឍនភាព និងសមិទ្ធិផលប្រចាំឆ្នាំ២០១៦ និងលើកទិសដៅឆ្នាំ២០១៧។ ជាងនេះទៅទៀត មន្ទីរពេទ្យបានទទួលកម្មសិក្សាការីចំនួន១០រូប មកពីសាលាភូមិន្ទរដ្ឋបាលឲ្យធ្វើកម្មសិក្សារដ្ឋបាល និងសិក្សាស្វែងយល់ពីការផ្ដល់សេវាសាធារណៈ សុខាភិបាលនៅក្នុងមន្ទីរពេទ្យសព្វថ្ងៃនេះ៕	2017-01-09T23:02:00+07:00	freshnewsasia.com	https://m.freshnewsasia.com/index.php/en/localnews/43925-2017-01-09-09-31-45.html
91c9d47e-24b1-4f4f-99b5-bb9836f39c79	អង្គភាពជំនាញថាកំពុងពន្លឿននិងសម្រេចឲ្យបានផែនការបង្ក្រាបគ្រឿងញៀន	លេខាធិការដ្ឋាននៃអាជ្ញាធរជាតិប្រយុទ្ធប្រឆាំងគ្រឿងញៀន បង្ហាញសុទិដ្ឋិនិយមថា គ្រឿងញៀនដែលជាបញ្ហាដ៏ស្មុគស្មាញ បច្ចុប្បន្នជំនាញពាក់ព័ន្ធកំពុងពន្លឿន និងសម្រេចឲ្យបានទៅតាមផែនការដូចដែលបានគ្រោងទុក។ បើទោះជាបែបណា អង្គភាពជំនាញដែលជាសេនាធិការរបស់រដ្ឋាភិបាលនេះ នៅពុំទាន់អាចបញ្ជាក់លម្អិតពីតួលេខស្ដីពីការបង្ក្រាបនេះបាននៅឡើយទេ។ អង្គការសង្គមស៊ីវិល ឲ្យដឹងថា ថ្វីបើផែនការបង្ក្រាបដែលរដ្ឋាភិបាលបានដាក់ចេញ សង្កេតឃើញថា ក្រុមអ្នកជួញដូរគ្រឿងញៀនហាក់ដើរមុនមួយជំហានទៀតទៅហើយ។ គិតមកដល់ពេលនេះមានរយៈពេល ៧ថ្ងៃមកហើយ ក្រោយពីរដ្ឋាភិបាលដាក់ចេញនូវយុទ្ធសាស្ត្រប្រឆាំងគ្រឿងញៀនក្នុងដំណាក់កាលទី១ ពុំធ្លាប់មាន ប៉ុន្តែស្ថាប័នជំនាញទទួលបន្ទុកគ្រឿងញៀននេះអះអាងថា មកដល់ពេលនេះទៅហើយ អង្គភាពជំនាញរបស់រដ្ឋាភិបាលមួយនេះកំពុងប្រមូលទិន្នន័យពីតាមបណ្ដាខេត្ត-ក្រុងនៅឡើយ។ អគ្គលេខាធិការនៃអគ្គលេខាធិការដ្ឋានអាជ្ញាធរជាតិប្រយុទ្ធប្រឆាំងគ្រឿងញៀន និងជាអ្នកនាំពាក្យ លោកនាយឧត្ដមសេនីយ៍ មាស វីរិទ្ធ ឲ្យដឹងថា ដោយសារក្នុងដំណាក់កាលនេះការងារមមាញឹកចុងឆ្នាំ ដែលពុំអាចងាកខ្លួនរួច ម្យ៉ាងទៀតរបាយការណ៍ដែលប្រមូលបានកំពុងផ្ទៀងផ្ទាត់នៅឡើយ ហេតុនេះលទ្ធផលត្រូវរង់ចាំបន្តិច។ បើទោះជាបែបណា មន្ត្រីនាំពាក្យរូបនេះបញ្ជាក់ថា កិច្ចការក្នុងរយៈពេល ១សប្ដាហ៍ចុងក្រោយនេះ គឺមានផលវិជ្ជមានច្រើន បើធៀបទៅនឹងផែនការដែលបានដាក់ចេញក្នុងពេលកន្លងទៅ។ លោកបន្តថា ។ ទាក់ទិនរឿងនេះ ប្រធានអាជ្ញាធរជាតិប្រយុទ្ធប្រឆាំងគ្រឿងញៀន លោក កែ គឹមយ៉ាន ធ្លាប់ឲ្យដឹងកាលពីខែមិថុនា ឆ្នាំ២០១៦ ថា អ្នកប្រើប្រាស់ និងជួញដូរគ្រឿងញៀនក្នុងរយៈពេល ៦ខែនៅដើមឆ្នាំ២០១៦ មានចំនួនកើនឡើងជាង ៨ពាន់នាក់ ធៀបទៅនឹងឆ្នាំ២០១៥។ យ៉ាងណា ក្រុមអង្គការមិនមែនរដ្ឋាភិបាលដែលជាដៃគូអភិវឌ្ឍន៍ប្រយុទ្ធប្រឆាំងសារធាតុថ្នាំញៀន បានចាត់ទុកអ្នកប្រើប្រាស់គ្រឿងញៀនថាជាក្រុមគោលដៅដែលរងគ្រោះ ហើយចាំបាច់ណាស់ត្រូវការការពារ និងព្យាបាលដោយយកចិត្តទុកដាក់ពីសង្គម និងក្រុមគ្រួសារ។ បើទោះជាបែបណា យុទ្ធនាការកម្ទេចគ្រឿងញៀនដែលរដ្ឋាភិបាលដាក់ចេញក្នុងរយៈពេល ៦ខែ ដោយគិតចាប់ពីថ្ងៃទី១ មករា ហើយបញ្ចប់ទៅវិញនៅថ្ងៃទី៣០ ខែមិថុនា ឆ្នាំ២០១៧ ខាងមុខនេះ សង្គមស៊ីវិលហាក់មិនរំពឹងថា អាចនឹងទទួលលទ្ធផលជាវិជ្ជមានប៉ុន្មាននោះឡើយ។ មូលហេតុចម្បងដោយសារក្រុមអ្នកជួញដូរ និងចែកចាយគ្រឿងញៀននេះ ភាគច្រើនគឺជាក្រុមមនុស្សដែលមានខ្នងក្រាស់។ លោក សន ជ័យ នាយកប្រតិបត្តិនៃអង្គការសម្ព័ន្ធគណនេយ្យភាពសង្គមកម្ពុជា យល់ឃើញថា រឿងការទប់ស្កាត់គ្រឿងញៀននេះ វាពុំមែនជារឿងងាយស្រួលប៉ុន្មាននោះឡើយ។ លោក សន ជ័យ ទទួលស្គាល់ពីសមាសភាព និងគោលការណ៍ដែលដាក់ចេញ ប៉ុន្តែនៅពីក្រោយនៃសាច់រឿងដែលស្មុគស្មាញ គឺជាប់ទាក់ទិនការផ្ដល់យុត្តិធម៌របស់តុលាការ។ លោកបន្ថែមថា មានអ្នកជួញដូរគ្រឿងញៀនជាច្រើនមកហើយដែលមានសេរីភាពតាមរយៈប្រព័ន្ធយុត្តិធម៌នេះ។ លោកបន្តថា ។ បដិសេធនឹងការរិះគន់នេះ ក្រសួងយុត្តិធម៌ កាលពីចុងខែធ្នូ បានបញ្ជាក់ជំហរថា នឹងប្រើប្រាស់ច្បាប់ដ៏តឹងរ៉ឹងពុំធ្លាប់មាន ដើម្បីឈានទៅផ្ដន្ទាទោសអ្នកជួញដូរគ្រឿងញៀន។ លោក ហ៊ុន សែន បានដាក់ចេញផែនការក្ដៅមួយរំពេចរឿងគ្រឿងញៀននេះ ស្របពេលប្រធានាធិបតីហ្វីលីពីន ដែលល្បីខាងបង្ក្រាបគ្រឿងញៀន បំពេញទស្សនកិច្ចនៅកម្ពុជា។ សង្គមស៊ីវិលរិះគន់វិធានការរបស់លោកនាយករដ្ឋមន្ត្រី ហ៊ុន សែន នេះថា ទំនងពុំមានប្រសិទ្ធភាពឡើយ។ កត្តាសំខាន់ គ្រឿងញៀននៅកម្ពុជា នេះ បានក្លាយជាឃាតកបិទមុខ និងរីករាលដាលអស់ពេលជាច្រើនឆ្នាំណាស់មកហើយ។ ម្យ៉ាង សុខៗហេតុអ្វីទើបលោក ហ៊ុន សែន ដាក់ចេញផែនការក្តៅក្នុងការប្រយុទ្ធប្រឆាំងគ្រឿងញៀននៅពេលនេះ។ សង្គមស៊ីវិលយល់ឃើញថា គោលនយោបាយរបស់លោកនាយករដ្ឋមន្ត្រីនេះ នៅមានភាពទន់ជ្រាយ ឬបង្កើតឡើងអាចជាការស្វាគមន៍ដំណើរបំពេញទស្សនកិច្ចរបស់លោក រ៉ូឌ្រីហ្គោ ឌូតឺតេ (Rodrigo Duterte)របស់ហ្វីលីពីន កាលពីខែធ្នូ ឆ្នាំ២០១៦ ច្រើនជាងគោលនយោបាយជាតិប្រយុទ្ធប្រឆាំងគ្រឿងញៀន។ របាយការណ៍ក្នុងឆ្នាំ២០១៥ របស់អង្គការខាណា (Khana) បានបង្ហាញពីតួលេខប៉ាន់ប្រមាណរកឃើញថា ប្រជាជនកម្ពុជា ចំនួន ១៣ម៉ឺននាក់ប្រើប្រាស់គ្រឿងញៀនតាមរយៈការចាក់ស៊ីរាំង និងផ្ទាល់ ក្នុងនោះអ្នករស់នៅក្នុងរាជធានីភ្នំពេញប្រមាណ ១.៣០០នាក់។ ក្រៅពីនេះ អង្គការខាណា ក៏បង្ហាញកង្វល់ដែរថា អ្នករស់នៅជាមួយជំងឺអេដស៍ ហើយប្រើប្រាស់គ្រឿងញៀនតាមរយៈការចាក់ស៊ីរាំងជិត ២៥ភាគរយ (២៤,៨%) គឺជាអត្រាមួយដ៏ខ្ពស់បំផុត និងជាការគំរាមកំហែងយ៉ាងធ្ងន់ធ្ងរដែលរដ្ឋត្រូវការការពារ និងទប់ស្កាត់៕	2017-01-08T10:20:00+07:00	rfa.org	https://www.rfa.org/khmer/news/health/illegal-drug-crackdown-01072017221420.html
9aa8a060-4589-4b0b-bdaa-5dfcb3af2ade	សង្គមស៊ីវិលគាំទ្រយុទ្ធនាការសមត្ថកិច្ចបង្ក្រាបគ្រឿងញៀននៅខេត្តព្រះសីហនុ	អ្នកឃ្លាំមើលការអភិវឌ្ឍសង្គម និងសាធារណជន គាំទ្រសកម្មភាពចុះបង្ក្រាបបទល្មើសគ្រឿងញៀនរបស់កម្លាំងសមត្ថកិច្ចជំនាញស្ថាប័នពាក់ព័ន្ធខេត្តព្រះសីហនុ ទទួលបានលទ្ធផលល្អកាលពីឆ្នាំ២០១៦ កន្លងទៅ។ ពួកគេសំណូមពរឲ្យសមត្ថកិច្ចជំនាញ ត្រូវបន្តយុទ្ធនាការចុះបង្ក្រាបបទល្មើសគ្រឿងញៀននេះឲ្យបានជាប្រចាំ និងស្នើឲ្យរដ្ឋាភិបាលជួយផ្តល់កញ្ចប់ថវិកាលើកទឹកចិត្តដល់កងកម្លាំងសមត្ថកិច្ចជំនាញ សម្រាប់បំពេញបេសកកម្មនេះឲ្យបានច្រើនថែមទៀត។ មន្ត្រីសង្គមមួយចំនួននាខេត្តព្រះសីហនុ សរសើរចំពោះសកម្មភាពរបស់កម្លាំងសមត្ថកិច្ចកងរាជអាវុធហត្ថ និងនគរបាល ក្នុងការងារចុះបង្ក្រាបបទល្មើសគ្រឿងញៀន ដែលបានចាប់ឃាត់ខ្លួនជនសង្ស័យ ឬជនល្មើសគ្រឿងញៀនរាប់រយនាក់ បញ្ជូនទៅកាន់តុលាការផ្ដន្ទាទោសកាលពីឆ្នាំ២០១៦។ អ្នកសម្របសម្រួលអង្គការលីកាដូ (LICADHO) ប្រចាំខេត្តព្រះសីហនុ លោក ប៊ួន ណារិទ្ធិ បានកត់សម្គាល់ថា បញ្ហាគ្រឿងញៀននៅតែបន្តធ្វើសកម្មភាពជាបន្តបន្ទាប់នៅមូលដ្ឋានខេត្តទេសចរណ៍ជាប់ឆ្នេរសមុទ្រមួយនេះ ទោះបីកម្លាំងសមត្ថកិច្ចកងរាជអាវុធហត្ថ និងកម្លាំងនគរបាលខេត្តនេះ ចាប់បានជនល្មើសរាប់រយនាក់បែបណាក្តី។ មន្ត្រីឃ្លាំមើលសង្គមរូបនេះ ស្នើដល់រដ្ឋាភិបាលឲ្យទម្លាក់ថវិកាឲ្យបានច្រើនមកដល់កម្លាំងជំនាញនៅតាមមូលដ្ឋាននានា ក្នុងបេសកកម្មចុះបង្ក្រាបបទល្មើសគ្រឿងញៀនកាន់តែមានប្រសិទ្ធភាព និងកម្លាំងសមត្ថកិច្ចមានទឹកចិត្តចុះបំពេញការងាររបស់ខ្លួន របាយការណ៍របស់ការិយាល័យបង្ក្រាបបទល្មើសគ្រឿងញៀននៃស្នងការដ្ឋាននគរបាលខេត្តព្រះសីហនុ ឆ្នាំ២០១៦ បង្ហាញថា ចាប់ពីខែមករា ដល់ខែធ្នូ សមត្ថកិច្ចស្ថាប័ននេះបើកយុទ្ធនាការចុះបង្ក្រាបបទល្មើសនេះបានចំនួន ៨៥ករណីក្នុង ១៥២មុខសញ្ញា និងមានស្ត្រីចំនួន ២៣នាក់បញ្ជូនទៅកាន់តុលាការផ្ដន្ទាទោស។ ករណីជួញដូរ និងចែកចាយគ្រឿងញៀនមានចំនួន ៦៣ករណី ឃាត់ខ្លួនជនសង្ស័យ ១៥២នាក់ មានស្ត្រី ២១នាក់។ ករណីរក្សាទុកសារធាតុញៀន និងការដឹកជញ្ជូនមាន ១៥ករណី ឃាត់ខ្លួនជនសង្ស័យ ២៣នាក់ មានស្ត្រី ១នាក់។ ករណីប្រើប្រាស់គ្រឿងញៀនមានចំនួន ១៧ករណី មានស្ត្រី ១នាក់។ ត្រង់ចំណុចនេះ លោក ប៊ួន ណារិទ្ធិ អ្នកសម្របសម្រួលអង្គការលីកាដូ ប្រចាំខេត្តព្រះសីហនុ បានស្នើដល់ស្ថាប័នតុលាការ ត្រូវផ្ដន្ទាទោសជនប្រព្រឹត្តិបទល្មើសគ្រឿងញៀនឲ្យបានធ្ងន់ធ្ងរ និងមិនត្រូវឲ្យមានការធានាជនល្មើសគ្រឿងញៀន បានរស់នៅក្រៅពន្ធនាគារនោះទេ។ អ្នកឃ្លាំមើលសង្គមរូបនេះ បង្ហាញការព្រួយបារម្ភអំពីសន្តិសុខសុវត្ថិភាពរបស់ក្រុមយុវជន ឬកូនចៅជំនាន់ក្រោយ ដែលអាចរងផលប៉ះពាល់ធ្ងន់ធ្ងរពីការធ្វើចរាចរណ៍គ្រឿងញៀន ដែលបច្ចុប្បន្នបានធ្វើសកម្មភាពពីទីប្រជុំជនរហូតដល់មូលដ្ឋានឃុំ-សង្កាត់នានា បើសមត្ថកិច្ចទប់ស្កាត់មិនមានប្រសិទ្ធភាព ស្នងការរងនគរបាលខេត្តព្រះសីហនុ លោក ស៊ុន សុផាត ថ្លែងថា បទល្មើសគ្រឿងញៀន កម្លាំងជំនាញនគរបាលស្ថាប័ននេះនៅតែបន្តចុះស្រាវជ្រាវរកមេខ្លោងផលិត និងចែកចាយទាំងនៅទីប្រជុំជន និងនៅទីជនបទជារៀងរាល់ថ្ងៃ។ លោកស្នើដល់ប្រជាពលរដ្ឋនៅតាមមូលដ្ឋាននានា ត្រូវសហការផ្តល់ព័ត៌មានមកកម្លាំងសមត្ថកិច្ចឲ្យបានឆាប់ បើសង្ស័យទីតាំងណាមួយ ឬស្គាល់អត្តសញ្ញាណរបស់ជនល្មើសលួចផលិត ឬជួញដូរគ្រឿងញៀន ធ្វើសកម្មភាពនៅតាមមូលដ្ឋានរបស់ខ្លួន ដើម្បីឈានដល់សមត្ថកិច្ចចុះស្រាវជ្រាវ និងបង្ក្រាបឲ្យមានប្រសិទ្ធភាព។ លោក ស៊ុន សុផាត ដែលជាប្រធានការិយាល័យកណ្ដាលប្រឆាំងបទល្មើសផងនោះ បានរំឭកទៅដល់ក្រុមយុវជន ត្រូវងាកឲ្យឆ្ងាយពីគ្រឿងញៀនដើម្បីលើកស្ទួយអនាគតនៅតាមក្រុមគ្រួសារនីមួយៗ មានសុភមង្គលរុងរឿង និងរួមចំណែកឲ្យផែនការអភិវឌ្ឍន៍ប្រទេសជាតិជាមួយរដ្ឋាភិបាល ឲ្យកាន់តែរីកចម្រើនថែមទៀត អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ អ្នកស្រី ជៀប សុធារី ចង់ឃើញកម្លាំងនគរបាល និងកម្លាំងស្ថាប័នជំនាញពាក់ព័ន្ធដទៃទៀត រួមសហការគ្នាចុះបង្ក្រាបបទល្មើសគ្រឿងញៀន និងល្បែងស៊ីសងគ្រប់ប្រភេទ ដែលធ្វើសកម្មភាពយូរឆ្នាំនៅមូលដ្ឋាននេះឲ្យបានខ្លាំងក្លាថែមទៀតនាថ្ងៃខាងមុខ។ អ្នកស្រីកត់សម្គាល់ថា បទល្មើសទាំងនេះ ជនប្រព្រឹត្តិល្មើសហាក់មិនញញើតកម្លាំងសមត្ថកិច្ចមូលដ្ឋាននោះទេ ហើយក៏ធ្លាប់មានលេចឮព័ត៌មានមកថា មានបុគ្គលជាសមត្ថកិច្ចនៅតាមស្ថាប័នជំនាញខ្លះ មានជាប់ពាក់ព័ន្ធ ឬនៅពីក្រោយបទល្មើសទាំងនេះថែមទៀត អ្នកស្រី សុធារី ស្នើដល់ស្ថាប័នកងរាជអាវុធហត្ថ និងកម្លាំងនគរបាលនៅទូទាំងខេត្តព្រះសីហនុ ឲ្យត្រួតពិនិត្យកម្លាំងជំនាញរបស់ខ្លួន តាមរយៈការធ្វើតេស្ដរកសារធាតុញៀនទៅលើកងកម្លាំងម្នាក់ៗ ដើម្បីឲ្យប្រាកដថា កម្លាំងសមត្ថកិច្ចទាំងនោះមិនជាប់ពាក់ព័ន្ធបទល្មើសគ្រឿងញៀន ទើបយុទ្ធនាការបង្ក្រាបបទល្មើសនេះមានប្រសិទ្ធភាពបានយូរអង្វែង។ អ្នកសម្របសម្រួលសមាគមអាដហុក អ្នកស្រី សុធារី គាំទ្រការប្រកាសផ្តល់រង្វាន់លើកទឹកចិត្ត ឬការដំឡើងឋានៈរបស់ថ្នាក់ដឹកនាំថ្នាក់ជាតិ ពិសេសរដ្ឋាភិបាល ទៅដល់កម្លាំងជំនាញស្ថាប័នពាក់ព័ន្ធទាំងឡាយណាដែលមានស្នាដៃ ក្នុងការងារចុះបង្ក្រាបបទល្មើសផ្សេងៗ មានបទល្មើសគ្រឿងញៀនជាដើម ទទួលបានលទ្ធផល ឬមានស្នាដៃល្អ យ៉ាងនេះក្តី អ្នកឃ្លាំមើលការអភិវឌ្ឍសង្គម និងសាធារណជន បានកត់ស្គាល់ថា កាលពីឆ្នាំ២០១៦ កន្លងទៅ សមត្ថកិច្ចនគរបាល និងកងរាជអាវុធហត្ថខេត្តព្រះសីហនុ បានសហការបង្ក្រាបបទល្មើសគ្រឿងញៀន និងបទល្មើសព្រហ្មទណ្ឌផ្សេងៗទទួលបានលទ្ធផលវិជ្ជមានជាច្រើនករណី និងបានចាប់បញ្ជូនជនប្រព្រឹត្តិល្មើសទៅកាន់តុលាការផ្ដន្ទាទោសរាប់រយករណី៕	2017-01-07T17:35:00+07:00	rfa.org	https://www.rfa.org/khmer/news/health/drug-01072017053110.html
1c14b6d0-a506-435f-885b-3aae2f2a3c49	អង្គការស្នាមញញឹមនឹងផ្ដល់ការវះកាត់មាត់ឆែបដោយឥតគិតប្រាក់នៅមន្ទីរពេទ្យរុស្ស៊ី	អង្គការស្នាមញញឹមកម្ពុជា ប្រកាសថា អង្គការនេះសហការជាមួយក្រុមគ្រូពេទ្យស្ម័គ្រចិត្ត Face to Face និង Rotary Club នឹងផ្ដល់ការវះកាត់មាត់ឆែប ក្រអូមមាត់ឆែប ពិការត្រចៀក និងពិការមុខមាត់ទាំងចាស់ថ្មី ជូនពលរដ្ឋដោយឥតបង់ប្រាក់។ ការវះកាត់ឥតបង់ប្រាក់នេះ នឹងផ្ដល់នៅមន្ទីរពេទ្យមិត្តភាពខ្មែរ-សូវៀត មានរយៈពេល ៦ថ្ងៃ គឺចាប់ចុះឈ្មោះនៅថ្ងៃអាទិត្យ ទី៨ មករា ហើយការវះកាត់ចាប់ពីថ្ងៃទី៩ ដល់ថ្ងៃសុក្រ ទី១៣ មករា។ ប្រសិនបើលោកអ្នកចង់សាកសួរព័ត៌មានបន្ថែម សូមហៅទូរស័ព្ទទៅលេខ ០២៣ ២១១ ៤០៥ លេខ ០១២ ៦៥៥ ៧៨៦ និងលេខ ០៦៩ ៨២១ ៤៩១៕	2017-01-07T10:56:00+07:00	rfa.org	https://www.rfa.org/khmer/news/health/Free-Surgeries-For-Cleft-Lip-01062017225501.html
d2e5ab94-5774-4c00-a598-100a179adffa	ក្រសួងសុខាភិបាល ក្រើនរំលឹកជាថ្មីដល់សាធារណជន ស្តីពីការបង្ការជំងឺផ្តាសាយបក្សីលើមនុស្ស ក្រោយជំងឺនេះផ្ទុះជាថ្មីនៅប្រទេសមួយចំនួន	ក្រសួងសុខាភិបាល បានចេញសេចក្តីណែនាំមួយ ដោយក្រើនរំលឹកជាថ្មី ជូនដល់ប្រជាពលរដ្ឋទូទាំង ប្រទេសកម្ពុជា ឲ្យការពារ និងប្រុងប្រយ័ត្ន ជុំវិញជំងឺផ្តាសាយបក្សីលើមនុស្ស។ ការក្រើនរំលឹកនេះ បានចេញផ្សាយក្រោយពេល ដែលក្រសួងសុខាភិបាល ទទួលដំណឹងថា រយៈពេលថ្មីៗនេះ មានការរីករាលដាលនៃជំងឺផ្តាសាយបក្សីថ្មីប្រភេទ H5N6 លើសត្វបក្សី បណ្តាលឲ្យសត្វបក្សីប្រមាណជិត២០លានក្បាល នៅប្រទេសកូរ៉េខាងត្បូង និងប្រទេសជប៉ុន នេះបើយោងតាមសេចក្តីជូនដំណឹង របស់ក្រសួងសុខាភិបាល ចេញផ្សាយឲ្យដឹងនៅថ្ងៃទី០៤ ខែមករា ឆ្នាំ២០១៧នេះ។ យោងតាមសេចក្តីជូនដំណឹង របស់ក្រសួងសុខាភិបាល បានបញ្ជាក់ដែរថា នៅប្រទេសចិន មានរបាយការណ៍ពីករណីជំងឺផ្តាសាយបក្សី លើមនុស្ស ដែលបង្កដោយវីរុសផ្តាសាយបក្សី ប្រភេទ H7N9 ចំនួន៨០៧នាក់ គិតក្នុងរយៈពេលពីឆ្នាំ២០១៣ ដល់ឆ្នាំ២០១៦។ ក្រសួងសុខាភិបាល បានប្រកាសឲ្យដឹងថា បច្ចុប្បន្ននេះកម្ពុជា នៅមិនទាន់មានករណីជំងឺផ្តាសាយបក្សីប្រភេទ H7N9 និង H5N6 នៅឡើយទេ ក៏ប៉ុន្តែចាប់ពីឆ្នាំ២០០៥ រហូតដល់ឆ្នាំ២០១៤ ប្រទេសកម្ពុជាធ្លាប់មានករណី ជំងឺផ្តាសាយបក្សីប្រភេទ H5N1 ចំនួន៥៦ករណីដែលក្នុងនោះ មាន៣៧ករណីបានស្លាប់។ ដូច្នេះ បើទោះបីជាបច្ចុប្បន្ន កម្ពុជាមិនទាន់មានករណីជំងឺផ្តាសាយបក្សីប្រភេទ H7N9 និង H5N6 ក៏ដោយ ក៏ប្រជាពលរដ្ឋគ្រប់រូបត្រូវមាន ការប្រុងប្រយ័ត្នផ្ទាល់ខ្លួន ក្នុងការការពារសុខភាព ពីការចម្លងមេរោគខាងលើ ជាពិសេស សម្រាប់លោកអ្នកដែលមានបំណងធ្វើដំណើរទៅប្រទេសក្រៅនាបុណ្យចូលឆ្នាំចិន និងបុណ្យចូលឆ្នាំខ្មែរនាពេលខាងមុខនេះ៕	2017-01-04T23:47:00+07:00	freshnewsasia.com	https://m.freshnewsasia.com/index.php/en/localnews/43481-2017-01-04-10-07-07.html
14d46cdf-a72a-4d49-ba14-3de20403f30f	នាយឧត្តមសេនីយ៍ ប៉ុល សារឿន អំពាវនាវឲ្យកងកម្លាំង ដែលទៅចុះបេសកកម្មនៅលីបង់ ត្រូវប្រុងប្រយ័ត្នខ្ពស់ ទាំងបញ្ហាសន្តិសុខ និងបញ្ហាជំងឺឆ្លងនានា	នាយឧត្តមសេនីយ៍ ប៉ុល សារឿន អគ្គមេបញ្ជាការនៃកងយោធពលខេមភូមិន្ទ បានធ្វើការអំពាវនាវទៅដល់កងកម្លាំង ដែលត្រូវទៅចូលរួមបំពេញ បេសកកម្មថែរក្សាសន្តិភាពតាមរយៈ អង្គការសហប្រជាជាតិនៅប្រទេសលីបង់ ត្រូវប្រកាន់ការប្រុងប្រយ័ត្នខ្ពស់ជាប់ជាប្រចាំ ទាំងបញ្ហាសន្តិសុខ និងបញ្ហាជំងឺឆ្លងនានា ព្រោះអាចនឹងជួបប្រទៈនៃការរីករាលដាល អំពើហឹង្សានានា ដោយសារកាយវាយប្រហារតាមផ្លូវជាញឹកញាប់ ពីសំណាក់ក្រុមជម្លោះសាសនារបស់គូបដិបក្សអាចកើតឡើងគ្រប់ពេលវេលាដែល បង្កដោយក្រុមជ្រុលនិយម ក្រុមប្រដាប់អាវុធ ឬឧទ្ទាម។ ការអំពាវនាវនេះបានលើកឡើង នៅក្នុងពិធីជូនដំណើរកងវិស្វកម្មលេខ៣៦៩ ទៅប្ដូរវេនកងវិស្វកម្មលេខ ៩៣៦ ដែលបានបញ្ចប់បេសកម្មរក្សាសន្តិភាពរបស់អង្គការសហប្រជាជាតិ នៅប្រទេសលីបង់ ហើយគ្រោងនឹងនិវត្តន៍មកកាន់កម្ពុជាវិញ នាថ្ងៃទី០៦ ខែមករា ឆ្នាំ២០១៧ ខាងមុននេះ ធ្វើឡើងក្រោមវត្តមាន នាយឧត្តមសេនីយ៍ ប៉ុល សារឿន អគ្គមេបញ្ជាការកងយោធពលខេមរភូមិន្ទ ដែលរៀបចំឡើងដោយគណៈកម្មាធិការជាតិ ។ នៅក្នុងពិធីជូនដំណើរ នាយឧត្តមសេនីយ៍ ប៉ុល សារឿន បានថ្លែងឲ្យដឹងថា ។ ជាមួយគ្នានេះ លោក Alexandre Huynh តំណាងអ្នកសម្របសម្រួលអង្គការសហប្រជាជាតិប្រចាំកម្ពុជា បានសំដែងការដឹងគុណក៏ជ្រាលជ្រៅចំពោះរាជរដ្ឋាភិបាល និងប្រជាជនកម្ពុជា ដែលបានបរិច្ចាគកម្លាំងចូលរួមបំពេញបេសកកម្មរបស់កម្លាំងកម្ពុជា នឹងនាំមកនូវកិត្តិយសជូនទាំងអង្គភាព ទាំងទាហានរួមជំនាន់និងប្រទេសជាតិទាំងមូលព្រោះជាការលះបង់ដើម្បីសន្តិភាព សន្តិសុខ មិត្តភាព ជាលក្ខណៈអន្តជាតិ ដែលមានន័យថាប្រទេសកម្ពុជា បានផ្ដល់គំរូ សម្រាប់ពិភពលោក ។ លោក Alexandre Huynh បានបញ្ជាក់បន្ថែមថា នេះជាការតាំងចិត្តប្រកបដោយមនុស្សធម៌ សម្រាប់ជួយដល់អុ្នកដទៃ ក្នុងការចែករំលែកជំនាញដល់បណ្ដាប្រទេសនានា ដែលកំពុងទទួលការរងទុក្ខដោយសារជម្លោះ ឲ្យមានសន្តិភាព ជាក់ស្ដែង និងជាប្រភពនៃការលើកទឹកចិត្តក៏មានតម្លៃដល់ប្រទេសជាច្រើនទៀត ។ សូមបញ្ជាក់ថា ក្រសួងការពារជាតិ បានបញ្ជូនទ័ពមួកខៀវចំនួន១៨៤នាក់ ជាកងកម្លាំងវិស្វកម្មលេខ ៣៦៩កងទី៧ ដែលទៅចូលរួមបំពេញបេសកម្មរក្សាសន្តិភាពរបស់ អ.ស.ប នៅប្រទេសលឺបង់ ក្នុងនោះមាននារី១៦នាក់ ដែលមានតួនាទីភារកិច្ចក្នុងការសាងសង់បាឡេ ដឹកជញ្ជូន និងស្ទូចតម្លើងជញ្ជាំង ឈូសឆាយពង្រាបដី និងផ្លូវឡើងភ្នំ សាងសង់ជួសជុល និងរុះរើជញ្ជាំងចាក់គ្រួសក្នុងជញ្ជាំងសុវត្ថិភាព សាង់សងជញ្ជាំការពារសុវត្ថិភាព និងសាងសង់កន្លែងដាក់កុងតឺន័រ-ល- ទន្ទឹមនេះ ក៏មានភារកិច្ចបោសសំអាតមីន និងយុទ្ធភណ្ឌមិនទាន់ផ្ទុះផងដែរ ៕	2017-01-04T19:37:00+07:00	freshnewsasia.com	https://m.freshnewsasia.com/index.php/en/localnews/43451-2017-01-04-05-37-36.html
dc009b58-e7b9-43af-aaaa-2622cff1f128	មន្ទីរពេទ្យកាល់ម៉ែត្រ បើកឲ្យប្រជាពលរដ្ឋមានកូនអាយុក្រោម១៦ឆ្នាំមានជំងឺបេះដូង ពិគ្រោះជំងឺដោយឥតគិតថ្លៃ ចាប់ពីថ្ងៃនេះ ដល់ថ្ងៃទី៣១ ខែមីនា	មន្ទីរពេទ្យកាល់ម៉ែត្រ ផ្នែកអាគារវះកាត់បេះដូងកុមារ បានចេញសេចក្តីជូនដំណឹង ដល់សាធារណជនមានកូនអាយុ ក្រោម១៦ឆ្នាំមានជំងឺបេះដូងអញ្ជើញមកទទួលសេវាពិគ្រោះជំងឺដោយឥតគិតថ្លៃ នៅអាគារបេះដូងកុមារនៃមន្ទីរពេទ្យកាល់ម៉ែត្រ ក្នុងត្រីមាសទី១ឆ្នាំ២០១៧ ចាប់ពីថ្ងៃជូនដំណឹងនេះ រហូតដល់ថ្ងៃទី៣១ ខែមីនា ឆ្នាំ២០១៧ខាងមុខនេះ។ សេចក្តីជូនដំណឹងដដែលបានបញ្ជាក់ឲ្យដឹងថា ម៉ោងធ្វើការពិគ្រោះយោបល់ដោយឥតគិតថ្លៃ គឺរៀងរាល់ម៉ោងធ្វើការ ចាប់ពីថ្ងៃច័ន្ទ ដល់ថ្ងៃសុក្រ ពីម៉ោង៨៖០០នាទីព្រឹក និងពីម៉ោង១៤៖០០ ដល់ម៉ោង១៧៖០០រសៀល៕	2017-01-04T16:44:00+07:00	freshnewsasia.com	https://m.freshnewsasia.com/index.php/en/localnews/43434-2017-01-04-05-34-55.html
69de9e62-a7dc-42eb-bc23-eb94b6c05a47	ជំងឺគ្រុនផ្តាសាយបក្សីនៅកូរ៉េខាងត្បូង រាលដាលខ្លាំងដល់កំពូល! សត្វមាន់ទាជាង «៣០លានក្បាល» ត្រូវបានសម្លាប់ចោល!	មកទល់ពេលនេះសត្វមាន់និងទាសរុបជាង ៣០លានក្បាលត្រូវបានសម្លាប់ចោលយ៉ាងរង្គាល នៅប្រទេសកូរ៉េខាងត្បូងក្នុងអំឡុងពេល ៥០ថ្ងៃចុងក្រោយនេះ ខណៈជំងឺដ៏កាចសាហាវនេះបាន និងកំពុងបន្តរីករាលដាលពាសពេញផ្ទៃ ប្រទេសអាស៊ីភាគឦសានមួយនេះ។ នេះបើតាមការចេញផ្សាយដោយ ទីភ្នាក់ងារព័ត៌មានចិន ស៊ិនហួរ នាព្រឹកថ្ងៃអង្គារ ទី០៣ ខែមករា ឆ្នាំ២០១៦។ គិតត្រឹមព្រឹកថ្ងៃចន្ទនេះចំនួននៃបសុបក្សីដែលត្រូវបានកម្ទេចចោល ដោយសារតែជំងឺគ្រុនផ្តាសាយបក្សីបានកើនឡើងដល់ចំនួន ៣០.៣៣លានក្បាលហើយចាប់តាំងតែពីករណីដំបូងគេត្រូវបានរកឃើញកាលពីខែវិច្ឆិកា ឆ្នាំ២០១៦កន្លងទៅនេះនៅឯកសិដ្ឋានមួយកន្លែងស្ថិតក្នុងស្រុក Haenam នៃខេត្ត South Jeolla ប៉ែកនិរតីនៃប្រទេសកូរ៉េខាងត្បូង។ គួរបញ្ជាក់ថាតួលេខនេះស្ទើរស្មើនឹង ២០ភាគរយនៃបស្សុបក្សីសរុបចំនួន ១៦៥.២៥លានក្បាលដែលត្រូវបានចិញ្ចឹម នៅទូទាំងប្រទេសទាំងមូល ហើយក្រសួងកសិកម្មកូរ៉េខាងត្បូង បានបង្កើនការប្រកាសអាសន្ន នៃការរីករាលដាលរបស់ជំងឺនេះ ដល់កំរិតខ្ពស់បំផុតមិនធ្លាប់មានពីមុនមកនោះឡើយ៕	2017-01-03T18:40:00+07:00	freshnewsasia.com	https://m.freshnewsasia.com/index.php/en/internationalnews/43367-2017-01-03-06-46-51.html
4d0aeb9e-7c86-4b4e-be31-b67771859c95	កងកម្លាំងមួកខៀវរបស់កម្ពុជាម្នាក់ បានទទួលមរណភាព ដោយជំងឺគ្រុនចាញ់នៅអាហ្វ្រិកកណ្ដាល	កងកម្លាំងរក្សាសន្ដិសុខអង្គការសហប្រជាជាតិ របស់កម្ពុជាម្នាក់ គឺលោកពលបាលឯក លុយ ប៊ុនឡុង បានទទួលមរណភាព ដោយសារជំងឺគ្រុនចាញ់ ពេលកំពុងបំពេញបេសកកម្មនៅអាហ្រ្វិកកណ្ដាល។ លោកវរសេនីយ៍ឯក ពេជ្រ សម្បត្តិ មេបញ្ជាការកងអនុសេនាធំវិស្វកម្មសំណង់លេខ៤៥៩ បានបញ្ជាក់នៅល្ងាចថ្ងៃទី០២ ខែមករា ឆ្នាំ២០១៧នេះថា ពលបាលឯក លុយ ប៊ុនឡុង បុគ្គលិកផ្នែកបើកបររ៉ូឡូទន្ទ្រាំ នៅកងអនុសេនាតូចស្ថាបនាសំណង់ផ្ដេកទី២ នៃកងអនុសេនាធំវិស្វកម្មសំណង់លេខ៤៥៩ បានទទួលមរណភាពដោយសារជំងឺគ្រុនចាញ់កម្រិតធ្ងន់ ក្នុងមន្ទីរពេទ្យកម្រិត២ រ៉ូវាន់ដា នៅទីក្រុង Bria តំបន់ខាងកើត នៃអាហ្វ្រិកកណ្ដាល វេលាម៉ោង ៣៖៤៥នាទីទៀបភ្លឺថ្ងៃទី០២ ខែមករា ឆ្នាំ២០១៧។ សូមបញ្ជាក់ថា លោកពលបាលឯក លុយ ប៊ុនឡុង ទើបតែចេញទៅបំពេញការងារនៅអាហ្រ្វិកកណ្តាលកាលពីថ្ងៃទី០២ ខែវិច្ឆិកា ឆ្នាំ២០១៦ ពោលគឺទើបមានរយៈពេលពីខែគត់៕	2017-01-03T01:12:00+07:00	freshnewsasia.com	https://m.freshnewsasia.com/index.php/en/localnews/43329-2017-01-02-11-42-54.html
093ef085-380d-4d07-b32c-50de3affc806	រយៈពេល១សប្ដាហ៍ មន្ទីរពេទ្យកុមារជាតិ បានពិនិត្យ និងព្យាបាលអ្នកជំងឺបានជិត៧ពាន់នាក់	របាយការណ៍របស់មន្ទីរពេទ្យកុមារជាតិ ដែលអង្គភាព Fresh News ទទួលបាននៅល្ងាចថ្ងៃទី២ ខែមករា ឆ្នាំ២០១៧នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី២៦ ខែធ្នូ ឆ្នាំ២០១៦ ដល់ថ្ងៃទី១ ខែមករា ឆ្នាំ២០១៧ មានអ្នកជំងឺជិត៧ពាន់នាក់ បានចូល និងចេញ ពិនិត្យព្យាបាលជំងឺនៅមន្ទីរពេទ្យកុមារជាតិ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ២,២៧៧នាក់, អ្នកជំងឺអនុញ្ញាតឲ្យចូលសម្រាក់ព្យាបាល ៣៩៤នាក់ ក្នុងនោះមានជំងឺទារកតូចៗគ្រប់ប្រភេទ៣៥នាក់, អត្រាប្រើប្រាស់គ្រែសរុបមាន១៤៤ភាគរយ, អ្នកជំងឺក្រីក្រត្រូវបានអនុញ្ញាត សម្រាកព្យាបាលដោយមិនបង់ប្រាក់២៦ភាគរយ, ចំនួនវះកាត់សរុប៤៦នាក់, ការព្យាបាលដោយចលនា៣១៩នាក់, កុមារបានទទួលថ្នាំបង្ការ៦៩០នាក់, កុមារព្យាបាលធ្មេញ អញ្ចាញធ្មេញ និងក្រអូមមាត់២៣នាក់, កុមារមានផ្ទុកមេរោគអេដស៍ ត្រូវបានទទួលថ្នាំពន្យារ ៤៧នាក់, ជំងឺរបេងកំពុងទទួល ការព្យាបាល៨នាក់, កុមារមានផ្ទុកមេរោគអេដស៍ មកពិគ្រោះជំងឺឱកាសនិយម២០៤នាក់, ថតឆ្លុះវិភាគដោយកាំរស្មីអិច១៤៤នាក់, ពិនិត្យវិភាគដោយអេកូ ១០៤នាក់, ចំនួនតេស្ដបានវិភាគ នៅមន្ទីរពិសោធន៍ មាន២,៣៩៧នាក់។ មន្ទីរពេទ្យកុមារជាតិ បានឲ្យដឹងផងដែរថា ការផ្ដល់អាហារ តាមបែបវេជ្ជសាស្ដ្រដោយ គិតតាមប្រភេទជំងឺ និងតាមក្រុមអាយុកុមារមួយថ្ងៃ ចំនួន៣ពេល ដោយមិនគិតប្រាក់ ដល់កុមារដែល សម្រាកព្យាបាលនៅក្នុងមន្ទីរពេទ្យ១,០៤១នាក់។ ជាងនេះទៅទៀត មន្ទីរពេទ្យកុមារជាតិ មានទទួលវះកាត់ កុមារឆែបមាត់ ជើងខ្វេ ពីកំណើតដោយពុំមានបង់ប្រាក់។ បន្ថែមពីនេះ មន្ទីរពេទ្យកុមារជាតិ បានបញ្ជូនមន្ដ្រី៥រូប ទៅចូលរួមសិក្ខាសាលា និងបណ្ដុះបណ្ដាលអំពីជំងឺគ្រុនឈាម នៅខេត្តរតនគិរី និងបញ្ជូនមន្ដ្រី៧រូប ទៅចូលរួមសិក្ខាសាលាអំពីជំងឺ ILI-Surveillance នៅខេត្តស្វាយរៀង៕	2017-01-03T00:24:00+07:00	freshnewsasia.com	https://m.freshnewsasia.com/index.php/en/localnews/43320-2017-01-02-10-24-00.html
0a9f5abc-decb-4a99-bb14-ea5e0ca9126c	ស្ថានទូតថៃបដិសេធព័ត៌មានដែលថាអាហារកំប៉ុងថៃមានផ្ទុកមេរោគអេដស៍	ស្ថានទូតថៃ បដិសេធចំពោះព័ត៌មានលើហ្វេសប៊ុក (facebook) ដែលថាអាហារផ្លែឈើកំប៉ុងផលិតនៅប្រទេសថៃ មានផ្ទុកមេរោគអេដស៍។ អ្នកជំនាញខាងជំងឺអេដស៍នៃក្រសួងសុខាភិបាលកម្ពុជា អះអាងថា អាហារកំប៉ុងទាំងនេះមិនមែនជាមធ្យោបាយដែលអាចឆ្លងកើតទេ។ អនុប្រធានអាជ្ញាធរជាតិប្រយុទ្ធប្រឆាំងជំងឺអេដស៍ នៃក្រសួងសុខាភិបាលកម្ពុជា លោកវេជ្ជបណ្ឌិត ទា ផល្លា អំពាវនាវនៅថ្ងៃទី១ មករា ថា កុំឲ្យពលរដ្ឋព្រួយបារម្ភអំពីការឆ្លងមេរោគ អេច្ឆ.អាយ.វី អេដស៍ (HIV) តាមរយៈអាហារផ្លែឈើកំប៉ុង ដែលផលិតនៅប្រទេសថៃ នោះ៖ ការអំពាវនាវរបស់លោកវេជ្ជបណ្ឌិត គឺដោយសារនៅក្នុងរយៈពេលប៉ុន្មានថ្ងៃនេះ មានអ្នកលេងហ្វេសប៊ុកខ្លះបង្ហាញការព្រួយបារម្ភរបស់ខ្លួន អំពីការឆ្លងមេរោគអេដស៍តាមរយៈការទទួលទានម្ហូបអាហារកំប៉ុងមួយចំនួន ដែលផលិតដោយរោងចក្រនៅប្រទេសថៃ។ បញ្ហានេះ កើតមានពេលដែលមានព័ត៌មានគេបង្ហោះនៅលើទំព័រហ្វេសប៊ុក ដោយសរសេរថា ឲ្យប្រុងប្រយ័ត្ន និងឈប់ទទួលទានទឹកផ្លែឈើកំប៉ុងរបស់ថៃ ដូចជា ទឹកគូលែន ទឹកសាវម៉ាវ ទឹកផ្លែមៀន និងបង្អែមផ្លែស្វាយ។ ទាក់ទងនឹងព័ត៌មានចម្លងមេរោគអេដស៍បែបនេះ ត្រូវបានលោកវេជ្ជបណ្ឌិត ទា ផល្លា ពន្យល់ថា មេរោគអេដស៍មិនរស់នៅក្នុងម្ហូបអាហារកំប៉ុងទាំងនោះបានយូរទេ៖ « ក្នុងរយៈពេលពីរបីថ្ងៃចុងក្រោយនេះ ព័ត៌មានដែលគេចែកចាយតាមហ្វេសប៊ុក សរសេរទៀតថា រដ្ឋាភិបាលថៃ បានបញ្ជាក់ថា មានអ្នកផ្ទុកមេរោគអេដស៍ដាក់ឈាមរបស់គេចូលទៅក្នុងកំប៉ុងទឹកផ្លែឈើទាំងនេះ។ ប៉ុន្តែស្ថានទូតថៃ ប្រចាំនៅភ្នំពេញ កាលពីល្ងាចថ្ងៃទី៣១ ខែធ្នូ ឆ្នាំ២០១៦ បានចេញសេចក្ដីប្រកាសបដិសេធចំពោះព័ត៌មាននេះ ដោយអះអាងថា ជាព័ត៌មានមិនពិត។ ឯកអគ្គរាជទូតថៃ បានឃើញព័ត៌មានបំផ្លើសនេះនៅប្រទេសប្រ៊ុយណេ ម៉ាឡេស៊ី ឥណ្ឌូនេស៊ី និងហ្វីលីពីន ម្ដងហើយ កាលពីឆ្នាំ២០១៣ និងឆ្នាំ២០១៤។ ស្ថានទូតថៃ ហៅការបង្ហោះព័ត៌មាននេះជាការធ្វើឡើងដោយជនខិលខូច ដើម្បីបង្ខូចក្រុមហ៊ុនដែលផលិត និងនាំចេញផលិតផលថៃ។ រហូតមកដល់ថ្ងៃទី១ មករា នេះ អាស៊ីសេរី មិនទាន់ឃើញព័ត៌មានពីនាយកដ្ឋានត្រួតពិនិត្យចំណីអាហារកាំកុងត្រូលនៃក្រសួងពាណិជ្ជកម្ម ឆ្លើយតបយ៉ាងណានៅឡើយទេ ទាក់ទងនឹងបញ្ហានេះ៕	2017-01-02T14:10:00+07:00	rfa.org	https://www.rfa.org/khmer/news/health/Thai-Embassy-Rejects-The-Claim-That-Thai-Canned-Foods-Contaminated-With-HIV-01022017015715.html
8c92fce9-0a81-42dc-9d36-896176accdd3	អ្នកភូមិត្អូញត្អែរពីបញ្ហាសុខភាពដោយសារអាជីវកម្មថ្មភ្នំបីកន្លែងនៅខេត្តកំពង់ឆ្នាំង	អ្នកភូមិនៃឃុំពង្រ ស្រុករលាប្អៀរ ខេត្តកំពង់ឆ្នាំង ប្រឈមនឹងបញ្ហាសុខភាព និងគ្រោះថ្នាក់ចរាចរណ៍ ដោយសារឡានបែនដឹកថ្មបើកលឿនៗ និងហុយដីទ្រលោមរាល់ថ្ងៃកាត់តាមភូមិរបស់ពួកគាត់។ អាជ្ញាធរអះអាងថា ម្ចាស់ការដ្ឋានកិនថ្មដែលកំពុងធ្វើអាជីវកម្ម ហើយអនុញ្ញាតឲ្យឡានបែនបើកដឹកថ្មកាត់តាមមុខផ្ទះអ្នកភូមិនោះ គ្រោងចាក់ផ្លូវបេតុងក្នុងពេលឆាប់ៗ។ អ្នកភូមិភ្នំតូច នៃឃុំពង្រ ប្រមាណ ៥០គ្រួសារ ដែលប៉ះពាល់ផ្ទាល់ពីធូលីដីហុយចូលច្រមុះ និងអាហារហូបចុករាល់ថ្ងៃ ស្នើឲ្យអាជ្ញាធរ ឬក្រុមហ៊ុន ពន្លឿនការស្ថាបនាផ្លូវក្រាលកៅស៊ូ ឬផ្លូវបេតុង ដើម្បីកុំឲ្យពលរដ្ឋប៉ះពាល់ធ្ងន់ធ្ងរជាងនេះ។ ប្រហែលបីឆ្នាំហើយដែលអ្នកភូមិទ្រាំរស់នៅជាមួយធូលីដី ឬកម្ទេចថ្ម ទើបពេលនេះពួកគេយកដើមឈើ ឬឫស្សីដាក់ស្កាត់ផ្លូវមុខផ្ទះ កុំឲ្យឡានបើកលឿននាំឲ្យដីហុយខ្លាំងពេក។ ពលរដ្ឋម្នាក់ក្នុងចំណោមអ្នកភូមិជាច្រើនទៀត ដែលត្អូញត្អែរពីបញ្ហាដីហុយ លោកស្រី កែ សូល មានប្រសាសន៍ថា អាជ្ញាធរ ឬក្រុមហ៊ុនមិនសូវគិតគូរពីសុខភាពពលរដ្ឋទេ ដោយគ្រាន់តែសន្យាថា នឹងធ្វើផ្លូវកុំឲ្យហុយ ប៉ុន្តែអស់រយៈពេលជាច្រើនឆ្នាំមកនេះ ផ្លូវនៅតែហុយ ហើយមនុស្សទាំងចាស់ទាំងក្មេងមានជំងឺរលាកផ្លូវដង្ហើម និងលំបាករស់នៅប្រចាំថ្ងៃ ដោយសារកម្ទេចថ្មភ្នំ និងធូលីដីហុយ៖ ។ ចំណែកពលរដ្ឋម្នាក់ទៀត លោក សៀង ម៉ៃ ថាលោក និងពលរដ្ឋរស់នៅក្បែរខាងគ្នា បានខឹងសម្បាចំពោះឡានដឹកថ្មបើកលឿនៗ មិនគិតពីបញ្ហាគ្រោះថ្នាក់ចរាចរណ៍ ឬដីហុយ។ លោកថា កាលពីឆ្នាំទៅ ពលរដ្ឋរងផលប៉ះពាល់ធ្លាប់បបួលគ្នាផ្ដិតមេដៃសុំអន្តរាគមន៍ទៅថ្នាក់លើម្ដងហើយ ប៉ុន្តែក្រោយមក មេភូមិស្ងាត់ទៅវិញ ដោយពលរដ្ឋខ្លះមិនស្ងប់ចិត្ត ទន្ទឹងរង់ចាំមើលដំណោះស្រាយនេះ៖ ។ ឆ្លើយតបចំពោះបញ្ហានេះ ប្រធានមន្ទីររ៉ែ និងថាមពលខេត្តកំពង់ឆ្នាំង លោក អ៊ុក រស់ បញ្ជាក់ថា បច្ចុប្បន្ន ក្រុមហ៊ុនវាយថ្មដែលកំពុងដំណើរការមានពីរ និងបញ្ឈប់ធ្វើអាជីវកម្មមួយ ប៉ុន្តែក្រុមហ៊ុនដែលនៅបន្តធ្វើអាជីវកម្ម គ្រោងបញ្ចេញថវិកាស្ថាបនាផ្លូវចាក់បេតុងក្នុងពេលឆាប់ៗ។ លោកថា ដំណាក់កាលទី១ ក្រុមហ៊ុន និងអាជ្ញាធរ បានកែសម្រួលផ្លូវពីផ្លូវតូចមានភក់ជ្រាំ ទៅជាផ្លូវធំទូលាយក្រាលក្រួសក្រហម ហើយដំណាក់កាលទី២ នឹងក្រាលបេតុងតែម្ដង៖ ។ ការដ្ឋានកិនថ្មភ្នំដំរីរមៀលរបស់នាយកដ្ឋានអភិវឌ្ឍន៍ នៃក្រសួងការពារជាតិ និងការដ្ឋានកិនថ្មលើភ្នំអន្សោមត្មាតរបស់ក្រុមហ៊ុន ភី.អេស.ហ្វាយ (PS5) របស់ចិន ឋិតនៅឃុំពង្រ ស្រុករលាប្អៀរ កំពុងធ្វើអាជីវកម្ម។ សព្វថ្ងៃមានឡានបែនចេញចូលទិញថ្មចន្លោះពី ៦០ ទៅ ១០០ឡានក្នុង ១ថ្ងៃកាត់ផ្លូវក្រាលក្រួសក្រហមមុខផ្ទះអ្នកភូមិភ្នំតូច ឆ្ពោះទៅការដ្ឋានទាំងពីរមានប្រវែងប្រមាណពីរគីឡូម៉ែត្រ៕	2017-01-01T16:53:00+07:00	rfa.org	https://www.rfa.org/khmer/news/health/stone-business-in-kampongchhnang-01012017044705.html
eca48c65-0710-469d-9412-ebeb647102ab	ប្ដីស្ត្រីស្លាប់ដោយការកែសុដន់គ្រោងលើកគ្នាឡើងមកតវ៉ាប្រសិនបើមិនទទួលបានយុត្តិធម៌	សំណុំរឿងស្ត្រីម្នាក់ស្លាប់ក្រោយពីការវះកាត់កែសុដន់ដោយក្រុមគ្រូពេទ្យនៅគ្លីនិក ឌឺ បូតេ (De Beaut Clinic) ក្នុងខណ្ឌឫស្សីកែវ រាជធានីភ្នំពេញ កាលពីខែវិច្ឆិកា រហូតមកទល់ពេលនេះ ប្តីស្ត្រីរងគ្រោះ អះអាងថា គ្រួសារគាត់មិនទាន់ទទួលបានយុត្តិធម៌ ឬសំណងពីម្ចាស់គ្លីនិកនៅឡើយទេ។ ផ្ទុយទៅវិញ ពួកគេទទួលបានព័ត៌មានថា គ្លីនិកដែលបង្កគ្រោះថ្នាក់នោះ កំពុងរៀបចំបើកអាជីវកម្មឡើងវិញទៀតផង។ ប្តីស្ត្រីរងគ្រោះគឺ លោក ផៃ វាសនា ថ្លែងប្រាប់អាស៊ីសេរី តាមទូរស័ព្ទពីខេត្តក្រចេះ នៅរសៀល ថ្ងៃទី៣១ ខែធ្នូ ថា ក្រុមគ្រួសារលោក និងសាច់ញាតិ នឹងលើកគ្នាមកតវ៉ា ប្រសិនបើអាជ្ញាធរ ឬតុលាការធ្វើមិនដឹងមិនឮ ហើយអនុញ្ញាតឲ្យគ្លីនិកដែលធ្វើឲ្យប្រពន្ធលោកស្លាប់នោះ អាចបើកដំណើរការអាជីវកម្មឡើងវិញ ដោយមិនស្វែងរកយុត្តិធម៌ឲ្យក្រុមគ្រួសារលោកជាមុននោះទេ។ កាលពីពាក់កណ្ដាលខែវិច្ឆិកា ស្ត្រីឈ្មោះ រស់ សុខនី បានធ្វើដំណើរពីខេត្តក្រចេះ មករាជធានីភ្នំពេញ ដើម្បីទទួលការវះកាត់កែសុដន់នៅមន្ទីរពេទ្យគ្លីនិក ឌឺ បូតេ ឋិតនៅសង្កាត់ទួលសង្កែ ខណ្ឌឫស្សីកែវ រាជធានីភ្នំពេញ ក្រោយពីបានទាក់ទងជាមួយគ្លីនិក និងផ្ដល់តម្លៃវះកាត់ចំនួន ៣ពាន់ដុល្លារអាមេរិក។ ប៉ុន្តែក្រោយទទួលបានការវះកាត់ ពោលគឺនៅថ្ងៃទី២០ ខែវិច្ឆិកា ស្ត្រីវ័យ ៣៦ឆ្នាំរូបនេះបានស្លាប់។ ក្រោយការស្លាប់នោះ ក្រុមគ្រួសារជនរងគ្រោះបានប្ដឹងទៅកាន់សមត្ថកិច្ចមួយថ្ងៃក្រោយមក សមត្ថកិច្ចរួមជាមួយមន្ត្រីសុខាភិបាល និងតុលាការផង បានចុះពិនិត្យដល់ទីតាំងគ្លីនិកវះកាត់។ ក្រោយការចុះពិនិត្យ សមត្ថកិច្ចអះអាងថា គ្លីនិក ឌឺ បូតេ មានអាជ្ញាប័ណ្ណប្រកបអាជីវកម្មត្រឹមត្រូវ ប៉ុន្តែរកឃើញថា បន្ទប់វះកាត់គ្មានបច្ចេកទេស ឆ្លងមេរោគ និងការប្រើឱសថគ្មានបច្ចេកទេស។ សមត្ថកិច្ចក៏សម្រេចឲ្យបិទគ្លីនិក ឌឺ បូតេ តាំងពីពេលនោះមក ប៉ុន្តែនាយកគ្លីនិក ឈ្មោះ ផែ ថុង និងក្រុមគ្រូពេទ្យពាក់ព័ន្ធមិនទាន់ត្រូវបានសមត្ថកិច្ចឃាត់ខ្លួននៅឡើយ ដោយសារពេលចុះពិនិត្យនោះ ពួកគេមិនឋិតនៅក្នុងគ្លីនិក។ ប្តីស្ត្រីរងគ្រោះលោក ផៃ វាសនា អះអាងថា រហូតមកទល់ពេលនេះ ក្រុមគ្រួសារលោកមិនទទួលបានព័ត៌មានអ្វីបន្តិចឡើយពីសមត្ថកិច្ច ឬថា តើតុលាការនឹងមានចំណាត់ការយ៉ាងណានោះ។ លោកថា នៅតែបន្តទាមទាររកយុត្តិធម៌ឲ្យភរិយា និងឲ្យគ្លីនិកដែលធ្វើឲ្យភរិយាលោកស្លាប់ទទួលខុសត្រូវចំពោះអ្វីដែលបានកើតឡើង។ លោកថា ប្រសិនបើគ្លីនិក ឌឺ បូតេ បើកដំណើរការឡើងវិញដូចព័ត៌មានលោកទទួលបាននោះ សាច់ញាតិលោកនឹងឡើងមកភ្នំពេញ ទាមទារមិនឲ្យបើកឡើងវិញឡើយ ដរាបណាក្រុមគ្រួសារលោកមិនទាន់ទទួលបានយុត្តិធម៌តាមផ្លូវច្បាប់៖ ។ អាស៊ីសេរីបានទាក់ទងទៅកាន់អ្នកនាំពាក្យសាលាដំបូងរាជធានីភ្នំពេញ លោក លី សុផាណា ដើម្បីសួរពីចំណាត់ការរបស់តុលាការចំពោះករណីនេះ ប៉ុន្តែមិនទាន់មានការឆ្លើយតបនៅឡើយ។ ចំណែកអ្នកនាំពាក្យក្រសួងសុខាភិបាល លោក លី សូវ៉ាន់ ក៏មិនអាចទាក់ទងបាននៅឡើយដែរ ដោយទូរស័ព្ទចូលពុំមានអ្នកទទួល។ លោក ផៃ វាសនា ឲ្យដឹងថា កន្លងទៅធ្លាប់មានមនុស្សអះអាងថា ជាមន្ត្រីសុខាភិបាល ប៉ុន្តែលោកមិនស្គាល់ឈ្មោះ បានទូរស័ព្ទផ្ដល់យោបល់ឲ្យលោកសម្របសម្រួលទទួលយកសំណងដើម្បីបញ្ចប់រឿងនេះចំនួន ១ម៉ឺន ៥ពាន់ដុល្លារ ប៉ុន្តែលោកមិនព្រម។ លោក ផៃ វាសនា រក្សាជំហរថា លោកចង់ឲ្យអ្នកប្រព្រឹត្តទទួលទោសតាមច្បាប់ផង និងទទួលខុសត្រូវចំពោះការស្លាប់របស់ភរិយាលោកផង៕	2016-12-31T20:50:00+07:00	rfa.org	https://www.rfa.org/khmer/news/health/husband-of-woman-died-after-breast-surgery-demand-justice-12312016084720.html

Subsets and Splits

No community queries yet

The top public SQL queries from the community will appear here once available.